title
stringlengths 4
305
| url
stringlengths 42
212
| content
stringlengths 6
22.7k
| metadata
dict |
|---|---|---|---|
ដូងខ្មែរមានតម្លៃ ច្នៃបានច្រើនផ្លូវ! សិប្បកររូបនេះផលិតប្រេងដូងធម្មជាតិ អាចនាំចេញដល់ New Zealand
|
https://business-cambodia.com/articles/the-coconut-khmer-handmade-import-to-newzealand
|
ដូងគឺជាភោគផលហូបផ្លែរបស់បងប្អូនប្រជាពលរដ្ឋខ្មែរនៅគ្រប់ទិសទីនៃប្រទេសកម្ពុជា ដែលអម្បូរផ្លែឈើនេះគឺ ដាំដុះមិនសូវរើសដី ងាយមើលថែទាំ ប្រើជាប្រយោជន៍បានច្រើនមុខ បើពេញវ័យហើយ១ដើមប្រមូលផលបាន១ជីវិតឯណោះ។
ដោយមើលឃើញដូងទុំជ្រុះចោលពេញដីនាស្រុកឈូក ខេត្តកំពត តំបន់សម្បូរទៅដោយផ្លែដូង ដែលបងប្អូនប្រជាពលរដ្ឋនៅក្នុងភូមិភាគច្រើនបានដាំដំណាំនេះផងនោះ លោក ឆាយ ស៊ីនឿន បច្ចុប្បន្នគឺជាថៅកែសិប្បកម្មផលិតប្រេងដូងត្រជាក់ធម្មជាតិដោយដៃ បានមើលឃើញពីសក្តានុពលនិងឱកាសក្នុងការកែច្នៃដូងខ្មែរឱ្យកាន់តែមានតម្លៃច្នៃជាចំណូលចូលទៅច្រើនប្រភព និងធ្លាប់បាននាំចេញទៅលក់នៅប្រទេស New Zealand ថែមទៀត។
ថ្លែងក្នុងបទសម្ភាសន៍ជាមួយចាបក្រហម ម្ចាស់សិប្បកម្មស្នាដៃខ្មែររូបនេះបានឱ្យដឹងថា "ការចាប់ផ្តើមគឺមិនងាយស្រួលនោះទេ ជាពិសេសពេលដែលយើងមិនមានជំនាញនិងមិនដឹងអ្វីសោះពីការងារនោះ" បុរសវ័យ៤០ឆ្នាំរូបនេះបានបន្តថា "ពីក្មេងគ្រួសារខ្ញុំមិនសូវធូរធារទេ ខ្ញុំត្រូវឡើងមកភ្នំពេញរកចំណូលដើម្បីរៀនសូត្រឱ្យបានចេះដឹងបន្ថែម ទោះខ្ញុំរៀនមិនខ្ពស់តែខ្ញុំចង់យកចំណេះដឹងបន្តិចបន្តួចរបស់ខ្ញុំទៅចែករំលែកដល់ស្រុកកំណើតរបស់ខ្ញុំវិញ ដូច្នេះខ្ញុំក៏ធ្វើជាគ្រូបង្រៀនភាសាអង់គ្លេសដល់ក្មេងៗនៅក្នុងភូមិដោយមិនយកលុយឡើយ"។
សិប្បកម្ម The Coconut ប្រេងដូងធម្មជាតិ បានចាប់បង្កើតឡើងក្នុងឆ្នាំ២០១៤ ក្នុងរូបភាពជាការកែច្នៃតាមក្បួន ដូនតា ដោយគំនិតនេះបានកើតឡើងដោយសារលោកចង់រកចំណូលដើម្បីផ្តត់ផ្គង់គ្រួសារនិងចង់ជួយអ្នកភូមិឱ្យបានច្រើនជាងនេះ។ ចាប់ផ្តើមធ្វើដំបូងពិបាកបំផុតព្រោះវាមិនងាយស្រួលដូចលោកធ្លាប់បានគិតសោះ ធ្វើដំបូងៗខាតយូរខែណាស់ទម្រាំអាចធ្វើត្រូវ ស្រាវជ្រាវផង ឈ្មួញកណ្តាលទម្លាក់តម្លៃផង ទម្រាំធ្វើបានដូចសព្វថ្ងៃ។
គិតចុះគិតឡើងសហគ្រិនបេះដូងធំរូបនេះមើលឃើញថាដូងខ្មែរមានតម្លៃណាស់ អាចច្នៃបានច្រើនយ៉ាងដើម្បី ឆ្កឹះចំណូលចេញពីស្រកីដូង ត្រឡោកដូង ទឹកដូង សាច់ដូងនិងខ្ទិះដូង។
ខណៈដូង១ផ្លែៗអាចច្នៃបានច្រើនយ៉ាងដែរ ដូចជាត្រឡោកដូងអាចយកទៅធ្វើធ្យូងឬវត្ថុអនុស្សាវរីយ៍ ស្រកីដូងអាចយកទៅដុតជំនួសឈើអុស ទឹកដូងអាចយកទៅធ្វើគ្រឿងទេស សាច់ដូងអាចផលិតចេញជាខ្ទិះកំប៉ុងឬអាចយកចម្រាញ់ធ្វើជាប្រេងនិងសាប៊ូ រហូតដល់កាកដូងអាចយកទៅអប់ទុកឱ្យក្លាយជាចំណីត្រីបានថែមទៀត។
ប៉ុន្តែជាក់ស្តែងនាពេលបច្ចុប្បន្ននេះលោកមិនទាន់បានច្នៃឱ្យអស់លទ្ធភាពនោះទេ ព្រោះរបស់ធម្មជាតិទាំងអស់នេះត្រូវការពេលយូរដើម្បីផលិត ។ ដូច្នេះលោកចង់ផ្តោតលើការផលិតនិងចម្រាញ់ប្រេងដូងធម្មជាតិឱ្យកាន់តែលេចធ្លោនិងមានតម្រូវការច្រើន ដោយហេតុថាផលិតផលបែបនេះត្រូវការ ការគាំទ្រនិងជ្រោមជ្រែងពីទីផ្សារសិនដើម្បីឱ្យផលិតផលធម្មជាតិមានតម្លៃទាបនិងក្លាយជាតម្រូវការជាប្រចាំតែម្តង។
ដោយឡែកនាពេលកន្លងមកលោកក៏បាននាំផលិតផលស្នាដៃខ្មែររូបនេះទៅប្រទេស New Zealand ផងដែរមុនពេលវិបត្តិកូវីដ១៩ ដោយមានក្រុមហ៊ុនដៃគូសហការនាំចេញ ដោយបញ្ជាទិញ ប្រេងដូងពីសហគមន៍របស់លោកនៅពេលគេត្រូវការ។
មកទល់ពេលនេះទោះបីជាអាជីវកម្មរបស់លោកមិនទាន់ធ្វើឱ្យបានធំជាងនេះ និងនៅផលិតប្រេងដូងដោយដៃមែនពិត ប៉ុន្តែថៅកែរូបនេះបានប្រាប់ថាលោកសប្បាយចិត្តណាស់ ទោះផលិតផលនេះបានចំណេញតិចតួច តែវាមានតម្លៃព្រោះលោកបានជួយស្រ្តីចាស់ៗនៅក្នុងភូមិដែលទំនេរឱ្យមានការងារធ្វើ មានចំណូល និងបានជួយប្រមូលទិញវត្ថុធាតុដើមពីកសិករដែលដាំដំណាំដូងឬដូងដែលដុះចោលតាមផ្ទះជាដើម ដោយពួកគាត់មិនពិបាករកទីផ្សារឬត្រូវយកទៅលក់ឯណាឆ្ងាយនោះទេ ហើយបានចំណូលសមរម្យថែមទៀត។
ជាចុងក្រោយសិប្បកររូបនេះបានឱ្យដឹងថាប្រេងដូងមានអត្ថប្រយោជន៍ខ្លាំងដល់សុខភាព សម្រស់និងជាពិសេសសម្រាប់ អ្នកចង់ថែរក្សាគីឡូ ប្រេងដូងត្រជាក់អាចយកមកទទួលទានបាន សម្រាប់ស្រ្តីមានផ្ទៃពោះអាចលាបស្បែកសង្វា សក់ ក្រចក និងអាចយកចម្អិនម្ហូបជំនួសប្រេងផ្សេងៗទៀតបានដោយមិនបារម្ភពីបញ្ហាសុខភាពរឿងឡើងខ្លាញ់នោះឡើយ។
គួរជម្រាបផងដែរសម្រាប់បងប្អូនដែលចង់បានប្រេងដូងដែលមានគុណភាពល្អទៅប្រើប្រាស់ និងចង់រួមចំណែកគាំទ្រផលិតផល Made In Cambodia ប្រេងដូងធម្មជាតិនេះក៏មានលក់នៅតាមបណ្ដាផ្សារខេត្តនានាក្នុងប្រទេស ជួយបង្កើតចំណូលឱ្យកសិករខ្មែរ អាចធ្វើការទំនាក់ទំនងទៅកាន់ផេក The Coconut-ប្រេងដូងធម្មជាតិ ឬទំនាក់ទំនងលេខខ 011 265 735 របស់សិប្បកម្មផ្ទាល់បានដែលមានទីតាំងនៅ ភូមិដំណាក់ទ្រព្យខាងត្បូង ឃុំក្រាំងស្នាយ ស្រុកឈូក ខេត្តកំពត៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-21T07:30:58.970Z",
"category": "ភាពជាអ្នកដឹកនាំ",
"views": 811,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy"
]
}
|
ប្ដូរទម្លាប់ អស់បំណុល! នេះជាទម្លាប់ធំៗ អ្នកមិនគួរមើលរំលង បើចង់រកផ្លូវដោះបំណុលឲ្យស្រាលខ្លួន
|
https://business-cambodia.com/articles/habits-that-help-you-paid-off-debt
|
ទម្លាប់ពិតជាជៈឥទ្ធិពលខ្លាំងលើជីវិតរស់នៅរបស់យើង។ បើយើងមានទម្លាប់មិនល្អឬទម្លាប់ដដែលៗ នោះមានន័យជីវិតអ្នកមិនរីកចម្រើនោះទេតែបើអ្នកមានទម្លាប់ល្អឧស្សាហ៍ព្យាយាមនោះជីវិតអ្នកនឹងផ្លាស់ប្ដូរទៅរកភាពរីកចម្រើន។
និយាយដល់ទម្លាប់ ពេលអ្នកជាប់បំណុលក្នុងខ្លួន មានទម្លាប់មួយចំនួនដែលអ្នកគួរចាប់ផ្ដើមអនុវត្តធ្វើ ដើម្បីរកផ្លូវដោះបំណុលចេញពីខ្លួន។ ខាងក្រោមនេះគឺជាសម្មភាពនិងទម្លាប់សំខាន់ៗអ្នកគួរអនុវត្តធ្វើបើចង់ដោះបំណុលឲ្យស្រាលខ្លួន។
១. ធ្វើផែនការចំណាយ
ការធ្វើផែនការចំណាយគឺជារឿងចាំបាច់ អ្នកត្រូវធ្វើបើចង់រកផ្លូវដោះបំណុល។ ការធ្វើផែនការចំណាយត្រង់នេះគឺដើម្បីដឹងពីលុយចេញលុយចូល។ ដំបូងអ្នកត្រូវដឹងថាតើមួយខែអ្នករកចំណូលបានប៉ុន្មានពិតប្រាកដ។ បន្ទាប់មកទៀតអ្នកត្រូវធ្វើការតាមដានការចំណាយប្រចាំថ្ងៃនិងប្រចាំខែថាតើអ្នកចំណាយប៉ុន្មាន។
ដូច្នេះអ្នកអាចចាប់ផ្ដើមតាមដានការចំណាយតាមរយៈការកត់ត្រានូវការចាំណាយប្រចាំថ្ងៃ។ ក្នុងការកត់ត្រាចំណាយប្រចាំថ្ងៃអ្នកអាចកត់ដាក់ក្នុងទូរស័ព្ទព្រោះទូរស័ព្ទគឺនៅជាប់ខ្លួនអ្នកជានិច្ច។ ត្រង់នេះអ្នកអាចកត់នូវរាល់ចំណាយប្រចាំថ្ងៃរបស់អ្នក។
ឧទាហរណ៍ញ៉ាំកាហ្វេថ្ងៃនេះអស់៣ដុល្លារ អ្នកត្រូវកត់ចូលហើយ មួយថ្ងៃចាយលើអ្វីខ្លះត្រូវកត់ចូលទាំងអស់។ បន្ទាប់ពីចាយពេញមួយថ្ងៃហើយនៅពេលយប់បិទបញ្ចប់ការចាយ អ្នកអាចកត់ការចំណាយចូលក្នុងសៀវភៅចំណាយប្រចាំខែ។
សូមអនុវត្តការតាមដានចំណាយឲ្យបានពេញមួយខែ រួចចុងខែអ្នកអាចបើកបញ្ជីកត់ត្រាចំណាយមកពិនិត្យមើល។ ពេលអ្នកយកបញ្ជីចំណាយមកមើល សូមមើលលើចំណាយណាដែលមិនចាំបាច់ ហើយកាត់ចំណាយមិនចាំបាច់ចេញ ដើម្បីសល់លុយយកទៅបង់សងបំណុលប្រចាំខែ។ នៅពេលតាមដានចំណាយប្រចាំខែនោះអ្នកនឹងឃើញចំណាយចំាបាច់ក្នុងការរស់នៅ។ ឧទាហរណ៍ប្រាក់ខែ ៦០០ដុល្លារ អ្នកចាយមិនសល់សោះតែពេលចាប់ផ្ដើមតាមដានចំណាយប្រចាំខែឃើញថាតាមពិតក្នុងមួយខែអ្នកចំណាយលើតម្រូវការចំបាច់ក្នុងការរស់នៅតែ៤០០ដុល្លារប៉ុណ្ណោះ ដូច្នេះអ្នកសល់២០០ដុល្លារទៀតសម្រាប់យកទៅបង់សងបំណុលប្រចាំខែ។
២. បង្កើនការបង់សងប្រចាំខែ
បើចង់ដោះបំណុលឲ្យបានឆាប់ អ្នកត្រូវបង្កើនការបង់ប្រចាំខែឲ្យបានច្រើនតាមដែលអាចធ្វើទៅបាន។ ភ្ជាប់ទៅនឹងចំណុចទី១ខាងលើ ពេលអ្នកកាត់ចំណាយមិនចាំបាច់មួយចំនួនហើយនោះ អ្នកបានលុយមួយផ្នែកយកមកបង្កើនការបង់សងប្រចាំខែហើយកាត់បន្ថយពេលវេលាជាប់បំណុលបានមួយផ្នែកដែរ។
៣. ប្រឹងរកលុយឲ្យច្រើនតាមអាចធ្វើបាន
អ្នកអាចដឹងបានដើម្បីដោះបំណុលឲ្យបានឆាប់ការបង្កើនចំណូលគឺជាផ្លូវតែមួយគត់ដែលជួយសម្រេចបំណងរបស់អ្នក។ ដូច្នេះអំឡុងពេលជាប់បំណុល អ្នកត្រូវខំប្រឹងប្រែងរកលុយឲ្យបានច្រើនទ្វដងដើម្បីយកមកបង់សងបំណុលប្រចាំខែ។ ត្រង់នេះបើអាចអ្នកគួរឆ្លៀតរកចំណូលបន្ថែមដូចជាការងារក្រៅម៉ោងនិងចំណូលផ្សេងៗឲ្យតែអ្នកអាចធ្វើតាមហើយស្របច្បាប់។
៤. ដាក់គោលដៅ
អំឡុងពេលជាប់បំណុលអ្នកត្រូវកំណត់គោលដៅឬដាក់គោលដៅ។ កំណត់គោលដៅត្រង់នេះគឺអ្នកអាចរកហេតុផលដែលអ្នកចង់ដោះបំណុលឲ្យបានឆាប់។ ឧទាហរណ៍ចង់ដោះបំណុលឲ្យលឿនដើម្បីសន្សំលុយទិញផ្ទះ ឬដោះបំណុលឲ្យឆាប់ដើម្បីសល់លុយសម្រាប់ចាប់ផ្ដើមមុខរបរផ្ទាល់ខ្លួន។ ការកំណត់គោលដៅគឺជាកត្តាជួយជំរុញអ្នកឲ្យប្រឹងប្រែងដោះបំណុលឲ្យបានឆាប់។
៥. រករបស់លើកទឹកចិត្ត
ចំណុចទី៥ខែស្រដៀងទៅនឹងចំណុចទី៤ខាងលើដែរ។ អ្នកត្រូវរកអ្វីមួយមកលើកទឹកចិត្តដើម្បីជំរុញដល់ការដោះបំណុល។ ឧទាហរណ៍ពេលដោះបំណុលហើយ អ្នកអាចទៅលេងក្រៅប្រទេស។ នេះក៏ជាកត្តាលើកទឹកចិត្តឲ្យអ្នកខិតខំប្រឹងប្រែងដោះបំណុលផងដែរ។
ដើម្បីជាជំនួយក្នុងការគ្រប់គ្រងនិងចាត់ចែងលុយឆ្ពោះទៅរកផ្លូវដោះបំណុលបងប្អូនអាចសាកល្បងអានសៀវភៅលុយពិតរបស់ Business Cambodiaដែលជាសៀវភៅនិយាយពីការចាត់ចែងលុយ វិនិយោគរួមជាមួយនឹងក្បួនដោះបំណុលផងដែរ។ ទាក់ទងទិញតាមតេឡេក្រាម https://t.me/hangchhengH24៕
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-21T06:59:45.678Z",
"category": "ហិរញ្ញវត្ថុ",
"views": 1724,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ក្បួនប្រដៅកូនចៅទាំង៥ របស់ជនជាតិចិនធ្វើឲ្យពួកគេពូកែរកស៊ី ក្លាយជាអ្នកមានតជំនាន់
|
https://business-cambodia.com/articles/chiness-discipline-children
|
ជាតិចិនគឺជាជាតិសាសន៍មួយដែលត្រូវបានគេស្គាល់ថាមានភាពកត្តញ្ញូ តស៊ូ ស្មោះត្រង់ សន្សំសំចៃ និងឧស្សាហ៍ព្យាយាម ហើយកត្តារួមផ្សំទាំងអស់នេះបានធ្វើឲ្យពួកគេអាចកសាងធុរកិច្ចឡើងពីបាតដៃទទេរហូតទទួលបានជោគជ័យ។
ថ្ងៃនេះ Business Cambodia សូមលើកបង្ហាញដំបូន្មានប្រដៅកូនចៅកំពូលៗ ឬពាក្យដែលមិនគួរនិយាយទាំង៥ ធ្វើឲ្យជនជាតិចិនក្លាយជាអ្នកមានតជំនាន់៖
១/. ពិបាក៖ នៅពេលដែលនិយាយពីពាក្យពិបាកវានឹងក្លាយទៅជាការរារាំងសមត្ថភាពរបស់ខ្លួនឯងភ្លាមតែម្តង ព្រោះមនុស្សដែលតែងតែត្អូញត្អែរថាពិបាក គេតែងមានការរារែកខ្លាចយ៉ាងនេះយ៉ាងនោះមិនហ៊ានចាប់យកឱកាសនៅពីមុខ ព្រោះពួកគេគិតថាវាមិនអាច ទៅមិនរួចនោះឡើយ។
២/. ធ្វើមិនកើត៖ ពាក្យថាធ្វើមិនកើត នៅពេលដែលនិយាយពាក្យនេះវានឹងក្លាយទៅជាការបណ្តេញខ្លួនឯងចេញពីអ្វីដែលអ្នកកំពុងធ្វើ ឬបញ្ឈប់ការរៀន និងការយល់ដឹង រួមទាំងអាចឈប់ស្រាវជ្រាវនូវរឿងថ្មីៗ និងអ្វីដែលនៅជុំវិញខ្លួនតែម្តង។ មិនតែប៉ុណ្ណោះវាថែមទាំងធ្វើឲ្យអ្នកមានអារម្មណ៍ថាសុញគ្រប់ពេល និងខ្លាចមិនហ៊ានប្រឈមមុខជាមួយការពិតនៅពេលដែលរឿងនោះបរាជ័យ។
៣/. អស់សង្ឃឹម៖ នៅពេលពាក្យមួយម៉ាត់នេះផុតឡើងក្នុងចិត្ត ថាមពលទាំងមូលទូទាំងរាងកាយនិងផ្លូវចិត្តនឹងធ្លាក់បាត់បង់អស់ ពោលគឺយល់ថាពិភពលោកទាំងមូលនេះគ្មានអ្វីដែលនៅសេសសល់សម្រាប់ខ្លួនឯងទៀតឡើយ។ ក្នុងលក្ខខណ្ឌបែបនេះ មនុស្សដែលនិយាយពាក្យមួយម៉ាត់នេះនឹងមិនអាចចាប់ផ្តើមធ្វើរឿងរ៉ាវដែលបរាជ័យម្តងទៀតនោះទេ ឬក៏មិនហ៊ានប្រថុយចាប់យកនូវរឿងរ៉ាវអ្វីដែលថ្មីទៀតមកអនុវត្តន៍ឡើយ។ ហើយចុងក្រោយពួកគេនឹងក្លាយទៅជាមនុស្សមិនដូចមនុស្ស ឬអាចនិយាយបានថាជាគល់ឈើ។
៤/. ខ្ជិល៖ មិនគួរនិយាយពាក្យនេះបើសូម្បីគ្រាន់តែនិយាយលេងក៏ដោយ ព្រោះវានឹងធ្វើឲ្យគ្មានទំនួលខុសត្រូវ និងមើលងាយទៅលើការងាររបស់អ្នកដទៃដែលកំពុងតែធ្វើ។ ចូរចងចាំថា ពាក្យថាខ្ជិលជានិច្ចកាលត្រូវបានគេប្រើនៅក្នុងជំពូកមនុស្សឥតបានការ និងមិនដែលធ្វើអ្វីតែប៉ុណ្ណោះ។
៥/. នឿយហត់៖ ពេលដែលនិយាយពាក្យនេះចេញមករាងកាយនឹងឆ្លើយតបដោយភាពទន់ជ្រាយភ្លាមតែម្តង ហើយរាងកាយទាំងមូលនឹងប្រែទៅជាអសកម្ម និងមិនអាចបន្តការគិត ឬប្រព្រឹត្តិរឿងរ៉ាវដែលកំពុងតែនាំទៅរកភាពជោគជ័យនិងទទួលបាននូវទ្រព្យសម្បត្តិមហាសាលនោះឡើយ។ អ្នកត្រូវដឹងថា គ្មានភាពជោគជ័យឯណាដែលមិននឿយហត់នោះទេ។ អ្វីដែលយើងត្រូវគិត និងត្រូវនិយាយដើម្បីឲ្យរាងកាយយើងសកម្មបន្តទៀតនោះគឺការតស៊ូ៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-21T06:45:10.032Z",
"category": "ភាពជាអ្នកដឹកនាំ",
"views": 1643,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ដំណឹងល្អ! គ្រាប់ពេជ្រកំពុងច្នៃរបស់កម្ពុជា កីឡាករ សៀង ចន្ធា នឹងទៅលេងឱ្យក្លឹប១ នៅប្រទេសអ្នកមានកាតា
|
https://business-cambodia.com/articles/sieng-chanthea-cambodia-player-go-to-qatar-reparent-country
|
នៅមុននេះបន្តិចយោងតាមការចុះផ្សាយរបស់សហព័ន្ធកីឡាបាល់ទាត់កម្ពុជា បានឱ្យដឹងថាកីឡាករ សៀង ចន្ធា នឹងទៅលេងឱ្យក្លឹប១ នៅប្រទេសកាតា ដែលនេះគឺជាប្រវត្តិសាស្រ្តដំបូងហើយរបស់កម្ពុជា ដែលបានកីឡាករទៅប្រកបអាជីពនៅលីគនៃប្រទេសអ្នកមានមួយនេះ។
ប្រភពដដែលបានឱ្យដឹងថា ឯកឧត្តម នាយឧត្តមសេនីយ៍ សៅ សុខា ប្រធានសហព័ន្ធកីឡាបាល់ទាត់កម្ពុជាបានជួបសំណេះសំណាលផ្តាំផ្ញើទៅកាន់កីឡាករ សៀង ចន្ធា អតីតយុវជនសាលាបាល់ទាត់ជាតិបាទីដែលបានចាប់ផ្ដើមអាជីពខ្លួននៅទីនោះពីឆ្នាំ២០១៤ ក្នុងឱកាសចេញទៅប្រកបអាជីពនៅលីគទី២របស់ប្រទេសកាតា។
យ៉ាងណាមិញនេះគឺនេះគឺជាកីឡាករទី១ហើយ ក្នុងប្រវត្តិសាស្រ្តកម្ពុជា ដែលបានទៅប្រកបអាជីពនៅលីគនៃប្រទេសកាតា ហើយឯកឧត្តម នាយឧត្តមសេនីយ៍ សៅ សុខា ក៏បានជូនពរ ឲ្យកីឡាករកម្ពុជារូបនេះទទួលបានជោគជ័យ សម្រាប់ខ្លួនផ្ទាល់ ក្រុមគ្រួសារ និងប្រទេសជាតិ។
ក្នុងសារនោះឯកឧត្តមក៏បានផ្តាំផ្ញើឱ្យកីឡាករ សៀង ចន្ធា យ៉ាងដូច្នេះថាក្នុងពេលប្រកបអាជីពនៅប្រទេសកាតា ត្រូវពង្រឹងគុណភាពខ្លួនឯង បង្កើនសមត្ថភាពនៃការលេង ដើម្បីមកជួយក្រុមជម្រើសជាតិកម្ពុជានាពានរង្វាន់ផ្សេងៗនៅពេលខាងមុខ ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-21T05:49:51.055Z",
"category": "ភាពជាអ្នកដឹកនាំ",
"views": 2970,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy"
]
}
|
ល្បីថាថត Story&Profile របស់គេលើអេក្រង់យើង លោតសារទៅឱ្យម្ចាស់គេដឹង រឿងហ្នឹងពិតអត់?
|
https://business-cambodia.com/articles/story-screenshot-facebook
|
Facebook គឺជាបណ្តាញសង្គមដ៏ពេញនិយមបំផុតមួយនៅក្នុងពិភពលោក។ កម្មវិធីនេះមានមុខងារពិសេសៗជាច្រើនដែលមិនខុសពីកម្មវិធីល្បីៗផ្សេងទៀតឡើយ ជាក់ស្តែងដូចជាកម្មវិធី Add Story ខណៈកម្មវិធីនេះអាចអោយអ្នកប្រើប្រាស់ Add Story បានរយៈពេល ២៤ ម៉ោង។ ទន្ទឹមនឹងនេះដែរ នាពេលកន្លងមកនេះក៏មានការភ្ញាក់ផ្អើលជាច្រើសនថាបើមាននរណាម្នាក់ថត Story & Profile របស់គេលើអេក្រង់ នោះ Facebook នឹងលោតសារឱ្យម្ចាស់បានដឹង។ តើរឿងនេះពិតទេ?
យោងតាមការចុះផ្សាយរបស់សារព័ត៌មាន Business Insider កាលពីពេលកន្លងទៅនេះបានឱ្យដឹងថា Facebook មិនបញ្ជូនសារទៅឱ្យម្ចាស់គេដឹងនោះទេ នៅពេលដែលនរណាម្នាក់ព្យាយាមថតអេក្រង់ Story ឬ Profile Facebook របស់គេ ដូច្នេះហើយឈប់បារម្ភខ្លាចថាម្ចាស់គេដឹងទៀតទៅ។
តែទោះបីជាយ៉ាងណាក៏ដោយ បើតាមលោក Zuckerberg នាកយកស្ថាបនិកក្រុមហ៊ុនមេតា បានឱ្យដឹងថា Facebook អាចនឹងបញ្ចេញមុខងារបែបនេះក្នុងពេលឆាប់ៗនេះ៕
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-21T05:10:05.668Z",
"category": "កំពូលអ្នកលក់",
"views": 6385,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
តម្លៃថ្មី! នេះជាតម្លៃប្រេងសាំងដែលក្រសួង ប្រកាសឲ្យលក់ជូនប្រជាជនពីថ្ងៃទី២១ ដល់ទី៣១ ខែកក្កដា
|
https://business-cambodia.com/articles/new-price-
|
យោងតាមសេចក្តីជូនដំណឹងរបស់ក្រសួងពាណិជ្ជកម្ម មុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី២១ ដល់ថ្ងៃទី៣១ ខែកក្កដា ឆ្នាំ២០២៣ នឹងត្រូវលក់នៅក្នុងតម្លៃ ៤.១៥០ រៀល/ក្នុង១លីត្រសម្រាប់សាំងធម្មតា EA92 និង ៤,000 រៀល/ក្នុង១លីត្រ សម្រាប់ប្រេងម៉ាស៊ូត។
បើប្រៀបធៀបទៅនឹងតម្លៃប្រេងសាំងសប្តាហ៍ចាស់ ឃើញថាតម្លៃប្រេងសាំងសប្តាហ៍នេះគឺនៅរក្សាតម្លៃដដែល ខណៈដែលកាលពីសប្តាហ៍ចាស់តម្លៃសាំងធម្មតាមានតម្លៃ ៤,១៥០រៀល និង ប្រេងម៉ាស៊ូតតម្លៃ ៤,០០០រៀលក្នុងមួយលីត្រ។
គូសបញ្ជាក់ផងដែរថា បើផ្អែកតាមតម្លៃនៅលើទីផ្សារអន្តរជាតិ ថ្លៃលក់រាយប្រេងឥន្ធនៈពីថ្ងៃទី ២១ ដល់ថ្ងៃទី ៣១ ខែ កក្កដា ឆ្នាំ ២០២៣ គឺត្រូវលក់ក្នុងតម្លៃ ៤,៤១៨រៀល/លីត្រ សម្រាប់សាំងធម្មតា និងតម្លៃ ៤,២៦៨រៀល/លីត្រ សម្រាប់ប្រេងម៉ាស៊ូត។ ប៉ុន្តែដើម្បីជួយសម្រួលទៅដល់ជីវភាពរបស់ប្រជាជន និងដោយមានការរួមចំណែក ពីក្រុមហ៊ុនចែកចាយប្រឹងឥន្ធនៈនៅកម្ពុជា សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ក៏បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន ៦,៥ដុល្លារ/លីត្រ៕
អត្ថបទដោយ ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-21T04:14:27.972Z",
"category": "ព័ត៌មានថ្មីៗ",
"views": 7765,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy"
]
}
|
មានបញ្ហាសេវាលែងបារម្ភ! ក្រសួងដាក់ចេញមុខងារថ្មី១អាចឱ្យអ្នកប្រើប្តឹងពីបញ្ហាសេវាបានគ្រប់ពេល
|
https://business-cambodia.com/articles/service-issues
|
កាន់តែងាយស្រួលសម្រាប់អ្នកមានបញ្ហាសេវាអ៊ីនធឺណិត និងសេវាទូរស័ព្ទ ពេលនេះក្រសួងប្រៃសនីយ៍និងទូរគមនាគមន៍បានដាក់ចេញមុខងារថ្មីមួយដែលអាចឱ្យអ្នកប្រើប្រាស់ដែលមានបញ្ហាសេវាទូរស័ព្ទអាចដាក់ពាក្យបណ្តឹងតវ៉ាបានពីបញ្ហាគុណភាពសេវាដែលពួកគាត់កំពុងជួបប្រទះបានគ្រប់ពេលវេលា និងគ្រប់ទីកន្លែង ក្រោយដាក់ពាក្យបណ្តឹងនិយ័តករទូរគមនាគមន៍នឹងធ្វើការដោះស្រាយបញ្ហាជូនភ្លាមៗ។
ហើយដើម្បីអាចធ្វើការដាក់ពាក្យបណ្តឹងតវ៉ាបានបងប្អូនគ្រាន់តែធ្វើការទាញយកនូវកម្មវិធីឈ្មោះ MPTC Speed Test ដែលជាកម្មវិធីវាស់ស្ទង់កម្រិតទូរស័ព្ទនិងដំណើរការអ៊ិនធឺណិតនៅលើ App Store និង Play Store ឬស្កេនតាមរយៈ QR Code ក៏បាន ឬអាចខលទៅកាន់ Hotline ៦៧៨៩ ឬផ្ញើរសារទៅកាន់អ៊ីមែល qos@trc.gov.kh ។ចំពោះកម្មវិធីនេះ អាចអនុញ្ញាតឱ្យអតិថិជនរាយការណ៍ពីបញ្ហាគុណភាពសេវាដែលកំពុងជួបប្រទះនិងទទួលបានការដោះស្រាយបញ្ហាលើបញ្ហាទាំងនេះពីនិយ័តករទូរគមនាគមន៍កម្ពុជា។
អាស្រ័យហេតុនេះ ដើម្បីជួយពង្រឹងការប្រើប្រាស់សេវានៅកម្ពុជាឱ្យកាន់តែមានភាពប្រសើរឡើង បងប្អូនប្រជាពលរដ្ឋអាចធ្វើការទាញយកកម្មវិធីខាងលើនឹងប្រាប់ពីបញ្ហាគុណភាពសេវាដែលបងប្អូនកំពុងជួបប្រទះទៅកាន់និយ័តករទូរគមនាគមន៍កម្ពុជាបាន៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-21T03:28:14.028Z",
"category": "ព័ត៌មានថ្មីៗ",
"views": 1059,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy"
]
}
|
សោកស្ដាយ! ត្រឹមរយៈពេល ២ ឆ្នាំ ក្រុមហ៊ុនយក្ស១របស់ចិន ជ្រុះបាត់លុយ ៨១ ពាន់លាន$
|
https://business-cambodia.com/articles/chinese-property-developer-evergrande-posts-81-billion-loss-over-the-past-two-years
|
ក្រុមហ៊ុនអភិវឌ្ឍន៍អចលនទ្រព្យយក្សរបស់ចិន ដែលមានឈ្មោះថា Evergrande Group បានប្រកាសពីការខាតបង់ប្រាក់របស់ខ្លួនរហូតដល់ទៅ៨១ ពាន់លានដុល្លារ ក្នុងរយៈពីរឆ្នាំមកនេះ។ នេះបើយោងតាមការចុះផ្សាយរបស់សារព័ត៌មានCNBC កាលពីថ្មីៗកន្លងទៅនេះ។
ប្រភពខាងលើបានឲ្យដឹងថា មូលហេតុដែលធ្វើឲ្យក្រុមហ៊ុនខាតបង់រហូតដល់ទៅ៨១ពាន់លានដុល្លារ ក៏ព្រោះតែក្រុមហ៊ុន បានជំពាក់បំណុលយ៉ាងច្រើនសន្ធឹកសន្ធាប់ ក្នុងរយៈពេលប៉ុន្មានឆ្នាំចុងក្រោយនេះ ខណៈរឿងនេះបានក្លាយជាប្រភពនៃការព្រួយបារម្ភយ៉ាងខ្លាំងអំពីវិស័យអចលនទ្រព្យរបស់ប្រទេសចិន។
ក្រុមហ៊ុនខាងលើនេះបានបញ្ចេញរបាយការណ៍ស្ដីពីការខាតបង់ចំនួន៦៦ពាន់លានដុល្លារអាមេរិក ក្នុងឆ្នាំ២០២១ និង១៥ពាន់លានដុល្លារអាមេរិក ក្នុងឆ្នាំ២០២២ ដោយបូកបញ្ចូកគ្នាទាំង២ឆ្នាំនេះគឺខាតបង់សរុបរហូតដល់ទៅ៨១ពាន់លានដុល្លារអាមេរិក។
គួរបញ្ចាក់ផងដែរថា នេះជាលើកទី១ ហើយដែលក្រុមហ៊ុននេះបានបញ្ចេញលទ្ធផលរបាយការណ៍ហិរញ្ញវត្ថុចាប់តាំងពីឆ្នាំ២០២១ ជាពេលដែលការផ្ទុះវិបត្តិសាច់ប្រាក់របស់ក្រុមហ៊ុននេះ។ ខណៈបំណុលសរុបរបស់ក្រុមហ៊ុន Evergrande បានកើនឡើងរហូតដល់៣៤០ពាន់លានដុល្លារអាមេរិក គិតត្រឹមចុងឆ្នាំ២០២២ ដែលស្មើប្រមាណ២%នៃផលទុនជាតិសរុប (GDP) របស់ប្រទេសចិន៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-21T03:24:07.520Z",
"category": "អចលនទ្រព្យ",
"views": 1086,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy"
]
}
|
ពិព័រណ៍លំនៅឋានធំជាងគេនៅកម្ពុជា Home & Lifestyle EXPO 2023
|
https://business-cambodia.com/articles/home-and-lifestyle-expo-2023
|
ក្រុមហ៊ុនអចលនទ្រព្យ Realestate.com.kh បាន និងកំពុងនាំយកមកនូវ«ពិព័រណ៍លំនៅឋានកម្ពុជា២០២៣ - Home & Lifestyle EXPO 2023» ដែលជាព្រឹត្តិការណ៍តាំងបង្ហាញលំនៅឋានគ្រប់ប្រភេទធំជាងគេនៅកម្ពុជា ។ ព្រឹត្តិការណ៍នេះនឹងធ្វើឡើងនាចុងសប្តាហ៍ថ្ងៃទី12 និង13 ខែសីហា នៅសាលពិព័រណ៍កោះពេជ្រ ។
Home & Lifestyle EXPO គឺជាផ្នែកមួយនៃព្រឹត្តិការណ៍ប្រចាំឆ្នាំរបស់ Realestate.com.kh ដែលផ្តល់ជូនអ្នកចូលរួមនូវឱកាសដើម្បីទទួលបានការទិញលក់ដ៏ល្អបំផុតនៅក្នុងទីផ្សារអចលនទ្រព្យកម្ពុជា ព្រមទាំងមានជួបជាមួយធនាគារល្បីៗ អ្នកផ្តល់សេវាធានារ៉ាប់រង និងអ្នកជំនាញអចលនទ្រព្យផងដែរ ។
គម្រោងលំនៅឋានដែលមានឈ្មោះបោះសំឡេង ក្នុងការរួមចំណែកអភិវឌ្ឍន៍វិស័យអចលនទ្រព្យនៅក្នុងប្រទេសកម្ពុជាមានការដាក់តាំងបង្ហាញគម្រោងរបស់ខ្លួនរួមមាន៖ បុរី ប៉េងហួត, OCIC, Orkide Development, Prince Real Estate Group, Morgan Group, RoseMarvel Property Development, Borey Dragon Land 598, Borey Bosba, Rose Apple Square, Odom, Bakong Village , Borey Chankiri, Leedon Heights, Le Conde BKK1, Creed Cambodia ។ល។
ម្ចាស់ក្រុមហ៊ុនអចលនទ្រព្យនៅក្រៅប្រទេសក៏បានអញ្ជើញចូលរួមក្នុងព្រឹត្តិការណ៍នេះផងដែរដើម្បីបង្ហាញពីឱកាសវិនិយោគនៅក្នុងប្រទេសស៊ីប កាណាដា និងសហរដ្ឋអាមេរិក ។
ចុចទីនេះ ! ដើម្បីចុះឈ្មោះចូលរួម ឬកក់ស្តង់តាំងពិព័រណ៍
ឱកាសឈ្នះរង្វាន់ធំប្រចាំព្រឹត្តិការណ៍ Home & Lifestyle EXPO 2023
ក្រៅពីធានាបាននូវការទិញលក់ដ៏ល្អបំផុតនៅក្នុងវិស័យអចលនទ្រព្យ អ្នកចូលរួមទាំងអស់នឹងមានឱកាសចូលរួមក្នុងការចាប់ឆ្នោតដើម្បីឈ្នះរង្វាន់ដ៏ធំៗមួយចំនួនដូចជានាឡិកាពី Watch Empire គ្រឿងអលង្ការស្អាតៗ និងរង្វាន់ច្រើនទៀតបើប្រៀបធៀបទៅនឹងព្រឹត្តិការណ៍ស្រដៀងគ្នាដទៃទៀត ។ ក្នុងរយៈពេលពីរថ្ងៃនេះ ម្ចាស់គម្រោង និងអ្នកចូលរួមកតាំងពិព័រណ៍នឹងមានបញ្ចុះតម្លៃជាពិសេស រង្វាន់លើកទឹកចិត្ត ដល់អ្នកចូលរួម និងអ្នកទិញក្នុងកម្មវិធីនេះ ។
តើការតាំងពិព័រណ៍នៅពេលណា, កន្លែងណា និងម៉ោងប៉ុន្មាន?
ព្រឹត្តិការណ៍ Home & Lifestyle EXPO 2023 នឹងប្រារព្ធធ្វើឡើងនៅមជ្ឈមណ្ឌលសន្និបាតកោះពេជ្រ ដែលតាំងបង្ហាញចំនួន២ថ្ងៃ ពោលគឺចាប់ពីថ្ងៃសៅរ៍ ទី12 ដល់ថ្ងៃអាទិត្យ ទី13 ខែសីហា ចាប់ពីម៉ោង10និង00នាទីព្រឹករហូតដល់ម៉ោង08និង00នាទីយប់ទាំងពីរថ្ងៃ ។
ពិព័រណ៍លំនៅឋានកម្ពុជាឆ្នាំ2023 មិនត្រឹមតែតាំងបង្ហាញនូវអចលនទ្រព្យ និងសេវាកម្មប៉ុណ្ណោះទេ ថែមទាំងអាចផ្តល់នូវភាពសប្បាយរីករាយសម្រាប់គ្រួសារទៀតផង ។
ពិព័រណ៍ឆ្នាំមុនបានបង្ហាញឱ្យឃើញថា ជាការជួបជុំគ្នាដាក់តាំងបង្ហាញគម្រោងអចលនទ្រព្យដែលទាក់ទាញក្រុមគ្រួសារ និងអ្នកចូលរួមគ្រប់វ័យ ។ ឪពុកម្តាយ កូនៗ និងមនុស្សចាស់បានមកជួបជុំគ្នាដើម្បីចំណាយពេលវេលាដ៏គួរឱ្យចងចាំមួយ នៅក្នុងពិភពនៃអចលនទ្រព្យ និងទទួលបានគ្រឿងបរិក្ខារប្រើប្រាស់ប្រចាំថ្ងៃដែលខ្លួនត្រូវការ ។
លោក Thomas O’Sullivan នាយកប្រតិបត្តិក្រុមហ៊ុន Realestate.com.kh បានមានប្រសាសន៍ថា "ព្រឹត្តិការណ៍កាលពីឆ្នាំមុនគឺជាលើកទីមួយរបស់យើងចាប់តាំងពីកើតមានជំងឺកូវីដ ហើយជាជោគជ័យដ៏ធំធេងលើសពីការរំពឹងទុករបស់ពួកយើង និងអ្នកតាំងពិព័រណ៍ ។ បច្ចុប្បន្នមានអ្នកចុះឈ្មោះចូលរួមចំនួន 5,000 នាក់ហើយ ដោយផ្អែកលើអ្វីដែលយើងរំពឹងថា នឹងបំបែកកំណត់ត្រាកាលពីឆ្នាំមុនដែលមានចំនួន 12,000 នាក់" ។
លោកបានបន្តថា “ជាចុងក្រោយ គោលដៅរបស់យើងគឺផ្តល់ឱ្យអ្នកទិញលំនៅឋាន និងអ្នកវិនិយោគនូវឱកាសមួយដើម្បីទទួលបានកិច្ចព្រមព្រៀងទិញលក់ដ៏ល្អបំផុតនៅក្នុងអចលនទ្រព្យ រថយន្ត និងផលិតផលផ្សេងទៀតប្រចាំឆ្នាំ ហើយបង្កើតបទពិសោធន៍មួយដែលមនុស្ស និងក្រុមគ្រួសារអាចមានថ្ងៃរីករាយជាមួយគ្នា ។ តាមរយៈការបន្ថែមភាពទាក់ទាញ កន្លែងក្មេងៗលេង រថយន្ត អាហារ និងភេសជ្ជៈដ៏សំបូរបែប ដែលអនុញ្ញាតឱ្យយើងមិនត្រឹមតែដាក់តាំងពិព័រណ៍អចលនទ្រព្យដ៏ធំបំផុត និងល្អបំផុតប៉ុណ្ណោះទេ ប៉ុន្តែដើម្បីបង្កើតថ្ងៃដ៏អស្ចារ្យសម្រាប់គ្រួសារទាំងមូលផងដែរ»។
ចុចទីនេះ ! ដើម្បីចុះឈ្មោះចូលរួម ឬកក់ស្តង់តាំងពិព័រណ៍
ដំណើរការបន្តក្នុងការបំបែកកំណត់ត្រាជោគជ័យ
ពិព័រណ៍អចលនទ្រព្យដែលបានប្រារព្ធឡើងនៅ Premier Center Sen Sok Phnom Penh កាលពីឆ្នាំ 2022 កន្លងទៅនេះគឺជាជោគជ័យដ៏ធំមួយដែលបានបំបែកកំណត់ត្រាលក់អចលនទ្រព្យដ៏ធំបំផុតដែលមិនធ្លាប់មាននៅក្នុងប្រទេសកម្ពុជាជាមួយនឹងការលក់ដ៏លើសលប់ជាង30លានដុល្លារ និងទាក់ទាញអ្នកចូលរួមជាង 12,000 នាក់ ។
បុរី ខុនដូ ធនាគារ ផលិតផលប្រើប្រាស់ និងម៉ាកយីហោក្រុមហ៊ុនឈានមុខគេនៅកម្ពុជា
តើមានអ្នកណាខ្លះក្នុងទីផ្សារវិស័យអចលនទ្រព្យ និងសេវាកម្មបន្ថែមរបស់កម្ពុជា ដែលនឹងមានវត្តមានកាន់តែច្រើនឡើង ខណៈដែលពិព័រណ៍ EXPO 2023 នៅថ្ងៃទី 12 និង 13 ខែសីហា កាន់តែខិតជិតមកដល់ ។
អ្នកឧបត្ថម្ភធំ និងអ្នកគាំទ្រសំខាន់ៗរួមមាន ៖ IAAC Airport Advertising, COGETEL (ONLINE), NHAM24, Legend Cinema, Wowee Advertising, Poma Media, Watch Empire, Provida Water, Cambodian Investment Management, B2B Cambodia, Gold Zone Media ។
អ្នកតាំងពិព័រណ៍រួមមាន ៖ Borey Peng Huoth: The Eco Collection, The Star Polaris 23 Condominium, PH Grand Hall, Orkide Development: Orkide The Botanic City, Orkide The Pochentong, Orkide The Royal Condominium, Prince Real Estate Group: Prince Central Plaza, Prince Happiness Plaza, One Tropica, Morgan Group: Morgan Tower, Morgan EnMaison, Morgan Champs-Elysees, Overseas Cambodian Investment Corporation (OCIC), RoseMarvel Property Development: Mean Chey Residences, Urban Living Solutions: Rose Apple Square, Odom, Bakong Village, Urbanland: Borey Chankiri, Borey Dragon Land 598, MSQM ZTH: Leedon Heights, Le Condé BKK1, Residence H Sen Sok, Creed Cambodia, Borey Bosba, Chroy Changva Satellite City, Borey Heng Heang, Borey New Hope, Tourism City, Borey Mongkul, KH Land, LESSO, ABA Bank, Canadia Bank, Shinhan Bank, KB Daehan Bank, GAC Motor, ISUZU, Forthing, STMarket, ARISTO Developers, DeGrand Realty, Borey Mongkul, Upward Property, FazWaz Cambodia, Parc 21 Residence, eMedia Links, Simplex, Stronghold Trustee, Orkun Solutions, Hitachi Elevator, MOVE By LM CAR, DreamsTown, iSmart home ។ល។
ដៃគូប្រព័ន្ធផ្សព្វផ្សាយព័ត៌មានរួមមាន ៖ Khmer Times, B2B Cambodia, AmCham, Cambodia Investment Review, Gold Zone Media, The Cambodia China Times, Enjoy Cambodia, Business Cambodia, FreshNews, Koh Santepheap Daily, Kampuchea Thmey Daily, ThmeyThmey, CNC, BTV, PNN, Hang Meas, CTV, TVK, CTN, Jianhua daily, Cambodia China Times ។
ចុចទីនេះ ! ដើម្បីចុះឈ្មោះចូលរួម ឬកក់ស្តង់តាំងពិព័រណ៍
ពិព័រណ៍អចលនទ្រព្យនេះគឺជាផ្នែកមួយដែលធ្វើឡើងជាបន្តបន្ទាប់ និងបង្កើតឡើងដោយលោក ម៉ឹក ចិន្តា ស្ថាបនិក Realestate.com.kh និងលោក Thomas O’Sullivan នាយកប្រតិបត្តិរបស់ក្រុមហ៊ុន ជាមួយនឹងចក្ខុវិស័យនៃការបង្កើតព្រឹត្តិការណ៍ដែលអ្នកទិញអាចទទួលបានកិច្ចព្រមព្រៀងដ៏ល្អបំផុតក្នុងអចលនទ្រព្យ ។
ព្រឹត្តិការណ៍នេះគឺអាចចូលរួមដោយសេរី ហើយក្រៅពីការស្ទង់មតិលើទីផ្សារអចលនទ្រព្យ ហើយក៏ជាថ្ងៃដែលសប្បាយរីករាយក្នុងការជួបជុំក្រុមគ្រួសារទាំងមូល ដោយទស្សនាកន្លែងគួរឲ្យទាក់ទាញមួយចំនួនដូចជា ផ្ទះដែលបំពាក់ដោយបច្ចេកវិទ្យាចុងក្រោយ ការបើកសាកល្បងរថយន្ត និងតំបន់កម្សាន្តសម្រាប់កុមារជាដើម ៕
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-21T03:13:29.470Z",
"category": "PR",
"views": 391,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
រដ្ឋបង្ហាញទឹកប្រាក់ចំណាយលើការសាងសង់ព្រលាយន្ដហោះថ្មីលំដាប់ទី៩លើលោក គិតត្រឹមឆ្នាំ២០២៣
|
https://business-cambodia.com/articles/new-phnom-penh
|
ការសាងសង់អាកាសយានដ្ឋានអន្តរជាតិតេជោក្រុងតាខ្មៅ (ភ្នំពេញថ្មី) ក្នុងដំណាក់ការទី១ សម្រេចបាន ប្រមាណ ៥០ភាគរយហើយ គិតត្រឹមបំណាច់ខែមិថុនា ឆ្នាំ២០២៣ ដោយក្នុងនោះបានចំណាយទឹកប្រាក់ សរុបចំនួន ៧១២លានដុល្លារផងដែរ។ នេះបើយោងតាមរបាយការណ៍របស់រដ្ឋលេខាធិការដ្ឋានអាកាសចរណ៍ស៊ីវិល ដែលចុះផ្សាយដោយក្រសួងព័ត៌មាននៅថ្ងៃទី២០ ខែកក្កដានេះ។
តាមការបញ្ជាក់ពីឯកឧត្តម ស៊ីន ចាន់សិរីវុត្ថា អនុរដ្ឋលេខាធិការ និងជាអ្នកនាំពាក្យ រដ្ឋលេខាធិការដ្ឋាន អាកាសចរស៊ីវិល បានបង្ហាញថា បន្ទាប់ពីដំណាក់កាលទី១ ត្រូវបានបញ្ចប់ អាកាសយាន ដ្ឋានអន្តរជាតិតេជោ(ភ្នំពេញថ្មី) នឹងមានសមត្ថភាពទទួលបានការចុះចតយន្តហោះរហូតដល់ កូដអេហ្វ (Code E: A-340-300, A350-900 នឹង B777-200/300ER, B747-300/400) ដែល មានចំណតយន្តហោះចំនួន ៣២ចំណត អាចទទួលអ្នកដំណើរបានពី ១៣លាន ទៅ១៥លាន នាក់/ឆ្នាំ២០២៤ និងអាចទទួលទំនិញតាមផ្លូវអាកាសពី ១៧៥,០០០តោន/ឆ្នាំ២០២៤ ទៅ ៣០,០០០តោន/ឆ្នាំ(២០៣០-២០៤០)។
យោងតាមកម្មវិធីការងារមេ (Updated Master Schedule) ដែលបានធ្វើបច្ចុប្បន្នភាពចុងក្រោយដោយ CAIC ការងារសាងសង់គម្រោងទាំងមូលក្នុងដំណាក់កាលទី១ គ្រោងនឹងបញ្ចប់នៅ ឆ្នាំ២០២៤ និងគ្រោងដាក់ឱ្យដំណើរការនៅឆ្នាំ២០២៥ ប្រសិនបើគ្មានអ្វីប្រែប្រួល។
សូមជម្រាបថា អាកាសយានដ្ឋានអន្តរជាតិតេជោក្រុងតាខ្មៅ ត្រូវបានសាងសង់លើផ្ទៃដី ២៦០០ ហិកតាដោយចែកចេញជា ៣ ដំណាក់កាល។ សម្រាប់ដំណាក់កាលទី១នេះ នឹងចំណាយទឹកប្រាក់ប្រមាណជា ១,៥ ពាន់លានដុល្លារ ដែលវិនិយោគដោយក្រុមហ៊ុន OCIC ហើយក្រោយបញ្ចប់ការសាងសង់ គម្រោងនេះនឹងក្លាយជាព្រលានយន្តហោះធំជាងគេទី៩ នៅលើពិភពលោកផងដែរ៕
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T14:20:47.096Z",
"category": "អចលនទ្រព្យ",
"views": 2255,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ទៅកំពង់សោមកុំរំលង! កន្លែង១នេះ កំពុងសម្ងំលាក់ខ្លួនក្នុងព្រៃអភិរក្ស គួរទៅលេងឲ្យបានម្តង ក្នុង១ជីវិត
|
https://business-cambodia.com/articles/shinta-mani-wild-resort-at-shihanouk-vile
|
សូមណែនាំសណ្ឋាគារប្រណីត Shinta Mani Wild ក្នុងតំបន់ព្រៃអភិរក្ស នៃខេត្តព្រះសីហនុ ប្រទេសកម្ពុជា មានទីតាំងស្ថិតនៅត្រឹមតែ 1.5 ម៉ោងពីទីក្រុងភ្នំពេញតាមរយៈផ្លូវល្បឿនលឿនថ្មី ប្រៀបដូចត្បូងពេជ្រលាក់ខ្លួន ដែលផ្តល់ជូននូវកញ្ចប់ស្នាក់នៅនិងកម្សាន្ត ក្នុងតម្លៃពិសេស សម្រាប់ប្រជាជនខ្មែរ និងជនបរទេសនៅកម្ពុជា ដែលមនុស្សម្នាភាគច្រើនមិនធ្លាប់បានទៅដល់។
ព័ទ្ធជុំវិញទៅដោយជួរភ្នំក្រវាញ អមដោយទេសភាពភ្នំបូកគោ ឧទ្យានជាតិគីរីរម្យ សណ្ខាគារលំដាប់ផ្កាយ5 Shinta Mani Wild ជារីសតកំពុងលាក់ខ្លួនដ៏ប្រណីតឋិតនៅក្នុងព្រៃអភិរក្សនាខេត្តព្រះសីហនុ លោកអ្នកអាចរីករាយជាមួយនឹងបទពិសោធន៍ដែលមិនអាចប្រៀបផ្ទឹមបាននៃភាពប្រណីត ភាពឯកជន និង រ៉ូមែនតិក នៅជំរុំតង់បែបអភិជនដ៏វិសេសវិសាលនេះ។
Shinta Mani Wild ត្រូវបានទទួលស្គាល់ថាជាសណ្ឋាគារលំដាប់លេខ 1 នៅកម្ពុជា ដោយក្រុមហ៊ុន Travel + Leisure នៅក្នុងបញ្ជីឈ្មោះ "ឆ្នេរកោះ និងសណ្ឋាគារនៅជនបទក្នុងប្រទេសកម្ពុជា"។ លើសពីនេះ សណ្ឋាគារក៏ទទួលបានតំណែងមួយក្នុងចំណោមសណ្ឋាគារកំពូលទាំង 5 នៅក្នុងការចងក្រងដ៏ល្បីរបស់ Robb Report នៃ "The 50 Greatest Luxury Hotels on Earth"។
ចំពោះកញ្ចប់ពិសេសនេះមានរួមបញ្ចូលអាហារ ៣ ពេល & ភេសជ្ជ:គ្រប់ប្រភេទ (រួមទាំងស្រានិងស្រាបៀរ) ក្នុងលក្ខខណ្ឌដែលមានតម្រូវការ ព្រមទាំងជាមួយសកម្មភាពកំសាន្តទាំងអស់ក្នុងសណ្ឋាគារដូចជា ការជិះខ្សែររ៉ក ដើរព្រៃ ជិះទូក ស្ប៉ា ម៉ាស្សានិងការលំហែអារម្មណ៍ផ្សេងៗទៀត បើទៅដល់បងប្អូននឹងទទួលបានអារម្មណ៍ប៉ះផ្ទាល់ជាមួយធម្មជាតិ ក្តីសុខនិងឯកជនភាពពេញទីតែម្តង។
សម្រាប់ព័ត៌មានបន្ថែម ឬធ្វើការកក់ទុក សូមទំនាក់ទំនងតាមរយៈ Telegram ឬ WhatsApp តាមរយៈលេខ 087 656 152។ គួរជម្រាបផងដែរថាសណ្ឋាគារប្រណីត Shinta Mani Wild មិនមែនត្រឹមតែមានសម្រស់ស្អាតលាក់ខ្លួនក្នុងខេត្តព្រះសីហនុនោះទេ សូម្បីតែនៅទឹកដីមាសខេត្តសៀមរាបក៏មាន១សាខាទៀតផងដែរ៕
Official Website Shinta Mani Wild
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T10:59:45.452Z",
"category": "PR",
"views": 2427,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
ប្រភេទផ្ទះវីឡាទោលថ្មីដ៏ធំស្កឹមស្កៃ ក្នុងគម្រោងធំមួយលើវិថី៥៩៨ នឹងលេចរូបរាងឡើងក្នុងពេលឆាប់ៗខាងមុខនេះ!
|
https://business-cambodia.com/articles/a-huge-new-single-villa-in-a-big-project-on-street-598-will-appear-soon
|
នាព្រឹកថ្ងៃទី19 ខែកក្កដា ឆ្នាំ2023 បុរី វិមានភ្នំពេញ បានប្រារព្ធពិធីបញ្ចុះបឋមសិលាបុកគ្រឹះសាងសង់ប្រភេទផ្ទះវីឡាទោលដ៏ថ្មីស្រឡាង «វីឡា អេមផាយអឺ ម៉េនសិន» ក្នុងគម្រោងទី12 បុរី វិមានភ្នំពេញ ឌឹ សេនត្រល ខាប់ភីថល ដែលមានតម្លៃចាប់ពីជាង 1លានដុល្លារ ដើម្បីឆ្លើយតបទៅនឹងតម្រូវការរបស់អតិថិជន ដែលមានការជឿជាក់មកលើគម្រោង បុរី វិមានភ្នំពេញ។ ជាការអបអរសាទរដល់ការបើកលក់ជាផ្លូវការ នូវវីឡាទោលដ៏ធំស្កឹមស្កៃនេះ អតិថិជនទាំងអស់ក៏នឹងទទួលបានការបញ្ចុះតម្លៃរហូតដល់ 12% សម្រាប់ការកក់វីឡានេះ ក្នុងខែកក្កដាពេញ 1ខែ។ យោងតាមប្រសាសន៍របស់លោក មឿង រដ្ឋា នាយកប្រតិ្តបត្តិ បុរី វិមានភ្នំពេញ បានវាយតម្លៃថា វិស័យអចលនទ្រព្យនៅកម្ពុជា ហាក់មានសភាពទ្រឹង នៅមួយកន្លែង ដោយសារឥទ្ធិពលនៃការអូសបន្លាយសង្រ្គាមរវាងរុស្សី និងអ៊ុយក្រែន និងវិបត្តិអតិផរណាមានការកើនឡើងជាដើម។ លោកបន្តទៀតថា ទោះជាយ៉ាងណា លោកនៅតែជឿជាក់ថា វិស័យអចលនទ្រព្យនៅកម្ពុជាអាចនឹងមានស្ថានភាពល្អប្រសើរឡើងវិញបន្តិចនៅឆ្នាំ2024 ខាងមុខ។ ដូចនេះហើយ ទើបថ្នាក់ដឹកនាំរូបនេះ សម្រេចបន្តអភិវឌ្ឍលំនៅឋាន វីឡាខ្នាតធំ ដើម្បីបំពេញសេចក្តីត្រូវការ ឥតឈប់ឈរពីសំណាក់អតិថិជនជាច្រើន។
តាមការគូសបញ្ជាក់កន្លងមករបស់ អ្នកឧកញ៉ា លី ហួរ ប្រធានក្រុមប្រឹក្សាភិបាលក្រុមហ៊ុន លី ហួរ គ្រុប កត្តាដែលធ្វើអោយក្រុមហ៊ុនរបស់អ្នកឧកញ៉ា អាចបោះទុនវិយោគអភិវឌ្ឍន៍សាងសង់អគារលំនៅឋានបានរហូតជាង 10ឆ្នាំមកទល់បច្ចុប្បន្ននេះ គឺដោយសារតែក្រុមហ៊ុនបានយកចិត្តទុកដាក់លើគុណភាពសំណង់ ទីតាំងអភិវឌ្ឍន៍ តម្លៃ លក្ខខណ្ឌបង់ប្រាក់ងាយស្រួលស្របទៅតាមស្ថានភាពកម្រិតជីវភាពរបស់អតិថិជន ស្របតាមម៉ូតផ្ទះដែលពួកគាត់ជ្រើសរើស និងគុណភាពសេវាកម្ម។ ក្រុមហ៊ុន លី ហួរ ឌីវេឡុបមិន វិមានភ្នំពេញ ឯ.ក ដែលគ្រប់គ្នាស្គាល់ថាជា បុរី វិមានភ្នំពេញ បាននិងកំពុងអភិវឌ្ឍលំនៅឋាន ចំនួន 16គម្រោង និងមានម៉ូតផ្ទះជាច្រើនប្រភេទដូចជា៖ អគារពាណិជ្ជកម្ម ផ្ទះអាជីវកម្ម វីឡាទោលខ្នាតធំ និងតូច វីឡាកូនកាត់ វីឡាភ្លោះ និងផ្ទះល្វែងសម្រាប់លក់ជូនអតិថិជនមានជីវភាពគ្រប់កម្រិត។
គួរបញ្ជាក់ផងដែរថា ផ្ទះវីឡាទោល អេមផាយអឺ ម៉េនសិន ដែលទើបបុកគ្រឹះសាងសង់ មានទីតាំងក្នុងគម្រោងទី12 បុរី វិមានភ្នំពេញ ឌឹ សេនត្រលខាប់ភីថល ស្ថិតលើផ្លូវឯ.ឧ ជា សុផារ៉ា(598) ចម្ងាយត្រឹម 400ម៉ែត្រពីមជ្ឈមណ្ឌលត្រួតពិនិត្យយានយន្ត(ឆៀក) សង្កាត់ច្រាំងចំរេះ2 ខណ្ឌឫស្សីកែវ រាជធានីភ្នំពេញ ដែលជាទីតាំងដ៏មានសក្តានុពលខ្ពស់សម្រាប់ការរស់នៅ ប្រកបដោយផាសុកភាព ព្រោះជាបណ្តុំទៅដោយក្រសួង ស្ថាប័នរដ្ឋ ផ្សារទំនើប សាលារៀន អគារពាណិជ្ជកម្ម និងហេដ្ឋារចនាសម្ព័ន្ធសក្តានុពលជាច្រើនទៀត។
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T10:32:27.321Z",
"category": "PR",
"views": 885,
"author": {
"first_name": "Sreymom",
"last_name": "Cha",
"email": "sreymomcha069@gmail.com"
},
"quality_warning": [
"noisy"
]
}
|
ឡូយណាស់! កូនខ្មែរ ១រូប ចាប់របរច្នៃកូនឡានជ័រលក់ ត្រឹមតែ១គ្រឿងអាចលក់បានពី ៥រយ$ ដល់១ពាន់$
|
https://business-cambodia.com/articles/founder-rc-truck-cambodia
|
ផ្តើមចេញពីមនុស្សម្នាក់ ដែលមានដុង្គស្រលាញ់ខាងឡានតាំងពីកុមារមក ធ្វើឱ្យកូនខ្មែរ១រូប គឺលោក សេង ប៊ុនស្រ៊ុន ចាប់របរកែច្នៃកូនឡាងតូចដែលអាចលេងបានទាំងមនុស្សចាស់ និងកូនក្មេង មិនតែប៉ុណ្ណោះធ្វើឱ្យលោកអាចលក់ឡាន១គ្រឿងបានតម្លៃពី ៥០០ដុល្លារ ដល់ទៅ១ពាន់ដុល្លារឯណោះ។
លោក សេង ប៊ុនស្រ៊ុន ដែលជាស្ថាបនិក RC Truck Cambodia បាននិយាយថា សម្រាប់កូនឡានដែលលោកបានច្នៃ និងផ្គុំឡើងមក គឺមានសភាពដូចរបស់ពិតអ៊ីចឹង ជាក់ស្តែងដូចជាក្បាលឡានកុងតាន័រវាដូចនឹងរបស់ពិតៗ ក្រៅពីនេះទៀតលោកអាចផលិតបាននូវរបស់លេងជាច្រើនទៀតដូចជា ប្រភេទឡានដឹក (៥ ទៅ ៦តោន) , ឡានកុងតាន័រកង់១០ អេស្កាវ៉ាទ័រ ត្រាក់ទ័រឈូសដី ឡានបែន រួមទាំងរថក្រោះផងដែរ។
លោកក៏បានបន្តនិយាយទៀតថា ក្នុងឡាន១ គ្រឿងលោកអាចធ្វើរួចរាល់ ត្រឹមពេលតែ ១សប្ភាហ៍តែប៉ុណ្ណោះ ដែលអាស្រ័យលើគ្រឿងបង្គុំដែលមានស្រាប់ក្នុងស្តុក។ ម្យ៉ាងវិញទៀត សម្រាប់កម្រៃដែលគាត់រកបានក្នុង១ គ្រឿង អាចលក់ចន្លោះពី ៥០០ដុល្លារទៅ ១០០០ដុល្លារ ឯណោះ អាស្រ័យលើការកម្មង់របស់អតិថិជន និងទំហំរបស់ឡាននីមួយៗ។
លើសពីនេះទៅទៀត ចំពោះ សមាជិករបស់ RC Truck Cambodia គឺជាអ្នកនិយម និងចូលចិត្ត ឲ្យតម្លៃលើការកែច្នៃកូនឡានខ្លាំងមែនទែន ហើយពួកគេគឺគាំទ្រនូវស្នាដៃកូនខ្មែរ លើកស្ទួយសិល្ប:នៃការកែច្នៃ។
ស្ថាបនិក RC Truck Cambodia បានលើកទៀតថា សម្រាប់អតិថិជនគោលដៅដែលបានជាវកូនឡានកែច្នៃពីគាត់ទៅ ភាគច្រើនជាក្រុមមនុស្សដែលប្រកបមុខរបររកលុយតាមយូធូប ដែលពួកគេចូលចិត្តទិញសម្រាប់ទុកថតជាវីដេអូ ដើម្បីរកលុយតាមបណ្តាញសង្គម ដូចជា តិកតុក យូធូប និងហ្វេសប៊ុក ជាដើម។
គូសបញ្ជាក់ថា សម្រាប់បងប្អូនដែលមានចំណាប់អារម្មណ៍ចង់ជាវកូនឡានពីខាងគាត់ អាចរកបានតាមរយ: ក្នុង Facebook RC Truck Cambodia បានយ៉ាងងាយ ឬអាចទាក់ទងតាមលេខទូរស័ព្ទផ្ទាល់ខ្លួនរបស់លោក សេង ប៊ុនស្រ៊ុន : 078 454 243 ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T10:00:57.752Z",
"category": "ចាប់ផ្តើមអាជីវកម្ម",
"views": 543,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ទម្រាំមានត្រូវប្រើពេលយូរ តែធ្លាក់ខ្លួនក្រត្រឹមមួយភ្លែត! នេះជាវិធីការពារកុំឲ្យអ្នកធ្លាក់ខ្លួនក្រវិញ
|
https://business-cambodia.com/articles/how-to-protect-yourself-from-being-broke
|
គេថាភាពមានបានមិនអាចកើតឡើងដោយប្រើពេលតែមួយយប់នោះទេពោលគឺទម្រាំអាចបង្កើតភាពមានបានដូចសព្វថ្ងៃមនុស្សមួយចំនួនបានខិតខំប្រឹងប្រែងកសាងទ្រព្យរាប់ឆ្នាំមកហើយទើបស្គាល់ជាតិសល់លុយសល់ទ្រព្យមានសេរីភាពរស់នៅមិនរងសម្ពាធនៃលុយកាក់។ ភាពមានបានត្រូវការប្រើពេលតែការធ្លាក់ខ្លួនក្រគឺមិនត្រូវការប្រើពេលយូរនោះទេពោលគឺបើអ្នកដើរខុសតែបន្តិចជីវិតអ្នកនឹងធ្លាក់ដល់បាតជាមិនខាន។
ទាក់ទងនឹងការធ្លាក់ខ្លួនក្រ ខាងក្រោមនេះគឺជារឿងមួយចំនួនដែលអ្នកត្រូវធ្វើដើម្បីចៀសវាងមានហើយតែបែរជាធ្លាក់ខ្លួនក្រជីវិតធ្លាក់ដល់បាត។
១. កុំឲ្យលុយគេខ្ចីផ្ដេសផ្លាស់
រស់នៅក្នុងសង្គមមនុស្សតែងតែពឹងពាក់គ្នាទៅវិញទៅមក ហើយក្នុងនោះមនុស្សតែងតែពឹងពាក់ផ្នែកលុយកាក់តាមរយៈការខ្ចីលុយគ្នាជាដើម។ យ៉ាងណាមិញមុននឹងអ្នកឲ្យលុយអ្នកណាខ្ចី អ្នកត្រូវដឹងថាតើអ្នកនោះអាចមានលទ្ធភាពសងអ្នកឬអត់។ ជាពិសេសបើគេខ្ចីលុយច្រើនៗ អ្នកត្រូវតម្រូវឲ្យគេដាក់ទ្រព្យបញ្ចាំដើម្បីការពារលុយអ្នកកុំឲ្យបាត់បង់ក្នុងករណនីគេមិនមានលទ្ធភាពសង។ អ៊ីចឹងបើអ្នកចេះតែឲ្យលុយគេខ្ចីស្រួលៗ អ្នកអាចប្រឈមនឹងការបាត់បង់លុយដែលខំរកយ៉ាងលំបាកហើយខ្លួនត្រូវធ្លាក់ខ្លួកក្រក៏ថាបាន។
២. កុំភ្លើតភ្លើន
ត្រង់នេះតែងតែកើតឡើងចំពោះមនុស្សប្រុសច្រើនជាងមនុស្សស្រី។ ស្រី ស្រា និងល្បែងគឺជាកត្តាដែលធ្វើឲ្យមនុស្សប្រុសភ្លើតភ្លើនភ្លេចខ្លួនហើយក៏ជាកត្តាដែលធ្វើឲ្យពួកអ្នកមានៗមួយចំនួនអាចធ្លាក់ខ្លួនដុនដាបយ៉ាងឆាប់រហ័ស។ លើសពីនេះភាពហ៊ឺហាសម្ភារនិយមថ្លៃៗដោយមិនគិតរកវិធីបង្កើនទ្រព្យរបស់ខ្លួនគឺធ្វើឲ្យអ្នកធ្លាក់ខ្លួនក្រយ៉ាងឆាប់រហ័សផងដែរ។ ដូច្នេះទោះជាអ្នកមានបានក៏មិនត្រូវភ្លេចការសន្សំនិងវិនិយោគដែរបើមិនចង់ធ្លាក់ខ្លួនក្រ។
៣. កុំវិនិយោគលើអ្វីដែលអ្នកមិនយល់
ក្នុងសង្គមខ្មែរយើងមានមនុស្សមិនតិចទេដែលខាតបង់លុយយ៉ាងច្រើនដោយសារតែវិនិយោគលើអ្វីដែលពួកគាត់មិនយល់ មិនមានចំណេះដឹងទៅលើអ្វីដែលពួកគាត់កំពុងវិនិយោគ។ ត្រូវចាំថាគ្រប់ការវិនិយោគទាំងអស់សុទ្ធតែមានហានិភ័យហើយការដាក់លុយវិនិយោគដោយលុយយើងនៅក្នុងដៃអ្នកដទៃវាមិនសុវត្ថិភាពដូចយើងកាន់លុយក្នុងដៃខ្លួនឯងនោះទេ។
ត្រូវចាំទៀតថាការឃើញគេរកស៊ីនិងវិនិយោគទទួលបានផ្លែផ្កា ហើយចង់ធ្វើដូចគេដែរដោយគ្មានចំណេះដឹងនិងបទពិសោធន៍ អ្នកអាចនឹងបរាជ័យជាជាងជោគជ័យ។ មិនថាអ្នកលុយច្រើនយ៉ាងនោះទេ បើអ្នកវិនិយោគដោយគ្មានចំណេះដឹង មិនយល់ពីអ្វីដែលអ្នកវិនិយោគទេនោះ អ្នកអាចនឹងខាតបង់លុយបោសគូទខោជាមិនខានឡើយ។
ក្រៅពីនេះ ភាពលាភលន់ក៏ជាកត្តមួយផងដែរដែលធ្វើឲ្យមនុស្សវិនាសជាពិសេសវិនាសទ្រព្យសម្បត្តិតែម្ដង។ ត្រង់នេះក្នុងសង្គមខ្មែរយើងឃើញមានច្រើន ជាក់ស្ដែងពរដ្ឋខ្មែរមួយចំនួនលោភលន់។ បទពិសោធន៍កន្លងមកទាក់ទងនឹងការវិនិយោគពលរដ្ឋខ្មែរចាញ់បោកគេអស់លុយយ៉ាងច្រើន។ ឃើញគេប្រកាសពីគម្រោងវិនិយោគចំណេញលុយច្រើន ដោយគ្រាន់តែដាក់លុយវិនិយោគមួយបានការប្រាក់១០% ២០% ៣០% ក្នុងមួយខែយ៉ាងស្រួល។ ត្រូវចាំការគ្មានលុយណារកបានស្រួលៗនោះទេ ដូច្នេះសូមកុំលោភលន់បើអ្នកឃើញថាវិនិយោគចំណេញច្រើនស្រួលៗ បើអ្នកដាក់លុយវិនិយោគអាចនឹងចាញ់បោកគេក្នុងការវិនិយោគខាតបង់លុយទទេ៕
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T09:54:48.471Z",
"category": "ហិរញ្ញវត្ថុ",
"views": 769,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
Liberty Carz បានចែករំលែកនូវអត្ថន័យដ៏មានខ្លឹមសារនៅវេទិកាសេដ្ឋកិច្ចឆ្នាំ២០២៣
|
https://business-cambodia.com/articles/liberty-carz-shares-meaning-at-2023-economic-forum
|
ភ្នំពេញ ព្រះរាជាណាចក្រកម្ពុជា- ថ្ងៃទី 16 ខែកក្កដា ឆ្នាំ 2023 - Liberty Carz ដែលជាកម្មវិធីទិញលក់រថយន្តឈានមុខគេក្នុងប្រទេសកម្ពុជា មានសេចក្តីរំភើបរីករាយក្នុងការប្រកាសខ្លួនជាអ្នកឧបត្ថម្ភខ្នាតធំ (Diamond Sponsor) សម្រាប់វេទិកាសេដ្ឋកិច្ចឆ្នាំ 2023នេះ ដែលប្រព្រឹត្តទៅនៅទីក្រុងភ្នំពេញ ប្រទេសកម្ពុជា។ ព្រឹត្តិការណ៍នេះ គឺជាព្រឹត្តិការណ៍ដ៏សំខាន់ ហើយជាតាក់តាងប្រវត្តិសាស្ត្រថ្មីមួយ សម្រាប់កម្ពុជាដោយលោកឧកញ៉ាសមូហកបណ្ឌិត ឡី សុភាពចាត់ទុកជានិមិត្តសញ្ញាដ៏សំខាន់សម្រាប់ការអភិវឌ្ឍន៍ប្រទេសជាតិ។ វេទិកាសេដ្ឋកិច្ចលើកទីមួយនេះ ត្រូវបានគេរំពឹងថានឹងត្រួសត្រាយផ្លូវសម្រាប់វេទិកានាពេលអនាគតអោយប្រព្រឹត្តទៅដោយប្រសិទ្ធភាព ដើម្បីជំរុញសេដ្ឋកិច្ចជាតិ។
លោកឧកញ៉ាសមូហកបណ្ឌិត ឡី សុភាព បានអញ្ញើញចូលរួមវេទិកាសេដ្ឋកិច្ចឆ្នាំ2023
ក្នុងព្រឹត្តិការណ៍នេះ លោក Matthew Smith ដែលជានាយកប្រតិបត្តិនៃ Liberty Technology បានឡើងលើវេទិកាដើម្បីចែករំលែកចក្ខុវិស័យ និងបេសកកម្មរបស់ Liberty Technology រួមជាមួយនឹងការណែនាំអ្នកចូលរួមអោយទទួលយកបទពិសោធន៍ពី Liberty Carz ដែលជាវេទិកាពាណិជ្ជកម្មសម្រាប់រថយន្តប្រកបដោយភាពច្នៃប្រឌិត រួមទាំងនាំមកនូវបរិបទថ្មីសម្រាប់ឧស្សាហកម្មរថយន្ត។ ជាមួយការថ្លែងទៅកាន់ទស្សនិកជនដែលមានអ្នកចូលរួមជាង 6,000 នាក់នោះ លោក Smith ក៏បានបញ្ជាក់ពីលក្ខណៈពិសេស និងសេវាកម្មទំនើបផ្សេងៗដែលផ្តល់ដោយ Liberty Carz ក្នុងបំណងបង្ហាញនូវតួនាទីសំខាន់របស់ខ្លួនក្នុងការកែប្រែឧស្សាហកម្មនេះ។
លោក Smith មានប្រសាសន៍ក្នុងវេទិកាសេដ្ឋកិច្ចឆ្នាំ2023
លោក Smith បានទទួលពានថ្លែងអំណរគុណ
ត្រឹមតែជាង 3 ខែប៉ុណ្ណោះក្រោយពីការបើកដំណើរការ Liberty Carz App បានទទួលសិមិទ្ធិផលតួលេខគួរឱ្យចាប់អារម្មណ៍។
ជាមួយនឹងជម្រើសរថយន្តដ៏ធំទូលាយជាង 3,000 គ្រឿង បានដាក់លក់នៅលើវេទិកា ដែលមានតម្លៃសរុបជាង 105 លានដុល្លារ Liberty Carz បានក្លាយជាជម្រើសដ៏ពេញនិយមសម្រាប់ប្រជាជនកម្ពុជានៅពេលមានតម្រូវការទិញ ឬលក់រថយន្ត។ កម្មវិធី Liberty Carz បានផ្តល់នូវបទពិសោធន៍យ៉ាងងាយស្រួលសម្រាប់អ្នកចូលចិត្តរថយន្តនៅទូទាំងប្រទេស។
រថយន្តជាង 3,000 គ្រឿងបានដាក់សម្រាប់លក់នៅលើ Liberty Carz App
លោក Matthew Smith ក៏បានមានប្រសាសន៍ទៀតថា "យើងមានកិត្តិយសណាស់ក្នុងការក្លាយជាអ្នកឧបត្ថម្ភធំសម្រាប់វេទិកាសេដ្ឋកិច្ចបែបប្រវត្តិសាស្ត្រឆ្នាំ 2023នេះ" ។ "យើងខ្ញុំជឿជាក់យ៉ាងមុតមាំលើសក្តានុពលដ៏ធំធេងនៃសេដ្ឋកិច្ចរបស់ប្រទេសកម្ពុជា ហើយតាមរយៈវេទិកាប្រកបដោយភាពច្នៃប្រឌិតរបស់យើង យើងខ្ញុំក៏បានប្តេជ្ញាចិត្តក្នុងការរួមចំណែកដល់ការអភិវឌ្ឍប្រទេស និងលើកកម្ពស់នៃការរស់នៅរបស់ប្រជាជនផងដែរ"។
កម្មវិធី Liberty Carz ទាក់ទាញចំណាប់អារម្មណ៍របស់អតិថិជនជាច្រើន។
បន្ថែមពីលើការអភិវឌ្ឍន៍អាជីវកម្ម Liberty Technology និង Liberty Carz ក៏បានប្តេជ្ញាចិត្តក្នុងការរួមចំណែកដ៏មានន័យសម្រាប់សហគមន៍ផងដែរ។ កម្មវិធីសប្បុរសធម៌ "ចែករំលែក ដើម្បីអនាគត" របស់ Liberty Carz មានគោលបំណងលើកកម្ពស់ជីវភាពកុមារក្រីក្រនៅតាមជនបទ។ សម្រាប់ការចែករំលែកផុសនីមួយៗ គឺស្មើនឹងការបរិច្ចាគថវិកាចំនួន 1,000 រៀលក្នុងមួយលើក។ ចំនួនថវិកានេះនឹងចូលរួមចំណែកក្នុងមូលនិធិដែលផ្តល់ជាឯកសណ្ឋានសាលាចំនួន 5,000 ឈុត ដល់កុមារដែលខ្វះខាត។
យើងខ្ញុំសូមអញ្ជើញលោកអ្នកឱ្យតាមដានទំព័រហ្វេសប៊ុករបស់យើងនៅ https://www.facebook.com/libertycarz ដើម្បីចែករំលែកផុស និងចូលរួមជាមួយយើងខ្ញុំក្នុងការផ្សព្វផ្សាយអំពីកម្មវិធីសប្បុរសធម៌មួយនេះ។ យើងទាំងអស់គ្នាអាចជួយផ្លាស់ប្តូរជីវិតរបស់កុមារទាំងនេះបាន។
Liberty Carz យកចិត្តទុកដាក់យ៉ាងខ្លាំងចំពោះការជួយកុមារខ្វះខាតនៅកម្ពុជា
អំពី Liberty Carz៖
Liberty Carz គឺជាទីផ្សាររថយន្តឌីជីថលឈានមុខគេនៅប្រទេសកម្ពុជាសម្រាប់អ្នកទិញ និងលក់រថយន្ត ដែលដំណើរការដោយ Liberty Technology ។ ជាមួយនឹងការផ្តោតយ៉ាងខ្លាំងលើភាពច្នៃប្រឌិត បច្ចេកវិទ្យាទំនើប ភាពងាយស្រួលរបស់អ្នកប្រើប្រាស់ និងសេវាកម្មពិសេសដូចជា សេវាកម្មថែទាំរថយន្ត សេវាកម្មផ្ដល់ប្រាក់កម្ចីរថយន្តដ៏គួរឱ្យទាក់ទាញ ដែលផ្ដល់រហូតដល់ 50,000 ដុល្លារជាដើម Liberty Carz មានគោលបំណងធ្វើផ្ដល់នូវមធ្យោបាយថ្មីនៃការទិញ និងលក់រថយន្តនៅក្នុងប្រទេស។
ឥឡូវនេះ លោកអ្នកអាចកក់ឡានដើម្បីបើកសាកល្បងដោយមិនគិតថ្លៃ ឬមានចំនួនកំណត់ ហើយលោកអ្នកក៏ទទួលបានប័ណ្ណលាងរថយន្តដោយឥតគិតថ្លៃ រួមជាមួយនឹងកាដូដ៏គួរឱ្យទាក់ទាញជាច្រើនទៀតផងដែរ។ សូមចុចទីនេះដើម្បីទាញយកកម្មវិធី Liberty Carz រួចទទួលបានបទពិសោធន៍កម្មវិធីទិញលក់រថយន្តលេខមួយក្នុងប្រទេសកម្ពុជាឥឡូវនេះ!
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T09:44:50.655Z",
"category": "PR",
"views": 426,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
ល្បីចិនពូកែលក់! តោះមកដឹងក្បួនទេព្វ៣ ចិនអាចរកចំណូលបានខ្ទង់លាន$ ពីការឡាយលក់អនឡាញ
|
https://business-cambodia.com/articles/three-tips-sale-online
|
ប្រិយមិត្តមួយចំនួនប្រហែលជាមិនទាន់បានដឹងទេថាប្រទេសចិនគឺជាស្តេចលក់អនឡាញតាមរយៈការ Lives tream នៅក្នុងបណ្តាញសង្គមជាច្រើន លក់ផលិតផលរាប់លានប្រភេទ ដែលផលិតផលទាំងនោះភាគច្រើនគឺសុទ្ធសឹងតែផលិតចេញពីរោងចក្រនៅក្នុងស្រុក ដោយប្រើប្រព័ន្ធអនឡាញដើម្បីលក់ទៅកាន់ទីផ្សារពិភពលោក។
តើអ្នក Livestream របស់ចិនមានតិចនិកអ្វីខ្លះ ដើម្បីឱ្យមានមនុស្សមើលច្រើន ហើយទិញផលិតផល? ថ្ងៃនេះក្រុមការងាររបស់ Business Cambodia នឹងធ្វើការចែករំលែកនៅគន្លឹះមួយចំនួន ដែលយើងបានសង្កេតឃើញនឹងចែករំលែកទៅកាន់បងប្អូនទាំងអស់ ដែលមានដូចខាងក្រោមនេះ ៖
១. រៀបចំកន្លែងឡាយ
បងប្អូនធ្លាប់ឃើញតែគេឡាយលក់ផលិតផលអនឡាញនៅតែក្នុងបន្ទប់ ឬនៅក្នុងហាងជាដើម តែនៅចិនវិញវាខុសប្លែកពីយើង ពោលគឺគេមាន Showroom ជួលសម្រាប់ចូលទៅឡាយ ដែល Showroom នោះ គេមានការ ដេគ័ររួចហើយស្រេចទាំងភ្លើង background នៃការឡាយ ឱ្យដូចផលិតផលដែលកំពុងលក់ គឺគេរៀបចំមកមានភាពទាក់ទាញខ្លាំងមែនទែន ដើម្បីធ្វើឱ្យអ្នកទស្សនាងាយស្រួលមើល ។
២.ការតុបតែងខ្លួនក្នុងការឡាយ
ស្តាប់មើលទៅសាមញ្ញណាស់ ប៉ុន្តែនៅចិនមានអ្នកឡាយធ្វើបានជោគជ័យច្រើនហើយ ជាក់ស្តែងដូចជារាជនីឡាយលក់អនឡាញប្រចាំប្រទេសចិន គឺកញ្ញា Viya Huang គាត់អាចបំបែកកំណត់ត្រាពិភពលោក ឡាយលក់អនឡាញបានចំណូលច្រើនជាងគេបំផុត អ្នកចូលទស្សនាក្នុងការឡាយរាប់លាននាក់ និងរកចំណូលបានលានដុល្លារ។ គាត់ធ្លាប់បាននិយាយថាការស្លៀកពាក់គឺជារឿងសំខាន់ ហើយការស្លៀកពាក់នេះទៀតសោទធ្វើបែបណាស្រដៀងទៅនឹងផលិតផលដែលអ្នកកំពុងតែឡាយលក់ក៏ជាផ្នែកមួយអាចទាក់ទាញភ្ញៀវដែរ ឧទាហរណ៍ថា អ្នកទាំងអស់គ្នាលក់សម្លៀកបំពាក់ទាន់សម័យ ដូច្នេះការស្លៀកពាក់របស់យើងត្រូវលេងខ្លួនឱ្យឡូយ ដូចផលិតផលរបស់យើងដែរ ។
៣. កន្លែងណាអាចទាញចំណូលបាន ទាញឡាយទាំងអស់
ទោះបីជានៅចិនមិនអាចប្រើហ្វេសប៊ុកដើម្បីឡាយលក់ក៏ដោយ ប៉ុន្តែអ្នកលក់នៅចិនប្រើនៅបណ្តាញសង្គមជាច្រើន ជាពិសេសនោះលក់តាម Alibaba, Taobao, T-mall, TikTok និងបណ្តាញសង្គាមជាង១០០ ទៀត ។ ត្រង់នេះបញ្ជាក់ថាគេលក់ទៅលើ platform អនឡាញ ទាំងអស់តាមតែអាចធ្វើទៅបានព្រោះមនុស្សចូលចិត្តទស្សនាវីដេអូប្លែកៗនិងទាក់ទាញ ៕
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T09:42:46.498Z",
"category": "កំពូលអ្នកលក់",
"views": 455,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
ពូកែមែន! កូនស្រីអភិបាលរាជធានីភ្នំពេញ ឈ្នះមេដាយ និងពានរង្វាន់លំដាប់ពិភពលោក World Scholar’s Cup
|
https://business-cambodia.com/articles/khuong-sreng-daughter-win-world-scholar-s-cup
|
កូនស្រីអភិបាលរាជធានីភ្នំពេញ ឯកឧត្តម ឃួង ស្រេង បានឈ្នះមេដាយមាស និងប្រាក់ ក្នុងវិញ្ញាសារប្រកួតផ្សេងៗគ្នា នៅប្រទេសអាមេរិក និងកូរ៉េខាងត្បូង កាលថ្ងៃទី១៩ ខែកក្កដា ឆ្នាំ២០២៣នេះ។
យោងតាមទំព័រហ្វេសបុកផ្លូវការរបស់ឯកឧត្តម ឃួង ស្រេង បានឲ្យដឹងយ៉ាងដូច្នេះថា៖ «អបអរសាទរកូនស្រី ដែលបានឈ្នះមេដៃមាស និង ទទួលបានពានរង្វាន់ចំណាត់ថ្នាក់លេខ៥ខាងតែងសេចក្តីជាក្រុម រួមនិងមេដៃមាសនិងប្រាក់៤ នៃវិញ្ញាសារប្រកួតផ្សេងៗទៀត ក្នុងចំណោមសិស្សានុសិស្សជាង២០០០នាក់មកពីបណ្តាប្រទេសជាង២០ចូលរួម ព្រមទាំងជាប់ទៅប្រកួតវគ្គផ្តាច់ព្រ័ត្រនៅសកលវិទ្យាល័យ Yale (Yale University) នៃសហរដ្ឋអាមេរិក ក្នុងកម្មវិធីប្រកួតពានរង្វាន់ពិភពលោក (World Scholar’s Cup) វគ្គពាក់កណ្តាលផ្តាច់ព្រ័ត្រ(Global Round) នៅទីក្រុងសេអ៊ូល ប្រទេសកូរ៉េខាងត្បូង»។
គួរជម្រាបផងដែរថា កូនស្រីឯកឧត្តម ឃួង ស្រេង និងត្រូវជាចៅប្រសារឯកឧត្តម ជា សុផារ៉ា ដែលទើបឈ្នះមេដាយមាស ប្រាក់ និងពានរង្វាន់ពីកម្មវិធីលំដាប់ពិភពលោកនេះ មានឈ្មោះថា ឃួង ស៊ីណាម៉ាលីន ជាអនាតភរិយាលោក អ៊ាង និតិភពដេនីស ទើបទទួលសញ្ញាបត្រថ្នាក់អនុបណ្ឌិតផ្នែកសិក្សាអន្តរជាតិ និងការទូត (Masters of International Studies and Diplomacy) នៅសាកលវិទ្យាល័យ SOAS University of London នៃចក្រភពអង់គ្លេស កាលពីថ្ងៃទី៣០ ខែកក្កដា ឆ្នាំ២០២២៕
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T09:41:44.943Z",
"category": "ភាពជាអ្នកដឹកនាំ",
"views": 442,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ដំណឹងល្អ! រាជរដ្ឋាភិបាលសម្រេចឱ្យអាជ្ញាធរចុះវាស់វែងទំហំ ៣៣៥ ហិកតា ជូនប្រជាពលរដ្ឋនៅក្នុងខេត្ដព្រះវិហារ
|
https://business-cambodia.com/articles/land-in-preah-vihear-province
|
ដីទំហំ ៣៣៥ហិកតាក្នុងតំបន់កូនភ្នំស្ថិតនៅភូមិភារកិច្ច សង្កាត់ប៉ាលហាល ក្រុងព្រះវិហារ ខេត្ដព្រះវិហារ ទទួលបានការសម្រេចពីរាជរដ្ឋាភិបាលអនុញ្ញាតឱ្យរដ្ឋបាលខេត្ត ចុះវាស់វែងជូនប្រជាពលរដ្ឋដែលសរុបជិត៣០០គ្រួសារ។ ខណៈនៅថ្ងៃទី២០ ខែកក្កដា ឆ្នាំ២០២៣ ឯកឧត្តម គីម រិទ្ធី អភិបាលនៃគណៈអភិបាល ខេត្តព្រះវិហារ ក៏បានប្រកាសបើកយុទ្ធនាការចុះវាស់វែងកាត់ជូនប្រជាពលរដ្ឋផងដែរ។
ថ្លែងនៅក្នុងពិធីខាងលើឯកឧត្ដមអភិបាលខេត្ដបានឲ្យដឹងថា ដោយទទួលបាននូវការទទូចស្នើសុំពីសំណាក់បងប្អូនប្រជាពលរដ្ឋដែលរស់នៅក្នុងតំបន់កូនភ្នំ ស្តីពីការស្នើ សុំអោយជួយវាស់វែងដើម្បីចេញប្លង់កម្មសិទ្ធិទៅលើដីធ្លីងដែលស្ថិត ក្នុងតំបន់ខាងលើជូនដល់ពួកគាត់។
ក្រោយពីទទួលបានការស្នើសុំរបស់បងប្អូនប្រជាពលរដ្ឋ តាមរយៈឯកឧត្តមផ្ទាល់ សម្តេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ក៏បានសម្រេចអនុញ្ញាតអោយរដ្ឋបាលខេត្ត ព្រះវិហារ ចាត់ចែងក្រុមការងារ ដើម្បីវាស់វែងដីធ្លីដែលស្ថិតនៅក្នុងចំនុច តំបន់ខាងលើជូនដល់ បងប្អូនប្រជាពលរដ្ឋទៅតាមសំណូមពរ។
ក្នុងឱកាសនោះផងដែរ ឯកឧត្តម ក៏បានចូលរួមអបអរសាទរ ជាមួយបងប្អូនប្រជាពលរដ្ឋ ដែលទទួលបានការយកចិត្តទុកដាក់គិតគូរពីសំណាក់ប្រមុខរាជរដ្ឋា ភិបាល ដើម្បីវាស់វែង និងផ្តល់ជូននូវប្លង់កម្មសិទ្ធិដីធ្លីជូនដល់បងប្អូន។
ជាមួយគ្នានេះ ឯកឧត្តមក៏បានស្នើអោយបងប្អូនត្រូវចុះកំណត់ព្រំដីរបស់បងប្អូនអោយ បានច្បាស់លាស់ ដើម្បីងាយស្រួលក្នុងការវាស់វែង និងត្រូវចេះអនុគ្រោះ អត់អោនរវាងគ្នានិងគ្នា ដែល មានព្រំដីជាប់គ្នា៕
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T09:38:36.828Z",
"category": "អចលនទ្រព្យ",
"views": 1199,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ខ្មែរក៏ប្រើបាន! ស្រ្តីវ័យ៣១ឆ្នាំ Taylor ប្រើក្បាច់យាយចែកឱ្យ ដោះបំណុលជាង១០ម៉ឺន$ត្រឹមពេល២ឆ្នាំ
|
https://business-cambodia.com/articles/how-taylor-paid-off-debt-in-just-2-years
|
ស្រ្តីវ័យ៣១ឆ្នាំ អ្នកស្រី Jasmine Taylor បានដោះបំណុលអស់ជាង ១០ម៉ឺនដុល្លារត្រឹមពេល២ឆ្នាំ និងប្រើប្រាស់លុយ ១,២០០ដុល្លារ យកទៅបង្កើតអាជីវកម្មមួយលើបណ្ដាញសង្គម កាលពីឆ្នាំ២០២១ ហើយគ្រោងនឹងទាញចំណូលរហូតដល់ខ្ទង់ ១លានដុល្លារក្នុងឆ្នាំ២០២៣។ ខាងក្រោមនេះជារឿងធំៗ៣ ដែលអ្នកស្រី Taylor បានអនុវត្ត៖
១. យកបទពិសោធន៍ផ្ទាល់ខ្លួនធ្វើជាប្រធានបទ
Taylor ធ្លាប់ជាមនុស្សម្នាក់ចាយលុយមិនគិតមុខគិតក្រោយដល់ថ្នាក់ធ្លាក់ក្នុងបំណុល រហូតដល់ថ្ងៃមួយដែលគាត់បានជួបជីដូនបង្កើត និងរៀនពីរបៀបទុកដាក់លុយរបស់គាត់ ថែមទាំងស្រាវជ្រាវបន្ថែមនៅលើ Youtube។ Taylor បានបែងចែកលុយជាកញ្ចប់ៗដាក់ក្នុងស្រោមសំបុត្រ និងមិនចំណាយប្រាក់តាមរយៈកុងធនាគារទេ។ អ្នកស្រីបានប្រាប់ទីភ្នាក់ងារសារព័ត៌មាន CNBC ថា៖ «ខ្ញុំនឹងចំណាយតែអ្វីដែលខ្ញុំមានជាសាច់ប្រាក់ប៉ុណ្ណោះ» ហើយជាលទ្ធផលវាបាននាំភាពភ្ញាក់ផ្អើលយ៉ាងខ្លាំងដល់ Taylor ដោយគាត់អាចសន្សំលុយហួសពីការគ្រោងទុកទៅទៀត។
ក្រោយមកអ្នកស្រីក៏បានយកបទពិសោធន៍ផ្ទាល់ខ្លួននេះ ទៅបង្កើតវីដេអូចែករំលែកលើ TikTok លុះបានមួយរយៈ អ្នកស្រីក៏ចាប់អារម្មណ៍ថា ប្រធានបទដែលនិយាយពីបញ្ហាហិរញ្ញវត្ថុ គឺអាចទាក់ទាញចំណាប់អារម្មណ៍មនុស្សជាខ្លាំង។ ដូច្នេះហើយគាត់ក៏សម្រេចចិត្ត បង្កើតមាតិកាទាក់ទងនឹងការចាត់ចែងលុយ ក៏ដូចជានិយាយពីបញ្ហាផ្សេងៗជុំវិញរឿងលុយកាក់ រហូតទាញអ្នកតាមដានបាន ៦២៨,០០០នាក់។
២. យក Tik Tok ធ្វើជាអាជីវកម្មពេញម៉ោង និងរកផលិតផលដែលទាក់ទងយកមកលក់
ក្នុងឆ្នាំ២០២១ Taylor បានប្រើមូលប្បទានបត្រចំនួន ១,២០០ដុល្លារ របស់អ្នកស្រីដើម្បីបង្កើតអាជីវកម្មមួយឈ្មោះ Baddies and Budgets សម្រាប់លក់កាបូបដាក់លុយ និងម៉ាស៊ីនដើម្បីបោះពុម្ពស្លាកសម្រាប់ស្រោមសំបុត្រ គម្របកាបូប សៀវភៅពាក់ព័ន្ធនឹងហិរញ្ញវត្ថុ រួមទាំងបង្កើតវគ្គសិក្សាជាដើម។ ចាប់ពីខែមេសា ដល់ចុងឆ្នាំ២០២១ អាជីវកម្មនេះអាចទាញចំណូលឲ្យ Taylor រហូតដល់ទៅ ២៥០,០០០ដុល្លារឯណោះ។
៣/. ដាក់ចំណីអាជីវកម្មឲ្យឆាប់ធំធាត់
ទោះបីជាអាជីវកម្មកំពុងធ្វើដំណើរឆ្ពោះទៅរកការទាញចំណូលបាន ១លានដុល្លារក្នុងឆ្នាំនេះក្តី Taylor ដកប្រាក់ត្រឹមតែ ១,២០០ដុល្លារប៉ុណ្ណោះក្នុងមួយសប្តាហ៍ ក្រៅពីហ្នឹងគឺទុកចំណាយលើអាជីវកម្មរបស់គាត់ទាំងស្រុង ដែលជាមូលហេតុធ្វើឲ្យជំនួញនេះអាចពង្រីកខ្លួនយ៉ាងឆាប់រហ័ស និងទាញចំណូលទ្វេគុណ។ អ្នកស្រីចាត់ចែងហិរញ្ញវត្ថុជាសាច់ប្រាក់រៀងរាល់សប្តាហ៍ជាបីផ្នែក ផ្នែកទី១ទុកសម្រាប់ចំណាយ ផ្នែកទី២សម្រាប់គណនីចូលនិវត្តន៍ និងផ្នែកទី៣សម្រាប់បញ្ហាប្រឈមផ្សេងទៀត។ Taylor បានលើកឡើងយ៉ាងដូច្នេះថា៖ «រឿងដដែលៗដែលខ្ញុំបង្រៀនទស្សនិកជនរបស់ខ្ញុំ ខ្ញុំនៅតែប្រើក្នុងជីវិតប្រចាំថ្ងៃ»។
គួរជម្រាបផងដែថា ស្រ្តីវ័យ៣១ឆ្នាំរូបនេះ បានបាត់បង់ការងារពេញម៉ោង ក្នុងនាមជាអ្នកផ្តល់វេជ្ជបញ្ជាសម្រាប់ឱសថស្ថាន និងអាហារសម្រាប់ DoorDash។ មិនតែប៉ុណ្ណោះ គាត់ក៏ជាប់បំណុលនិស្សិតប្រហែល ៦០,០០០ដុល្លារ និង ៩០,០០០ដុល្លារផ្សេងទៀតក្នុងបំណុលវេជ្ជសាស្រ្ត និងកាតឥណទាន។ រឿងមិនគួរឲ្យជឿត្រឹមរយៈពេល២ឆ្នាំ អ្នកស្រីបានផ្លាស់ប្តូរជីវិតស្ទើរទាំងស្រុង និងក្លាយទៅជាសេដ្ឋីនាពេលឆាប់ៗខាងមុននេះ តាមរយៈការចេះប្រើប្រាស់ធនធានដែលខ្លួនមាន និងចេះចាប់ឱកាសក្នុងសម័យកាលបច្ចេកវិទ្យាមួយនេះ៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T09:25:25.127Z",
"category": "ហិរញ្ញវត្ថុ",
"views": 4403,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
ប្រាក់ខែតិចចង់រៀបការ! ប្រើក្បាច់សំងាត់ធំៗ៣នេះ ទោះប្រាក់ខែខ្ទង់៣០០$ ក៏អាចគ្រប់លុយការប្រពន្ធ
|
https://business-cambodia.com/articles/low-salary-but-want-to-get-married
|
កត្តិកធ្លាក់ខ្យល់អំពល់ឱរ៉ា អ្នកខ្លះត្រៀមចូលរោងការ ឯខ្លះទៀតអង្គុយសោកាចង់បានប្រពន្ធតែប្រាក់ខែខ្ទង់៣០០ដុល្លារ មិនដឹងទៅច្រកណាងងឹតមុខស្លុប។ មិនតែប៉ុណ្ណោះសំណួរចាក់ដោតដាក់សម្ពាធបំផុតមួយទៀតដែលតែងទទួលបាននៅពេលទៅលេងស្រុកកំណើតម្តងៗ ឬជួបមនុស្សស្និទ្ធស្នាលបែកគ្នារាប់ឆ្នាំ រលឹកសួរញយៗនោះគឺ «តើពេលណារៀបការ?» ឬ «តើពេលណាយកប្រពន្ធ?»។
បើខំប្រឹងរកលុយខ្លាំងដែរតែរត់មិនរួច ត្រៀមខ្លួនរួចរាល់បើកទំព័រជីវិតគូ មានគូកំណាញ់ចិត្តតែហោប៉ៅលុយរលុងឃុង ហើយវ័យកាន់តែជ្រេពេលប្រថុចញច់ទៀត តើត្រូវធ្វើដូចម្តេច? បើអ្នកច្បាស់លាស់ប្រាកដប្រជាជាមួយដៃគូ១០០%ហើយ មិនថ្វីទេ! ក្បាច់សំងាត់ធំៗទាំង៣ខាងក្រោមនេះ ឧស្សាហ៍ឃើញគូស្នេហ៍ថ្មីថ្មោងចូលចិត្តអនុវត្តន៍តាមសុភាសិតខ្មែរយើងគឺ «សំណាបយោងដី ស្រីយោងប្រុស» ដែលជួយឲ្យពួកគេសម្រេចគោលដៅដឹកដៃគ្នាចូលរោងការយ៉ាងជោគជ័យ៖
១/. ៥០/៥០៖ អ្នកនឹងដៃគូម្ខាងទៀតគួរបង្កើតគណនី/កុងធនាគាររួមគ្នាមួយ ដោយដាក់៥០%ម្នាក់ ពោលបើមួយខែចង់សន្សំ ៣០០ដុល្លារ ដូច្នេះខាងប្រុសត្រូវដក ១៥០ដុល្លារ រីឯខាងស្រីត្រូវដក ១៥០ដុល្លារដូចគ្នាសម្រាប់សន្សំទុកក្នុងគណនីនោះ។ ឧបមាថា ក្នុងមួយខែសន្សំបាន ៣០០ដុល្លារ រយៈពេល៥ឆ្នាំក្រោយ អ្នកទាំងពីរអាចសល់លុយរហូតដល់ទៅ ១៨០០០ដុល្លារឯណោះ។
២/. រកផ្លូវកណ្តាល៖ ប្រើយុទ្ធសាស្ត្រចរចាគ្នារកផ្លូវកណ្តាល ខាងប្រុសប្រឹងដើរទៅមុខមួយជំហាន ខាងស្រីថយក្រោយមួយជំហាន។ ឧទាហរណ៍ថា ថ្លៃបណ្ណាការ១០០០០ដុល្លារ តែខាងប្រុសមានលទ្ធភាពត្រឹម ៨០០០ដុល្លារ ដូច្នេះគួររកចំណុចប្រសព្វមួយអាចខាងស្រីយោគយល់ថយមកត្រឹម ៩០០០ដុល្លារ ឬស្មើលទ្ធភាពខាងប្រុស។ រីឯខាងប្រុស បើអាចប្រឹងមួយដង្ហើមទៀតដើម្បីបង្គ្រប់ ៩០០០ដុល្លារ ឬទៅឲ្យដល់ ១០០០០ដុល្លារតែម្តង ក៏កាន់តែល្អ។ ថ្លៃបណ្ណាការខ្ពស់ពេក ក៏ជាបន្ទុកដ៏ធំមួយសម្រាប់ខាងប្រុសផងដែរ បើអាចគួរជជែកគ្នារកផ្លូវដែលអាចទៅរួចទាំងសងខាង ព្រោះថ្ងៃក្រោយគង់តែក្លាយជាគ្រួសារតែមួយទេ។
៣/. រោងជ័យតូចតែកក់ក្តៅ៖ បើកញ្ចប់លុយតិច ប្រឹងច្បិចពីមាត់ពីករ ឆក់នាឆក់អាយខ្លះហើយបានតែប៉ុណ្ណឹង យើងអាចពិចារណារៀបចំកម្មវិធីមង្គលការតូចមួយសមរម្យទៅតាមលទ្ធភាពដែលអាចធ្វើទៅបាន កុំឃើញដំរីជុះចង់ជុះតាមដំរី ច្បាស់រីងរៃទឹកភ្នែកជូតក្បាលជង្គង់មិនមែនខាន។ រៀបការហើយឲ្យសប្បាយចិត្ត មិនមែនរៀបការហើយជំពាក់បំណុលគេជុំទិសទេ។
សូម្បីមហាសេដ្ឋីវ័យក្មេងសម្រុកបច្ចេកវិទ្យាក្រុមហ៊ុន Meta លោក Mark Zuckerberg ដែលបានរៀបការក្នុងឆ្នាំ២០១២ ជាមួយនឹងការប្រារព្ធកម្មវិធីតិចតួច មិនធំដុំអធិកអធមឡើយ ទោះខណៈគ្រានោះលោកមានឈ្មោះជាមហាសេដ្ឋីក៏ដោយ។ នៅថ្ងៃមង្គល Mark បានឲ្យកាដូរទៅកាន់ភរិយានូវចិញ្ចៀនដែលខ្លួនបានឌីហ្សាញដោយផ្ទាល់ដៃ។ ចំណែកឯត្បូងរបស់ចិញ្ចៀនមានតម្លៃ១ម៉ឺនដុល្លារ ជាមួយនឹងតួចិញ្ចៀនសរុបជាទឹកប្រាក់ត្រឹមតែ $២៥,០០០ ប៉ុណ្ណោះ។ វាហាក់គ្រាន់តែជាចិញ្ចៀនដ៏សាមញ្ញមួយបើធៀបទៅនឹងទ្រព្យសម្បត្តិនិងកេរ្តិ៍ឈ្មោះដែលពួកគេកំពុងមាន តែវាពិតជាមានអត្ថន័យជ្រាលជ្រៅបំផុតសម្រាប់ភរិយាលោក។
យ៉ាងណាមិញ ប្រសិនបើអាចគិតគូបាន គួរតែគិតគូរៀបចំបណ្ដើរៗទៅ កុំយកលេសថាមិនទាន់មានអី្វ កុំយកលេសថា គ្មានលុយ ហើយឱ្យមនុស្សម្នាក់រង់ចាំទាំងស្រពិចស្រពិល ព្រោះអ្នកអាចនឹងបរាជ័យ ហើយបាត់បង់មនុស្សស្រីដ៏ល្អម្នាក់ ដែលស្រឡាញ់អ្នកខ្លាំង ព្រោះតែពាក្យថា «ចាំមានគ្រប់យ៉ាងសិន ចាំយើងរៀបការជាមួយគ្នា»៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»
ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T08:53:42.257Z",
"category": "ភាពជាអ្នកដឹកនាំ",
"views": 3003,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
មិនធម្មតា! កីឡាការិនីកម្ពុជា ខាន់ ចេសា នឹងប្រកួតជាលើកដំបូងលើសង្វៀន ONE Championship
|
https://business-cambodia.com/articles/khan-jessa-one-championship-one-fight-night-14
|
កីឡាការិនី ខាន់ ចេសា កូនកាត់ខ្មែរ-អាមេរិក ម្ចាស់មេដាយមាស ក្នុងព្រឹត្តិការណ៍កីឡាស៊ីហ្គេមលើកទី៣២ ដែលកម្ពុជាធ្វើជាម្ចាស់ផ្ទះ នឹងត្រូវឡើងប្រកួតដណ្តើមខ្សែក្រវាត់ជាលើកដំបូងជាមួយកីឡាការនី Danielle Kelly នៅក្នុងព្រឹត្តិការណ៍ដ៏ល្បី ONE Championship។ នេះបើតាមការឱ្យដឹងពីគេហទំព័រផ្លូវការសហព័ន្ធកីឡាជឺជីតស៊ូ។
ការប្រកួតនេះនឹងធ្វើឡើងនៅថ្ងៃទី៣០ ខែកញ្ញា ឆ្នាំ២០២៣ខាងមុខនេះ នាប្រទេសសិង្ហបុរី នៃប្រភេទកីឡាវាយក្នុងទ្រុង ដែលជាការប្រកួតដណ្តើមខ្សែក្រវាត់ពិភពលោក ខណៈអ្នកទាំងពីរទាំងចេសា និង Kelly សុទ្ធតែជាកីឡាការិនីលំដាប់ខ្សែក្រវាត់ខ្មៅនៃកីឡាជឺជីតស៊ូ។
យ៉ាងណាមិញកីឡាការិនីកូនកាត់កម្ពុជារបស់យើងខាន់ ចេសា ក៏ធ្លាប់ដណ្តើមបានខ្សែក្រវ៉ាត់ពិភពលោកជាច្រើនគ្រឿងផងដែរ ដោយនាងធ្លាប់ឈ្នះមេដាយមាសកីឡាអាស៊ី Asian Games មេដាយមាសស៊ីហ្គេមចំនួន២គ្រឿង និងមេដាយមាសលំដាប់ថ្នាក់ពិភពលោក១គ្រឿងទៀតលើប្រភេទកីឡាជីជឺតស៊ូ ក្នុងការប្រកួតព្រឹត្តិការណ៍ IBJJF World Champion 2023 ជាមួយកីឡាការិនីមកពីប្រទេសប្រេស៊ីល កាលពីថ្ងៃអំឡុងដើមខែមិថុនាកន្លងទៅ។
គួរជម្រាបផងដែរថាក្នុងឆ្នាំ២០២១ កីឡាការិនី ខាន់ ចេសា ក៏បានបង្ហាញខ្លួនលើកដំបូងបំផុតលើសង្វៀនពិភពលោកកីឡាជូជីតស៊ូ WNO ផងដែរដែល នាងក៏បានឈ្នះខ្សែក្រវ៉ាត់ខ្មៅ និងបានមេដាយមាស ជើងឯកពិភពលោកនៅប្រទេសអារ៉ាប់រួមថែមទៀត៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T08:26:52.659Z",
"category": "ភាពជាអ្នកដឹកនាំ",
"views": 460,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy"
]
}
|
យុវជន ១ រូប បង្កើតហាងកាហ្វេបែបជនបទនៅកណ្ដាលក្រុង កំពុងទាញភ្ញៀវចូលឥតដាច់
|
https://business-cambodia.com/articles/voction-caffe
|
បច្ចុប្បន្ននេះយើងសង្គេតឃើញថានៅក្នុងទីក្រុងភ្នំពេញ មានបើកអាជីវកម្មហាងការហ្វេរទំនើប រីកដុះដាលដូចផ្សិត ក្នុងគោលបំណងតម្រូវតាមចិត្តអតិថិជន ដែលភាគច្រើនជាយុវវ័យ និងជាអ្នកចូលចិត្តញ៉ុំកាហ្វេ ភ្ជាប់ជាមួយប្រណិតភាពហាង និងប្លង់ថតរូប ស្អាតៗគួឲ្យទាក់ទាញផងដែរ។
ប៉ុន្ដែបើក្រឡែកមកមើលយុវជនរូបនេះវិញ បែជាកែច្នៃដីទំនេរបើកហាងការហ្វេបែបជនបទ នៅកណ្ដាលក្រុងភ្នំពេញ ពេលដែលទៅដល់ហាក់មានអារម្មណ៍ទៅលេងស្រុកកំណើតអង្គុយលើគ្រែផឹកកាហ្វេ ស្ដាប់សំលេងចាបយំអ៊ីចឹង។ ខណៈបច្ចុប្បន្នកំពុងទាក់ទាញភ្ញៀវសម្រុកចូលទៅពិសាកាហ្វេឥតដាច់។
ហាងកាហ្វេបែបជន ស្ថិតនៅក្រុងភ្នំពេញនេះ មានឈ្មោះថា វិស្សមកាល ឬ Vacation Café បង្កើតដោយលោក ភារ៉ា។ ថ្លែងក្នុងកិច្ចសម្ភាសន៍ជាមួយ Business Cambodia លោក ភារ៉ា បានប្រាប់ក្រុមការងារ យ៉ាងដូច្នេះថា អ្វីដែលជាចំណុចទាក់ទាញរបស់ វិស្សមកាលកាហ្វេ ឬជាហៅជាភាសាអង្គគ្លេសថា Vacation Café គឺមានទេសភាពបែបជាកាហេ្វភូមិជនបទលាក់ខ្លួននៅកណ្តាលក្រុងភ្នំពេញ ជាមួយទេសភាពជុំវិញខ្លួនពោលពេញដោយដើមឈើធំៗ, រុក្ខជាតិ និងគ្រែឈើទៀតនោះកាន់តែធ្វើអតិថិជនមានការចាប់អារម្មណ៏សឹងគ្រប់វិញ។ មកទីនេះពួកគាត់អាចសម្រាកកាយ ទទួលទាន កាហ្វេ ម្ហូបខ្មែរមួយចំនួន និងការផ្តល់ជូនទឹកតែញុំាមិនគិតថ្លៃ។
លោកបានបន្តថា ហាងនេះគឺចំណាយទុនចំណាយដើមទុនជិត១០,០០០ ដុល្លារក្នុងទំហំដី១២ម៉ែត្រx២០ម៉ែត្រខណៈដើមទុននេះគឺមានការសហការរួមគ្នាជាមួយមិត្តភក្កិរបស់លោក។ គិតមកពេលបច្ចុប្បន្ននេះហាង Vacation Cafe បានបើកដំណើរការរយៈពេល១ឆ្នាំជាងហើយ។
ក្នុងនោះដែរលោកក៏បានលើកទឹកចិត្តឲ្យលោកអ្នកដែលត្រៀមខ្លួនក្នុងការចាប់ផ្តើមធ្វើអាជីវកម្មប្រភេទនេះ គួរធ្វើការសិក្សាឲ្យបានស៊ីជម្រៅអំពីខ្លួនឯង និងអំពីអាជីវកម្មមួយនេះ ពីព្រោះថាអំឡុងពេលដំណើរការជាក់ស្តែងពិតជាមិនដូចអ្វីដែរយើងបានគ្រងទុកទេ។ ការមានគម្រោងផែនការទុកវាជារឿងល្អ តែយើងក៏ត្រូវហ៊ានទទួលយកនូវបញ្ហាដែលវានឹងកើតពេលខាងមុខមិនបានដឹងមុន ដូចនេះយើងត្រូវចេះបត់បែនតាមកាលៈទេសៈ។
ចំពោះទីតាំងគឺស្ថិតនៅមហាវិថីព្រះមុនីវង្ស សង្កាត់ផ្សារដើមថ្កូវ ចំងាយប្រហែល 100 ម៉ែត្រពីក្រុមហ៊ុនហុងដា មានច្រកចូលតូច។ សម្រាប់ព័ត៌មានបន្ថែមលោកអ្នកក៏អាចទាក់ទងទៅតាមរយៈ Page Vacation Cafe ឬទាក់ទងតាមរយៈលេខទូរស័ព្ទ ០៨៧ ៥០៦ ១២៣៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T08:23:01.699Z",
"category": "អចលនទ្រព្យ",
"views": 2971,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy"
]
}
|
ខ្លាចចាយលុយខុស? អ្នកជំនាញប្រាប់វិធីជ្រើសរើស ធានារ៉ាប់រងឱ្យត្រូវតាមជីវភាព ជួបបញ្ហាដឹងតែបានលុយវិញ
|
https://business-cambodia.com/articles/learn-about-insurance-with-mr-ny-lyhoung
|
បើទោះបីជាប្រទេសជឿនលឿនបានប្រើប្រាស់ពីរបីរយឆ្នាំមកហើយក្តី ប៉ុន្តែសេវាធានារ៉ាប់រង ហាក់មានភាពក្មេងខ្ចីនៅឡើយប្រទេសកម្ពុជា។ ក្នុងនោះ រឿងលទ្ធភាពបង់និងសំណងត្រឡប់មកវិញ បានក្លាយទៅជាប្រធានបទមួយ ត្រូវបានសាធារណជនលើកមកជជែកវែកញែកជាហូរហែរ តែពុំមានចម្លើយជាក់លាក់សោះឡើយ។
ឆ្លើយតបទៅនឹងចំណោទបញ្ហាខាងលើ លោក នី លីហួង នាយកនៅក្រុមហ៊ុនធានារ៉ាប់រង Forte Insurance (Cambodia) បានចែករំលែកនូវវិធីសាស្រ្តមួយចំនួនដែលអាចជួយលោកអ្នកឱ្យបានយល់ដឹងពីសេវាធានារ៉ាប់រងកាន់តែច្បាស់ និងមិនជួបបញ្ហាចំណាយលុយខុស។
នៅក្នុងបទសម្ភាសន៍ជាមួយ Business Cambodia លោកលីហួង បានថ្លែងយ៉ាងដូច្នេះថា «សេវាធានារ៉ាប់រងត្រូវបានបង្កើតឡើង ដើម្បីបម្រើជាប្រយោជន៍សម្រាប់មនុស្សទូទៅ សេវានេះមានតួនាទីផ្ដល់ជូននូវការបង្ការភ័យ និងសន្តិភាពផ្លូវចិត្ត “Peace of Mind”»។ ហើយដើម្បីឱ្យជ្រើសរើសសេវាធានារ៉ាប់រងបានត្រឹមត្រូវ លោកអ្នកគួរពិនិត្យមើល២ចំណុចសំខាន់ដូចខាងក្រោម៖
១. ដឹងពីតួនាទីរបស់សេវាធានារ៉ាប់រង៖ សេវាធានារ៉ាប់រងមានច្រើនប្រភេទរួមមានធានារ៉ាប់រងទូទៅនិងធានារ៉ាប់រងអាយុជីវិត ហើយប្រភេទនីមួយៗសុទ្ធតែបំពេញតួនាទីខុសៗគ្នា។ ឧទាហរណ៍ ធានារ៉ាប់រងផ្នែកសុខភាព ផ្តល់ការធានាលើចំណាយព្យាបាល ដែលកើតឡើងពីជំងឺក្ដី ឬពីគ្រោះថ្នាក់ក្ដី។ ធានារ៉ាប់រងផ្ទះសម្បែង ជួយកាត់បន្ថយការបារម្ភពីបញ្ហាចៃដន្យដែលអាចកើតមានលើផ្ទះរបស់អ្នក ដូចជាករណីភ្លើងឆេះផ្ទះ ឬទឹកជំនន់លិចលង់ផ្ទះជាដើម សុទ្ធតែត្រូវបានធានាដោយប័ណ្ណធានារ៉ាប់រង។
ដោយឡែកធានារ៉ាប់រងមួយប្រភេទដែលគេស្គាល់ច្រើនដែរនោះ គឺធានារ៉ាប់រងអាយុជីវិត អាចធានាទៅលើរឿង៣យ៉ាងគឺ ការបាត់បង់អាយុជីវិត ពិការភាព ឬផ្តល់ជាអត្ថប្រយោជន៏ដល់កាលកំណត់។ លោកលីហួង បានពន្យល់បញ្ជាក់ផងដែរថា នៅកម្ពុជាក្នុងពេលបច្ចុប្បន្ននេះធានារ៉ាប់រងអាយុជីវិតមាន២ប្រភេទធំៗគឺ ធានារ៉ាប់រងអាយុជីវិតសុទ្ធ និងធានារ៉ាប់អាយុជីវិតបែបសន្សំ។
ធានារ៉ាប់រងអាយុជីវិតសុទ្ធ គឺជាកញ្ចប់សេវាកម្មដែលមិនមានប្រាក់សងត្រឡប់មកវិញឡើយ ប្រសិនបើលោកអ្នកមិនមានរឿងអ្វីកើតឡើងរហូតដល់ឆ្នាំផុតកំណត់នៃកិច្ចសន្យា។ ពោលគឺចប់កិច្ចសន្យា លែងបង់ប្រាក់ ហើយក៏មិនទទួលបានអ្វីទាំងអស់ ប៉ុន្តែបានដោះដូរនឹងសន្ដិភាពផ្លូវចិត្ត ឬការបង្ការភ័យក្នុងអំឡុងពេលកិច្ចសន្យាធានា។
ចំណែកឯធានារ៉ាប់រងអាយុជីវិតបែបសន្សំ គឺជាកញ្ចប់សេវាកម្មដែលមានប្រាក់សងត្រឡប់មកវិញនៅចុងគ្រា។ មានន័យថាបើលោកអ្នកមិនមានរឿងអ្វីកើតឡើងរហូតដល់ចប់កិច្ចសន្យា លោកអ្នកនឹងទទួលបានត្រឡប់មកវិញនូវ ប្រាក់ទាំងអស់ដែលបានបង់កន្លងមកបូកជាមួយនឹងការប្រាក់មួយចំនួនដែលបានព្រមព្រៀងគ្នាក្នុងកិច្ចសន្យាជាមួយក្រុមហ៊ុនតាំងពីដើមគ្រា។
២. ស្គាល់លទ្ធភាព និងតម្រូវការជាក់ស្ដែង ៖ ត្រង់ចំណុចនេះ អ្នកជំនាញខាងលើបានលើកឡើងថា «ការពិតទៅសេវាធានារ៉ាប់រងគ្រប់ប្រភេទទាំងអស់ពិតជាសំខាន់សម្រាប់មនុស្សគ្រប់រូប ប៉ុន្តែយើងត្រូវប្រើប្រាស់វាទៅតាមលទ្ធភាពនិងភាពចាំបាច់»។ បើអ្នកជាមនុស្សមានលទ្ធភាពច្រើន អ្នកអាចទិញធានារ៉ាប់រងគ្រប់តម្រូវការចាំបាច់យកមកប្រើបាន ប៉ុន្តែបើលទ្ធភាពនៅមានកម្រិត អ្នកត្រូវចេះផ្ដល់អាទិភាពដល់តម្រូវការទាំងអស់នោះ។
ឧទាហរណ៍ថា បើអ្នកនៅក្មេងវ័យខ្ទង់ ២០ឆ្នាំដល់៣០ឆ្នាំ ត្រូវការធ្វើដំណើរច្រើន អ្នកអាចជ្រើសរើសប្រើប្រាស់ធានារ៉ាប់រងគ្រោះថ្នាក់ ព្រោះវាអាចការពារអ្នកពីបញ្ហាគ្រោះថ្នាក់ដែលអាចនឹងកើតមាន។ លុះដល់អាយុខ្ទង់ ៤០ឆ្នាំជាងឡើងទៅ សុខភាពរបស់អ្នកអាចនឹងប្រែប្រួលច្រើនមិនសូវរឹងមាំដូចនៅក្មេងឡើយ ដូច្នេះអ្នកអាចទិញសេវាធានារ៉ាប់រងសុខភាពទុកប្រើ ដើម្បីធានាលើចំណាយព្យាបាលណាមួយ។ ដោយឡែកធានារ៉ាប់រងអាយុជីវិតគួរចាប់ផ្តើមប្រើប្រាស់តាំងពីយើងនៅក្នេងនិងនៅមានសុខភាពល្អព្រោះវាជាការវិនិយោគនិងសន្សំរយៈពេលយូ។
អ្នកជំនាញរូបនេះបានគូសបញ្ជាក់ផងដែរ «មនុស្សគ្រប់រូបសុទ្ធតែត្រូវការប្រើប្រាស់សេវាធានារ៉ាប់រង ហើយមិនមែនទាល់តែត្រូវការបំផុតទើបទៅទិញសេវាកម្មមកប្រើទេ»។ មុននឹងចំណាយលុយទិញធានារ៉ាប់រង ត្រូវប្រាកដថាយើងបានស្វែងយល់ច្បាស់លាស់ វិភាគពីលទ្ធភាពហិរញ្ញវត្ថុបានហ្មត់ចត់ និងតម្រូវការជាក់ស្ដែងបានត្រឹមត្រូវ៕
ដើម្បីស្វែងយល់ពីសេវាធានារ៉ាប់រងកាន់តែច្បាស់ លោកអ្នកអាចធ្វើការទំនាក់ទំនងទៅកាន់ទូរស័ព្ទលេខ៖ ០២៣ ៨៨៥ ០៧៧ ឬតាមរយៈផេកផ្លូវការ Forte Insurance (Cambodia)។
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T08:01:47.923Z",
"category": "ហិរញ្ញវត្ថុ",
"views": 1472,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
ដោះបំណុលឲ្យលឿន! សេដ្ឋីអាមេរិកប្រាប់ពីអាយុគួរដោះបំណុលឲ្យអស់ស្រលះ បើចង់មានសេរីភាព
|
https://business-cambodia.com/articles/age-you-should-pay-off-your-debt
|
នៅក្នុងជីវិតអាចនិយាយបានថាយើងពិបាកចៀសពីបំណុលណាស់ព្រោះក្នុងការរស់នៅយើងតែងតែមានតម្រូវការផ្សេងៗហើយតម្រូវការទាំងនោះភាគច្រើនសុទ្ធតែត្រូវការលុយ។ ដូច្នេះទើបយើងសម្រេចប្រើប្រាស់កម្ចីដើម្បីងាយសម្រេចចគោលដៅដូចជាខ្ចីលុយបង់រំលស់ផ្ទះខ្ចីរកស៊ីនិងវិនិយោគនិងខ្ចីលុយធ្វើរឿងផ្សេងៗទៀត។
បើទោះបីជាបំណុលយើងពិបាកចៀសពិតមែនប៉ុន្ដែការជំពាក់បំណុលគេរហូតដល់ចាស់វាមិនមែនជារឿងល្អនោះទេព្រោះធ្វើឲ្យជីវិតអ្នករស់នៅជាប់ជើងជាមួយបំណុលមិនមានសេរីភាពឡើយ ដូច្នេះអ្នកត្រូវព្យាយាមដោះបំណុលឲ្យបានលឿនកាន់តែល្អ ។
ជុំវិញបំណុល លោក Kevin O’Leary សេដ្ឋីអាមេរិកបានផ្ដល់យោបល់ថាអ្នកគួររៀបចំផែនការដោះបំណុលឲ្យបានឆាប់ដើម្បីមានសេរីភាពនៅពេលដែលអ្នកចាស់ទៅចូលនិវត្តន៍ពីការងាររបស់អ្នក។ លោកក៏បានបង្ហើបផងដែរថាមិនថាអ្នកជំពាក់បំណុលទិញផ្ទះឬបំណុលអ្វីនោះទេ អ្នកគួរដោះបំណុលឲ្យដាច់ស្រលះនៅត្រឹមវ័យខ្ទង់៤០ឆ្នាំពោលគឺយ៉ាងច្រើនបំផុតត្រឹម៤៥ឆ្នាំ។
លោកបានពន្យល់មូលហេតុដែលមនុស្សគួរដោះបំណុលទាំងអស់ឲ្យដាច់ត្រឹមវ័យ៤៥យ៉ាងដូច្នេះថាបើយើងគិតពីអាជីពការងារយើងចាប់ផ្ដើមនៅវ័យខ្ទង់២០ឆ្នាំហើយបញ្ចប់ត្រឹមពាក់កណ្ដាលវ័យ៦០ឆ្នាំ។ ដូច្នេះបើអ្នកមានវ័យ៤៥ឆ្នាំគឺមានន័យជាងពាក់កណ្ដាលនៃរយៈពេលធ្វើការក្នុងជីវិតរបស់មនុស្សហើយ។ អ៊ីចឹងអ្នកគួរដោះបំណុលឲ្យអស់ព្រោះអ្នកគួរយកពេលវេលានៃជីវិតដែលនៅសល់ដើម្បីរីករាយនៃជីវិតចុងក្រោយរបស់អ្នក។ ដើម្បីរៀបចំផែនការចូលនិវត្តន៍និងដោះបំណុលលោក Kevin O’Leary ណែនាំឲ្យធ្វើរឿងសំខាន់ៗ២ដូចក្រោម។
១. សន្សំនិងវិនិយោគ
ត្រង់នេះដើម្បីសម្រេចគោលដៅដោះបំណុលនិងចូលនិវត្តន៍ លោកបានបង្ហើបថាអ្នកត្រូវតែសួរខ្លួនឯងជានិច្ចមុននឹងទិញអ្វីមួយ។ សំណួរនោះគឺ” តើខ្ញុំពិតជាត្រូវការវាឬអត់? តើខ្ញុំរបស់នោះខ្ញុំត្រូវតែមានវាមែនអត់? ប្រសិនបើចម្លើយរបស់អ្នកបដិសេធគឺកុំទិញរបស់នោះអី។
លោកក៏លើកទឹកចិត្តឲ្យយកលុយទៅវិនិយោគហើយបើកាលណាយើងសន្សំនិងវិនិយោគឲ្យបានឆាប់នោះអ្នកនឹងឃើញលុយរបស់អ្នកកើនឡើងជាលំដាប់ហើយដេកលក់ដើរលេងក៏យើងនៅតែបានចំណូលដែរ។
២. រៀបយុទ្ធសាស្រ្ដបង់បំណុលប្រចាំខែ
បើអ្នកកំពុងជាប់បំណុលអ្នកត្រូវតែរកក្បួនដោះបំណុលឲ្យមានប្រសិទ្ធភាពហើយវាសក្ដសមដែលអ្នកអាចធ្វើបាន។ ក្បួនដោះបំណុលដែលគេនិយមយកមកប្រើគឺ Debt Snowball ដែលជាការដោះបំណុលពីតូចទៅធំ។ សូមចុចនៅទីនេះ ដើម្បីអានលម្អិតពីក្បួនដោះបំណុលមួយនេះ៕
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T05:02:29.966Z",
"category": "ហិរញ្ញវត្ថុ",
"views": 2180,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ពីបុគ្គលិកផ្ទះសំណាក់ លោក ស៊ុនជី ក្លាយជាមហាសេដ្ឋីកូរ៉េវ័យក្មេងជាងគេ មានទ្រព្យ ១.២ពាន់លាន$
|
https://business-cambodia.com/articles/founder-yanolja-app-tycoon-lee-su-jin
|
តាមរយៈបទពិសោធន៍ជាបុគ្គលិកនៅក្នុងផ្ទះសំណាក់ លោក លី ស៊ុនជី ក្លាយជាមហាសេដ្ឋីវ័យក្មេងជាងគេនៅកូរ៉េ មានទ្រព្យ១.២ពាន់លានដុល្លារ ព្រោះធ្វើការឱ្យគេ យូរៗបែកគំនិតទៅធ្វើអាជីវកម្ម ដោយសារមើលឃើញឱកាស រហូតក្លាយជាក្រុមហ៊ុនទេសចរណ៍បច្ចេកវិទ្យា Yanolja ធំមួយនៅកូរ៉េ និងទូទាំងពិភពលោកដែលមានអ្នកប្រើជាង៥៧លាននាក់ឯណោះ។
ពីក្មេងកំព្រាដែលធំឡើងក្នុងគ្រួសារក្រីក្រ លោក Lee Su-jin យុវជនជនជាតិកូរ៉េរូបនេះបានបម្រើការងារមួយនៅក្នុងផ្ទះសំណាក់មួយនៅពេលលោកមានវ័យ២៣ឆ្នាំ ដែលទីតាំងនោះបើកដំណើរការក្នុងរយៈពេលតិចម៉ោង សម្រាប់មនុស្សចូលទៅបង់លុយគេង២-៣ម៉ោងជាដើម។ ពេលធ្វើការលោកលីមានតួនាទីជាអ្នកសម្អាតបន្ទប់ពេលភ្ញៀវចេញបាត់ ធ្វើការងារដដែលៗរាល់ថ្ងៃបុគ្គលិករូបនេះមានអារម្មណ៍ថាខ្លួនឯងដូចវេទនានិងធុញទ្រាន់ណាស់។
ថ្លែងប្រាប់ CNBC លោកលីនិយាយថាបើបកមកមើលបច្ចុប្បន្ននេះវាប្រៀបដូចជាការយល់សប្តិ ព្រោះកាលលោកនៅធ្វើការក្នុងផ្ទះសំណាក់ ពីមួយថ្ងៃទៅមួយថ្ងៃលោកមិនចង់ធ្វើការងារដដែលៗតាមតួនាទីនោះទេ។
នៅពេលមួយលោកក៏បែកគំនិតនឹកឃើញពីការសន្សំលុយដើម្បីចេញទៅបើករកស៊ី លក់ដូរដោយខ្លួនឯង ប៉ុន្តែជាក់ស្តែងនៅពេលដែលលោកចេញទៅបើកលក់ម្ហូប វាមិនដំណើរការទេ ព្រោះមិនមែនជំនាញរបស់លោក ក្រោយពីនោះមិនយូរប៉ុន្មានលោកក៏ទៅធ្វើការនៅផ្ទះសំណាក់វិញក្នុងឆ្នាំ២០០៤។
ក្នុងឆ្នាំដដែលដោយសារកំណែច្បាប់នៅកូរ៉េស្តីពីអំពើពេស្យា ហើយផ្ទះសំណាក់ដែលបើកទទួលភ្ញៀវ២-៣ម៉ោងនេះគឺជាកន្លែងដែលលោកដឹងថាគេនឹងមកចាត់វិធានការមុនគេ ឬអាចឈានដល់ការបិទទ្វារទៀតនោះលោកនឹងអត់ការងារធ្វើមិនខាន។
ដូច្នេះលោកក៏នឹកឃើញគំនិតមួយគឺជាឱកាសធំក្នុងការផ្លាស់ប្តូរការរកស៊ីរបៀបនេះឱ្យទាន់សម័យ កុំឱ្យមនុស្សភាគច្រើន ច្រឡំថាផ្ទះសំណាក់សុទ្ធតែបង្កប់សេវាផ្លូវភេទនិងម្ចាស់អាជីវកម្មដែលប្រកបរបរនេះ រង់ចាំទាល់តែមានភ្ញៀវរកសេវាផ្លូវភេទ ទើបពួកគេមានចំណូល។
ក្នុងឆ្នាំ២០០៥ លោកលីក៏បានបង្កើត App កក់កន្លែងគេង កន្លែងដើរលេង ឈ្មោះថា Yanolja ដែលជាកម្មវិធីមួយអាចជួយឱ្យអាជីវកម្មបែបសណ្ឋារគារនិងផ្ទះសំណាក់នៅកូរ៉េកាន់តែមានភ្ញៀវជាងមុន ព្រោះតែកម្មវិធីនេះអាចបង្ហាញអ្វីដែលជាគោលដៅទេសចរដល់អ្នកដែលធ្វើដំណើរ មិនមែនត្រឹមតែជាភ្ញៀវដែលជាគូស្នេហ៍ក្មេងៗនោះទេ។
២ឆ្នាំបន្ទាប់ពីដំណើរការធនាគារដ៏ធំរបស់ពិភពលោកគឺ Softbank បានដាក់ទិញភាគហ៊ុនដាក់ទុនវិនិយោគចំនួន១.៧ពាន់លានដុល្លារឯណោះ ដើម្បីគាំទ្រនិងជំរុញឱ្យមានឧស្សាហកម្មទេសចរណ៍ច្រើនជាងមុនតាមរយៈបច្ចេកវិទ្យា។
រយៈពេល១៥ក្រោយដំណើរការ ក្នុងឆ្នាំ២០១៩ កម្មវិធីមួយនេះធ្វើឱ្យលោកលី បុរសវ័យ៤៥ឆ្នាំ បានក្លាយជាអ្នកមានវ័យក្មេងជាងគេនៅប្រទេសកូរ៉េ និងក្លាយជាក្រុមហ៊ុនដ៏ធំមួយជួយអាជីវកម្មជាច្រើនឱ្យមានភ្ញៀវចំគោលដៅ ហើយលោកបានលើកឡើងថា “ពីមុនដោយសារមនុស្សជាច្រើនមានភាពអៀនខ្មាសក្នុងការមកគេងផ្ទះសំណាក់ ព្រោះតែបញ្ហានេះហើយអាចធ្វើឱ្យយើងមើលឃើញពីឱកាស ធ្វើការផ្លាស់ប្តូរជាងមុន ហើយធ្វើបានល្អជាងមុនទ្វេដង”៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T04:43:33.714Z",
"category": "ភាពជាអ្នកដឹកនាំ",
"views": 575,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy"
]
}
|
ទីបំផុតពានរង្វាន់កម្រិតពិភពលោក ដែល WOWHELLO បានឈ្នះក្នុងចំណោមក្រុមហ៊ុនជាង ២ ពាន់ បានយកមកដល់កម្ពុជាហើយ
|
https://business-cambodia.com/articles/wowhello-and-stevie-award
|
កាលពីពេលថ្មីៗកន្លងទៅនេះ ក្រុមហ៊ុន WOWHELLO បានឈ្នះពានរង្វាន់ផ្នែកសេវាកម្មបម្រើអតិថិជនល្អប្រចាំឆ្នាំ ២០២៣ ពីកម្មវិធី Stevie Award ដែលរៀបចំឡើងនៅសហរដ្ឋអាមេរិក។ ហើយនៅពេលនេះ ពានរង្វាន់មួយនេះក៏បានយកមកដល់ប្រទេសកម្ពុជាផងដែរ។
ពានរង្វាន់កម្រិតពិភពលោកខាងលើ ដែលក្រុមហ៊ុន WOWHELLO ទទួលបាននេះ គឺមានការចូលរួមប្រកួតប្រជែងពីក្រុមហ៊ុនសរុបជាង ២ ០០០ មកពីប្រទេសចំនួន ៤៩ ជុំវិញពិភពលោក។
ទន្ទឹមនឹងការមកដល់នៃពានរង្វាន់នេះដែរ នាយកអភិវឌ្ឍន៍អាជីវកម្មនៃក្រុមហ៊ុន WOWHELLO លើកឡើងថា ក្រុមហ៊ុន និងបុគ្គលិក គ្រប់ជាន់ថ្នាក់ទាំងអស់ ពិតជាសប្បាយរីករាយនូវការទទួលបានពានរង្វាន់លំដាប់ពិភពលោកមួយនេះណាស់។ ហើយក្រុមហ៊ុនសូមចែករំលែកភាពរីករាយនៃការទទួលបានពានរង្វាន់ខាងលើ ជូនទៅដល់ដៃគូសហការ អតិថិជន និងប្រជាជនកម្ពុជាទាំងអស់ដែលបានគាំទ្រ WOWHELLO រហូតមកផងដែរ។
ត្បិតទទួលបានពានរង្វាន់សំរឹទ្ធ ប៉ុន្ដែក្នុងនាមជាអ្នកគ្រប់គ្រង និងបុគ្គលិកទាំងអស់ នៅតែមានមោទកភាពដោយសារតែវាជាជំហ៊ានដំបូងដែល WOWHELLO បានឈានចូលទៅកាន់ទីផ្សារបរទេស។ ហើយការទទួលបានពាន Stevie Award នេះ ក៏កើតចេញពីប្រកួតប្រជែងជាមួយក្រុមហ៊ុនល្បីៗសរុបចំនួន ២ ៣០០ ក្រុមហ៊ុនមកពី ៤៩ ប្រទេសជុំវិញពិភពលោកផងដែរ។
សូមជ្រាបថា ការទទួលបានពានរង្វាន់ Stevie Award 2023 នេះ គឺសបញ្ជាក់ឲ្យឃើញពីការយកចិត្ដទុកដាក់ និងគុណភាពសេវាកម្មបម្រើអតិថិជនរបស់ WOWHELLO ដែលបានផ្ដល់ជូនទៅកាន់ម្ចាស់អាជីវកម្ម និងម្ចាស់ក្រុមហ៊ុន របស់ខ្លួន នាពេលកន្លងមកផងដែរ។ ហើយវាក៏កាន់តែផ្ដល់ទំនុកចិត្ដដល់ម្ចាស់អាជីវកម្ម និងក្រុមហ៊ុន ក្នុងប្រើប្រាស់សេវាកម្ម WOWHELLO ថែមទៀតផង។
សូមបញ្ជាក់ថា Wowhello គឺជាក្រុមហ៊ុនសេវាកម្មបម្រើអតិថិជនដែលផ្ដោតលើ សេវាកម្មទទួលទូរស័ព្ទ (ខលចេញ ខលចូល), សេវាកម្មជួយកំណត់ការណាត់ជួប, សេវាកម្មកក់ឬឆែកបន្ទប់សណ្ឋាគារ, សេវាកម្មទិញឬកក់សំបុត្រយន្ដហោះ, សេវាកម្មពិគ្រោះបល់ផ្នែកសុខភាព, សេវាកម្មខលដើម្បីបង្កើនការលក់ទំនិញឬសេវាកម្មទៅកាន់ភ្ញៀវ, សេវាកម្មកម្មង់ទំនិញឬម្ហូបអាហារ និងសេវាកម្មប្រមូលទិន្នន័យពីអតិថិជនផងដែរ។
ក្រៅពីសេវាកម្មខាងលើ WOWHELLO ក៏មានសេវាកម្ម Digital Communication ដែលជាសេវាកម្មមួយផ្តោតលើបច្ចេកវិទ្យា ក្នុងការគ្រប់គ្រងការឆ្លើយតបសារពីគ្រប់បណ្តាញសង្គមទាំងអស់ដូចជា Facebook, Telegram, instargram Whatsapp ជាដើម ពោលគឺនៅពេលអតិថិជនទាក់ទងមកកាន់ផ្លេតហ្វូមណាមួយក៏ដោយ វានឹងលោតចូលប្រព័ន្ធតែមួយ ដែលធ្វើឱ្យម្ចាស់អាជីវកម្មអាចឆ្លើយតបសារទៅកាន់អតិថិជនបានទាន់ចិត្ត និងគ្មានភាពស្គុគស្មាញ។
ដូចនេះ សម្រាប់ម្ចាស់អាជីវកម្ម ដែលចង់ប្រើប្រាស់នូវសេវាកម្មខាងលើរបស់ WOWHELLO ដើម្បីសម្រួលការងារនៅក្នុងការរកស៊ីរបស់ខ្លួន អាចធ្វើការទំនាក់ទំនងទៅកាន់ក្រុមហ៊ុនបានតាមរយៈលេខទូរស័ព្ទ៖ 081 999 138, 011 999 138, 066 999 138 ឬតាមអ៊ីមែល៖callcenter_info@kh-super.com ឬ Telegram: https://t.me/wowhellooutsourcingsolution ,Wowhello 24/7 live chatbot: https://t.me/LiveChat_Sup_bot និងWebsite: https://www.wow-hello.com/៕
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T04:41:03.345Z",
"category": "PR",
"views": 374,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ភ្ញៀវស្ទាក់ស្ទើរទិញ មកពីអ្នកលក់ស្ទើរ! មកដឹងគន្លឹះសំខាន់៣ ជួយឱ្យភ្ញៀវទិញលឿន
|
https://business-cambodia.com/articles/costomer-cant-decide-try-this-tips
|
ប្រិយមិត្តដែលជាអាជីវករលក់ដូរនៅតាមផ្សារ ឬតាមហាង តាមតូបក្តី ប្រហែលជាធ្លាប់បានជួបច្រើនដងហើយ ជាមួយភ្ញៀវដែលស្ទាក់ស្ទើនឹងការទិញ លេសច្រើន។ ទាក់ទងជាមួយបញ្ហានេះដែរ ថ្ងៃនេះ Business Cambodia សូមលើកយកចំណុចសំខាន់៣ក្បាច់ ពីភ្ញៀវដែលចូលចិត្តស្ទាក់ស្ទើរ ប្តូរមកសម្រេចចិត្តទិញលឿនវិញ។ ដោយក្នុងនោះរួមមានដូចជា៖
១. លក់ចំណុចពិសេស៖ ក្នុងបរិបទសង្គមរាល់ថ្ងៃនេះ មនុស្សចូលចិត្តចង់ដឹង ចង់ឮអ្វីដែលថ្មី ដូច្នេះហើយការធ្វើអាជីវកម្មក៏ដូចគ្នា ប្រសិនបើអ្នករកឃើញអ្វីថ្មីមុនគេនោះ ដែលខុសពីគេ មានតែមួយ ហើយភ្ញៀវត្រូវការទៀតនោះ នោះឱកាសគេស្គាល់អ្នកកាន់តែច្រើន ប៉ុន្តែបើអ្នកធម្មតាដូចតែគេទេ ឱកាសលិចធ្លោរក៏មិនមានដែរ។
ជាឧទាហរណ៍ ក្រុមហ៊ុនផលិតរថយន្ត Tesla បានយកវិធីសាស្រ្តពិសេសមួយក្នុងការផលិតរថយន្តអគ្គិសនីរបស់ខ្លួននៅលើទីផ្សារ ជំនួសឱ្យការបង្កើតរថយន្តប្រើសាំងឱ្យអតិថិជនចំណាយច្រើន ប្តូររថយន្តសាកថ្មវិញ ហើយដោយសារភាពខុសប្លែកពីគេ ហើយអាចជួយសម្រាល់បន្ទុកដល់អ្នកជិះនេះហើយ ទើបធ្វើឱ្យ Tesla អាចក្តោបក្តាប់លុយរាប់ពាន់លានដុល្លារក្នុងដៃតាមរយៈការលក់ផលិតផលរបស់ខ្លួន។
ទន្ទឹមនឹងនេះដែរ “អ្នកលក់ដែលពូកែរគឺជាអ្នកលក់ដែលពូកែដោះស្រាយបញ្ហាជួនភ្ញៀវ” ជាការពិតណាស់់នៅពេលដែលផលិតផល ឬសេវាកម្មរបស់អ្នកជាអ្វីដែលអតិថិជនចង់បានឬត្រូវការនោះពួកគេនឹងធ្វើការបញ្ជាទិញ ហើយអ្នកអាចលក់ដាច់បានដូចគ្នាលុះត្រាតែអ្នកដឹងអំពីបញ្ហារបស់ភ្ញៀវ ទើបអ្នកអាចណែនាំទៅបានចំល្អ ជាពិសេសនោះគឺអាចដោះស្រាយបញ្ហារបស់ពួកគេបាន ។
២. កុំព្យាយាមប្រូម៉ូតហួសហេតុពេក៖ ជាទូទៅអ្នកលក់ភាគច្រើនតែងតែផ្សាព្វផ្សាយថា ផលិតផល ឬសេវាកម្មរបស់ខ្លួនល្អចេះមួយ ល្អចេះពីរ ប៉ុន្តែគាត់មិនដឹងទេថា ការលក់បែបនេះ ភ្ញៀវនឹងមានអារម្មណ៍ថា អ្នកចង់បានតែលុយ ធ្វើម៉េចឱ្យតែលក់ដាច់។ ប៉ុន្តែផ្ទុយពីការប្រម៉ូដតែផលិតផល អ្នកអាចប្តូរមកប្រឹក្សារ ឬបង្ហាញឱ្យភ្ញៀវមើលឃើញពីភាពល្អពីផលិតផលរបស់អ្នកដោយខ្លួនរបស់គាត់វិញ។
ជាក់ស្តែងដូចជាពេលក្រុមហ៊ុនស្បែកជើង Nike ផ្សាយពានិជ្ជកម្ម ពោលគេមិនផ្សាយថាស្បែកជើងរបស់គេល្អ ទន់ ងាយស្រួលពាក់នោះទេ ប៉ុន្តែផ្ទុយទៅវិញ Nike បានផ្សាយពីការរត់ហាត់ប្រាណទៅវិញ ដោយការធ្វើបែបនេះ Nike បានបង្ហាញឱ្យមនុស្សពេញពិភពលោកយល់ឃើញថា ខ្លួនយកចិត្តទុកដាក់លើសុខភាពអតិថិជន ហើយពេលដែលអតិថិជនយល់ នោះគាត់នឹងទិញដោយឯងៗ។
៣. ការផ្តល់នៅទំនុកចិត្តឱ្យភ្ញៀវ (Build Trust)
ជាការពិតណាស់ក្នុងការលក់ដំបូងភ្ញៀវអាចនឹងមើលយើង ប៉ុន្តែមិនអាចទិញពីយើងទេ ចម្លើយនោះព្រោះតែគាត់ខ្វះទំនុកចិត្ត ដូច្នេះហើយជាអ្នកលក់ អ្នកត្រូវព្យាយាមធ្វើយ៉ាង ឱ្យភ្ញៀវជឿលើយើង បើល្អថាល្អ ស្អាតថាស្អាត ហើយបើភ្ញៀវយកទៅមិនដូចអ្វីដែលយើងនិយាយ យើងធ្វើការដូរអីវ៉ាន់ផ្សេងឱ្យវិញ ឬក៏ផ្តល់នៅសំណងជូនវិញ រហូតដល់អ្នកដែលធ្លាប់ទិញហើយ ស្រលាញ់ពេញចិត្ត និងប្រាប់តៗគ្នាពីមាត់មួយទៅមាត់មួយទៀត ដូចពាក្យមួយឃ្លាថា ក្អែកមួយ ក្អែក១០០ដូច្នេះដែរ៕
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T04:41:02.330Z",
"category": "កំពូលអ្នកលក់",
"views": 638,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
ដង្ខៅបង្កងនៅព្រៃវែង បង្ហើបក្បួនចិញ្ចឹមបង្កងនាគ ចំណាយពេល១ថ្ងៃ ត្រឹម១ម៉ោង អាចលក់១គីឡូ២០$
|
https://business-cambodia.com/articles/raise-lobsters-in-cambodia-
|
របរចិញ្ចឹមបង្កងគឺជារបរដ៏ពេញនិយមមួយនាពេលបច្ចុប្បន្ន ខណៈរបរនេះចាយពេលក្នុងការចិញ្ចឹមតិចហើយបើចេះពីបច្ចេកទេសក្នុងការចិញ្ចឹមច្បាស់នឹងធ្វើឱ្យទិន្នផលបង្កងទទួលបានល្អ អាចលក់បានថ្លៃអាចន្លោះពី ១៨ដុល្លារទៅ ២០ដុល្លារ ឬក៏អាចលោតទៅដល់ ៣០ដុល្លារក៏មានដែរ។
ជាក់ស្តែងក្នុងកិច្ចសម្ភាសន៍ជាមួយលោក ចន បូរ៉ា ជាកសិករចិញ្ចឹងបង្កងមួយរូបនៅខេត្តព្រៃវែងបានឱ្យដឹងថា “សម្រាប់បង្កងនាគនៅខាងលោកអាចលក់បានចន្លោះពី ១៨ដុល្លារទៅ ២០ដុល្លារ ចំពោះបច្ចេកទេសនៃការចិញ្ចឹមវិញ សម្រាប់កសិករជាដំបូង យើងត្រូវរើសប្រភេទ ពូជបង្កងដែលយើងចង់ចិញ្ចឹម អាចសាកល្បងចិញ្ចឹមក្នុងតង់ ឬអាងទឹកថ្ម ឱ្យស៊ីពោត សណ្ដែក ល្ពៅ ដែលស្ងោរហើយ ជាចំណីអាហារ សម្រាប់ការប្ដូរទឹកបើសិនជាយើងមើលឃើញថា ទឹកនោះល្អក់ខ្លាំង ឬ មានក្លិនស្អុយ ចាំយើងលាងសម្អាតដូរទឹកចេញ។”
លោកបានបញ្ជាក់បន្ថែមថា ដើម្បីចិញ្ចឹមបង្កងទទួលបានផលល្អ សម្រាប់ការចិញ្ចឹមបង្កងមួយយើង ផ្ដោតសំខាន់ទៅលើទឹក កាលណាដែលយើងរៀបចំទឹក ត្រូវយើងក៏ងាយស្រួលក្នុងការចិញ្ចឹមដែរ ហើយសម្រាប់បង្កងនេះទៀតសោតវាមិនរើសទឹកទេ ទឹកអីក៏ចិញ្ចឹម បានដែរទឹកអណ្ដូង ទឹករដ្ឋ ទឹកស្រះក៏ ចិញ្ចឹមបានដែរ អាស្រ័យលើការដែលយើងយកមកច្នៃប្រើប្រាស់ របស់ យើងជាក់ស្ដែង។
សម្រាប់ការ ផ្ដល់ចំណីវិញយើងអាចដាក់ តែពេលល្ងាច ក៏បានដែរ សម្រាប់បងប្អូនដែលគាត់ចង់ចិញ្ចឹមតែមិនសូវមានពេល គាត់ដាក់តែពេលល្ងាចទៅ ទាល់តែពេលល្ងាចទើបវាចេញមកស៊ី តែបើមានពេលគ្រប់គ្រាន់គាត់អាចដាក់ពេលព្រឹកនិងពេលល្ងាច គ្រាន់តែថាពេលព្រឹក វាចេញស៊ីចំណីតែ៣០ភាគរយទេ បានន័យថាវាស៊ីតិចជាងពេលល្ងាច។
ដោយឡែក លោក ចន បូរ៉ា ក៏បានប្រាប់បន្ថែមថា ប្រសិនបើបងប្អូនចង់សាកល្បងចិញ្ចឹមបងប្អូនអាចចំណាយទុនដំបូងចន្លោះពី ២០ ទៅ ៣០ម៉ឺនរៀលគឺអាចធ្វើបានហើយ ដោយចិញ្ចឹមត្រឹម ១០០ទៅ ២០០កូន និងរៀបចំជាស្រះតង់កៅស៊ូសមល្មម”។ ហើយចំពោះរយៈពេលនៃការចិញ្ចឹមជាទូទៅប្រសិនបើចិញ្ចឹមនៅក្នុងស្រះប្រើពេលតែខ្ទង់៣ខែគឺអាចប្រមូលផលបានហើយ ដោយឡែកសម្រាប់ការចិញ្ចឹមនៅក្នុងអាចគឺប្រើចន្លោះពេល៣ខែកន្លះទៅ៤ខែ ទៅតាមបច្ចេកទេសនៃការចិញ្ចឹម។
គូសបញ្ជាក់ផងដែរថា សម្រាប់បងប្អូនដែលចង់ប្រឹក្សាពីបច្ចេកទេសចិញ្ចឹម និងចង់ពូជឬបង្កងនាគសាច់ក៏អាចធ្វើការទំនាក់ទំនងទៅកាន់លោក ចន បូរ៉ា បានតាមរយៈហ្វេសប៊ុកផេក កសិដ្ឋានបង្កងនាគ ផ្សារកំចាយមារ ឬក៏តាមរយៈលេខតេឡេក្រាម ០97 777 4415 ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T04:31:35.669Z",
"category": "ចាប់ផ្តើមអាជីវកម្ម",
"views": 834,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy"
]
}
|
ដំណឹងល្អ! ក្រសួងបង្កើតវេបសាយថ្មី អាចមើលឈ្មោះផ្សារលក់បន្លែ ដាំដោយប្រជាជនមិនដាក់ជាតិគីមី
|
https://business-cambodia.com/articles/natural-vegetables-in-cambodia
|
ពិតជាដំណឹងល្អខ្លាំងមែនទែន ដែលថ្មីៗនេះក្រសួងកសិកម្ម រុក្ខាប្រមាញ់ និងនេសាទ បានបង្ហាញវេបសាយ ប្រមូលផ្ដុំបញ្ជីឈ្មោះផ្សារលក់បន្ថែ បញ្ជីឈ្មោះកសិករ និងក្រុមហ៊ុន ដែលមានបន្ថែសុវត្ថិភាព ទទួលស្គាល់ត្រឹមត្រូវ ងាយស្រួលបងប្អូនប្រជាពលរដ្ឋទិញទៅហូបទទួលទាន មានសុវត្ថិភាពចំពោះសុខភាព។
សម្រាប់បញ្ជីឈ្មោះនេះ បងប្អូនអាចចូលទៅមើលបាននៅលើវេសាយដែលមានឈ្មោះថា https://web.maff.gov.kh/organiclist នោះយើងនឹងឃើញមានបញ្ជីឈ្មោះផ្សារលក់បន្លែ និងផ្លែឈើសុវត្ថិភាព (GAP និង Organic) បូករួមទាំងឈ្មោះសហគមន៍ និងក្រុមហ៊ុនដាំបន្លែផងដែរ។
គួសបញ្ជាក់ថា បន្លែសុវត្ថិភាពជាប្រភេទបន្លែដែលប្រជាកសិករដាំដុះជាទ្រង់ទ្រាយធំឬតូចទៅតាមទំហំដី។ ការដាំដុះនោះមានការប្រើប្រាស់ថ្នាំបាញ់សម្លាប់សត្វល្អិតផ្សេងៗ តែធ្វើឡើងតាមលក្ខណៈ បច្ចេកទេសត្រឹមត្រូវស្តង់ដា នៃការណែនាំច្បាស់លាស់ ហើយកសិករបន្លែសុវត្ថិភាព ទទួល បានការបណ្តុះបណ្តាលត្រឹមត្រូវពីអ្នកជំនាញកសិកម្ម។ បន្លែដែលទទួលស្គាល់ថាជាបន្លែ សុវត្ថិភាព លុះត្រាតែបានទទួលវិញ្ញាបនបត្របញ្ជាក់ជាប្រភេទបន្លែបានអនុវត្តកសិកម្មល្អ (GAP) ពីក្រសួងកសិកម្ម រុក្ខាប្រមាញ់ និងនេសាទ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T04:23:53.051Z",
"category": "ចាប់ផ្តើមអាជីវកម្ម",
"views": 936,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ក្បួនមាសពេជ្រ៣ របស់ស្រ្តីមានដាច់គេនៅឥណ្ឌា Jayshree ពីបុគ្គលិកធម្មតាអាចកសាងចំណូលពាន់លា.ន$
|
https://business-cambodia.com/articles/jayshree-ullal-ceo-arista-networks
|
លោកស្រី Jayshree Ullal គឺជាមហាសេដ្ឋីជនជាតិឥណ្ឌាម្នាក់ ដែលកសាងខ្លួនពីបុគ្គលិកធម្មតាក្លាយជាប្រធាន និងនាយកប្រតិបត្តិជាន់ខ្ពស់នៃក្រុមហ៊ុន Arista Networks រកស៊ីលើវិស័យបណ្តាញកុំព្យូទ័រ។ លោកស្រីក៏បានជាប់ចំណាប់ថ្នាក់នៅជិតកំពូលនៃបញ្ជីប្រចាំឆ្នាំទី៨ របស់ទស្សនាវដ្តី Forbes ជាស្ត្រីមានជាងគេបំផុតលើលោកទី៧២ ដែលមានទ្រព្យសម្បត្តិសុទ្ធចំនួន ១.៧ ពាន់លានដុល្លារគិតត្រឹមខែឧសភា ឆ្នាំ២០២២។
ខាងក្រោមនេះគឺជា ក្បួនមាសពេជ្រ៣ របស់ស្រ្តីមានដាច់គេនៅឥណ្ឌា Jayshree Ullal រលាស់ខ្លួនពីបុគ្គលិកធម្មតាអាចកសាងចំណូលពាន់លាន$៖
១/. ជាបុគ្គលពេញដោយសមត្ថភាព មានទាំងចំណេះនិងជំនាញ៖ ស្ត្រីវ័យ៦២ឆ្នាំរូបនេះ បានបញ្ចប់ការសិក្សាផ្នែកវិស្វកម្មអគ្គិសនីនៅសាកលវិទ្យាល័យ San Francisco State និងទទួលសញ្ញាបត្រអនុបណ្ឌិតផ្នែកគ្រប់គ្រងវិស្វកម្មពីសាកលវិទ្យាល័យ Santa Clara ក្នុងរដ្ឋកាលីហ្វ័រញ៉ា។
Jayshree បានចាប់ផ្តើមអាជីពនៅដើមទសវត្សរ៍ឆ្នាំ១៩៨០ ជាមួយក្រុមហ៊ុន Advanced Micro Devices ហើយបន្ទាប់មកបានផ្លាស់ទៅចូលរួមជាមួយ Fairchild Semiconductorវិញ។ នាងបានរចនាបន្ទះឈីបអង្គចងចាំល្បឿនលឿនសម្រាប់ IBM និង Hitachi។ ក្នុងឆ្នាំ១៩៨៨ នាងក៏បានផ្លាស់ទៅ Ungermann-Bass ក្នុងនាមជានាយកនៃផលិតផលការងារអ៉ីនធឺណេតអស់រយៈពេល៤ឆ្នាំ ខណៈក្រុមហ៊ុននេះរកបាន ៤០លានដុល្លារក្នុងមួយឆ្នាំ ដោយបង្កើត និងលក់ផលិតផលបណ្តាញ។
២/. ជាទ្រព្យរបស់ក្រុមហ៊ុន ទៅដល់ទីណាចម្រើនទីនោះ៖ នៅពេលដែល Jayshree ផ្លាស់មកធ្វើការក្នុងនាមជាអនុប្រធានផ្នែកទីផ្សារនៅ Crescendo Communications ដែលជាក្រុមហ៊ុនបណ្តាញកុំព្យូទ័រ ក្នុងឆ្នាំ១៩៩៣ ក្រុមហ៊ុន Cisco Systems បានទិញ Crescendo Communications ហើយលោកស្រីក៏បានចូលរួមជាមួយ Cisco Systems ផងដែរ។ Jayshree បានបន្តក្លាយជាអនុប្រធានជាន់ខ្ពស់នៃ Data Center & Switching នៅក្រុមហ៊ុន Cisco Systems និងបានជួយសម្រួលលើការបង្កើនចំណូលរបស់ក្រុមហ៊ុនទៅ ៥ពាន់លានដុល្លារក្នុងការលក់ប្រចាំឆ្នាំ។
៣/. មិនដាក់ដែនកំណត់ឲ្យខ្លួនឯង ហ៊ានរើសបំរាស់ចាប់ឱកាសថ្មី៖ ក្រោយធ្វើការជាមួយក្រុមហ៊ុន Cisco Systems អស់រយៈពេលជាង១៥ឆ្នាំ លោកស្រីបានសម្រេចចិត្តលាឈប់ ផ្លាស់ទៅក្រុមហ៊ុន Arista Networks វិញនាឆ្នាំ២០០៨។ ក្នុងនាមជាប្រធាន និងជានាយកប្រតិបត្តិថ្មីថ្មោង Jayshree បានដឹកនាំក្រុមហ៊ុនដែលមានអាយុកាល៤ឆ្នាំ ជាមួយបុគ្គលិកត្រឹម៥០នាក់មានប្រាក់ចំណូលតិចតួចបំផុត ឆ្ពោះទៅរកការរីកចម្រើនលឿនដូចផ្លេកបន្ទោតាមរយៈចក្ខុវិស័យមិនធម្មតារបស់លោកស្រី។
យោងតាមគេហទំព័ររបស់ក្រុមហ៊ុនបង្ហាញថា លោកស្រីបានដឹកនាំក្រុមហ៊ុន Arista Networks ទៅកាន់ IPO ជាប្រវត្តិសាស្ត្រ និងជោគជ័យក្នុងខែមិថុនា ឆ្នាំ២០១៤ ចាប់ផ្តើមពីចំណុចសូន្យដល់អាជីវកម្មដែលមានតម្លៃរាប់ពាន់លានដុល្លារ (១៩ពាន់លានដុល្លារ)។ ទស្សនាវដ្ដី Forbes បានប៉ាន់ប្រមាណថា Jayshree មានភាគហ៊ុនប្រហែល ៥% នៃភាគហ៊ុនរបស់ Arista Networks។
គួរជម្រាបផងដែរថា លោកស្រី Jayshree Ullal បច្ចុប្បន្នត្រូវបានគេប៉ានស្មានថាមានទ្រព្យសម្បត្តិ ២.៧ពាន់លានដុល្លារ ដែលតម្លៃនេះបានមកពីចំណូលការងាររបស់លោកស្រី និងមួយផ្នែកទៀតដោយសារភាគហ៊ុន៥% របស់លោកស្រីនៅក្នុង Arista Networks ដែលភាគហ៊ុននេះបានកើនឡើងច្រើនជាង១៣០% កាលពីឆ្នាំមុន។ នេះបើយោងតាមការចេញផ្សាយរបស់ទស្សនាវដ្តី Forbes ចេះផ្សាយនាថ្ងៃទី២០ ខែកក្កដា ឆ្នាំ២០២៣៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T04:04:50.944Z",
"category": "ភាពជាអ្នកដឹកនាំ",
"views": 1201,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
មកដឹងគម្រោងស្ពានធំៗ២ តម្លៃជាង៧០ លានដុល្លារ របស់អ្នកឧកញ៉ា ពុង ឃាវសែ ដែលបញ្ចប់ការសាងសង់នៅឆ្នាំនេះ
|
https://business-cambodia.com/articles/pung-kheav-se-bridge-projects-worth-more-than-70-million-dollars
|
អ្នកឧកញ៉ា ពុង ឃាវសែ អាចនិយាយបានថា គឺជាអ្នកជំនួញជើងចាស់មួយរូប នៅកម្ពុជា ដែលមានវិនិយោគរកស៊ីពហុវិស័យ។ ក្រៅពីជំនួញធំៗជាច្រើនរាប់មិនអស់ អ្វីដែលជាការវិនិយោគដ៏លេចធ្លោខ្លាំងបំផុត របស់អ្នកឧកញ៉ា គឺគម្រោងសាងសង់ស្ពានជាច្រើននៅក្នុងរាជធានីភ្នំពេញ។
បច្ចុប្បន្ន អ្នកឧកញ៉ាមាននេះស្ពានធំៗចំនួន ២ កន្លែង ដែលកំពុងសាងសាង់យ៉ាងមម៉ាញឹក ខណៈស្ពានមួយបានបើកដំណើតការហើយ ស្ពានមួយទៀតនឹងត្រូវបញ្ចប់សាងសាង់ជាស្ថាពរដើម្បីដាក់ឲ្យប្រើប្រាស់ក្នុងឆ្នាំនេះផងដែរ ដោយស្ពានទាំង ២ នោះរួមមាន៖
១. ស្ពានខ្សែកាបឆ្លងកាត់ទន្លេសាប
ស្ពានខ្សែកាបនេះ ត្រូវបានវិនិយោគដែយក្រុមហ៊ុន OCIC របស់អ្នកឧកញ៉ា ពុង ឃាវសែ ។ ស្ពាននេះមានប្រវែងសរុប ៦៤២ ម៉ែត្រ ទទឹង ២០.៥ ម៉ែត្រ មានសសរទាញខ្សែកាបចំនួន ៤ កម្ពស់ ៤០ ម៉ែត្រធៀបនឹងកម្រាលស្ពាន ដែលសាងសង់តភ្ជាប់ពីផ្លូវជាតិលេខ ៥ ស្ថិតនៅក្នុងខណ្ឌឫស្សីកែវឆ្លងកាត់ទន្លេសាបឆ្ពោះទៅកាន់ទីក្រុងរណបថ្មីជ្រោយចង្វារ និងផ្លូវជាតិលេខ ៦A។
ស្ពានឆ្លងកាត់ទន្លេសាបនេះ ត្រូវបានចាប់ផ្ដើមសាងសង់កាលពីអំឡុងខែតុលា ឆ្នាំ២០១៧ សម្ពោធដាក់ឲ្យប្រើប្រើប្រាស់នៅថ្ងៃទី៣១ ខែឧសភា ឆ្នាំ២០២៣ កន្លងទៅនេះ ខណៈដែលថវិកាសម្រាប់ការសាងសង់គឺមានចំនួន ៣៥ លានដុល្លារ។
២. ស្ពានខ្សែកាបតភ្ជាប់កោះពេជ្រ-កោះនរា
ស្ពានមួយនេះ មានទីតាំងស្ថិតនៅក្នុងសង្កាត់និរោធ ខណ្ឌច្បារអំពៅ រាជធានីភ្នំពេញ ក្រោមទុនវិនិយោគតម្លៃ ៣៨លានដុល្លារអាមេរិក និងត្រូវបានសាងសង់ដោយក្រុមហ៊ុន OCIC ក្រោមការគ្រប់គ្រងរបស់រដ្ឋបាលរាជធានីភ្នំពេញ។
គម្រោងស្ពានខ្សែកាបនេះតភ្ជាប់កោះពេជ្រ-កោះនរា បើកការសាងសង់កាលពីអំឡុងខែតុលា ឆ្នាំ២០២០ មានប្រវែងសរុប ៨២៤ ម៉ែត្រ និងទទឹង ២៤.៥ ម៉ែត្រ មានសសរខ្សែកាបកម្ពស់ ៦០ ម៉ែត្រចំនួន ២ ដើម និងមានផ្លូវចរាចរ ២ ទៅ ២ មក។ តាមការគ្រោងទុកគម្រោងនេះនឹងចំណាយថវិកាសាងសង់ចំនួន ៣៨ លានដុល្លារ។
តាមផែនការ គម្រោងនេះ នឹងបញ្ចប់ការសាងសង់នៅខែវិច្ឆកា ឆ្នាំ២០២៣នេះ ខណៈស្ពានកោះពេជ្រ-កោះនរា គឺជាការភ្ជាប់ចរាចរកណ្តាលរាជធានីភ្នំពេញទៅមកផ្លូវជាតិលេខ ១ ហើយនឹងកាត់បន្ថយការកកស្ទះចរាចរលើស្ពានព្រះមុនីវង្សទាំង២ផងដែរ៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-20T03:41:02.480Z",
"category": "អចលនទ្រព្យ",
"views": 1711,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy"
]
}
|
សេដ្ឋកិច្ចធ្លាក់ចុះ មេធំអេស៊ីលីដា ប្រាប់ពីរបស់ដែលអ្នកមិនគួរទិញដាច់ខាតបើមិនចង់ធ្លាក់ក្នុងបំណុល
|
https://business-cambodia.com/articles/take-loan-to-buy-luxury-material-is-big-mistake
|
ឆ្នាំ២០២៣សេដ្ឋកិច្ចសកលដាំក្បាលហើយមានអាជីវកម្មជាច្រើនបានបិទទ្វារ ចំណែកអ្នករស៊ីពួកគាត់រកស៊ីលក់ដូរមិនបានដូចមុនដោយសារតែសេដ្ឋកិច្ចមិនច្បាស់លាស់ហើយមនុស្សជាច្រើនកំពុងតែធ្លាក់ទៅក្នុងបញ្ហាបំណុលធ្ងន់ធ្ងរ។
ទាក់ទងនឹងវិបត្តិ លោក បណ្ឌិត អ៊ុន ចាន់នី ប្រធាននាយកប្រតិបត្តិធនាគារ អេស៊ីលីដា បានប្រាប់មកក្រុមការងារ Business Cambodia ថា"អំឡុងពេលអតិផរណាកើនឡើងបែបនេះ អ្នកដែលមានចំណូលទាបមិនគួរចំណាយលុយទៅលើរបស់សម្ភារនិយមឡើយព្រោះសម្ភារនិយមអាចនឹងមិនបង្កើតជាប្រភពចំណូលទេ តែផ្ទុយទៅវិញវាអាចនឹងបន្ថែមបំណុលដល់អ្នកវិញទៀត"។ សម្ភារនិយមនេះ លោកបណ្ឌិតចង់សំដៅដល់យានជំនិះ ទូរស័ព្ទ និងរបស់ប្រេនៗផ្សេងៗជាដើម។
កន្លងមកលោកបណ្ឌិតក៏ធ្លាប់លើកឡើងផងដែរថាការខ្ចីលុយធនាគារទៅទិញសម្ភារទំនើបគឺជាកំហុសធំណាស់ ព្រោះរបស់ទាំងនោះមិនបាននាំឲ្យអ្នកកើនទ្រព្យនោះទេ ប៉ុន្តែវាបានធ្វើឲ្យយើងកាន់តែជាប់បំណុល។ ដូច្នេះអ្នកត្រូវសិក្សាឲ្យបានច្បាស់លាស់ ក្នុងការប្រើប្រាស់ឥណទាន ប្រសិនបើមិនមានការចាំបាច់ មិនគួរខ្ចីលុយទៅទិញឧបករណ៍ ឬសម្ភារណា ដែលនាំឲ្យមានបំណុលជាប់ខ្លួននោះឡើយ។
លោកបណ្ឌិត អ៊ិន ចាន់នីក៏បានណែនាំទៀតថាអំឡុងពេលអតិផរណកើនឡើង ប្រជាជនកម្ពុជាគួរយកលុយទៅវិនិយោគលើរបស់ណាដែលអាចបង្កើតជាប្រាក់ចំណូលព្រោះពេលអតិផរណាកើនឡើងការទុកលុយជាប់ខ្លួនច្រើនឬចាយលុយទិញរបស់ជាដែលបំណុលអាក្រក់នោះនឹងធ្វើឲ្យលុយអ្នកកាន់តែបាត់បង់តម្លៃ។ អ៊ីចឹងគួរយកលុយទៅវិនិយោគទិញទ្រព្យដែលបង្កើតជាប្រាក់ចំណូលដូចជា អចលនទ្រព្យ និងភាគហ៊ុនជាដើម។
ដើម្បីទទួលបានការចែករំលែកទាក់ទងនឹងចំណេះដឹងហិរញ្ញវត្ថុនិងការវិនិយោគដើម្បីបង្កើនទ្រព្យ បងប្អូនអាចតាមដាន Faebook page របស់ខ្ញុំ Toeuy Hong-ទឿយ ហុង។
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T16:48:17.754Z",
"category": "ហិរញ្ញវត្ថុ",
"views": 47087,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ជំពាក់បំណុលគេដេកមិនលក់ បក់មិនល្ហើយ អ្នកជំនាញប្រាប់រឿង៣អ្នកគួរធ្វើដើម្បីបំបាត់ស្រ្ដេសពេក
|
https://business-cambodia.com/articles/how-to-release-stress-when-your-are-indebted
|
មកដល់ពេលនេះមានមនុស្សមិនតិចទេដែលកំពុងតែដេកមិនលក់ បក់មិនល្ហើបដោយសារបញ្ហាបំណុល ព្រោះតែសេដ្ឋកិច្ចធ្លាក់ចុះរកស៊ីលក់ដូរមិនសូវបានដូចមុន ហើយម្ចាស់បំណុលខ្លះមកទារព្រឹកទារល្ងាចទៀតនោះធ្វើឲ្យពួកគាត់ខ្វល់ខ្វាយនៅមិនសុខឡើយ។
ជុំបញ្ហាខ្វល់ខ្វាយព្រោះតែបំណុល ខាងក្រោមនេះគឺជារឿងមួយចំនួនដែលអ្នកជំនាញណែនាំឲ្យអ្នកគួរធ្វើដើម្បីបំបាត់ស្រ្តេសដេកមិនលក់បក់មិនល្ហើយពេលជំពាក់បំណុល។
១. ត្រូវគិតថាបំណុលគឺជាផ្នែកមួយនៃជីវិតអ្នក
ត្រង់នេះអ្នកត្រូវគិតថាបំណុលជាផ្នែកមួយនៃជីវិតរបស់អ្នកហើយក្នុងជីវិតមនុស្សពិបាកជៀសពីការខ្ចីលុយគេណាស់ព្រោះក្នុងការរស់នៅយើងតែងតែមានតម្រូវការផ្សេងៗ ហើយតម្រូវការទាំងនោះសុទ្ធតែត្រូវការលុយដើម្បីសម្រេចវាបាន។ ជាក់ស្ដែងបើអ្នកចង់ទិញផ្ទះរស់នៅ អ្នកមិនងាយមានលុយទាំងដុលនោះទេ ដូច្នេះអ្នកត្រូវប្រើកម្ចីធនាគារដោយទិញផ្ទះបង់រំលស់ដើម្បីបានផ្ទះក្នុងក្ដីស្រមៃ។
លោក Boneparth អ្នកជំនាញហិរញ្ញវត្ថុបានឲ្យដឹងថាការប្រើប្រាស់កម្ចីគឺជួយមនុស្សបង្កើនគុណភាពជីវិតរស់នៅ។ ឧទាហរណ៍អ្នកខ្ចីលុយគេយកទៅបង់ថ្លៃការសិក្សានិងយកទៅបង្កើតមុខបរនោះមានន័យថាវាជាការវិនិយោគសម្រាប់អនាគត។ ដូច្នេះអ្នកត្រូវទទួលស្គាល់ថាបំណុលវាជាផ្នែកមួយនៃជីវិត អ៊ីចឹងកុំស្រ្តេសជាមួយវាខ្លាំងពេក។
២. លើកទឹកចិត្តខ្លួនឯង
ត្រង់នេះមើលមកស្ថានភាពបំណុលរបស់ខ្លួនឯង ហើយសួរខ្លួនឯងថាអ្នកពិតជាបានប្រឹងប្រែងដោះបំណុលមែនអត់ ហើយការដោះបំណុលនេះកំពុងតែទៅមុខជានិច្ចឬអត់។ បើមើលមកឃើញថាអ្នកបានខិតខំប្រឹងប្រែងហើយកំពុងតែបន្តទៅមុខនោះអ្នកគួរតែសប្បាយចិត្ត។
លោក Boneparth បានផ្ដល់យោបល់ថាបើអ្នកចង់ដោះបំណុលឲ្យលឿនគឺមានតែប្រឹងប្រែងរកចំណូលបន្ថែម។ អ្នកអាចឆ្លៀតរកចំណូលក្រៅម៉ោងបន្ថែម ជាពិសេសព្យាយាមកាត់ចំណាយមិនចាំបាច់មួយចំនួនដើម្បីឆាប់បានលុយដោះបំណុលគេ។
៣. រកហេតុផលនៅពីក្រោយបំណុល
អ្នកត្រូវរកហេតុផលថាតើអ្នកជំពាក់បំណុលដោយសារខ្ចីលុយគេយកមកធ្វើអ្វី។ ត្រង់នេះបើអ្នកជំពាក់បំណុលដោយសារខ្ចីលុយគេទៅរកស៊ីឬខ្ចីលុយគេទៅសិក្សានោះវាមិនមែនជារឿងអាក្រក់នោះទេពោលគឺវាជាការវិនិយោគដែលផ្ដល់ប្រយោជន៍ដល់ជីវិតរបស់អ្នកនាពលអនាគត។ លោក Marshall ដែលជាអ្នកជំនាញផ្នែកហិរញ្ញវត្ថុបានឲ្យដឹងប្រសិនបើបំណុលរបស់អ្នកជួយអ្នកឲ្យរកលុយបានកាន់តែច្រើន អ្នកមិនគួរព្រួយបារម្ភពេកទេ៕
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T10:57:32.369Z",
"category": "ហិរញ្ញវត្ថុ",
"views": 3252,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
អ្នកធ្វើដំណើរនៅភ្នំពេញត្រូវដឹង! អាជ្ញាធរនឹងធ្វើការបញ្ចៀសចរាចរកំណាត់មហាវិថី និងផ្លូវទាំងនេះ ២ ថ្ងៃ
|
https://business-cambodia.com/articles/find-a-detour-off-the-road-2days
|
នៅមុននេះបន្ដិច រដ្ឋបាលរាជធានីភ្នំពេញ បានចេញសេចក្ដីជូនដំណឹងចំនួន ២ ស្ដីពី ការបញ្ចៀសចរាចរយានយន្ដគ្រប់ប្រភេទ ជាបណ្ដោះអាសន្នក្នុងអំឡុងពេលបិទយុទ្ធនាការឃោសនាបោះឆ្នោត ជ្រើសតាំងតំណាងរាស្ដ្រ នីតិកាលទី៧ ឆ្នាំ២០២៣ នៅថ្ងៃទី២០ និង២១ ខែកក្កដា ឆ្នាំ២០២៣ ខាងមុខនេះ។
យោងតាមសេចក្ដីដំណឹង នៅថ្ងៃទី២០ ខែកក្កដា គណបក្សប្រជាធិបតេយ្យមូលដ្ឋាននឹងរៀបចំជួបជុំសមាជិក សមាជិកានៅទីស្នាក់ការកណ្តាលគណបក្ស ស្ថិតនៅបុរីដើមមាស ភូមិម័ល សង្កាត់ដង្កោ ខណ្ឌដង្កោ ដោយមានអ្នកចូលរួមចំនួន ១៥០នាក់ បន្ទាប់មក នៅវេលាម៉ោង ០៧:៣០នាទី ក្បួននឹងហែចេញពីទីតាំងជួបជុំ បត់ស្តាំចូលផ្លូវចំការដូង (ផ្លូវលេខ២១៧) បត់ឆ្វេងចូលផ្លូវទួលពង្រ បន្តដំណើរទៅមុខ បន្ទាប់មកបត់ស្តាំចូលផ្លូវជាតិលេខ៣ឆ្ពោះទៅស្ពានអាកាសចោមចៅ រួចបត់ស្តាំចូលមហាវិថីចោមចៅ ឆ្ពោះទៅច្រមុះជ្រូកស្ទឹងមានជ័យ បន្តចូលមហាវិថីសម្តេចមុនីរ៉េត បត់ឆ្វេង ក្រោមស្ពានអាកាសស្ទឹងមានជ័យចូលផ្លូវលេខ២៧១ បត់ឆ្វេងចូលផ្លូវលេខ២០០៤ បត់ស្តាំចូលផ្លូវណតប្រ៊ីដ បន្តដំណើរក្រោមស្ពានអាកាសផ្សារដីហុយចូលមហាវិថីមិត្តភាពភ្នំពេញ-ហាណូយ រួចបត់ស្តាំចូលផ្លូវលេខ១៩៧២ រហូតដល់ផ្ទះលេខ៣២ ឈប់សម្រាកអាហាថ្ងៃត្រង់។
នៅវេលាងម៉ោង ១៤:០០នាទី ក្បួនបន្តដំណើរចេញពីទីតាំង សម្រាកតាមបណ្ដោយផ្លូវលេខ១៩៧២ បត់ឆ្វេងចូលផ្លូវលេខ១០០៧ ឆ្ពោះទៅបត់ឆ្វេងចូលផ្លូវលេខ៥៩៨ បន្តទៅរង្វង់មូលកាំកូស៊ីធំ រួចបត់ឆ្វេងចូលមហាវិថីអង្គរ បន្តដំណើរទៅបត់ស្តាំចូលមហាវិថីឈ្នះឈ្នះ បន្ទាប់មក បត់ស្តាំចូលផ្លូវជាតិលេខ៥ ឆ្ពោះទៅទីលានប្រជាធិបតេយ្យ ដើម្បីរំសាយ។
ដោយឡែកនៅថ្ងៃទី២១ ខែកក្កដា មានគណបក្សចំនួន ៣ នឹងធ្វើយុទ្ធនាការឃោសនាបោះឆ្នោតផងដែរ។ ដែលក្នុងនោះរួមមាន៖
១- គណបក្សប្រជាជនកម្ពុជានឹងរៀបចំជួបជុំសមាជិក សមាជិកា នៅតំបន់មជ្ឈមណ្ឌលសន្និបាត និង ពិព័រណ៍កោះពេជ្រ ដើម្បីដង្ហែក្បួនឃោសនា ដោយមានអ្នកចូលរួមសរុបចំនួន ៣០,០០០នាក់ បន្ទាប់មកនៅវេលាម៉ោង ០៧:៣០នាទី ក្បួននឹងហែចេញពីកោះពេជ្រឆ្ពោះទៅរង្វង់មូលសម្តេច សង្ឃជួនណាត បត់ស្តាំចូលតិរវិថីព្រះស៊ីសុវត្ថិ បត់ឆ្វេងចូលផ្លូវលេខ១០៦ បន្ទាប់មកក្បួនបាន ចាប់ផ្ដើមបំបែកជា២ ក្នុងនោះ ក្បួនទី១ បានធ្វើដំណើរបន្តដោយបត់ឆ្វេងចូលផ្លូវលេខ១៩ បត់ស្តាំ ចូលផ្លូវលេខ១៣០ បន្ទាប់មកបត់ឆ្វេងចូលផ្លូវប៉ាស្ទ័រ (ផ្លូវលេខ៥១) រួចបត់ឆ្វេងចូលផ្លូវលេខ២១៤ បត់ស្តាំចូលផ្លូវសុកហុក (ផ្លូវលេខ១០៧) បត់ឆ្វេងចូលមហាវិថីហ្សាដឺហ្គោល (ផ្លូវលេខ២១៧) ឆ្ពោះទៅស្តុបនាងគង្ហីង បន្ទាប់មកបត់ស្តាំចូលមហាវិថីឆេកូស្លូវ៉ាគី (ផ្លូវលេខ១៦៩) ឆ្ពោះទៅ ស្តុបក្តាន់ពីរ និងបន្តដំណើរចូលតំបន់បឹងកក់។ ក្បួនទី២ បន្តដំណើរត្រង់តាមផ្លូវលេខ១០៦ ឆ្ពោះទៅតំបន់បឹងកក់ ដោយឆ្លងកាត់មុខស្ថានីយអយស្ម័យយានភ្នំពេញ រហូតដល់ទីតាំងជួបជុំ។ បន្ទាប់មកសមាជិក សមាជិកានៃក្បួនទាំងពីរបានមកជួបជុំគ្នានៅមុខឆាកប្រគំតន្ត្រី ស្ថិតក្នុង តំបន់បឹងកក់រួចរំសាយ។
២- គណបក្សហ៊្វុនស៊ិនប៉ិចនឹងរៀបចំជួបជុំសមាជិក សមាជិកា នៅលើចិញ្ចើមមហាវិថីសម្តេច ហ៊ុន សែន (ផ្លូវ៦០ម៉ែត្រ) ដោយមានអ្នកចូលរួមចំនួន ២,៥០០នាក់ បន្ទាប់មកនៅវេលាម៉ោង ០៨:០០នាទី ក្បួននឹងហែចេញពីទីតាំងជួបជុំតាមបណ្តោយមហាវិថីសម្តេច ហ៊ុន សែន រួចបត់ឆ្វេងចូលមហាវិថី អ្នកឧកញ៉ាមហាភក្តីសប្បុរិសភោគាធិបតី ហ៊ុន នាង (ផ្លូវ៣០ម៉ែត្រ) កាត់តាមបុរីជីបម៉ុង បត់ស្តាំ ចូលផ្លូវបឹងទំពុន (ផ្លូវលេខ៣៧១) បត់ឆ្វេងចូលផ្លូវលេខ២៧១ ឆ្ពោះទៅស្ពានអាកាស៧មករា បន្តចូលផ្លូវលេខ៥៩៨ ដល់រង្វង់មូលកាំកូស៊ីធី បត់ឆ្វេងចូលផ្លូវឧកញ៉ាម៉ុងឬទ្ធី (ផ្លូវលេខ១៩២៨) បត់ឆ្វេងចូលមហាវិថីមិត្តភាពភ្នំពេញ-ហាណូយ រួចបត់ឆ្វេងចូលផ្លូវលេខ១៩៨៦ បន្តបត់ឆ្វេង ផ្លូវលេខ១០០៣ រហូតដល់ចំណុចផ្លូវលេខ១០០៣កែងនឹងផ្លូវលេខ១៩៦៦ ឈប់សម្រាក អាហារថ្ងៃត្រង់។ នៅវេលាម៉ោង ១៤:០០នាទី ក្បួនចេញពីទីតាំងសម្រាកតាមបណ្តោយផ្លូវលេខ ១៩៦៦ បត់ឆ្វេងចូលផ្លូវលេខ៥៩៨ ឆ្ពោះទៅរង្វង់មូលកាំកូស៊ីធី បត់ស្តាំចូលផ្លូវលេខ៣៥៥ បន្ទាប់ មកបត់ស្តាំចូលផ្លូវឧកញ៉ាឃ្លាំងមឿង (ផ្លូវលេខ៧០) ឆ្ពោះទៅរង្វង់មូលកាំភ្លើងកួចកាណុង និងបន្តតាមផ្លូវលេខ៧៤ រួចបត់ស្តាំចូលតីរវិថីព្រះស៊ីសុវត្ថិ បត់ស្តាំចូលផ្លូវលេខ១៣០ បត់ស្តាំចូល ផ្លូវប៉ាស្ទ័រ (ផ្លូវលេខ៥១) ឆ្ពោះទៅទីស្នាក់ការគណបក្សវិញ។
៣- គណបក្សខ្មែររួបរួមជាតិនឹងរៀបចំជួបជុំសមាជិក សមាជិកានៅលើចិញ្ចើមផ្លូវមុខក្រសួងរៀបចំដែនដី នគរូបនីយកម្ម និងសំណង់ ដោយមានអ្នកចូលរួមប្រមាណ ១,២០០នាក់ បន្ទាប់មកនៅវេលាម៉ោង ១៤:០០នាទី ក្បួនចេញពីទីតាំងជួបជុំឆ្ពោះទៅរង្វង់មូលកាំកូស៊ីធី រួចបត់ស្តាំចូលផ្លូវលេខ៣៥៥ ឆ្ពោះទៅអង់តែនទួលគោក បន្តតាមវិថីសម្តេចប៉ែននុត (ផ្លូវលេខ២៨៩) បន្តដំណើរតាមក្រោម ស្ពានអាកាស៥មករា បន្តចូលមហាវិថីម៉ៅសេទុង (ផ្លូវលេខ២៤៥) រួចបត់ឆ្វេងចូលវិថីឧកញ៉ា ទេពផន (ផ្លូវលេខ១៨២) បន្ទាប់មកបត់ស្តាំចូលមហាវិថីនេរុហ៍ (ផ្លូវលេខ២១៥) ឆ្ពោះទៅស្តុប អាងទឹកអូឡាំពិក រួចបត់ស្ដាំចូលមហាវិថីសម្តេចមុនីរ៉េត (ផ្លូវលេខ២១៧) រួចបត់ឆ្វេងចូល មហាវិថីម៉ៅសេទុង (ផ្លូវលេខ២៣៤) បន្តដំណើរបត់ស្តាំចូលមហាវិថីព្រះមុនីវង្ស បត់ស្តាំចូល ផ្លូវលេខ៤៨៤ ឆ្ពោះទៅរង្វង់មូលផ្សារដើមថ្កូវ បត់ស្តាំចូលផ្លូវលេខ៤៨៤ បត់ឆ្វេងចូលផ្លូវលេខ២៧១ និងបត់ស្តាំចូលផ្លូវបឹងទំពុន (ផ្លូវលេខ៣៧១) បត់ស្តាំចូលផ្លូវចំការដូង ហើយបន្តត្រង់ចូលមហាវិថី សម្ដេចមុនីរ៉េត (ផ្លូវលេខ២១៧) ឆ្ពោះទៅស្ពានអាកាសស្ទឹងមានជ័យ បន្ទាប់មកបត់ឆ្វេងចូល ផ្លូវលេខ២៧១ រួចបន្តចូលផ្លូវលេខ៥៩៨ ឆ្ពោះទៅរង្វង់មូលកាំកូស៊ីធី និងបន្តបត់ឆ្វេងចូលមហាវិថី អង្គរឆ្ពោះទៅទីតាំងជួបជុំវិញ ដើម្បីរំសាយ។
យ៉ាងណានៅក្នុងយុទ្ធនាការឃោសនានេះ អាចនឹងមានចរាចរមមាញឹកដោយសារមធ្យោបាយធ្វើដំណើររបស់សមាជិក សមាជិកាដែលអញ្ជើញចូលរួម ដើម្បីចៀសវាងបាននូវការកកស្ទះចរាចរ រដ្ឋបាលរាជធានីភ្នំពេញនឹងធ្វើការ បញ្ចៀសចរាចរចំពោះយានយន្តគ្រប់ប្រភេទនៅទីតាំងជួបជុំរបស់គណបក្ស និងតាមតម្រាយផ្លូវនានាដែល គណបក្សនយោបាយហែក្បួនឃោសនា ខាងលើ ចាប់ពីម៉ោង ០៦:០០នាទី រហូត ដល់ការដង្ហែក្បួនបានបញ្ចប់៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T10:26:51.935Z",
"category": "ព័ត៌មានថ្មីៗ",
"views": 12600,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy"
]
}
|
ជិះឡានហ្វ្រី! រដ្ឋបាលរាជធានីភ្នំពេញបង្ហាញទីតាំងដែលត្រូវទៅ ដើម្បីជិះឡានហ្វ្រីទៅស្រុក
|
https://business-cambodia.com/articles/bus-free-free
|
ដើម្បីជួយសម្រួលដល់ការធ្វើដំណើររបស់បងប្អូនកម្មករ និយោជិត និងប្រជាពលរដ្ឋទៅស្រុកកំណើត នៅថ្ងៃបោះឆ្នោតជ្រើសតាំងតំណាងរាស្រ្ត នីតិកាលទី ៧ ថ្ងសទី ២៣ ខែ កក្កដា ឆ្នាំ ២០២៣ ខាងមុខនេះ រដ្ឋបាលរាជធានីភ្នំពេញបានរៀបចំរថយន្តក្រុងចំនួន ៤៣០ គ្រឿង។ដោយក្នុងចំណោមរថយន្តទាំង ៤៣០ គ្រឿងនោះ មាន៨០គ្រឿងសម្រាប់ដឹកជញ្ជូននៅក្នុងរាជធានីភ្នំពេញ និង ៣៥០ គ្រឿងទៀត សម្រាប់ដឹកបងប្អូនកម្មរ និយោជិត ទៅតាមបណ្តាខេត្តនានា។
ដោយឡែក សម្រាប់បម្រើសេវាដឹកជញ្ជូនសាធារណៈនឹងចាប់ផ្តើមចេញដំណើរពីរាជធានីភ្នំពេញនៅថ្ងៃទី ២២ ខែកក្កដា ឆ្នាំ ២០២៣ និងធ្វើដំណើរត្រឡបពីខេត្តមករាជធានីភ្នំពេញវិញនៅថ្ងៃទី ២៤ ខែ កក្កដា ឆ្នាំ ២០២៣ ដោយមិនបង់ប្រាក់ និងមិនប្រកាន់និន្នការនយោបាយណាមួយឡើយ។
ចំពោះទីតាំងដែលបងប្អូននឹងត្រូវទៅដើម្បីទទួលបានសេវាដឹកជញ្ជូនសាធារណៈនេះ បងប្អូនត្រូវធ្វើដំណើរទៅកាន់ទីតាំងចំនួន ១០ កន្លែង ដែលរដ្ឋបាលរាជធានីភ្នំពេញបានដាក់ ដែលរួមមាន ៖
១.មុខបញ្ជាការដ្ឋានកងរាជអាវុធហត្ថរាជធានីភ្នំពេញ
២.សួនឧស្សាហកម្មវឌ្ឍនៈ១
៣.សួនឧស្សាហកម្មកាណាឌីយ៉ា
៤.ផែស្ងួតសូងួន
៥.មុខអាកាសយានដ្ឋានអន្តរជាតិភ្នំពេញ
៦.បណ្តោយផ្លូវជាតិលេខ៤ មុខរោងចក្រហេនសឺវេន និង អតីតរោងចក្រខាំបូហេនសាំ (បុរីសែនមនោរម្យ)
៧.ផ្លូវ៦០ម៉ែត្រ (អតីតស្តុបក្រុមហ៊ុនមែកសឺដេស)
៨.តំបន់សេដ្ឋកិច្ចពិសេសភ្នំពេញរ៉ូយ៉ាល់
៩.រង្វង់មូលទេពមច្ឆា (ជ្រោយចង្វារ)
១០.ចំណតរថយន្តក្រុងសួរច្បារឫស្សីកែវ ។
សម្រាប់ពេលវេលាចេញដំណើរទៅតាមបណ្តាខេត្តមួយចំនួនមាន ២ជើងរត់ និង ៣ជើងរត់ដូចខាងក្រោម ៖
ខេត្តព្រៃវែង ០២ ជើងរត់ ៖ ជើងទី១ម៉ោង ៥៖៣០នាទី និងជើងទី២ ម៉ោង ១៤៖០០នាទី
ខេត្តតាកែវ ០២ជើងរត់ ៖ ជើងទី១ម៉ោង ៥៖៣០នាទី និងជើងទី២ ម៉ោង ១៤៖០០នាទី
ខេត្តកំពង់ឆ្នាំង ០២ ជើងរត់ ៖ ជើងទី១ម៉ោង ៥៖៣០នាទី និងជើងទី២ ម៉ោង ១៤៖០០នាទី
ខេត្តកំពង់ចាម ០២ ជើងរត់ ៖ ជើងទី១ម៉ោង ៥៖៣០នាទី និងជើងទី២ ម៉ោង ១៤៖០០នាទី
ខេត្តកំពង់ស្ពឺ ០៣ ជើងេត់ ៖ ជើងទី១ ម៉ោង ៥៖៣០នាទី និងជើងទី២ ម៉ោង ១០៖០០នាទី និងជើងទី៣ ម៉ោង ១៤៖០០នាទី ៕
អត្ថបទដោយ៖សម្បតិ្ត សុខឡាង
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T10:17:36.453Z",
"category": "ព័ត៌មានថ្មីៗ",
"views": 3256,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
ធ្វើពីតូចទៅធំ! ស្រ្តីខ្មែរ១រូប យកលុយ១០ម៉ឺន៛ ធ្វើពោតអប់លក់ រហូតអាចបើកសិប្បកម្មធំ១និងលក់ដាច់រាប់រយគីឡូ/ខែ
|
https://business-cambodia.com/articles/a-cambodian-woman-spends-r100-000
|
ការចាប់ផ្តើមបង្កើតមុខរបររកស៊ី មិនចាំបាច់ទាល់តែមានលុយរាប់ម៉ឺនដុល្លារទើបធ្វើបានឡើយ ពោលបើយើងមានដើមទុនតិចយើងអាចធ្វើពីតូចទៅសិនក៏បានហើយនៅពេលដែររបររយើងកាន់តែរីក និងរកចំណូលបានធំសឹមពង្រីកក៏មិនទាន់ហួសពេលដែរ។ តួយ៉ាងដូចជា អ្នកនាងនុត សុភ័ស្ត ដែលចាយទុនត្រឹមតែ១០ម៉ឺនរៀលប៉ុណ្ណោះ ក្នុងការផលិតពោតអប់ រហូតដល់ពេលបច្ចុប្បន្នអាចលក់ដាច់រាប់រយគីឡូនិងលក់ដល់ម៉ាតធំៗបានទៀត។
នៅក្នុងបទសម្ភាន៍ជាមួយចាបក្រហម អ្នកនាងនុត សុភ័ស្ត ដែលជាម្ចាស់សិប្បកម្មស្រីមុំ កែច្នៃគ្រាប់ធញ្ញជាតិ បាននិយាយថា ចំពោះរបរមួយនេះអ្នកនាងបានចាប់ផ្តើមតាំងពីពាក់កណ្តាលឆ្នាំ ២០១៥ មកម្លេះ ដែលបើកដំបូងជាមួយដើមទុន១០ម៉ឺនរៀលហើយបើកជាលក្ខណៈគ្រួសារទេ។
ម្ចាស់សិប្បកម្មស្រីមុំ បានបន្តថា ពេលបើកដំបូងៗអ្នកនាងមិនទាន់លក់មកភ្នំពេញទេ ពោលគឺលក់នៅតែតាមជនបទប៉ុណ្ណោះព្រោះកាលនោះគ្មានដើមទុនច្រើនក្នុងការពង្រីក អញ្ចឹងចេះតែធ្វើលក់យកម៉ូយធម្មតាៗទេ ប៉ុន្តែដោយសារពោតអប់របស់អ្នកនាងមានរសជាតិឆ្ងាញ់ពីមួយថ្ងៃទៅមួយថ្ងៃអតិថិជនស្គាល់និងសរសើរតាមគ្នា រហូតធ្វើឱ្យសិប្បកម្មពោតអប់អ្នកនាងអាចមានឱកាសមកលក់នៅភ្នំពេញដូចពេលនេះ។
ក្រឡេកមកមើលសិប្បកម្មរបស់គាត់បន្តិច នាពេលបច្ចុប្បន្នគាត់អាចប្តូរពីអាជីវកម្មលក្ខណៈគ្រួសារមកបើកជាសិប្បកម្មហើយ ចំណែកផលិតផលដែលគាត់កំពុងតែផ្តោតខ្លាំងក្នុងការផលិតនិងលក់ដាច់ខ្លាំងនោះគឺមានដូចជា ពោតលីងអប់រសជាតិប័រ ពោតលីងអប់រសជាតិស្លឹកខ្ទឹម ពោតលីងអប់រសជាតិហឹរ នៅក្នុងនោះអ្នកនាងសុភ័ស្តក៏បានផលិតនៅមុខទំនិញមួយចំនួនទៀតដើម្បីផ្សែផ្សំគ្នាដែលមានបាញ់ត្រាង អំបឹលបង្គាលីងតាមតែតម្រូវការអតិថិជនកម្មង់។
និយាយបណ្តើរ សើចបណ្តើរ ម្ចាស់សិប្បកម្មស្រីមុំ បានបង្ហើបថា និយាយមិនលាក់លៀម “ខ្ញុំជាមួយនិងស្វាមីពិតជាស្រលាញ់នៅផលិតផលណាមួយដែលកូនខ្មែរអាចធ្វើខ្លួនឯងបានណាស់ ទោះបីជារបរនេះផ្តើមពីទុនតិចហើយរកចំណូលបានតិចក៏ជាក្តីសុខម្យ៉ាងដែរ “ ។ នៅត្រង់ចំណុចនេះអ្នកនាងក៏បានបន្តថា រាល់ថ្ងៃនេះអ្នកនាងជាមួយស្វាមីហត់បន្តិចមែនតែក៏សប្បាយចិត្ត ដោយសារតែគាត់ជាមួយស្វាមីបានដើរតួជាអ្នកផលិតផង ជាអ្នកវិចខ្ចប់ផង ជាអ្នកធ្វើទីផ្សារផង និងជាអ្នកដឹកជញ្ជូនផង។
អ្វីដែលជាគោលដៅធំបំផុត សម្រាប់ម្ចាស់សិប្បកម្មស្រីមុំ ដែលបានសម្រេចចិត្តមកធ្វើពោតអប់នេះគឺអ្នកនាងចង់លើកស្ទួយផលិតខ្មែរ និងម្យ៉ាងទៀតអ្នកនាងចង់ជួយដល់កសិករខ្មែរដោយភាគច្រើនអ្នកនាងទិញពោតពីប្រជាកសិករប្រមាណកន្លះតោនម្តង ព្រោះអ្នកនាងធ្វើទៅតាមលទ្ធភាពដែលមាន។
គួរបញ្ជាក់ថា បច្ចុប្បន្នពោតលីងរបស់សិប្បកម្មស្រីមុំ ក៏មានលក់នៅក្នុងផ្សារទំនើបជីប ម៉ង់ និងនិងផ្សារទំនើបហេង ឆាយលី ក្នុងនោះចំពោះខេត្តប៉ៃលិនមានលក់នៅម៉ាត LSC ខេត្តពោធិ៍សាត់មានលក់នៅម៉ាត CP, ម៉ាតCP នៅបាត់ដំបង ,ម៉ាតរ៉េន បូ ,ផ្សារកន្ត្រកមាស,ហាងជានាង,ហាង Green Mango បាត់ដំបង, តូបកាហ្វេ Ywam, រ៉ូយ៉ាល់ម៉ាត ខេត្តស្វាយរៀង, ឡូរី បាណន់ និងខេរមអាហារ ខេត្តសៀមរាប៕ ឬអាចធ្វើការកម្មង់ទិញតាមរយៈលេខទូរស័ព្ទ៖ ០១២ ៥០ ២៧ ០៩/ ០១០ ៩៧ ១១ ៩៨/ ០៨៨ ៦៩ ៧១ ១៩៨៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T10:04:04.736Z",
"category": "ចាប់ផ្តើមអាជីវកម្ម",
"views": 630,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
អាយុច្រើនតែមិនទាន់សល់អី? នេះជារូបមន្តប្រើលុយ៥ ទោះវ័យក្រោម៣០ឆ្នាំ ក៏អាចសល់លុយកើនទ្រព្យ
|
https://business-cambodia.com/articles/5-ways-for-build-wealth-before-30
|
មនុស្សមិនតិចទេដែលមានក្ដីស្រមៃចង់មានជីវភាពធូរធារនិងប្រកបដោយសុភមង្គល មានទាំងលុយកាក់ និងពេលវេលាគ្រប់គ្រាន់សម្រាប់ការលំហែរ។ ហើយក៏មានមនុស្សច្រើនណាស់ដែលមានវ័យកាន់តែខ្ពស់តែមិនទាន់មានសល់អ្វីជាប់ខ្លួន ចំណែកផ្លូវដើរទៅរកក្ដីស្រមៃមួយនោះក៏ងងឹតមិនដឹងចាប់ផ្ដើមពីចំណុចណា។
ពាក់ព័ន្ធនឹងបញ្ហានេះដែរ Business Cambodia សូមណែនាំនូវរូបមន្តប្រើលុយ៥ បើធ្វើបានអ្នកនឹងអាចសល់លុយកើនទ្រព្យ ទោះបីអាយុមិនទាន់៣០ក៏ដោយ។
១. គ្រប់គ្រងចំណូល៖ ចំណូលពីប្រាក់ខែតែមួយមុខមិនល្មមឡើង «យើងត្រូវតែប្រើសមត្ថភាពឱ្យអស់ដើម្បីបង្កើតចំណូលឱ្យបានច្រើនប្រភព»។ ត្រូវសួរខ្លួនឯងថា តើរាល់ថ្ងៃនេះបានប្រើសមត្ថភាពអស់ឬនៅ?
បើអ្នកកំពុងធ្វើការជា ប្រធានផ្នែកទីផ្សារនៅក្នុងក្រុមហ៊ុនមួយ តើអាចឆ្លៀតពេលបង្កើតវគ្គបង្រៀនពីការធ្វើទីផ្សារបានដែរឬទេ? បើចម្លើយគឺបានឆាប់ធ្វើទៅ តែបើមិនបានក៏មិនមានន័យថាអ្នកអន់ទេគ្រាន់តែចំណេះដឹងអ្នកមិនទាន់គ្រប់គ្រាន់ ហេតុនេះត្រូវខំពង្រឹងបន្ថែមទៀត។ រឿងអ្វីក៏យើងអាចធ្វើបានដែរ ឱ្យតែយើងតាំងចិត្តរៀនត្រង់ណាដែលយើងមិនចេះ ហើយនៅពេលដែលយើងមានចំណេះដឹងពិតប្រាកដយើងនឹងមានចំណូលកាន់តែច្រើនប្រភព។
២. គ្រប់គ្រងចំណាយ៖ ត្រង់ចំណុចនេះ លោកអ្នកត្រូវដឹងថា ការចំណាយមាន២ធំៗ គឺចំណាយចាំបាច់ និងមិនចាំបាច់(សម្ភារៈនិយម និងការកំសាន្ត)។ ត្រូវលៃយ៉ាងណាឱ្យចំណាយតិចជាងចំណូល រួមទាំងត្រូវកាត់ចំណាយមិនចាំបាច់ចោលឱ្យបានច្រើនតាមដែលអាចធ្វើទៅបាន ប្រសិនបើក្នុងករណីកាត់ចំណាយមិនចាំបាច់ច្រើនហើយតែនៅចាយមិនគ្រប់ គឺមានន័យថាចំណូលរបស់យើងនៅតិច ដូច្នេះត្រូវបង្កើនប្រភពចំណូលតាមរបៀបដែលលើកឡើងនៅចំណុចទី ១។
៣. បែងចែកសន្សំ៖ ការសន្សំជារឿងចាំបាច់បំផុត ព្រោះវាអាចជួយឱ្យយើងសល់លុយដោយមិនដឹងខ្លួន ត្រូវចងចាំថា ១០០រៀល ក៏លុយ ១០០០រៀល ក៏លុយ ដូច្នេះមិនថារកបានប៉ុន្មានឡើយត្រូវតែបង្កើតទម្លាប់ដកសន្សំឱ្យបានយ៉ាងតិច១០%។ ឈប់យកហេតុផលថារកចំណូលបានតិចពិបាកសន្សំ ជាក់ស្ដែងបើមានតែ ១០,០០០រៀល អ្នកក៏អាចដកទុក ១,០០០រៀល ហើយចាយត្រឹម ៩,០០០រៀល ក៏គ្រប់ដែរ។
៤. គ្រប់គ្រងបំណុល៖ ត្រង់នេះដែរមានន័យថាប្រសិនបើកំពុងជាប់បំណុល ត្រូវតែខិតខំរកលុយសងបំណុលឱ្យបានឆាប់ ព្រោះថាបំណុលជាប្រភពបញ្ហានិងមិនអាចអូសបន្លាយពេលបាន។ ពេលជាប់បំណុល រឿងទីមួយក្រោយពីរកលុយបានគឺដកសងគេឱ្យហើយសិន ចាំបែកចែកលើការសន្សំ បន្ទាប់មកការចំណាយ។ ត្រូវចាំថាខ្ចីលុយគេបាន មានន័យថាអ្នកជាមនុស្សមានក្រេឌីតល្អ ហេតុនេះត្រូវតែសងលុយឱ្យគេឱ្យអស់តាមការកំណត់ដើម្បីរក្សាក្រេឌីត ងាយស្រួលខ្ចីលុយគេលើកក្រោយ។ តែដាច់ខាតកុំខ្ចីលុយមកបង្កើតបំណុលទៀត គឺត្រូវខ្ចីមកដើម្បីបង្កើនចំណូលតាមរយៈការពង្រីកអាជីវកម្មឬ វិនិយោគលើឱកាសល្អៗ។
៥. វិនិយោគ៖ ការវិនិយោគសំខាន់ណាស់ព្រោះវាជាប្រភពនៃចំណូលអកម្មដែលមនុស្សគ្រប់រូបត្រូវមាន ប៉ុន្តែយើងត្រូវវិនិយោគលើអ្វីដែលយើងចេះពិតប្រាកដដើម្បីបង្ការហានិភ័យធ្ងន់ធ្ងរ។ មានន័យថាបើអ្នកមានជំនាញខាងអចលនទ្រព្យគួរវិនិយោគលើអចលនទ្រព្យ បើចេះខាងលក់ដូរគួរវិនិយោគលើការលក់ដូរ។ ឧទាហរណ៍ថាអ្នកធ្លាប់ដឹងពីរបៀបទិញរបស់ពីចិននិងស្គាល់អ្នកបោះដុំទំនិញក្នុងស្រុក អ្នកគួរវិនិយោគទៅលើការនាំចូលទំនិញយកមកលក់។ ជាក់ស្ដែងការវិនិយោគក៏ដូចជាការពង្រីកចំណូល ត្រូវវិនិយោគនៅលើធនធានដែលអ្នកមាន និងចំណេះដែលអ្នកប្រាកដ ទើបអ្នកអាចឈរជើងដោយមិនមានហានិភ័យខ្ពស់។
សរុបមកដើម្បីឱ្យក្ដីស្រមៃដែលចង់រស់នៅក្នុងជីវិតធូរធារ ផុតពីបញ្ហាហិរញ្ញវត្ថុបានយើងត្រូវបង្កើតប្រភពចំណូលឱ្យបានច្រើន តាមរយៈការធ្វើការឬវិនិយោគ ព្រមទាំងចាត់ចែងការចំណាយឱ្យបានច្បាស់លាស់។ យ៉ាងណាមិញសូមកុំភ្លេចថា ក្ដីសុខមិនមែនទាល់តែអ្នកសម្រេចគោលដៅទើបមាននោះទេ លោកអ្នកអាចរស់នៅជាមួយនឹងក្ដីសុខរាល់ថ្ងៃតាមរយៈការធ្វើអ្វីដែលលោកអ្នកស្រលាញ់ និងមានគោលដៅច្បាស់លាស់មួយទៅគ្រប់គ្រាន់ហើយ៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T10:01:20.144Z",
"category": "ហិរញ្ញវត្ថុ",
"views": 4087,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
ការសិក្សាស្រាវជ្រាវបង្ហាញថា ដៃគូដែលរៀបការហើយ ងាយសល់ផ្ទះសល់ដី ព្រោះមូលហេតុ៥នេះ
|
https://business-cambodia.com/articles/5-reason-why-marriage-creates-wealth-
|
ការរៀបការគឺជាការសម្រេចចិត្តដ៏ធំបំផុតមួយរបស់បុរសនិងស្រ្តី សូម្បីតែមហាសេដ្ឋីវិនិយោគ Warren Buffet ក៏ចាត់ទុកការរៀបការរបស់គាត់ប្រៀបដូចការវិនិយោគជំនួញវាល់លានដុល្លារដែរ បើគាត់រើសដៃគូត្រូវ ជីវិតគាត់ប្រៀបដូចជាភាគហ៊ុនធំមួយកំពុងឡើងគ្រាក់ៗ ហើយគាត់ក៏ធ្លាប់បានលើកឡើងដែរថាបើគ្មានភរិយាគាត់ទេ ក៏គ្មានបិតាវិនិយោគ Warren Buffet ថ្ងៃនេះដែរ។
ដោយឡែកបើផ្អែកលើការសិក្សាស្រាវជ្រាវបានបង្ហាញថាប្តីប្រពន្ធដែលរៀបការហើយងាយសល់ផ្ទះសល់ដី ពោលមានន័យថាគូស្នេហ៍មួយគូនោះមានទ្រព្យជាប់ខ្លួន អនាគតធូរធារច្រើន រស់នៅដោយមានសុភមង្គលក្នុងគ្រួសារព្រោះហេតុផល៥យ៉ាងនេះ៖
១. មានចំណូលច្រើនជាងមុន
គ្រួសារដែលទាំងប្តី និងប្រពន្ធកំពុងធ្វើការនឹងមានអ្នករកប្រាក់ចំណូលពីរនាក់ បើធៀបនឹងអ្នកនៅលីវ។ ចំពោះអ្នកធ្វើការឱ្យគេ ប្តីប្រពន្ធមានចំណូលទាំង២នាក់ អាចធ្វើឱ្យពួកគាត់ងាយក្នុងការសន្សំលុយ ក្នុងករណីមិនទាន់មានកូន ហើយបើអ្នករៀបការហើយរកស៊ីតែម្តង អាចទទួលបានជំនួយផ្នែកលុយកាក់ សម្ភារៈពីប្តីឬប្រពន្ធបើអ្នកទាំងសងខាងមានម្នាក់ជាកូនអ្នកធូរធារស្រាប់ ដូច្នេះនៅពេលចាប់ផ្តើមមុខរបរដំបូងៗគឺងាយមានការជួយជ្រោមជ្រែងច្រើន។
២. មានដៃគូពិភាក្សាគ្នា បែកគំនិត
ជាក់ស្តែងមនុស្សម្នាក់គំនិតមួយ មនុស្សពីរនាក់គំនិតពីរ យើងអាចយល់ឃើញផ្សេងម្ខាងទៀតគិតផ្សឹង ពេលយើងមើលឃើញបញ្ហា គេអាចមើលឃើញដំណោះស្រាយជាដើម។ ដូច្នេះហើយការមានដៃគូប្តីប្រពន្ធអាចនាំឱ្យយើងមានគំនិតច្រើន ពិភាក្សាមានគំនិតថ្មីៗជួយគ្នាទៅវិញទៅមក បែកគំនិតរួមគ្នាធ្វើសកម្មភាពល្អៗសម្រាប់អនាគតកូនចៅជាដើម។
៣. កាន់តែពូកែអត់ធ្មត់ ចាស់ទុំជាងមុន
ប្តីប្រពន្ធរៀបការហើយយើងតែងនិយមឮចាស់ៗនិយាយថាចាស់ចិត្តចាស់គំនិត តែការពិតតាមការស្រាវជ្រាវចិត្តសាស្រ្តរបស់ប្រទេសអាល្លឺម៉ង់បានឱ្យដឹងថា ព្រោះបុរសដែលនៅលីវភាគច្រើនមិនសូវខ្វល់ខ្វាយរឿងរៀបចំទុកដាក់លុយកាក់នោះទេ រកបានចាយៗ ប៉ុន្តែពេលមានគ្រួសារបុរសមានភាពអត់ធ្មត់ច្រើនជាងមុន ធ្វើការលើសមុនទ្វេរដងដើម្បីបង្កើនចំណូលបន្ធូរបន្ទុក ព្រោះមានប្រពន្ធកូនជាកម្លាំងចិត្ត។
៤. ជួយកាត់បន្ថយចំណាយបាន១ផ្នែក
គូស្វាមីភរិយាទាំងអស់មិនមែនសុទ្ធតែមានលទ្ធភាពក្នុងការជួលអ្នកថែទាំផ្ទះនៅពេលរៀបការហើយភ្លាមៗនោះទេ ប៉ុន្តែនៅពេលដែលមានកូន បើមានម្នាក់ព្រមលះបង់ការងារ លះបង់ពេលវេលាផ្ទាល់ខ្លួន នៅថែទាំកូនតូច ថែទាំផ្ទះថែទាំឪពុកម្តាយចាស់ ក៏ជាផ្នែកមួយដែលធ្វើឱ្យគ្រួសារកាត់បន្ថយចំណាយមួយចំណែកបានដែរ បើដៃគូស្រុះស្រួលគ្នានិងឱ្យតម្លៃទាំងការងារក្នុងផ្ទះនិងខាងក្រៅ ទម្រាំកូនធំយកទៅដាក់សាលាបាន។
៥. អាចសន្សំលុយបម្រុងរួមគ្នា សម្រាប់រយៈពេលវែង
នៅពេលមានគ្រួសារ ប្តីប្រពន្ធតែងមានគំនិតចង់មានចង់បាន ចង់សល់ផ្ទះសល់ដី មានរបររកស៊ី គិតអនាគតកូន ដូច្នេះទើបជំរុញឱ្យអ្នកជាប់ចំណងប្រាំប្រការពូកែសន្សំលុយជាងអ្នកនៅលីវនិងអាចសន្សំបានរយៈពេលវែងជាងថែមទៀតព្រោះពួកគេមានគោលដៅអនាគតវែងឆ្ងាយនិងមានដៃគូជួយដាស់តឿនគ្នាឱ្យចេះសន្សំរួម ដាក់ឈ្មោះរួមជាដើម។
បើតាមមហាសេដ្ឋី Warren Buffet ការជ្រើសរើសដៃគូជីវិតដែលល្អ អាចនាំមកនូវសុភមង្គល និងភាពជោគជ័យបាន គឺត្រូវជ្រើសរើសដៃគូណា ដែលមានគោលដៅ អត្តចរិតដូចគ្នា។ មួយវិញទៀត ត្រូវរើសដៃគូណា ដែលមានឥទ្ធិពលអាចជម្រុញទឹកចិត្តយើងឱ្យផ្លាស់ប្តូរនូវទម្លាប់មិនល្អនៅក្នុងជីវិតបាន។
ចំពោះការសិក្សារបស់សាស្រ្តចារ្យលោក Brittany C. Solomon និងលោកសាស្រ្តចារ្យ Joshua J. Jackson នៃសាកលវិទ្យាល័យ Washington បាននិយាយថាការដែលរើសប្តី-ប្រពន្ធត្រូវអាចធ្វើឱ្យអ្នករកចំណូលបានច្រើនជាងមុន មានឱកាសឡើងប្រាក់ខែរហូតច្រើនបំផុតដល់៤០០០$ និងឡើងតំណែងឆាប់រហ័សផងដែរ។
ជាការពិតនិយមន័យនៃពាក្យថាជោគជ័យក្នុងជីវិតរបស់មនុស្សម្នាក់ៗគឺមានភាពមិនដូចគ្នានោះទេ អ្នកខ្លះជោគជ័យក្នុងរឿងការងារ ជោគជ័យរឿងជំនួញតែបែរជាបរាជ័យក្នុងជីវិតគ្រួសារជាដើម។ យ៉ាងណាមិញអ្នកនៅលីវឬអ្នករៀបការគឺសុទ្ធតែមានគុណសម្បត្តិនិងគុណវិបត្តិផ្សេងៗពីគ្នា សំខាន់ចេះប្រើឱ្យខុសឬឱ្យត្រូវប៉ុណ្ណោះ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T09:56:16.222Z",
"category": "ភាពជាអ្នកដឹកនាំ",
"views": 9526,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy"
]
}
|
ស្ថានភាពលំបាក លក់អត់ដាច់! តោះមកដឹងគន្លឹះសំខាន់៣ ជួយឱ្យម្ចាស់អាជីវកម្មខ្នាតតូចអាចទប់ទល់នឹងវិបត្តិបាន
|
https://business-cambodia.com/articles/ways-to-sale-in-hard-situation
|
មែនទែនទៅ នៅពេលដែលប្រទេសស្ថិតនៅក្នុងវិបិត្ត មិនថាអាជីវកម្មធំឬតូចទេ ប្រទេសណាទេ ការជួបបញ្ហាពិបាកលក់ភាគច្រើនគឺគេចមិនផុតឡើយ ខណៈអ្នកខ្លះឆ្លងមិនផុត ត្រូវបោះបង់ពាក់កណ្តាលផ្លូវក៏មានដែរ។ ទាក់ទងជាមួយបញ្ហានេះ ថ្ងៃនេះ Business Cambodia សូមលើកយកចំណុចសំខាន់ៗចំនួន៣ ជួយឱ្យម្ចាស់អាជីវកម្មខ្នាតតូចអាចទប់ទល់នឹងវិបត្តិបានខ្លះ។ ដោយក្នុងនោះរួមមាន៖
១. លុបបំបាត់ការផ្តល់ជូនដែលមិនទទួលបានផលចំណេញ
តើអ្នកកំពុងស្តុកទុកផលិតផលច្រើន ហើយលក់មិនដាច់មែនទេ? តើប្រាក់ចំណេញរបស់អ្នកទាបពេកមែនទេ?ប្រសិនបើអ្នកមានផលិតផល ឬសេវាកម្មដែលលក់មិនបានផលចំណេញ ព្យាយាមឃ្លាស្តុឱ្យអស់ តាមរយៈការធ្វើប្រូមូហ្សិន ទិញថែម ជាដើម លក់មិនសូវចំណេញ ប្រសើរជាងទុកទំនិញខាតលុយដុំ ។ ត្រង់ចំណុចនេះទាំងអស់គ្នាព្យាយាម យកទំនិញទាំងឡើយណាដែល ដែលជាតម្រូវការរបស់អ្នកទិញច្រើន ដោយធ្វើការសង្កេតទៅលើទីផ្សារ នាពេលបច្ចុប្បន្ន ព្រោះទំនិញខ្លះយកមកកប់ដើមចោល បង្វិលមិនចេញហួសថ្ងៃផុតកំណត់ទៀត ។
២. កាត់បន្ថយការចំណាយ
ពិនិត្យមើលវិក្កយបត្រប័ណ្ណឥណទាន(កាចំណាយទាំងអស់)របស់អ្នក ដើម្បីមើលថាតើមានការគិតថ្លៃប្រចាំខែណាមួយដែលខ្ពស់ជាងគេ មានន័យថាព្យាយមគ្រប់គ្រងការចំ ណាយទៅចក្រណាដែលខ្ពស់ជាងគេ តាមដាន និងគ្រប់គ្រងអោយខ្លាំង ព្រោះបើនៅតែបណ្តាយទៀត អាចនឹងមានបញ្ហាដល់អាជីវកម្មទាំងអស់គ្នាជាពុំខាន ។ ឧទាហរណ៍ថាប្រសិនបើអ្នកបើកហាងលក់ម្អូប អាហារ ដូច្នេះការចំណាយធំៗដែលអ្នកមាននោះ ដូចជាទាក់ទងទៅនឹង បុគ្គលិក ការបញ្ជាទិញវត្ថុ ធាតុដើម ថ្លៃជួលកន្លែងជាដើម គឺត្រូវគ្រប់គ្រង និងកាត់បន្ថយតាមតែអាចធ្វើទៅបាន ។
៣. បង្កើនតម្លៃតែមិនហួស
ម្ចាស់អាជីវកម្មខ្នាតតូចតែងតែបារម្ភថាពួកគេនឹងបាត់បង់អតិថិជន ប្រសិនបើពួកគេដំឡើងថ្លៃ។ ប៉ុន្តែប្រសិនបើការចំណាយរបស់អ្នកកើនឡើង ហើយអ្នកមិន ដំឡើងថ្លៃទេនោះ អ្នកអាចនឹងបាត់បង់អាជីវកម្មរបស់អ្នក។ ស្របគ្នានេះដែរ ទោះបីជាអតិថិជន របស់អ្នកអាចនឹងមិនសប្បាយចិត្តជាមួយនឹងការកើនឡើងតម្លៃក៏ដោយ តែអ្នកត្រូវដឹងថា មិនមែនតែអ្នកទេដែលតម្លើងតម្លៃនេះ ហើយមានភ្ញៀវមួយចំនួនក៏បានយល់នៅការកើនឡើងនេះដែរ ត្រង់ចំណុចនេះ ការឡើងថ្លៃប៉ុន្តែដាច់ខាតកុំអោយលើលុបពេក ពោលគឺទៅតាមទីផ្សារតម្លូវ ។
គួរជម្រាបផងដែរថា ទោះបីជាតម្លៃអាចកើនឡើងក៏ដោយ ក៏អាជីវកម្មរបស់អ្នកអាចទប់ទល់ នឹងនិន្នាការអតិផរណាបានដែរ ដោយអ្នកគួរតែកាត់បន្ថយចំណាយមួយចំនួនដែលមិនចាំបាច់ រៀបចំតម្លៃឱ្យបានត្រឹមត្រូវ ច្បាស់លាស់ និងកុំលក់ទំនិញណាដែលមិនផ្តល់ប្រាក់ចំនិញ៕
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T09:53:39.258Z",
"category": "កំពូលអ្នកលក់",
"views": 924,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
ព្រះមហាក្សត្រ ចេញព្រះរាជក្រឹត្សត្រាស់បង្គាប់ផ្តល់គោរមងារ «អ្នកឧកញ៉ា» ដល់អ្នកជំនួញ ២ រូបទៀត
|
https://business-cambodia.com/articles/nak-okha
|
នាពេលថ្មីៗនេះ ព្រះករុណា ព្រះបាទ សម្តេចព្រះ បរមនាថ នរោត្តម សីហមុនី ព្រះមហាក្សត្រនៃកម្ពុជា បានចេញព្រះរាជក្រឹត្យត្រាស់បង្គាប់ផ្តល់គោរមងារជា «អ្នកឧកញ៉ា» ដល់អ្នកជំនួញ ២ រូបបន្ថែមទៀត តបតាមសេចក្តីក្រាបង្គំទូលថ្វាយរបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា។ អ្នកជំនួញទាំង ២ រូបដែលទទួលបានគោរមងារជា «អ្នកឧកញ៉ា» នេះរួមមាន៖
១. ឧកញ៉ា ឃុត ខេម៉ា បានចេញព្រះរាជក្រឹត្សត្រាស់បង្គាប់ផ្តល់គោរមងារ «អ្នកឧកញ៉ា» កាលពីថ្ងៃទី១៨ ខែកក្កដា ឆ្នាំ២០២៣។
២. ឧកញ៉ា សួរ វីរៈ ដែលជាអគ្គនាយកក្រុមហ៊ុន វិរៈប៊ុនថាំ អេចប្រេស បានចេញព្រះរាជក្រឹត្យត្រាស់បង្គាប់ផ្តល់គោរមងារជា «អ្នកឧកញ៉ា» នៅថ្ងៃទី១៩ ខែកក្កដា ឆ្នាំ២០២៣នេះ៕
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T09:30:06.675Z",
"category": "ព័ត៌មានថ្មីៗ",
"views": 7447,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
គ្មានបទពិសោធន៍ក៏ធ្វើបាន! មកស្គាល់វេបសាយខ្មែរ១ អាចរកការងារធ្វើបានសម្រាប់អ្នកគ្មានបទពិសោធន៍
|
https://business-cambodia.com/articles/cam-hr-cambodia-
|
កន្លងមកយើងធ្លាប់បានណែនាំ App ឬវេបសាយស្វែងរកការងារធ្វើ ប៉ុន្តែអ្វីដែលកាន់តែពិសេស ចាបខៀវនឹងណែនាំវេបសាយបន្ថែមទៀត សម្រាប់អ្នកដែលកំពុងស្វែងការងារធ្វើ ប៉ុន្តែមិនមានបទពិសោធន៍សោះ។ ឈប់ព្រួយបារម្ភថាគ្មានការងារធ្វើទៀតទៅ បើអ្នកចំណាយពេលតែបន្ត អូសមើលរកមើលការងារនៅក្នុងវេបសាយ ឈ្មោះ CamHR។
CamHR គឺជាវេបសាយ ដែលប្រមូលផ្ដុំទៅដោយការងារជាច្រើនមុខដំណែង និងសឹងតែគ្រប់វិស័យ។ អ្វីដែលពិសេសនោះ ក្នុងវេបសាយនេះក៏មានមុខងារ ប្រមូលផ្ដុំការងារសម្រាប់អ្នកគ្មានបទពិសោធន៍សោះផងដែរ។ ដើម្បីរកមើលការងារដែលមិនទាមទារបទពិសោធសូមចូលទៅកាន់ វេបសាយ CamHR រួចចុចលើមុខងារ Jobs និងកំណត់ត្រង់ប្រអប់ “បទពិសោធន៍ការងារ” ហើយជ្រើសរើសយកពាក្យថា “គ្មានបទពិសោធ” នោះបងប្អូនអាចអូសមើលប្រភេទការងារជាច្រើន ជាមួយនឹងប្រាក់ខែសមរម្យផងដែរ។
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T09:26:57.876Z",
"category": "ចាប់ផ្តើមអាជីវកម្ម",
"views": 1724,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"tiny",
"noisy"
]
}
|
លោក Barack Obama៖ គ្រប់បុគ្គលជោគជ័យ ល្បី មហាសេដ្ឋី សុទ្ធតែធ្លាប់ឆ្លងកាត់ការបរាជ័យក្នុងជីវិត
|
https://business-cambodia.com/articles/barack-obama-said-every-successful-person-has-been-through-sad-life
|
«ដើមឈូកស្រស់ស្អាតដុះចេញពីភក់ជ្រាំ ឯមនុស្សរឹងមាំតែងឆ្លងកាត់រឿងរ៉ាវជូរចត់ច្រើនក្នុងជីវិត»។ មានអ្នកខ្លះលួចអន់ចិត្តច្រណែន បុគ្គលលេចធ្លោលើពិភពលោកពីភាពជោគជ័យដ៏សម្បើមរបស់ពួកគេ។ ប៉ុន្តែតាមពិតទៅស្ទើរគ្រប់ភាពជោគជ័យ ភាពល្បីល្បាញ ទ្រព្យសម្បត្តិ មិនមែនធ្លាក់ពីលើមេឃ ឬកើតឡើងដោយឯកឯងនោះឡើយ វាសុទ្ធសឹងមានបង្កប់នូវការលះបង់ដ៏ធំធេង ពាក់លីកម្លាំងកាយចិត្ត បូជាពេលវេលាលើសលប់ និងរងការឈឺចាប់ជាច្រើន។
ជាក់ស្តែងលោក Barack Obama ធ្លាប់បានលើកឡើងនៅក្នុងការថ្លែងសុន្ទរកថាមួយកាលពីពេលកន្លងទៅយ៉ាងដូច្នេះថា៖ «ស្ទើរគ្រប់បុគ្គលជោគជ័យលើលោក គឺជាមនុស្សដែលបរាជ័យច្រើនបំផុត។ J.K Rowlings អ្នកនិពន្ធសៀវភៅ Harry Potter សៀវភៅរបស់នាងដំបូងនេះ ត្រូវបានគេបដិសោធន៍ ១២លើក មុនពេលបោះពុម្ភចេញផ្សាយ។ ចំណែកឯ Micheal Jordan ត្រូវបានគេបណ្តេញចេញពីក្រុមបាល់បោះនៅពេលដែលខ្លួនរៀននៅថ្នាក់វិទ្យាល័យ។ គាត់បានចាញ់រាប់រយការប្រកួត និងខកខានបោះគ្រាប់បាល់បញ្ចូលកន្ត្រក់រាប់ពាន់គ្រាប់ នៅក្នុងអាជីពរបស់គាត់។ ប៉ុន្តែមានម្តងនោះ គាត់ធ្លាប់និយាយថា "ខ្ញុំធ្លាប់បរាជ័យម្តងហើយម្តងទៀតក្នុងជីវិត តែនោះហើយជាមូលហេតុធ្វើឲ្យខ្ញុំជោគជ័យ"»។
អតីតប្រធានាធិបតីសហរដ្ឋអាមេរិករូបនេះបានបន្តទៀតថា៖ «មនុស្សទាំងនេះជោគជ័យ ពីព្រោះពួកគេបានយល់ថា ភាពបរាជ័យក្នុងថ្ងៃនេះពុំមែនជាកត្តាកំណត់ជោគវាសនារបស់ខ្លួននាពេលអនាគតឡើយ។ អ្នកត្រូវឲ្យការបរាជ័យទាំងនោះបង្រៀនអ្នក អ្នកត្រូវអនុញ្ញាតឲ្យពួកវាបង្ហាញអ្នកពីរបៀបធ្វើក្នុងផ្លូវថ្មីនៅគ្រាបន្ទាប់»។
យ៉ាងណាមិញ ប្រសិនបើពេលនេះជីវិតអ្នកកំពុងអាប់អួរ បរាជ័យម្តងហើយម្តងទៀត ចូរកុំអាប់អួរតាមជីវិត ដួលកន្លែងណាងើបកន្លែងហ្នឹង ប្រឹងបន្តទៀតថ្ងៃរបស់អ្នកនឹងមកដល់។ បុគ្គលជោគជ័យពុំមែនជាមនុស្សមិនធ្លាប់បរាជ័យទេ តែជាមនុស្សបរាជ័យ១០០ដង ក្រោក១០១ដង៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T08:34:45.597Z",
"category": "ភាពជាអ្នកដឹកនាំ",
"views": 669,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
អាជ្ញាធរខេត្ដបាត់ដំបង និងសៀមរាប ឲ្យផ្អាកលក់គឿងស្រវឹង ២ ថ្ងៃ ខណៈអាជីវកម្មទាំងនេះត្រូវផ្អាកបណ្ដោះអាសន្ន
|
https://business-cambodia.com/articles/closing-ktv-tow-day
|
រដ្ឋបាលខេត្ដបាត់ដំបង និងខេត្ដសៀមរាប បានចេញសេចក្ដីណែនាំ ស្ដីពីការផ្អាកការលក់ដូរគ្រឿងស្រវឹង និងពិសារគ្រឿងស្រវឹងមួយថ្ងៃមុនថ្ងៃបោះឆ្នោត និងថ្ងៃបោះឆ្នោតជ្រើសតាំងតំណាងរាស្រ្ដ នីតិកាលទី៧ ឆ្នាំ២០២៣ ពោលគឺនៅថ្ងៃទី២២ និងថ្ងៃទី២៣ ខែកក្កដា ឆ្នាំ២០២៣ខាងមុខនេះ។
នៅក្នុងសេចក្ដីណែនាំរបស់រដ្ឋបាលខេត្ដទាំង ២ ខាងលើ ក៏បានធ្វើការណែនាំ ដល់ម្ចាស់ ឬអ្នកគ្រប់គ្រងអាជីវកម្មដូចជា ខារ៉ាអូខេ, ក្លឹបកម្សាន្ដ, រង្គសាល-ឌីស្កូតែក និងបៀរហ្កាឌិន នៅទូទាំងខេត្ដត្រូវផ្អាកសកម្មភាពអាជីវកម្មរយៈពេល ២ ថ្ងៃ គឺថ្ងៃទី២២ និងទី២៣ ខែកក្កដាផងដែរ។
ជាមួយគ្នានេះ គ្រប់ដេប៉ូចែកចាយគ្រឿងស្រវឹង ផ្សាររដ្ឋ ផ្សារឯកជន ផ្សារម៉ាត ភោជនីយដ្ឋាន អាហារដ្ឋាន តូបអាហារ និងហាងភេសជ្ជៈ ដែលមានផ្នែកលក់គ្រឿងស្រវឹង ក្នុងភូមិសាស្រ្ដខេត្ដ ក៏ត្រូវផ្អាកការលក់ដូរគ្រឿងស្រវឹងគ្រប់ប្រភេទផងដែរ។
សូមជម្រាបផងដែរថា ការណែនាំឲ្យផ្អាកការលក់គ្រឿងស្រវឹង និងអាជីវកម្មខាងលើ គឺអនុវត្ដតាមការណែនាំរបស់រាជរដ្ឋាភិបាល ក្រសួង-ស្ថាប័ន ព្រមទាំងច្បាប់ បទបញ្ជា និងនីតិវិធីសម្រាប់ការបោះឆ្នោតជ្រើសតាំងតំណាងរាស្ដ្រ នីតិកាលទី៧ ដែលនឹងដំណើរការប្រព្រឹត្ដិទៅនាថ្ងៃទី២២ ខែកក្កដា ឆ្នាំ២០២៣ ដោយសេរី ត្រឹមត្រូវ និងយុត្ដិធម៌ គ្មានអំពើហឹង្សា គ្មានការគំរាមកំហែង គ្មានការបំផិតបំភ័យ និងគ្មានបាតុភាពនានាដែលអាចកើតមានឡើង៕
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T08:10:50.026Z",
"category": "ព័ត៌មានថ្មីៗ",
"views": 918,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ថៃរីកមុខណាស់ ខណៈក្រុមហ៊ុនផលិតរថយន្តអគ្គិសនីល្បីៗរបស់ចិន៥ សម្រុកទៅវិនិយោគហើយ
|
https://business-cambodia.com/articles/chinese-carmakers-energising-thailand-s-plan-to-create-ev-production-hub
|
ក្រុមហ៊ុនផលិតរថយន្តអគ្គិសនីរបស់ចិន កំពុងសម្រុកទៅកាន់ប្រទេសថៃជាមួយនឹងការវិនិយោគក្នុងរង្វង់ទឹកប្រាក់ជាច្រើនពាន់លានបាត ដែលនេះនឹងជួយជំរុញគោលដៅរបស់ប្រទេសថៃ ឲ្យក្លាយជាមជ្ឈមណ្ឌលផលិតកម្ម រថយន្តអគ្គិសនី នៃតំបន់អាស៊ីអាគ្នេយ៍។ នេះបើយោងតាមការចុះផ្សាយរបស់ The Nation។
ប្រភពខាងលើបានឲ្យដឹងថា ក្រុមហ៊ុនទាំង៥ ដែលកំពុងសម្រុកទៅក្នុងប្រទេសថៃរួមមាន៖ ក្រុមហ៊ុន Great Wall Motor (GWM) ខណៈក្រុមហ៊ុននេះក៏កំពុងនាំយកក្រុមហ៊ុនបុត្រសម្ព័ន្ធរបស់ខ្លួនដូចជា MIND Electronics, HYCET និង Nobo Auto មកវិនិយោគនៅថៃផងដែរ, ក្រុមហ៊ុន Shanghai Automotive Industry Corporation (SAIC Motor) និងក្រុមហ៊ុន BYD ដោយក្រុមហ៊ុននេះនឹងចាប់ផ្ដើមផលិតរថយន្តរបស់ខ្លួនក្នុងឆ្នាំ២០២៤, ក្រុមហ៊ុន Hozon New Energy Automobile។
យ៉ាងណាមិញ បើយោងតាមក្រុមប្រឹក្សាវិនិយោគ (BOI) បានឱ្យដឹងថា មានកិច្ចព្រមព្រៀងវិនិយោគ EV ជាច្រើនទៀតដែលពាក់ព័ន្ធនឹងក្រុមហ៊ុនផលិតរថយន្តចិនកំពុងដំណើរការ ទាំងនេះរួមមាន៖ Chongqing Changan Automobile, GAC Aion , Chery Automobile និង Geely។
គួរបញ្ជាក់ផងដែរថា ការវិនិយោគថ្មីៗនេះ បានកើតឡើងបន្ទាប់ពីប្រទេសថៃបានដាក់ចេញនូវការលើកទឹកចិត្តក្នុងការដេញថ្លៃ ដើម្បីទាក់ទាញក្រុមហ៊ុនផលិតរថយន្តចិន ជាមួយនឹងមហិច្ឆតា ដើម្បីប្រែក្លាយផលិតកម្មរថយន្តប្រចាំឆ្នាំរបស់ខ្លួនប្រមាណ ៣០% ទៅជារថយន្តអគ្គិសនី នៅឆ្នាំ២០៣០៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T07:32:55.603Z",
"category": "អចលនទ្រព្យ",
"views": 825,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy"
]
}
|
រកស៊ី គេតែងតែលាក់រូបមន្ត! ចម្លែកអីតែប្រោនចែកចាយរូបមន្តរបស់ខ្លួនជាសាធារណៈទៅវិញ
|
https://business-cambodia.com/articles/brown-matcha-avocado-frappe
|
ថ្មីៗនេះ យើងឃើញប្រោនបង្ហោះរបៀបធ្វើភេសជ្ជៈ Matcha Avocado Frappe ដែលជាភេសជ្ជៈមានប្រជាប្រិយភាពខ្លាំងមួយរបស់គាត់លើបណ្ដាញសង្គម Tik Tok និង Facebook។ ក្រៅពីនោះ យើងក៏ឃើញថាមានអ្នកលេង Tik Tok មួយចំនួនក៏បានសាកល្បងធ្វើតាមហើយក៏លាន់មាត់ថាឆ្ងាញ់ផងដែរ។ តែអ្វីដែលឆ្ងល់នោះថា គាត់ចែកចាយរូបមន្តធ្វើភេសជ្ជៈមួយនេះ មិនខ្លាចគេចម្លងតាមទេ?
យើងបានសួរសំណួរនេះទៅកាន់ផ្នែកទំនាក់ទំនងទីផ្សាររបស់ក្រុមហ៊ុនប្រោនផ្ទាល់ ហើយគាត់បានពន្យល់ថា ភេសជ្ជៈនេះបើមានគេធ្វើតាមកាន់តែច្រើនគឺកាន់តែល្អ។ “ធ្វើញ៉ាំខ្លួនឯងក៏ល្អ ធ្វើលក់ក៏ល្អ ខាងក្រុមការងារនឹងកាន់តែសប្បាយចិត្ត។ មូលហេតុនោះគឺ ប្រសិនបើគេចាប់អារម្មណ៍ខ្លាំង ចូលចិត្តខ្លាំង និងពិសាភេសជ្ជៈនេះច្រើន ពេលនោះផ្លែប៊័ររបស់ខេត្តមណ្ឌលគិរីនឹងមានតម្រូវការកាន់តែខ្ពស់ដែរ។” គាត់បន្តថា ប្រោនច្នៃភេសជ្ជៈនេះឡើង ដើម្បីជួយគាំទ្រផលិតផលក្នុងស្រុក។ ប្រោនបានជួយប្រមូលទិញផ្លែប័រមណ្ឌលគិរីនេះជារៀងរាល់ឆ្នាំ ប៉ុន្តែតម្រូវការនេះគឺនៅទាបនៅឡើយបើធៀបនឹងទិន្នផលដែលកសិករយើងផលិតបាន។ ដោយសារតែមូលហេតុនេះហើយ ទើបយើងសម្រេចចែករំលែករូបមន្តនេះជាសាធារណៈ ហើយសង្ឃឹមថាបងប្អូនយើងនៅតាមផ្ទះ ឬតាមហាងមួយចំនួនអាចធ្វើតាម ហើយជួយរកទិញផ្លែប័រក្នុងស្រុករបស់យើងនេះមកញ៉ាំទាំងអស់គ្នាបាន។
គួរឲ្យកត់សម្គាល់ថា ផ្លែប័រមណ្ឌលគិរីពិសេសត្រង់ថាសាច់វាល្មួតល្អ ហើយមានជាតិផ្អែមតិចៗ ខុសពីផ្លែប័រនាំចូលពីប្រទេសមួយចំនួន ដែលភាគច្រើនរៀងសាប មានសសៃ ឬញ៉ាំទៅរៀងទឹកៗ។
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T05:52:08.848Z",
"category": "PR",
"views": 549,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
បើកកុងប្រាក់រៀលផង! ជំទាវ ជា សិរីប្រាប់ពីអត្ថប្រយោជន៍ប្រើកុងប្រាក់រៀលក្នុងការទូទាត់នៅបរទេស
|
https://business-cambodia.com/articles/benefit-of-using-bank-account-in-khmer-riel
|
បច្ចុប្បន្នប្រាក់រៀលខ្មែរយើងអាចចាយតាមទូរស័ព្ទនៅប្រទេសក្រៅបាន។ ជាក់ស្ដែងធនាគារជាតិនៃកម្ពុជាបានសហការជាមួយធនាគារកណ្ដាលថៃបានជោគជ័យក្នុងការទូទាត់ប្រាក់រៀលតាមទូរស័ព្ទដៃនៅប្រទេសថ្ងៃ។ លើសពីនេះកាលពីពេលថ្មីៗធនាគារជាតិបានសហការជាមួយក្រុមហ៊ុន UnionPay International របស់ចិនដោយអនុញ្ញវត្ថុឲ្យអ្នកប្រើប្រាស់បាគងមានគណនីប្រាក់រៀលអាចទូទាត់តាមទូរស័ព្ទដៃផងដែរ។
ជុំវិញការចាយលុយរៀលតាមទូរស័ព្ទដៃ លោកជំទាវ ជា សិរី ទេសាភិបាលរងធនាគារជាតិនៃកម្ពុជាបានបង្ហើបពីអត្ថបទប្រយោជន៍នៃការប្រើប្រាស់គណនីជាប្រាក់រៀលនោះគឺកាលអ្នកមានគណនីធនាគារប្រាក់រៀលអ្នកនឹទទួលបានការប្រាក់ខ្ពស់ពេលអ្នកដាក់លុយសន្សំ។ ត្រង់នេះជំទាវ ជា សិរី បញ្ជាក់ថាអ្នកសន្សំជាប្រាក់រៀលធនាគារខ្លះហ៊ានឲ្យការប្រាក់ពី៨ទៅ១០%ក្នុងមួយឆ្នាំ។
លើសពីនេះអ្នកមានគណនីសន្សំជាប្រាក់រៀលពេលនេះអ្នកអាចចាយប្រាក់រៀលតាមទូរស័ព្ទដៃតាមដោយមិនចាំបាច់ដូរលុយឬកាន់សាច់ប្រាក់សុទ្ធក្នុងដៃនោះទេ។ ជាក់ស្ដែងបន្ទាប់ធនាគារជាតិបានសហការជាមួយក្រុមហ៊ុន UnionPay Internationalហើយនោះ អ្នកប្រើប្រាស់គណនីបាគងមានកុងប្រាក់រៀល អាចចាយប្រាក់រៀលតាមទូរស័ព្ទតាមរយៈការស្គែន QR Code នៅពេលអ្នកទូទាត់ទំនិញឬសេវាកម្មផ្សេងៗនៅចិនក៏ដូចជាតំបន់ផ្សេងៗនៃពិភពលោកបាន។
ក្រៅពីយើងអាចទូទាត់ជាប្រាក់រៀលនៅបរទេស ការប្រើប្រាស់គណនីជាប្រាក់រៀលគឺជំរុញការប្រើប្រាស់ប្រាក់រៀលខ្មែរកាន់តែទូលំទូលាយ។ ត្រង់នេះយើងដឹងហើយថាពេលនេះយើងអាចចាយលុយរៀលតាមទូរស័ព្ទនៅប្រទេសចិននិងថៃសម្រាប់អ្នកដែលមានគណនីបាងគងហើយក្នុងបាគងអ្នកមានគណនីប្រាក់រៀល។ ដូច្នេះការចាយប្រាក់រៀលតាមទូរស័ព្ទដៃបរទេសគឺជាកត្តាមួយជួយជំរុញប្រជាជនយើងកាន់តែច្រើនឲ្យប្រើប្រាស់ប្រាក់រៀលនិងបើកគណនីប្រាក់រៀលព្រោះពួកគាត់នឹងមានភាពងាយស្រួលក្នុងការទូទាត់នៅក្រៅប្រទេស ដោយមិនចាំបាច់ដូរលុយទៅជាលុយទេសឡើយ។
ភ្ជាប់ទៅនឹងចំណុចខាងលើ លោកជំទាវ ជា សិរីក៏បានបង្ហើបទៀតថាប្រសិនបើពលរដ្ឋខ្មែរយើងចង់មានភាពងាយស្រួលពេលទៅលេងប្រទេសដទៃដែលតទៅមុខធនាគារជាតិនៃកម្ពុជានឹងសហការជាមួយ ហើយពួកគាត់ចង់ស្គែនតែតាមទូរស័ព្ទក្នុងការទូទាត់ទំនិញ ពួកគាត់ត្រូវបើគណនីជាប្រាក់រៀលព្រោះប្រាក់រៀលនឹងអាចចាយតាមទូរស័ព្ទដៃកាន់តែទូលំទូលាយនៅលើពិភពលោក៕
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T05:26:29.870Z",
"category": "ហិរញ្ញវត្ថុ",
"views": 719,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
មជ្ឈមណ្ឌលអប់រំ ស្រ្ពីង ប្រើយុទ្ធសាស្ត្រទាំង៣នេះ ទើបអាចមានសិស្សជាង ៣០០០នាក់ ត្រឹមរយៈពេល ៦ខែ
|
https://business-cambodia.com/articles/spring-eduction-center-sharing
|
ឆ្លងកាត់បទពិសោធជាង១៥ឆ្នាំលើវិស័យអប់រំ លោក កែវ សុភក្តិ បានកែប្រែវាសនាពីគ្រូបង្រៀនភាសាអង់គ្លេសធម្មតាម្នាក់ ក្លាយជាអ្នកគ្រប់គ្រង រួចលោកបានដើរតាមក្តីស្រមៃរបស់ខ្លួន ដោយងាកចេញមកធ្វើជំនួញខ្លួនឯង រហូតក្លាយជាអ្នកដឹកនាំម្នាក់ក្នុងវិស័យអប់រំ។
អគ្គនាយកនៃមជ្ឈមណ្ឌលអប់រំ ស្រ្ពីង (Spring Education Center) រូបនេះបានបង្ហើបក្បួនពិសេស៣ ដែលធ្វើឱ្យសាលារៀនភាសាមួយនេះអាចទាញសិស្សបានជាង៣០០០នាក់ ដោយប្រើត្រឹមរយៈពេល៦ខែប៉ុណ្ណោះ ចាប់តាំងពីថ្ងៃបើកទ្វារ។
បើកដំណើរការកាលពីថ្ងៃទី ២ ខែមករា ដើមឆ្នាំ២០២៣ អគ្គនាយកវ័យ៤៣ឆ្នាំរូបនេះបានឱ្យដឹងថា ភាពរីកចម្រើនលឿនរហ័សរបស់អាជីវកម្មគឺបណ្តាលមកពីកត្តាធំៗ២៖ ទី១គឺលក្ខណៈពិសេសនៃអាជីវកម្ម និងទី២គឺយុទ្ធសាស្រ្តបែបថ្មីជានិច្ច។ យ៉ាងណាមិញ យុទ្ធសាស្ត្រទាំង២នេះអាចច្របាច់បញ្ចូលគ្នាពូនជាលទ្ធផលបានគឺបណ្តាលមកពីកត្តា ៣ ធំៗគឺ៖
ទី១៖ លក្ខណៈពិសេស
អ្នកដឹកនាំរូបនេះបានលើកឡើងថា Spring បានបង្កើតកម្មវិធីសិក្សាដែលមានលក្ខណៈពិសេសប្លែកពីគេ និងជាតម្រូវការជាក់ស្តែងរបស់សិស្សនិស្សិត ប៉ុន្តែក៏ធានាបាននូវគុណភាព និងប្រសិទ្ធភាពអប់រំខ្ពស់ផងដែរ ពោលគឺយុទ្ធសាស្រ្តឈ្នះៗទាំងសងខាង។
មូលហេតុដែលធ្វើឱ្យយុទ្ធសាស្រ្តចំណេញទាំងអស់គ្នា ដើរទៅមុខយ៉ាងរលូន គឺនៅពេលដែលយើងដឹងថាអតិថិជនភាគច្រើនរបស់យើងត្រូវការអ្វីបំផុត តើអ្វីដែលយើងធ្វើបានល្អបំផុត ហើយអ្វីដែលទីផ្សារសព្វថ្ងៃកំពុងខ្វះខាត។
លក្ខណៈពិសេសដែល មជ្ឈមណ្ឌលអប់រំ ស្រ្ពីង មានប្លែកខុសពីសាលាដទៃនោះគឺ ឱកាសហាត់ការដើម្បីទទួលបានបទពិសោធការងារជាក់ស្តែង ក្លឹបពាណិជ្ជកម្ម ឱកាសភ្ជាប់បណ្តាញជាមួយម្ចាស់អាជីវកម្ម ការប្រឹក្សាអាជីព និងឱកាសការងារ។
ទី២៖ ការងារជាក្រុម
បន្តប្រាប់ចាបក្រហម លោកបានសង្កត់ធ្ងន់ថាមជ្ឈមណ្ឌលអប់រំមួយនេះមិនមែនលោកបង្កើតឡើងតែម្នាក់ឯងនោះទេ គឺមានដៃគូសហការ ដៃគូវិនិយោគ និងបុគ្គលិក ទើបអាចដំណើរការទៅមុខបាន។
ដូច្នេះហើយដើម្បីឱ្យការងារជាក្រុមមានប្រសិទ្ធិភាព និងមានភាពរីកចម្រើនជាលំដាប់ អ្នកដឹកនាំត្រូវលម្អិតលើចំណុច៥ធំៗ ដែលទីមួយគឺដាក់មនុស្សឱ្យត្រូវកន្លែង ត្រូវទេពកោសល្យ និងបន្តឱ្យមានការលើកទឹកចិត្ត ទី២ការប្រជុំ និងលំហូរនៃការបញ្ជូនសាររវាងថ្នាក់លើនិងថ្នាក់ក្រោម ទី៣មានផែនការ និងរបាយការណ៍ច្បាស់លាស់ ។
ចំណែកទី៤ ប្រមូលទិន្នន័យគ្រប់គ្រាន់ ទើបធ្វើការវាយតម្លៃ និងសម្រេចចិត្តបានត្រឹមត្រូវ និងទី៥ ត្រួតពិនិត្យនិងវាយតម្លៃជាប្រចាំសម្រាប់បុគ្គលិកនិងស្ថាប័ន ដោយឆ្លុះបញ្ចាំងពីចំណុចខ្វះខាត និងចំណុចដែលធ្វើបានល្អហើយ ដើម្បីក្រុមការងារអាចរីកចម្រើនជាប្រចាំ និងអាចបន្តដំណើររួមគ្នាបាន។
ទី៣៖ ការលក់ និងរបៀបធ្វើទីផ្សារ
ជំនាញលក់ជាជំនាញចំណូលខ្ពស់ ដែលអាជីវកម្មគ្រប់ប្រភេទត្រូវការជាចាំបាច់ ហើយដើម្បីឱ្យការលក់ល្អប្រសើរឡើងជាប្រចាំ គឺត្រូវការបង្កើតចំណុចពិសេសឱ្យផលិតផល សេវាកម្ម និងយុទ្ធសាស្រ្តទីផ្សារ។
ជាក់ស្តែងអគ្គនាយកមជ្ឈមណ្ឌលអប់រំ ស្រ្ពីង រូបនេះបានបន្តឱ្យដឹងថា របៀបធ្វើទីផ្សាររបស់លោក គឺតាមរយៈយុទ្ធសាស្រ្តអតិថិជនណែនាំបន្តគ្នាទៅឱ្យអតិថិជនថ្មី ព្រោះបើតាមការសិក្សាស្រាវជ្រាវបានបង្ហាញឱ្យឃើញថាយុទ្ធសាស្ត្រនេះ គឺមានអត្រាជោគជ័យខ្ពស់រហូតដល់ទៅ ៩២% ឯណោះ។
យ៉ាងណាមិញខាងលើនេះគឺជាយុទ្ធសាស្រ្តត្រួសៗប៉ុណ្ណោះរបស់មជ្ឍមណ្ឌលសិក្សាភាសា Spring ដែលអាចដឹកនាំសាលារៀនមួយនេះឱ្យវិវត្តន៍ខ្លួនបានយ៉ាងឆាប់រហ័ស ទោះបីជាបច្ចុប្បន្ននេះលោកអគ្គនាយកបានបញ្ជាក់ថាបញ្ហាលំបាកនៅតែមានព្រោះការប្រកួតប្រជែងជាមួយយីហាធំៗឈរជើងយូរឆ្នាំ ប៉ុន្តែបើលោកក៏បានថ្លែងផ្តាំពាក្យ១ឃ្លាថា “បើគ្មានការប្រកួតប្រជែង គឺគ្មានភាពរីកចម្រើននោះទេ ជាពិសេសគឺការប្រកួតប្រជែងនឹងខ្លួនឯង"។
គួរជម្រាបផងដែរថា Spring Education Center គឺជាសាលាភាសា និងជំនាញដែលបណ្តុះបណ្តាលភាសាចិនទូទៅ ភាសាអង់គ្លេសទូទៅ ភាសាអង់គ្លេសសម្រាប់ពាណិជ្ជកម្ម និងជំនាញផ្សេងៗ ដែលជាអគារកម្ពស់៨ជាន់ មានទីតាំងនៅក្នុងសង្កាត់បឹងសាឡាង ខណ្ឌទួលគោក ខាងលិចផ្សារដើមគរ ចម្ងាយប្រហែល ១គីឡូម៉ែត្រ។
នាពេលបច្ចុប្បន្ននេះ មានសិស្សប្រមាណជាង៣០០០នាក់កំពុងតែសិក្សា និងបុគ្គលិក រួមទាំងលោកគ្រូអ្នកគ្រូជាង៦០នាក់ ដែលមានវេនសិក្សាដ៏សម្បូរបែបតាំងពីម៉ោង ៨ព្រឹក រហូតដល់ម៉ោង ៨:៣០យប់ ព្រមទាំងមានថ្នាក់ពេញម៉ោង ក្រៅម៉ោង និងថ្នាក់ចុងសប្តាហ៍ ដែលផ្តល់ជាពិសេសសម្រាប់សិស្សវិទ្យាល័យ និស្សិតមហាវិទ្យាល័យ បុគ្គលិកក្រុមហ៊ុន ក៏ដូចជាអ្នកជំនួញដែលចង់បំប៉នចំណេះដឹងបន្ថែមផងដែរ៕
សម្រាប់ព័ត៌មានបន្ថែមអាចទំនាក់ទំនងតាមរយៈលេខទូរស័ព្ទ 087 383 833 ឬ Facebook Page Spring Education Center ដើម្បីស្វែងរកព័ត៌មានអំពីការសិក្សា អាហារូបករណ៍ និងឱកាសជានិស្សិតហាត់ការផងដែរ៕
ទស្សនាវីដេអូរបស់ Spring Education Center
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T05:11:54.680Z",
"category": "ភាពជាអ្នកដឹកនាំ",
"views": 2924,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy"
]
}
|
ក្បួនរកស៊ីទាំង១២ របស់មហាសេដ្ឋីបុរាណចិន តាវ ជឺកុង អាចកសាងទ្រព្យមានជាងគេបំផុត នៅក្នុងប្រទេស
|
https://business-cambodia.com/articles/chinese-business-rules
|
តាវ ជឺកុងគឺជាអ្នកជំនួញបុរាណរបស់ប្រទេសចិន ដែលគាត់មានភាពល្បីល្បាញជាអ្នកពូកែរកស៊ីជាង ២៥០០ឆ្នាំមកហើយ ទៅលើផ្នែកយុត្តិសាស្រ្តនិងនយោបាយធ្វើសង្គ្រាមនាសម័យនោះ ហើយគាត់ក៏ជាមហាសេដ្ឋីចិនដំបូងប្រចាំប្រទេសដែលមានទ្រព្យច្រើនជាងគេបំផុត ពោលគឺច្រើនជាងទ្រព្យរបស់ Jack Ma នៅពេលបច្ចុប្បន្ននេះទៅទៀត។ទាំងនេះដោយសារតែគាត់ជាមនុស្សពូកែក្នុងការរកស៊ី ហើយមូលហេតុដែលធ្វើឱ្យគាត់ប៉ិនប្រសប់ក្នុងការរកស៊ី ព្រោះគាត់បានប្រើច្បាប់មាសចំនួន ១២ នេះ ៖
១.សមត្ថភាពស្គាល់មនុស្ស ៖ ជាសមត្ថភាពមើលឱ្យស្គាល់ពីចរិតមនុស្សមិនមែនស្គាល់លំៗនោះទេ តែត្រូវស្គាល់ច្បាស់ ព្រោះនៅពេលស្គាល់មនុស្សច្បាស់នៅពេលយើងរកស៊ីយើងនឹងមិនងាយចាញ់បោកគេទេ។ថ្វីបើការមើលចិត្តមនុស្សនេះជារឿងដែលពិបាកប៉ុន្តែអ្នករកស៊ីត្រូវតែសិក្សាបន្ថែមទៅទស្សនៈវិទ្យាឱ្យបានច្រើន និងស្គាល់ឱ្យបានស៊ីជម្រៅ ទើបធ្វើឱ្យការរកស៊ីរីកចម្រើនមិនងាយរងគ្រោះដោយសារការចាញ់បោកគេ។
២.សមត្ថភាពទទួលមនុស្ស ៖ ក្រៅពីស្គាល់មនុស្សហើយ អ្វីដែលអ្នករកស៊ីត្រូវចេះបន្ថែមគឺការទទួលមនុស្សដោយការគោរព និងភាពរីករាយ ជាពិសេសត្រូវចេះដោះស្រាយបញ្ហាជាមួយមនុស្សគ្រប់ប្រភេទ ចេះបត់បែនបែបនេះទើបហៅថា ចេះទទួលមនុស្ស។
៣.សមត្ថភាពផ្តោតលើអាជីវកម្ម៖ សមត្ថភាពផ្តោតលើអាជីវកម្មនេះ ចង់សំដៅទៅដល់ការចាប់ឱ្យច្បាស់មួយ មិនមែនចង់ចាប់នេះចាប់នោះមិនច្បាស់នោះទេ ការធ្វើបែបនេះវាងាយនឹងបង្ករជាបញ្ហាដោយសារភាពមិនច្បាស់លាស់ មិនតែប៉ុណ្ណោះវាធ្វើឱ្យការរកស៊ីមិនទៅមុខព្រោះតែការចាប់ច្រើនពេកមិនប្រាកដមួយណាជាមួយណា។ ហេតុនេះនៅពេលចេញរកស៊ីបងប្អូនគួរតែផ្តោតមួយៗឱ្យច្បាស់ជាមុនសិន កុំចាប់លំៗហើយមិនច្បាស់របរមួយប្រាកដ។
៤.សមត្ថភាពរៀបចំ ៖ការរៀបចំនេះជាគំនិតសមញ្ញបំផុតតែក៏ងាយមានអ្នកមើលរំលងដែរ បើតាមសេដ្ឋីចិនខាងលើគាត់បាននិយាយថា ការរកស៊ីចាំបាច់គឺការតាំងលម្អរ ហេតុនេះម្ចាស់អាជីវកម្មត្រូវចេះតុបតែងអាជីវកម្មឱ្យទាក់ទាញ។
៥.សមត្ថភាពបត់បែន ៖ ក្នុងនាមជាអ្នករកស៊ីត្រូវតែឆ្លាត និងចេះបត់បែន មានការសម្រេចចិត្តត្រឹមត្រូវហើយរហ័ស មិនស្ទាក់ស្ទើរ ប៉ុន្តែនៅតែមិនចោកការផ្តោតលើការរកស៊ីដដែលគ្រាន់តែត្រូវពង្រឹងសមត្ថភាពបត់បែនតាមកាលៈទេសៈពីលើមួយបន្ថែមទៀត។
៦.សមត្ថភាពទារលុយ ៖ ក្នុងនាមជាអ្នករកស៊ី លោក តាវ ជឺកុង ប្រាប់ថាត្រូវទេមានសមត្ថភាពទារលុយពីភ្ញៀវ ទារដោយភាពឈ្លាសវៃ និងត្រូវតែឧស្សាហ៍ហើយកុំបោះបង់ ត្រូវតែទារពីអ្នកជំពាក់ឱ្យបានដោយការរំលឹកជាញឹកញាប់។
៧.សមត្ថភាពប្រើមនុស្ស ៖ រឿងសំខាន់បំផុតសម្រាប់អ្នករកស៊ីគឺសមត្ថភាពប្រើមនុស្ស ប្រើមនុស្សឱ្យចំគោលដៅ និងរើសមនុស្សឱ្យត្រូវនឹងការងារ។
៨.សមត្ថភាពយល់ពីបញ្ហា ៖ សហគ្រិនដែលពូកែជាសហគ្រិនដែលចេះយល់ពីបញ្ហានិងដោះបញ្ហា នេះជាសមត្ថភាពចាំបាច់បំផុតសម្រាប់អ្នករកស៊ី ព្រោះនៅពេលចេញរកស៊ីមានបញ្ហារាប់រយជំពូកដែលយើងត្រូវគិតទាំងក្នុងក្រុមហ៊ុន និងក្រៅក្រុមហ៊ុនហេតុនេះ អ្នករកស៊ីត្រូវយល់ពីបញ្ហាថាវាកើតចេញមកពីណា បណ្តាមកពីអ្វី ហើយដោះស្រាយវាដោយភាពឈ្លាសវៃបំផុត។
៩.សមត្ថភាពទិញ ៖ សមត្ថភាពទិញក្នុងន័យនេះ ចង់សំដៅទៅដល់ការទិញដោយភាពឈ្លាសវៃ ចេះត្រូវមានសមត្ថភាពក្នុងការតថ្លៃ និងជ្រើសរើសរបស់ដែលមានគុណភាពក្នុងតម្លៃមួយដែលល្អជាគេបំផុត ដែលធ្វើឱ្យយើងចំណាយថវិកាអស់តិចជាងមុន។
១០.សមត្ថភាពវិភាគឱកាសនិងការគំរាមកំហែង ៖ ជាអ្នករកស៊ីត្រូវចេះមើលឱកាស ត្រូវដឹងថាពេលណាគួរទិញចូល និងគួរលក់ចេញ កាលៈទេសៈណាគួរចាយហើយកាលៈទេសៈណាមិនគួរចាយ ដែលចំណុចនេះសំខាន់មែនទែនសម្រាប់អ្នករកស៊ីជាពិសេសអ្នករកស៊ីក្នុងវិស័យអចលនទ្រព្យ។
១១.សមត្ថភាពធ្វើជាគំរូ ៖ ធ្វើជាមេគេដាច់ខាតត្រូវតែមានភាពជាគំរូឱ្យកូនចៅ នោះទើបធ្វើឱ្យការរកស៊ីរបស់យើងអាចរីកចម្រើនទៅបាន ព្រោះនៅពេលម្ចាស់អាជីវកម្មដឹកនាំបានល្អ យើងនឹងបានទំនុកចិត្តពីថ្នាក់ក្រោម ធ្វើឱ្យថ្នាក់ក្រោមអាចបំពេញការងារបានឱ្យអស់ពីចិត្តនិងធ្វើការដូចជាការងាររបស់ខ្លួនឯងអ៊ីចឹង។
១២.សមត្ថភាពមើលឱ្យឆ្ងាយ ៖ ក្បួនរកស៊ីចុងក្រោយរបស់សេដ្ឋីចិន តាវ ជឺកុង គឺជាសហគ្រិនត្រូវមានសមត្ថភាពមើលឱ្យវែងឆ្ងាយ ជាពិសេសត្រូវដឹងថាពេលណាគួរពង្រីកការរកស៊ីបន្ថែមហើយពេលណាមិនគួរពង្រីក នេះជាសមត្ថភាពដែលសំខាន់បំផុតចុងក្រោយដែលសហគ្រិនទាំងអស់ត្រូវពង្រឹងបន្ថែម។
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T05:07:58.394Z",
"category": "ចាប់ផ្តើមអាជីវកម្ម",
"views": 1415,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy"
]
}
|
ល្អមែន! ម្ចាស់ បូព្រឹក្សគ្រឿងទេសខ្មែរ ហ៊ានទិញកសិផលលើសតម្លៃទីផ្សារមកផលិត ព្រោះចង់ជួយកសិករខ្មែរ
|
https://business-cambodia.com/articles/spices-khmer-cuisine-help-farmer
|
គ្រឿងទេសមុខម្ហូបខ្មែរដំបូងគេ ដែលផលិតដោយស្នាដៃកូនខ្មែរ កំពុងទទួលបានការគាំទ្រខ្លាំងទាំងក្នុងស្រុក និងហោះទៅក្រៅប្រទេស តាមពិតកសិផលដែលជាវត្ថុធាតុដើម ម្ចាស់យីហោនេះហ៊ានទិញពីកសិករលើសតម្លៃទីផ្សារទៅទៀត។
ត្បិតចង់ជួយកសិករបន្ថែម លោកស្រី ជិន ភារុន ជាម្ចាស់ស្លាកយីហោ បូព្រឹក្សគ្រឿងទេសខ្មែរ បានចុះទៅទិញកសិផលដូចជា ស្លឹកគ្រៃ រំដេង រមៀត ស្លឹកក្រូច ដែលជាវត្ថុធាតុដើមនៅចំការដោយផ្ទាល់តែម្តង។ បើត្រូវការស្លឹកគ្រៃ ៣០-៥០គីឡូ គឺកសិករកាត់ឲ្យ ហើយប្រសិនចំការគាត់ផ្គត់ផ្គង់មិនគ្រប់ អ្នកភូមិនៅក្បែរនោះនឹងប្រមូលមកបន្ថែម។ ក្នុងកិច្ចសម្ភាសន៍ជាមួយ Business Cambodia លោកស្រីបានលើកឡើងយ៉ាងដូច្នេះថា៖ «បងប្អូនជួយគាំទ្រផលិតផលខ្មែរនេះ ដូចជាបានជួយជីវភាពរបស់កសិករដែរ ព្រោះពេលយើងទិញស្លឹកគ្រៃពីពួកគាត់ ហ៊ានឲ្យថ្លៃជាងពេលពួកគាត់យកទៅបោះដុំនៅផ្សារធំ។ គាត់លក់ឲ្យគេបានតែ ១គីឡូ ២៥០០រៀលទេ ពេលលក់ឲ្យយើងបានមួយគីឡូ ៣០០០រៀល ទៅ ៤០០០រៀល តាមខែខ្លះគាត់ប្រមូលផលបានតិច អីចឹងយើងឲ្យគាត់លើសអីចឹងទៅ តាមជាក់ស្តែង»។
យ៉ាងណាមិញ ត្រឹមរយៈពេលមួយឆ្នាំនៃការចាប់ផ្តើមផលិត និងដាក់លក់ទូលំទូលាយលើទីផ្សារក្នុងរយៈពេលកន្លះឆ្នាំមកនេះ ផលិតផលបូព្រឹក្សគ្រឿងទេសខ្មែរ មិនត្រឹមទទួលបានការគាំទ្រ និងទទួលស្គាល់ពីរសជាតិ គុណភាពក្នុងស្រុកប៉ុណ្ណោះទេ ផលិតផលយីហោខ្មែរមួយនេះ បានជិះយន្តហោះរាយមន្តស្នេហ៍ទាក់ចិត្តកន្លង់ដល់ក្រៅប្រទេសផងដែរ។ លោកស្រី ជិន ភារុន បានថ្លែងថា៖ «ឥឡូវយើងបាននាំចេញខ្លះៗទៅប្រទេសអង់គ្លេស អាមេរិក កូរ៉េ និងបារាំង។ សម្រាប់ក្នុងស្រុកវិញ បានដាក់លក់ក្នុងផ្សារអូឡាំពិក ផ្សារសម្បូរ ផ្សារអាស៊ី និងក្នុងពេលឆាប់ៗនេះមានលក់នៅ ផ្សារបាយ័ន ផ្សារឡាក់គី ផ្សារថៃហួត និងផ្សារម៉ាក្រូជាដើម»។ លោកស្រីបានបន្តទៀតថា៖ «យើងក៏កំពុងតែរៀបចំជាហ្រ្វេនឆាយម៉ាត ដែលជាប្រែនរបស់ខ្មែរឈ្មោះថា បូព្រឹក្សអ៉ីស៊ីម៉ាត បម្រើសេវាកម្ម ២៤ម៉ោង/១ថ្ងៃ និង៧ថ្ងៃ/១សប្តាហ៍ អាចប្រកួតប្រជែងជាមួយម៉ាតដែលយើងនាំហ្រ្វេនឆាយពីក្រៅប្រទេសបាន។ នៅក្នុងម៉ាតនេះយើងមានម្ហូបខ្មែរ ម្ហូនចម្អិនរយៈពេល១នាទីអាចហូបបាន និងធ្វើជូនថ្មីភ្លាមៗជារៀងរាល់ថ្ងៃ»។
ជាសារចុងក្រោយ ម្ចាស់ហាងយីហោ បូព្រឹក្សគ្រឿងទេសខ្មែរ បានផ្តាំផ្ញើយ៉ាងដូច្នេះថា៖ «ផលិតផលខ្មែរមានគុណភាព ឥឡូវនេះយើងអាចធ្វើបាន អាចជឿទុកចិត្តបានថា ហូបទៅមិនប៉ះពាល់សុខភាពទេ និងមានរសជាតិឈ្ងុយឆ្ងាញ់»។ លោកស្រីក៏បានសំណូមពរ ក្នុងនាមយើងជាខ្មែរ បេះដូងលោតក្នុងចង្វាក់តែមួយ គួរជួយគាំទ្រផលិតផលនិងយីហោខ្មែរឲ្យបានច្រើន បើអាចជួយផ្សព្វផ្សាយម្នាក់បន្តិចៗកាន់តែប្រសើរ។ ប្រសិនបើយើងយកលុយទៅទិញពុំមែនគ្រាន់តែបានរបស់ឆ្ងាញ់មកហូបទេ វាមានចំណែកស្មើនឹងជួយបង្កើតប្រាក់ខែបងប្អូនជនរួមជាតិ ធ្វើឲ្យកសិករសប្បាយចិត្ត។ យើងពុំអាចដេកចាំរបស់ល្អៗធ្លាក់មកពីលើមេឃទេ ទាល់តែយើងរួមគ្នាកសាង។
គួរជម្រាបផងដែរថា គ្រឿងទេសមុខម្ហូបរបស់ បូព្រឹក្សគ្រឿងទេសខ្មែរ ផលិតបាន២រសជាតិហើយគឺ គ្រឿងការី និងខគោ រួមទាំងគ្រោងផលិតគ្រឿង ទឹកគ្រឿង នាចុងខែនេះថែមទៀតផង ដោយក្នុងមួយកែវចំណុះ ៥០០ក្រាម ឬស្មើនឹងកន្លះគីឡូក្រាម មានតម្លៃ២៤០០០រៀល។ ប្រសិនបើបងប្អូនចង់គាំទ្រ ឬសាករសជាតិ គ្រឿងទេសមុខម្ហូបខ្មែរនេះ អាចទៅតាមផ្សារទំនើបខាងលើ ឬទំនាក់ទំនងតាមរយៈលេខទូរស័ព្ទ ០១១ ៦៧៦ ៨៦១ ឬឆាតទៅកាន់ Page Facebook ឈ្មោះ បូព្រឹក្សគ្រឿងទេសខ្មែរ (Phnom Penh)៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T04:50:56.071Z",
"category": "ភាពជាអ្នកដឹកនាំ",
"views": 639,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
ទឹកលិចលែងជាបញ្ហា លិចខ្លាំងប៉ុណ្ណា...! ម៉ូតូអគ្គិសនី YADEA E8 សាកថ្មម្តងអស់១,៦០០រៀល ជិះបាន ២០០គីឡូម៉ែត្រ តម្លៃលក់នៅខ្មែរញាក់សាហាវ...
|
https://business-cambodia.com/articles/yadea-price-in-cambodia
|
អស់បារម្ភរឿងមេឃភ្លៀង លិចផ្លូវទៀតហើយ ព្រលឹងបងអើយ ទឹកលិចប៉ុណ្ណាក៏មិនជាបញ្ហាជាមួយ ម៉ូតូអគ្គិសនី YADEA ស៊េរីថ្មី អាចធ្វើដំណើរឆ្លងកាត់ទឹកបានដោយមិនបារម្ភពីទឹកចូលអាគុយខូច។ ហើយអ្វីដែលពិសេសជាងនេះទៅទៀតនោះ ម៉ូតូនេះអាចសាកថ្មម្តង ជិះបានពី ៧០ គីឡូម៉ែត្រ ទៅ ២០០គីឡូម៉ែត្រ អាស្រ័យលើម៉ូឌែលនីមួយៗ។
ជាមួយគ្នានេះដែរម៉ូតូ YADEA មានតម្លៃពីចាប់៧០០ដុល្លារឡើងទៅ ដោយក្នុងនោះមានម៉ូឌែលទំនើបៗជាច្រើនដែលងាយស្រួលឱ្យអតិថិជនក្នុងការជ្រើសរើស។ ដោយក្នុងនោះរួមមានដូចជា៖
១.ម៉ូតូអគ្គិសនី YADEA E8S-200៖ សាកថ្មម្តងអស់១,៦០០រៀល ជិះបាន២០០គីឡូម៉ែត្រ ក្នុងល្បឿន ៤៥ទៅ៥៥គីឡូម៉ែត្រក្នុងមួយម៉ោង។
២.ម៉ូតូអគ្គិសនី YADEA E8S Pro៖ សាកថ្មម្តងអាចជិះបានពី១១៥ទៅ១២៥ គីឡូម៉ែត្រជាមួយល្បឿន ៦០ទៅ៧០ គីឡូម៉ែត្រក្នុងមួយម៉ោង។
៣. ម៉ូតូអគ្គិសនី YADEA G5៖ មាន៣ពណ៍ សាកថ្មម្តងអាចជិះបានពី៧០ ទៅ៨០គីឡូម៉ែត្រ ហើយល្បឿនរត់បាន៥០គីឡូម៉ែត្រក្នុងមួយម៉ោង។
៤. ម៉ូតូអគ្គិសនី YADEA Odora Pro៖ សាកថ្មម្តងអាចជិះបានពី៩០ទៅ១០០ គីឡូម៉ែត្រ ជាមួយល្បឿន ៥០ទៅ៦០ គីឡូម៉ែត្រក្នុងមួយម៉ោង។
៥. ម៉ូតូអគ្គិសនី YADEA M6៖ មាន៣ពណ៍ សាកថ្មម្តងអាចជិះបានពី៧០ ទៅ៨០គីឡូម៉ែត្រ និងល្បឿនរត់ ៤៥ ទៅ ៥៥គីឡូក្នុងរយៈពេល១ម៉ោង។
៦.ម៉ូតូអគ្គិសនី YADEA S-Like៖ សាកថ្មម្តងអាចជិះបានពី៧០ ទៅ៨០គីឡូម៉ែត្រ និងល្បឿនរត់ ៤៥ ទៅ៥0គីឡូក្នុង១ម៉ោង។
៧.ម៉ូតូអគ្គិសនី YADEA M3៖ មាន២ពណ៍ សាកថ្មម្តង អាចជិះបានពី៧០ ទៅ៨០គីឡូម៉ែត្រ និងល្បឿនរត់ ៤៥ ទៅ ៥0គីឡូក្នុង១ម៉ោង។
ជម្រាបផងដែរថាសម្រាប់ក្រុមហ៊ុនយ៉ាឌាក្រៅអំពីម៉ូតូគឺមាននូវប្រភេទកង់កង់បីនិងប្រភេទស្គីជាច្រើនបន្ថែមទៀត។ ប្រសិនជាបងប្អូនចាប់អារម្មណ៌ជាមួយផលិតផល YADEA ឬចង់ដឹងព័ត៌មានលម្អិត អាចធ្វើការទំនាក់ទំនងតាមរយៈហ្វេកប៊ុកផេក YADEA Cambodia ឬលេខទូរស័ព្ទ 010 761 313៕
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T04:41:32.575Z",
"category": "កំពូលអ្នកលក់",
"views": 4075,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
មិនធម្មតា! ថៃជាប់លេខ២ លើពិភពលោកដែលអាចនាំចេញត្រីខកំប៉ុង ខណៈប្រទេស៤នេះ ជាទីផ្សារធំ
|
https://business-cambodia.com/articles/thailand-export-number-two
|
ទីផ្សារនាំចេញត្រីខកំប៉ុងរបស់ប្រទេសថៃ កំពុងតែឡើងកូដយ៉ាងខ្លាំង ខណៈពេលដែលថ្មីៗនេះ ប្រទេសថៃ បានក្លាយជាអ្នកនាំចេញត្រីខកំប៉ុង និងផលិតផលត្រីកែច្នៃធំជាងគេទី ២នៅលើពិភពលោក បន្ទាប់ពីប្រទេសចិន។ នេះបើយោងតាមការចេញផ្សាយដោយសារព័ត៌មាន The Nation ។
ប្រភពដដែលបានបន្តឱ្យដឹងទៀតថា គិតត្រឹមរយៈពេល ៥ខែដំបូងនៃឆ្នាំ២០២៣ ការនាំចេញត្រីខកំប៉ុង និងត្រីកែច្នៃនៅប្រទេសថៃ គឺមានតម្លៃរហូតដល់ទៅ ១,១៤ពាន់លានដុល្លារ ។ នៅក្នុងនោះដែរ ទំហំនៃការនាំចេញទៅកាន់ទីផ្សារក្រោមកិច្ចព្រមព្រៀង FTA គឺមានទំហំ ៣៥១,៧លានដុល្លារអាមេរិក ពោលគឺមានការកើនឡើងដល់ទៅ ១៥,៧% បើធៀបនឹងរយៈពេលដូចគ្នាកាលពីឆ្នាំមុន។ ចំពោះទីផ្សារនាំចេញសំខាន់ៗសម្រាប់ប្រទេសថៃរួមមាន ជប៉ុន អូស្ត្រាលី ឈីលី និងកូរ៉េខាងត្បូង។
លើសពីនេះទៅទៀត នាពេលបច្ចុប្បន្នប្រទេសថៃមានដៃគូពាណិជ្ជកម្មចំនួន១៨ ក្នុងនោះ១៥ ស្ថិតនៅក្នុងអាស៊ាន ចិន អូស្ត្រាលី នូវែលសេឡង់ ឈីលី និងហុងកុង។ ប្រទេសទាំងនេះ បានលុបចោលពន្ធនាំចូលលើត្រីខកំប៉ុង និងត្រីកែច្នៃរបស់ថៃ លើកលែងតែប្រទេសជប៉ុន កូរ៉េខាងត្បូង និងឥណ្ឌា ដែលនៅតែយកពន្ធនាំចូលលើផលិតផលមួយចំនួន។
លោក Auramon Supthaweethum ដែលជាអគ្គនាយកនៃនាយកដ្ឋានចរចាពាណិជ្ជកម្មរបស់ថៃ បានបញ្ជាក់ថា អាជីវកម្មថៃគួរតែទាញយកអត្ថប្រយោជន៍ពី FTAs ដើម្បីពង្រីកទៅកាន់ទីផ្សារបរទេសដែលមានតម្រូវការកើនឡើងផងដែរ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T04:08:29.340Z",
"category": "ចាប់ផ្តើមអាជីវកម្ម",
"views": 451,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ទីបំផុត! គម្រោងផ្លូវក្រវាត់ក្រុងទី៣ តម្លៃជាង២០០លាន$ កំណត់ថ្ងៃដាក់ឱ្យប្រើប្រាស់ហើយ
|
https://business-cambodia.com/articles/third-ring-road
|
ទីបំផុតផ្លូវក្រវាត់ក្រុងទី៣ ដែលជាផ្លូវដ៏សំខាន់ក្នុងការដឹកជញ្ជូន ដែលមានតម្លៃ២៦៧,៦៧ លានដុល្លារ គិតមកដល់ពេលនេះ បានបញ្ចប់ការសាងសង់១០០ភាគរយហើយ ខណៈផ្លូវនេះគ្រោងនឹងសម្ពោធដាក់ឱ្យប្រើប្រាស់ជាផ្លូវការនៅដើមខែសីហា ឆ្នាំ២០២៣ខាងមុខនេះ។
តាមការបញ្ជាក់របស់ឯកឧត្តម ហ៊ាង សុទ្ធាយុត្តិ អគ្គនាយកនៃអគ្គនាយកដ្ឋានបច្ចេកវិទ្យា និងទំនាក់ទំនងសាធារណៈ និងជាអ្នកនាំពាក្យក្រសួងសាធារណការ និងដឹកជញ្ជូន បានឲ្យដឹងថា “ ផ្លូវក្រវាត់ក្រុងខ្សែទី៣ ចាប់ផ្ដើមពីផ្លូវជាតិលេខ៤ តភ្ជាប់ផ្លូវលេខ៦ លេខ៥ លេខ៣ លេខ២ និងផ្លូវជាតិលេខ២១ គិតមកដល់ពាក់កណ្ដាលខែកក្កដា ឆ្នាំ២០២៣ សម្រេចបាន១០០ភាគរយហើយ ហើយកំពុងតែត្រៀមលក្ខណៈ ដើម្បីបើកសម្ពោធជាផ្លូវការក្រោមអធិបតីភាពដ៏ខ្ពង់ខ្ពស់សម្តេចតេជោ ហ៊ុន សែន នៅថ្ងៃទី៣ ខែសីហា ឆ្នាំ២០២៣ ខាងមុខនេះ”។
សូមជម្រាបផងដែរថា ផ្លូវក្រវាត់ក្រុងទី៣នេះ ត្រូវបានបើកការដ្ឋានសាងសង់កាលពីថ្ងៃទី១៤ ខែមករា ឆ្នាំ ២០១៩ ផ្លូវនេះមានប្រវែងសរុប ៥២,៩៨៣ គីឡូម៉ែត្រ មានទទឹង ២២ ម៉ែត្រ មាន ៤ គន្លង ។ ក្រវាត់ក្រុងថ្មីនេះត្រូវបានអនុវត្តការងារសាងសង់ដោយក្រុមហ៊ុន Shanghai Construction Group Co., Ltd. ក្នុងតម្លៃ ២៦៧,៦៧ លានដុល្លារ៕
អទ្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:21",
"date_created": "2023-07-19T04:00:48.822Z",
"category": "អចលនទ្រព្យ",
"views": 1478,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy",
"short_sentences"
]
}
|
ទន្តបណ្ឌិត ស្រស់ សិរីរៈ ប្រាប់ចំណុចសំខាន់ៗ ដែលអ្នកគួរដឹង មុនដាំបង្គោលធ្មេញក្នុងឆ្អឹង
|
https://business-cambodia.com/articles/viriya-dental-clinic
|
មានមនុស្សច្រើនណាស់ ដែលមិនទាន់ស្គាល់ថាអ្វីទៅជាការដាំបង្គោលក្នុងធ្មេញក្នុងឆ្អឹង? តើធ្មេញស្ថិតក្នុងសភាពបែបណា ទើបគួរទៅដាំបង្គោល? ដោយឡែកអ្នកខ្លះទៀត ពួកគាត់បានចោទជាសំណួរថា តើការដាំបង្គោលធ្មេញក្នុងឆ្អឹងអាចបានមួយជីវិតដែល ឬទេ?
ជុំវិញបញ្ហានិង ការចោទសួរពីសំណាកបងប្អូន ក្រុមការងារចាបក្រហម បានធ្វើការសម្ភាសជាមួយនឹង លោកទន្តបណ្ឌិត ស្រស់ សិរីរៈ (D.D.S) ដែលជាអ្នកជំនាញផ្នែកដាំបង្គោលធ្មេញក្នុងឆ្អឹង ដែលបានបញ្ចប់វគ្តសិក្សាពីសាស្រ្តចារ្យមកពីប្រទេសកូរ៉េ និង បញ្ចប់វគ្តសិក្សានៅប្រទេសថៃ បច្ចុប្បន្នជាម្ចាស់ ពេទ្យធ្មេញ វិរីយ៉ា លោកទន្តបណ្ឌិតបានពន្យល់ឱ្យដឹងថា៖ ការដាំបង្គោលធ្មេញក្នុងឆ្អឹង ឬ( Implant - អ៊ីមផ្លេន ) គឺជាការដាក់បង្គោលធ្មេញសិប្បនិម្មិត ចូលទៅក្នុងឆ្អឹងថ្គាម ក្នុងគោលបំណងដាក់ធ្មេញសិប្បនិម្មិតហើយ ការដាំបង្គោលធ្មេញក្នុងឆ្អឹងនេះ គឺជាវិធីសាស្រ្តល្អណាស់ សម្រាប់អ្នកដែលបាត់បង់ធ្មេញធម្មជាតិ។
តើធ្មេញស្ថិតក្នុងសភាពបែបណា ទើបគួរទៅដាំបង្គោល?
ជាការពិតណាស់ គឺនៅពេលដែលលោកអ្នកបាត់បង់ធ្មេញធម្មជាតិ ១គ្រាប់ ២គ្រាប់ ឬ៣គ្រាប់ ដែលធ្វើឱ្យមានផលវិបាកដល់ការទំពារអាហារ ដូច្នេះការដាំបង្គោលធ្មេញក្នុងឆ្អឹងនេះ គឺចូលជំនួសធ្មេញដែលបាត់បង់ទាំងនោះ ដែលវាមានសភាពរឹងមាំ ងាយស្រួលក្នុងការទំពារអាហារដូចធ្មេញធម្មជាតិផងដែរ។
តើការដាំបង្គោលធ្មេញក្នុងឆ្អឹង អាចបានមួយជីវិតដែរឬទេ?
ចំពោះរយៈពេលវិញ ការដាំបង្គោលធ្មេញក្នុងឆ្អឹងនេះ គឺអាចបានរយៈពេលចន្លោះពី២០ទៅ៣០ឆ្នាំ ឬអាចនឹងយូរជាងនេះ អាស្រ័យលើការថែទាំនិងយកចិត្តទុកដាក់ពីលោកអ្នក។
តើការដាំបង្គោលធ្មេញក្នុងឆ្អឹង មានគុណប្រយោជន៍អ្វីខ្លះ?
-ការដាំបង្គោលធ្មេញក្នុងឆ្អឹង មានគុណប្រយោជន៍សំខាន់ៗដូចជា៖
-ជួយឱ្យការទំពារអាហារបានម៉ដ្ឋល្អដូចធ្មេញធម្មជាតិ ដោះស្រាយបញ្ហាឈឺក្រពះ និងកាត់បន្ថយការឆ្លងមេរោគផ្សេងៗពីមាត់ធ្មេញ។
-មានលទ្ធិភាពជួយបំពេញភាពផតនៃថ្ពាល់ឱ្យមានលក្ខណៈពេញលេញស្រស់ស្អាតឡើងវិញ ធ្វើឱ្យទម្រង់មុខមើលទៅក្មេងជាងមុន។
-ជួយរក្សាកំហាប់ឆ្អឹង មិនរង្គើឬ ស្រគាធ្មេញ,ងាយស្រួលក្នុងការសម្អាត ជាពិសេសពណ៌ធ្មេញដូចធ្មេញធម្មជាតិ ជួយបង្កើនភាពស្រស់ស្អាតនៃសម្រស់។
-មានទំនុកចិត្តក្នុងការបរិភោគអាហារ លែងឈឺ លែងស្រៀវស្រាញ ។
ដើម្បីទទួលបានសុវត្ថិភាព និងភាពស្រស់ស្អាត » គឺបងប្អូនត្រូវតែធ្វើធ្មេញជាមួយទន្តបណ្ឌិតជំនាញច្បាស់លាស់ ចៀសវាងធ្វើខុសនាំឱ្យខូចទម្រង់ធ្មេញដើម ខាតលុយ ខាតពេលវេលាជាដើម។ ខាងក្រោមនេះ គឺជា ពេទ្យធ្មេញ វិរីយ៉ា ដែលមានលោកទន្តបណ្ឌិត ស្រស់ សិរីរៈ ជាគ្រូពេទ្យប្រចាំការនៅទីនេះ មានជំនាញនិងបទពិសោធន៍ច្រើនឆ្នាំ។ ការធ្វើធ្មេញមានការឈឺចាប់តិចតួចបំផុត និងមានសុវត្ថិភាពខ្ពស់ រាប់បញ្ចូលទាំងការផ្ដល់សេវាកម្ម និងការប្រើប្រាស់ឧបករណ៍ទំនើបទាន់សម័យ ក្នុងការធ្វើផងដែរ។
សម្រាប់ព័ត៌មានបន្ថែមសូមធ្វើការទំនាក់ទំនងតាមរយៈលេខទូរស័ព្ទ: 📞 010823383 / 0765555188
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-19T03:46:58.753Z",
"category": "PR",
"views": 472,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy",
"short_sentences"
]
}
|
ក្រសួងការងារប្រកាសច្បាស់ៗថា ម្ចាស់អាជីវកម្មត្រូវព្យាយាមបើកប្រាក់ខែ ឱ្យបុគ្គលិកទាំងអស់មុនថ្ងៃបោះឆ្នោត
|
https://business-cambodia.com/articles/staff-salary
|
កាលពីថ្ងៃទី៣ ខែមិថុនា ឆ្នាំ២០២៣ កន្លងទៅ ក្រសួងការងារ និងបណ្ដុះបណ្ដាលវិជ្ជាជីវៈ បានចេញនូវសេចក្ដីណែនាំមួយស្ដីពីការប្រកាសការបរិច្ឆេទនៃការបោះឆ្នោតជ្រើសតាំងតំណាងរាស្រ្ត សម្រាប់នីតិកាលទី៧ នៃរដ្ឋសភា ដែលនឹងប្រព្រឹត្តិទៅនៅថ្ងៃអាទិត្យ ទី២៣ ខែកក្កដា ឆ្នាំ២០២៣ ខាងមុខនេះ។
នៅក្នុងសេចក្ដីណែនាំនោះ ក្រសួងការងារ និងបណ្ដុះបណ្ដាលវិជ្ជាជីវៈ បានជម្រាបជូនទៅកាន់ ម្ចាស់ឬនាយករោងចក្រ សហគ្រាសទាំងអស់ ដែលស្ថិតក្នុងដែនអនុវត្តនៃច្បាប់ ត្រូវអនុញ្ញាតឱ្យបងប្អូនកម្មករនិយោជិតបានឈប់សម្រាកពីការងារចំនួន ៣ថ្ងៃ គឺនៅថ្ងៃទី២២ ថ្ងៃទី២៣ និងថ្ងៃទី២៤ ខែកក្កដា ឆ្នាំ២០២៣ ដោយរក្សាប្រាក់ឈ្នួល និងអត្ថប្រយោជន៍ផ្សេងៗដដែល។
ទន្ទឹមនឹងនោះ ម្ចាស់ឬនាយករោងចក្រ សហគ្រាស ត្រូវគោរពតាមការណែនាំសំខាន់២ខាងក្រោម៖
ទី១. រាល់ការឈប់សម្រាកដូចមានកំណត់ខាងលើ បងប្អូនកម្មករនិយោជិតពុំតម្រូវឱ្យបង្ហាញឯកសារពាក់ព័ន្ធផ្សេងៗនៅពេលត្រឡប់មកវិញឡើយ។
ទី២. និយោជកត្រូវខិតខំបើកប្រាក់ឈ្នួល ជូនបងប្អូនកម្មករនិយោជិតឱ្យបានមុនថ្ងៃទី២២ ខែកក្កដា ឆ្នាំ២០២៣។ បើពុំមានលទ្ធភាពបើកប្រាក់ឈ្នួលទាន់ពេលទេ សូមអនុញ្ញាតឱ្យបងប្អូនកម្មករនិយោជិតខ្ចីប្រាក់ឈ្នួលមួយភាគ (បុរេប្រទាន) ជាមុនសិន។
គួរជម្រាបផងដែរថា សេចក្ដីណែនាំនេះ ត្រូវបានក្រសួងការងារ និងបណ្ដុះបណ្ដាលវិជ្ជាជីវៈ រៀបចំឡើងក្នុងគោលបំណង បង្កលក្ខណៈងាយស្រួលសល់បងប្អូនកម្មករនិយោជិតក្នុងការចូលរួម បោះឆ្នោតជ្រើសតាំងតំណាងរាស្រ្ត សម្រាប់នីតិកាលទី៧ នៃរដ្ឋសភា៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-19T03:03:20.487Z",
"category": "ហិរញ្ញវត្ថុ",
"views": 586,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
iFood Plus ហ្រី្វ ឌីមសាំ ២០២៣ចាន និងប្រូម៉ូសិនធំៗ ក្នុងថ្ងៃបើកសម្ភោធសាខាថ្មី នៅអ៉ីអន ម៉ល មានជ័យ
|
https://business-cambodia.com/articles/i-food-plus-grand-opening-of-a-new-branch
|
ឱកាសពិសេស! iFood Plus ផ្តល់ជូន ឌីម សាំ (Dim Sum) ចំនួន ២០២៣ចាន ដល់អតិថិជនគ្រប់រូបញ៉ាំហ្វ្រីៗ រួមទាំងមានប្រូម៉ូសិនជាច្រើនផ្សេងទៀត ដើម្បីអបអរក្នុងថ្ងៃបើកសម្ភោធសាខាថ្មីរបស់ខ្លួនជាផ្លូវការនៅ អ៉ីអន ម៉ល មានជ័យ ចាប់ពីថ្ងៃទី២០ ដល់ថ្ងៃទី៣១ ខែកក្កដា ឆ្នាំ២០២៣។
ក្នុងនោះ បន្ថែមពីលើការផ្តល់ជូន ឌីម សាំ (Dim Sum) ញ៉ាំហ្រី្វៗ iFood Plus ក៏មានការផ្តល់ជូនពិសេសដូចជា ឈុតស្វាគមន៍តម្លៃត្រឹម ៥.៨០ដុល្លារក្នុងមួយឈុត (ចំណេញរហូតដល់ ៥០%) ខណៈជម្រើសសាច់មានសាច់ចៀម តម្លៃ ៦.៨០ដុល្លារ/ឈុត, សាច់គោស្មាមុខ តម្លៃ ៦.៨០ដុល្លារ/ឈុត និងសាច់ណងជ្រូក តម្លៃ ៥.៨០ដុល្លារ/ឈុត ជាតម្លៃមួយទាបបំផុតមិនធ្លាប់មានពីមុនមកទេ។
មិនតែប៉ុណ្ណោះ iFood Plus មានលក់ ឌីម សាំ ផលិតថ្មីៗជារៀងរាល់ថ្ងៃ ស៊ុប ប្រភេទសាច់ខ្វៃនិងទាខ្វៃ ព្រមទាំងអាហារសម្រន់ជាច្រើនមុខសម្បូរបែប ងាយស្រួលដល់អតិថិជនមានជម្រើសច្រើនក្នុងការទទួលទាន តម្លៃសមរម្យ មានផាសុខភាពល្អ បុគ្គលិករួសរាយរាក់ទាក់ កន្លែងធំទូលាយ ម្ហូបឆ្ងាញ់ជាប់ចិត្ត។
កាន់តែចាប់អារម្មណ៍ iFood Plus ដែលជាយីហោលក់ប្រភេទស៊ុប hotpot បង្កើតជាយូរឆ្នាំមកហើយ អាចទទួលបានប្រជាប្រិយភាពខ្លាំង និងការគាំទ្រឥតរីងស្ងួតពីសំណាក់មហាជនគ្រប់ស្រទាប់វណ្ណៈ រហូតមានឈ្មោះបោះសំឡេងជាយីហោលេចធ្លោមួយក្នុងប្រទេសកម្ពុជា ដោយសារការរក្សាបាននូវរសជាតិដើមដ៏ឈ្ងុយឆ្ងាញ់ឥតប្រែប្រួលគ្រប់សាខាទាំងអស់ និងមានសេវាកម្មគួរជាទីពេញចិត្ត។
គួរជម្រាបផងដែរថា iFood Plus បានចាប់កំណើតឡើងតាំងពីឆ្នាំ២០១៩មកម្ល៉េះ គិតមកទល់បច្ចុប្បន្នយីហោក្នុងស្រុកមួយនេះ បានពង្រីកខ្លួន ៣សាខាមកហើយ។
សាខាទី១ បាក់ទូក
សាខាទី២ ប៉េងហួតបឹងស្នោ
សាខាទី៣ អុីអន ម៉ល មានជ័យ ជាន់ទីពីរ។
ចំពោះកម្មវិធីបើកសម្ភោធជាផ្លូវការសាខាថ្មីរបស់ iFood Plus នឹងចាប់ផ្តើមពីម៉ោង ៩ព្រឹក ដល់ម៉ោង ១០យប់ ក្នុងថ្ងៃទី២០ ខែកក្កដា ឆ្នាំ២០២៣។ សម្រាប់ព័ត៌មានលម្អិត លោកអ្នកអាចធ្វើការទំនាក់ទំនងទៅកាន់លេខទូរស័ព្ទ ០៧៧ ៩១៨ ៣៥៣ / ០៨៧ ២១៧ ៣៤៨ (ទីតាំង)៕ សូមអរគុណ
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T18:25:21.940Z",
"category": "PR",
"views": 871,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
មាសប្រែប្រួលកាត់យប់! ហាងឆេងមាសប្រែប្រួលជាថ្មីនៅខែនេះក្រោយពីមានព័ត៌មានចេញពីអាមេរិក
|
https://business-cambodia.com/articles/gold-price-changed-again-in-july
|
កាលពីថ្ងៃទី១៣ខែកក្កដានេះតម្លៃហាងឆេងមាសបានចាប់ផ្ដើមប្រែប្រួលដោយតម្លៃកើនឡើងដោយសារតែប្រាក់ដុល្លាររបស់អាមេរិកមានការធ្លាក់ចុះ។ ចំណែកនៅយប់ថ្ងៃអង្គារនេះតម្លៃមាសក៏ចាប់ផ្ដើមប្រែប្រួលសាជារថ្មីដោយតម្លៃរបស់វាបានហក់ឡើងពី១៩៥៥ដុល្លារក្នុងមួយអោនដល់១៩៨០ដុល្លារក្នុងមួយអោន ពោលគឺកើនឡើងប្រមាណជាង១.២៤%។
បើយោងតាមវេបសាយKitco បានឲ្យដឹងថាហាងឆេងមាសលើទីផ្សារអន្តរជាតិបានចាប់ផ្ដើមហក់ឡើងជាថ្មីដោយសារប្រាក់ដុល្លាររបស់អាមេរិកចាប់ផ្ដើមចុះខ្សោយ។ លើសពីនេះប័ណ្ណបំណុលរតនាគារអាមេរិកចាប់ផ្ដើមធ្លាក់ចុះខ្លាំងក៏ជាកត្តារួមផ្សំធ្វើឲ្យតម្លៃចាប់ផ្ដើមហក់ឡើងផងដែរ។
ក្រៅពីប្រាក់ដុល្លារនិងប័ណ្ណរតនាគារអាមេរិកថយចុះក៏នៅមានកត្តាផ្សេងទៀតដែលធ្វើឲ្យតម្លៃមាសបន្តហក់ឡើងថែមទៀត។ ក្នុងនោះយើងសង្កេតឃើញថាទិន្នន័យនៃការលក់រាយរបស់អាមេរិកកើនឡើងយឺតលើសការរំពឹងទុកពោលគឺការលក់រាយនៅទីផ្សារអាមេរិកកើនឡើងត្រឹមតែ០.៥%ប៉ុណ្ណោះកាលពីខែមិថុនាឆ្នាំ២០២៣នេះ។
ទិន្នន័យនៃការលក់រាយនៅទីផ្សារអាមេរិកគឺបង្ហាញពីស្ថានភាពសេដ្ឋកិច្ចរបស់អាមេរិកផ្ទាល់។ អ៊ីចឹងបើការលក់រាយកើនឡើងយឺតមានន័យពលរដ្ឋអាមេរិកមិនទាន់មានទំនុកចិត្តក្នុងការចាយវាយដូច្នេះកំណើនសេដ្ឋកិច្ចអាមរិកក៏យឺតទៅតាមហ្នឹង។ ហើយទិន្នន័យនេះគឺជាសញ្ញាល្អសម្រាប់ទីផ្សារមាសដោយមាសបន្តហក់ឡើងបន្ថែមទៀត។
សម្រាប់ទីផ្សារមាសក្នុងស្រុកយើងមិនទាន់មានអ្វីប្រែប្រួលនៅឡើយទេព្រោះមាសទើបតែហក់ឡើងនៅពេលយប់ដោយសារព័ត៌មានពីអាមេរិក។ ហាងឆេងមាសក្នុងស្រុកថ្ងៃនេះមានតម្លៃ២៣០ដុល្លារក្នុងមួយជី។ រងចាំមើលថ្ងៃស្អែកហាងឆេងមាសក្នុងស្រុកប្រែប្រួលកម្រិតណា៕
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T16:27:01.209Z",
"category": "ហិរញ្ញវត្ថុ",
"views": 8909,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
កម្មវិធីកាត់តវីដេអូលើទូរស័ព្ទដៃ ៤នេះល្អបំផុត សម្រាប់អ្នករៀនដំបូងៗ ចង់កាត់វីដេអូខ្លួនឯង
|
https://business-cambodia.com/articles/cut-video-by-phone-with-4-app
|
បច្ចុប្បន្ននេះការប្រើប្រាស់កម្មវិធីកាត់តវីដេអូតាមទូរស័ព្ទដៃគឺមានការពេញនិយមខ្លាំង ព្រោះវាមានភាពងាយស្រួល លឿនរហ័ស និងមានមុខងារដែលអាចប្រើប្រាស់បានច្រើនគ្រាន់បើ។ យ៉ាងណាមិញកម្មវិធីកាត់តវីដេអូលើទូរស័ព្ទដៃទាំង៤នេះ ល្អបំផុតសម្រាប់អ្នករៀនដំបូងៗ ចង់កាត់តវីដេអូដោយខ្លួនឯង៖
១. CapCut
កម្មវិធី CapCut គឺជាកម្មវិធីកាត់តវីដេអូដ៏ពេញនិយមមួយ ដែលមនុស្សភាគច្រើនចូលចិត្តប្រើកម្មវិធី១មួយនេះ សម្រាប់ការកាត់តវីដេអូតាមទូរស័ព្ទដៃ ជាពិសេសសម្រាប់បង្ហោះលើ Tiktok តែម្តង។ ចំណុចពិសេសដែលធ្វើឱ្យកម្មវិធីនេះមានភាពពេញនិយមក៏ដូចជាទាក់ទាញខ្លាំង ដោយសារវាមានមុខងារដែលអាចដក Logo Watermark នេះចេញពីវីដេអូដែលយើងបានកាត់ផងដែរ។
២. InShot
Inshot គឺជាកម្មវិធី ពេញនិយមមួយដែលមិនសូវមានភាពស្មុគស្មាញច្រើននោះទេក្នុងការប្រើប្រាស់ដែលភាគច្រើនគេនិយមប្រើវាក្នុងការកាត់វីដេអូនៅលើ Instagram ។ សម្រាប់មុខងាររបស់វា គឺមានលក្ខណ:ពិសេស ដូចទៅនឹង App ខាងលើដែរគឺបងប្អូនអាចដក Logo App ចេញពីវីដេអូបាន។
៣. VN Video Editor
កម្មវិធីមួយនេះស្រដៀងគ្នាទៅនឹង CapCut ដែរ វាមានលក្ខណៈពិសេសសម្រាប់បងប្អូនដែលចូលចិត្តកាត់វីដេអូខ្លីៗ នៅលើ Facebook ។ កម្មវិធីនេះមានមុខងារមិនស្មុគស្មាញច្រើននោះទេ ហើយលោកអ្នកអាចដក Logo App ចេញដូចទៅនឹង CapCut ដែរ។
៤. Youcut
ចំពោះកម្មវិធី១នេះវិញការប្រើប្រាស់មិនតម្រូវឱ្យចាយលុយសូម្បី១សេនដែរដើម្បីប្រើ។ ប៉ុន្តែវាមានលក្ខណៈងាយស្រួលមិនខុសពីការបង់លុយដើម្បីប្រើប្រាស់នោះទេ។ កម្មវិធីនេះមានមុខងារមិនស្មុគស្មាញច្រើននោះទេ ហើយលោកអ្នកអាចដក Logo App ចេញដូចទៅនឹង CapCut ដែរ។
គួរបញ្ជាក់ផងដែរថាកម្មវិធីកាត់វិដេអូទាំង៤ខាងលើនេះ មិនតម្រូវឱ្យបង់ប្រាក់នោះទេ សម្រាប់ការប្រើប្រាស់ ហើយវាល្អបំផុតសម្រាប់អ្នកប្រើប្រាស់ដំបូងៗចង់កាត់វីដេអូដោយខ្លួនឯង ព្រោះវាមានលក្ខណៈសាមញ្ញា មុខងារច្រើនជម្រើស និងអាចប្រើសម្រាប់រុញវីដេអូរបស់លោកអ្នកទៅផ្លេតហ្វូមណាមួយ Direct ផងដែរ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T15:39:57.343Z",
"category": "ភាពជាអ្នកដឹកនាំ",
"views": 16800,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
ដំណឹង! ក្រសួងការងារប្រកាសឱ្យក្រុមហ៊ុន សហគ្រាសទាំងអស់ត្រូវអនុញ្ញាតឱ្យកម្មករ និយោជិតឈប់សម្រាកចំនួន៣ថ្ងៃ
|
https://business-cambodia.com/articles/3-days-off
|
យោងតាមសេចក្តីណែនាំរបស់ក្រសួងការងារនិងបណ្តុះបណ្តាលវិជ្ជាជីវៈមុននេះបន្តិចបានឱ្យដឹងថា ម្ចាស់រោងចក្រ សហគ្រាស គ្រឹះស្ថាន ដែលស្ថិតក្នុងដែនអនុវត្តនៃច្បាប់ស្តីពីការងាររួមមាន សិប្បកម្ម ក្រុមហ៊ុន សណ្ឋាគារ ភោជនីយដ្ឋាន ក្លឹបកម្សាន្ត កាស៊ីណូ ផ្សារទំនើប និងគ្រប់អាជីវកម្មទាំងអស់ ត្រូវតែអនុញ្ញាតឱ្យបងប្អូនកម្មករនិយោជិត បានឈប់សម្រាកពីការងារចំនួន ៣ថ្ងៃ ជាកំហិត នៅថ្ងៃទី ២២ ដល់ថ្ងៃទី២៤ ខែកក្កដា ឆ្នាំ ២០២៣ ដោយរក្សាប្រាក់ឈ្នួលនិងអត្ថប្រយោជន៍ផ្សេងៗដដែល ដើម្បីទៅបោះឆ្នោតជ្រើសតាំងតំណាងរាស្រ្ត សម្រាប់នីតិការទី៧ នេះ ដែលនឹងប្រព្រឹត្តិទៅនៅថ្ងៃ អាទិត្យ ទី ២៣ ខែ កក្កដា ឆ្នាំ ២០២៣ ខាងមុខនេះ។
អាស្រ័យហេតុនេះគ្រប់ម្ចាស់ក្រុមហ៊ុន សហគ្រាសទាំងអស់ត្រូវចូលរួមអនុវត្តតាមសេចក្តីណែនាំនេះ ក្នុងករណីមានការមិនអនុវត្តតាមសេចក្តីណែនាំខាងលើ សូមបងប្អូនកម្មករនិយោជិតផ្តល់ព័ត៌មានមកក្រសួងជាបន្ទាន់តាមរយៈតេឡេក្រាម ឬ តាមខ្សែទូរស័ព្ទបន្ទាន់ ១២៩៧៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T10:52:35.274Z",
"category": "ព័ត៌មានថ្មីៗ",
"views": 6072,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
ជ្រើសតែ១បានហើយ! មកស្គាល់ក្បួនដោះបំណុលធំៗ៤ បានផលបំផុត បើរើសខុសអ្នកនឹងវ័ណ្ឌកថែម
|
https://business-cambodia.com/articles/4-rules-to-get-out-of-debt
|
ជាធម្មតាមេទ័ពមិនអាចដឹកនាំទ័ពធ្វើសង្គ្រាមដណ្ដើមយកជ័យជំនះដោយមិនបានត្រៀមយុទ្ធសាស្រ្តទុកមុនឡើយ ហើយការដោះបំណុលក៏ដូចគ្នាដែរ អ្នកមិនអាចដោះបំណុលអស់លឿនទេបើអ្នកមិនបានត្រៀមក្បួនទុកជាមុន។
ជាក់ស្ដែងមានក្បួនជាច្រើនសម្រាប់ដោះបំណុល ប៉ុន្តែមិនមែនមានន័យថាគ្រប់វិធីទាំងអស់សុទ្ធតែត្រូវនឹងស្ថានភាពជីវភាពរបស់មនុស្សគ្រប់ៗគ្នាឡើយ។ ថ្ងៃនេះដែរ Business Cambodia សូមលើកយកនូវ ក្បួនដោះបំណុលចំនួន៤ប្រភេទ ដែលលោកអ្នកអាចជ្រើសរើសយកមួយណាក៏បានយកមកប្រើ ដើម្បីដោះស្រាយបញ្ហាបំណុលឱ្យចំជាមួយស្ថានភាពជីវភាពរបស់អ្នកផ្ទាល់។
ទី១. Debt Snowball៖ ក្បួនដោះបំណុលបែបព្រិលទឹកកកគឺជាក្បួនដែលពេញនិយមបំផុតមួយ ដែលមនុស្សភាគច្រើនសុទ្ធតែប្រើប្រាស់វាសម្រាប់ដោះស្រាយបញ្ហាបំណុល។ ដើម្បីប្រើក្បួនដុំព្រិល លោកអ្នកត្រូវចាប់ផ្ដើមពីការកត់ត្រារាល់បំណុលទាំងអស់ដែលអ្នកមាន ដោយរៀបតាមលំដាប់ពីការប្រាក់ខ្ពស់ជាងគេ មកការប្រាក់ទាបបំផុត។ បន្ទាប់មកខំប្រឹងរកចំណូលបន្ថែម និងចាប់ផ្ដើមសងពីបំណុលដែលមានការប្រាក់ខ្ពស់ជាងគេមុន ហើយនៅក្នុងចំណោមបំណុលដែលមានការប្រាក់ខ្ពស់នោះ លោកអ្នកអាចសងពីបំណុលទាបជាងគេមុន (ក្នុងករណីមានម្ចាស់បំណុលការប្រាក់ខ្ពស់លើសពី២នាក់) ។
ការប្រើក្បួនដុំព្រិល អាចជួយឱ្យលោកអ្នកមានឱកាសផ្ដោតលើការខំប្រឹងដោះបំណុលម្ដងមួយៗ ដោយមិនមានអារម្មណ៍តានតឹង ឬរញ៉េរញ៉ៃជាមួយនឹងបំណុលច្រើនក្នុងពេលតែមួយ។ វាអាចជួយឱ្យសម្ពាធកាន់តែស្រាល ប៉ុន្តែអាចនឹងពិបាកប្រសិនបើចរចារជាមួយនឹងម្ចាស់បំណុលមិនបាន ព្រោះថាក្បួននេះតម្រូវឱ្យលោកអ្នកចរចារនឹងម្ចាស់បំណុលសុំពេលផ្ដាច់កម្ចីម្ដងមួយៗ។ សូមបញ្ជាក់ផងដែរថា ក្បួនដុំព្រិលមិនសក្តិសមសម្រាប់ការផ្ដាច់កម្ចីទិញផ្ទះឡើយ។
ទី២. Debt Avalanche៖ ក្បួននេះក៏មានអ្នកជំនាញណែនាំច្រើនដែរ ហើយវាសមស្របសម្រាប់អ្នកមានម្ចាស់បំណុលច្រើន។ តាមក្បួននេះ គេបែងចែកបំណុលទៅតាមចំនួននៃអត្រាការប្រាក់ ដែលមានដូចជា បំណុលការប្រាក់ខ្ពស់ បំណុលការប្រាក់ទាប និងបំណុលគ្មានការប្រាក់។
ជំហានដំបូងគេដោះបំណុលដែលមានការប្រាក់ខ្ពស់ជាងគេបង្អស់ជាមុនសិន ដើម្បីសម្រាលបន្ទុកដែលធ្ងន់ជាងគេមុន។ វិធីនេះអាចជួយសន្សំសំចៃពេលវេលា ព្រមទាំងសន្សំបានទាំងថវិកាផងដែរ ព្រោះថាបំណុលការប្រាក់ខ្ពស់ទុកកាន់តែយូរកាន់តែខាតលុយមិនខាន ហេតុនេះហើយទើបគេដោះមុនឱ្យហើយ។
ទី៣. Debt Consolidation៖ វិធីទី៣ គឺជាការបង្រួមបំណុលដែលមានទាំងអស់ឱ្យមកនៅផ្ដុំគ្នាតែមួយកន្លែង។ ជាទូទៅអ្នកមានបំណុលច្រើនម្ចាស់ តែងតែជ្រើសរើសក្បួនមួយនេះសម្រាប់ដោះស្រាយ។
ក្បួននេះដំណើរការ ដោយការបង្កើតបំណុលថ្មី នៅធនាគារ ឬស្ថាប័នហិរញ្ញវត្ថុ ឬម្ចាស់បំណុលណាមួយដែលអាចយកអត្រាការប្រាក់ថេរ ក្នុងកម្រិតទាបជាងការប្រាក់នៃបំណុលដែលអ្នកកំពុងមាន។ គេប្ដូរពីការសងបំណុលច្រើនច្រក មកជាសងសរុបតែមួយច្រក ជួយឱ្យចំណេញទាំងពេលវេលា និងកាត់បន្ថយភាពស្មុគស្មាញ។
ក្បួននេះពឹងផ្អែកលើជំនាញនៃការចរចារបស់អ្នកមួយផ្នែកធំ ព្រោះថាលុះត្រាតែអ្នកចរចាបានការប្រាក់ទាបទើបអ្នកអាចបង្រួមបំណុលបាន។ សម្រាប់អ្នកដែលមានទំនាក់ទំនងល្អ និងជាទីទុកចិត្តនៃញាតិមិត្តបងប្អូន គឹអាចជ្រើសរើសខ្ចីលុយពីបងប្អូន ដែលមិនគិតការប្រាក់ឬគិតតិចជាងធនាគារ យកមកដោះបំណុលសិន បន្ទាប់មកសងបងប្អូនឯងវិញ វាងាយស្រួលហើយក៏មិនស្មុគស្មាញច្រើន។
ទី៤. Debt Management plan៖ ក្បួនចុងក្រោយនេះ គេប្រើទូទៅសម្រាប់អ្នកប្រើប្រាស់កាតឥណទាន។ គេធ្វើការបង្រួបបង្រួមការទូទាត់តាមកាតឥណទានផ្សេងៗ ឱ្យទៅជាការទូទាត់តែមួយ។ វាអាចជួយកាត់បន្ថយអត្រាការប្រាក់ ជួយឱ្យការសងបំណុលកាតឥណទានរបស់អ្នកលែងមានបញ្ហាស្មុគស្មាញ អ្វីដែលសំខាន់គឺជួយឱ្យបំណុលរបស់អ្នកមានរបៀបរៀបរយល្អ ចៀសផុតពីការបង្កើតបំណុលលើសកម្រិត។
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T10:22:22.603Z",
"category": "ហិរញ្ញវត្ថុ",
"views": 604,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
ស្ពានឆ្លងទន្លេវែងជាងគេនៅខ្មែរ ប្រវែងសរុបជាង ៣ គីឡូម៉ែត្រ នឹងត្រូវបើកការដ្ឋានសាងសង់នៅឆ្នាំក្រោយ
|
https://business-cambodia.com/articles/new-bridge-updated
|
ស្ពានប្រវែង វែងជាងគេនៅកម្ពុជាដែលមានសរុបជាង ៣ គីឡូម៉ែត្រ នឹងត្រូវសាងសង់ឆ្លងកាត់ទន្លេសាបតភ្ជាប់ពីខេត្ដកំពង់ឆ្នាំងទៅខេត្ដកំពង់ធំនាពេលខាងមុខ។ នេះបើយោងតាមការបញ្ជាក់ពីមន្ដ្រីរាជរដ្ឋាភិបាលកាលពីពេលថ្មីៗកន្លងទៅនេះ។
តាមការលើកឡើងពីឯកឧត្ដម ស៊ុន សុវណ្ណារិទ្ធិ អភិបាលនៃគណៈអភិបាលខេត្ដកំពង់ឆ្នាំងគម្រោងស្ពានឆ្លងកាត់ទន្លេសាបនេះមានប្រវែង ៣.៩ គីឡូម៉ែត្រ ប៉ុន្ដែតាមការបញ្ជាក់ចុងក្រោយពីឯកឧត្ដមទេសរដ្ឋមន្ដ្រី ស៊ុន ចាន់ថុល ការសិក្សាដូរទីតាំងថ្មីស្ពាននេះមានប្រវែង ៣.៣ គីឡូម៉ែត្រ។
ថ្លែងនៅក្នុងពិធីអញ្ជើញចុះពិនិត្យទីតាំងសាងសង់កំពង់ផែពហុបំណង និងមណ្ឌលភស្តុភារកម្មកំពង់ឆ្នាំង កាលពីខែមីនា ឆ្នាំ២០២៣ ឯកឧត្ដមទេសរដ្ឋមន្ដ្រីបានមានប្រសាសន៍ថា «ឯកឧត្ដមអភិបាលខេត្ដលើកឡើងមិញស្ពាន ៣.៩ គីឡូម៉ែត្រ ប៉ុន្ដែឥឡូវយើងដូរទីតាំងតែ ៣.៣ គីឡូម៉ែត្រទេ ប៉ុន្ដែជាស្ពានវែងជាងគេបំផុតនៅកម្ពុជាយើង ៣.៣គីឡូនេះឯង»។
សូមជម្រាបថា គម្រោងស្ពានដ៏វែងនេះ គឺស្ថិតនៅក្នុងគម្រោងសាងសង់ផ្លូវ ៥០C ដែលមានប្រវែង ៥៨ គីឡូម៉ែត្រ។ ក្នុងនោះបើតាមការលើកឡើងបន្ថែមរបស់ឯកឧត្ដមនៅក្នុងការអញ្ជើញចុះពិនិត្យលទ្ធភាពក្នុងការលើកកម្រិតគុណភាពកំណាត់ផ្លូវជាតិលេខ ៤៨ កាលពីថ្ងៃទី២២ ខែមីថុនា បានឲ្យដឹងថា ផ្លូវ និងស្ពាន ដ៏វែងនេះនឹងសាងសង់នៅក្នុងឆ្នាំ២០២៤ ខាងមុខនេះផងដែរ។ តាមការប៉ានស្មាន គម្រោងនេះត្រូវចំណាយថវិកាសរុប ២៥០ លានដុល្លារ ក្នុងចំណាយលើផ្លូវ ១៥០ លានដុល្លារ និងស្ពានចំនួន ១០០ លានដុល្លារ។
គួរជម្រាបផងដែរថា បច្ចុប្បន្នស្ពានដែលវែងជាងគេនៅក្នុងប្រទេសកម្ពុជា គឺស្ពានត្សឹបាសា ឬស្ពានអ្នកលឿន ដែលមានប្រវែងសរុប ២ ២១៥ ម៉ែត្រ សាងសង់ឆ្លងកាត់ទន្លេងមេគង្គ ភ្ជាប់ពីខេត្តកណ្តាល ទៅខេត្តព្រៃវែង និងឆ្ពោះទៅខេត្តស្វាយរៀង៕
រូបតំណាង
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T09:45:36.809Z",
"category": "អចលនទ្រព្យ",
"views": 5776,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ឈប់ប្រើiPhone! រុស្ស៊ីប្រកាសជាផ្លូវកាមិនឲ្យមន្រ្តីរដ្ឋាភិបាលទាំងអស់ប្រើទូរស័ព្ទiPhoneដាច់ខាត
|
https://business-cambodia.com/articles/russia-ban-offials-using-iphone
|
មន្រ្តីរដ្ឋាភិបាលរបស់រុស្ស៊ីត្រូវបានហាមប្រើប្រាស់ទូរស័ព្ទiPhone នៅក្នុងប្រទេសរុស្ស៊ីចាប់ពីថ្ងៃទី១៧ខែកក្កដាឆ្នាំ២០២៣នេះតទៅក្រោមហេតុផលថាiPhone របស់អាមេរិកអាចជាឧបករណ៍ក្នុងការHackយកទិន្នន័យផ្សេងៗរបស់រដ្ឋាភិបាលរុស្ស៊ី។
បើយោងតាមការចុះផ្សាយរបស់ Financial Times បានឲ្យដឹងថាចាប់ពីថ្ងៃទី១៧ខែកក្កដាឆ្នាំ២០២៣នេះតទៅបុគ្គលិកនៃក្រសួងពាណិជ្ជកម្មរបស់រុស្ស៊ីមិនត្រូវប្រើប្រាស់iPhone ជាដាច់ខាតជាពិសេសប្រើប្រាស់iPhone ទាក់ទងនឹងការងាររេដ្ឋាភិបាលជាដើម។
តាមពិតទៅកាលពីខែមីនាឆ្នាំ២០២៣រដ្ឋាបាលក្រុង Kremlin នៃប្រទេសរុស្ស៊ីបានប្រាប់មន្រ្តីទាំងអស់ឲ្យឈប់ប្រើប្រាស់iPhone ជាបន្ទាន់ដោយសារមានការព្រួយបារម្ភថាពួកគាត់អាចងាយត្រូវបានអាមេរិកលួចយកទន្នន័យ(Hack)។ ចំណែកកាលពីខែមិថុនាឆ្នាំ២០២៣នេះរុស្ស៊ីក៏បានចោទប្រកាន់ថាក្រុមហ៊ុន Apple បានធ្វើការជាមួយភ្នាក់ងារឆ្លាតវៃក្នុងគោលបំណងមិនល្អ។
បើទោះបីជារុស្ស៊ីបានចោទប្រកាន់Apple ថាមានបំណងមិនល្អក្នុងន័យលួចទិន្នន័យពីមន្រ្តីរដ្ឋាភិបាលរុស្ស៊ីក៏ដោយក៏រុស្ស៊ីមិនទាន់មានភស្ដុតាងគ្រប់គ្រាន់ក្នុងការចោទប្រកាន់ឡើយ ហើយApple ខ្លួនឯងផ្ទាល់ក៏បានប្រកាសពីការធ្វើបច្ចុប្បន្នភាព( Update) IOS Software របស់ខ្លួននៅទីក្រុងមូស្កូប្រទេសរុស្ស៊ីផងដែរ។
គួរបញ្ជាក់ផងដែរថាការហាមមិនឲ្យមន្ត្រីរដ្ឋាភិបាលប្រើប្រាស់iPhone នេះមិនមានជះឥទ្ធិពលទៅដល់អ្នកប្រើប្រាស់ទូទៅនៅប្រទេសរុស្ស៊ីឡើយ។ ជុំវិញiPhone នៅប្រទេសរុស្ស៊ី ក្រុមហ៊ុនApple បានដកខ្លួនឈប់ប្រតិបត្តិការអាជីវកម្មរបស់ខ្លួននៅប្រទេសនេះចាប់តាំងពីសង្រ្គាមរវាងរុស្ស៊ីនិងអ៊ុយក្រែនចាប់ផ្ដើមកើតឡើង។ យ៉ាងណាមិញផលិតផលរបស់Apple ត្រូវបានក្រុមហ៊ុនក្នុងស្រុកនាំចូលទៅចែកចាយជាធម្មតា៕
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T09:44:07.809Z",
"category": "ហិរញ្ញវត្ថុ",
"views": 178,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ចង់រកលុយពីយូធូប អ្នកជំនាញជើងចាស់ បង្ហាញផ្លូវ៦ជំហានសម្រាប់អ្នក ទើបធ្វើវីដេអូដំបូងៗ
|
https://business-cambodia.com/articles/6way-get-income-from-youtube-by-mrs-chhon-vesna
|
មួយរយៈចុងក្រោយនេះការរកចំណូលតាមកម្មវិធីបណ្តាញសង្គមធំៗ ដូចជាហ្វេកប៊ុក យូធូប និងតិចតុកមានភាពពេញនិយមខ្លាំង។ អាស្រ័យហេតុនេះយើងសូមលើកយកនូវការចែករំលែករបស់អ្នកជំនាញផលិតវីដេអូជើងចាស់ម្នាក់គឺលោក ឆុន វាសនា បានបង្ហើបប្រាប់ផ្លូវ អំពីការរកចំណូលតាមយូធូប ដល់អ្នកដែលចង់ចាប់ផ្តើមធ្វើវីដេអូដំបូងៗ។
មានបទពិសោធន៍ជិត១០ឆ្នាំលើការធ្វើយូធូប លោក ឆុន វាសនា បានបង្ហើបឱ្យដឹងថាដើម្បីអាចធ្វើយូធូបឱ្យត្រូវស្តង់ដារ ដំបូងអ្នកធ្វើត្រូវដឹងពីប្រភេទមាតិកាជាមុនដែលក្រុមហ៊ុន បានចែកចេញជា២ប្រភេទដោយទី១គឺផ្នែកសម្រាប់មាតិកាអប់រំ និងទី២គឺផ្នែកកម្សាន្ត។
ដូច្នេះហើយបងប្អូនត្រូវដឹងថាបងប្អូននឹងរើសមាតិកាប្រភេទណាយកមកផលិត បន្ទាប់មកនៅក្នុងនោះគេមានបែងចែកទៀតថាតើ ផ្នែកអប់រំមានមាតិកាវីដេអូបែបណាខ្លះ ផ្នែកកម្សាន្តមានមាតិកាវីដេអូបែបណាខ្លះទៀត។
ដោយឡែកខាងក្រោមនេះគឺជាការចែករំលែក៦ចំណុចពីលោក ឆុន វាសនា ដល់អ្នកដែលធ្វើយូធូបថ្មីថ្មោងគួរធ្វើបើចង់រកចំណូលពីយូធូប៖
១. ត្រូវរកឲ្យបាន១ពាន់ Subscribers និង ៤ពាន់ម៉ោង (ក្នុងរយៈពេល១២ខែចុងក្រោយ) រឺ ១០លាន Views (ក្នុងរយៈពេល៣ខែចុងក្រោយ បើធ្វើ Shorts)
២. ត្រូវស្នើរ Google Adsense (ដើម្បីទុកផ្ទេរលុយដែលរកបាន Cambodia)
៣. ត្រូវ Verify អត្តសញ្ញាណប័ណ្ណ (ដើម្បីបញ្ជាក់អត្តសញ្ញាណ)
៤. រង់ចាំ pin code (លេខកូដដែល Google ផ្ញើតាមប្រៃសណីយ៍)
៥. បំពេញ Tax (ពន្ធដា អាមេរិក)
៦. ភ្ជាប់កុងធនាគារ (ក្នុងប្រទេស)
គួររំលឹកផងដែរថាលោក ឆុន វាសនា គឺជាអ្នកផលិតវីដេអូយូធូបម្នាក់ដែលអាចទទួលនូវ ប៊ូតុងប្រាក់ ដែលមាន Channel Subscribe រហូតដល់ទៅ 170K រូបនេះក៏មាន Facebook Page ឈ្មោះថា CHHON Veasna - ឆុន វាសនា ដែលមានអ្នកតាមដានប្រមាណជាង65K និងតែងតែចែករំលែកចំណេះដឹងថ្មីៗក្នុងការធ្វើវីដេអូនិងយូធូប ដោយឥតគិតថ្លៃដល់បងប្អូនដែលតាមដានផងដែរ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T09:44:01.213Z",
"category": "ភាពជាអ្នកដឹកនាំ",
"views": 1450,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy"
]
}
|
កុំច្រឡំថាបរទេស! កសិដ្ឋានចិញ្ចឹមសត្វខ្នាតធំ២ របស់កូនខ្មែរ កំពុងតែទាក់ទាញភ្ញៀវទេសចរណ៍ចូលលេងឥតដាច់
|
https://business-cambodia.com/articles/two-large-scale-livestock-farms
|
កាលពីមុននៅពេលដែលបងប្អូនប្រជាជនខ្មែរចង់ទៅលេងកន្លែងចិញ្ចឹមសត្វខ្នាតធំ ឬកន្លែងដែលចិញ្ចឹមសត្វដែលមានទេសភាពស្អាតអមជាមួយធម្មជាតិពណ៌ខៀវខ្ចី គឺតែងតែធ្វើដំណើរទៅក្រៅប្រទេសឬទៅប្រទេសជិតខាងជាដើម ប៉ុន្តែនាពេលនេះសម្រាប់លោកអ្នកដែលចង់ទៅលេងកសិដ្ឋានចិញ្ចឹមដែលអមជាមួយភ្នំព័ទ្ធជុំវិញមិនបាច់ធ្វើដំណើរទៅឆ្ងាយទេ ខណៈពេលមានកសិដ្ឋានចិញ្ចឹមសត្វរបស់ខ្មែរ២ កំពុងទាក់ទាញភ្ញៀវទេសចរណ៍យ៉ាងខ្លាំងហើយមានសម្រស់មិនចាញ់បរទេសទេ។
ជាក់ស្តែង នៅក្នុងបទសម្ភាសន៍ជាមួយក្រុមការងារចាបក្រហម លោក ឃឹម ស្រង់ ដែលប្រធានគ្រប់គ្រងកសិដ្ឋានចិញ្ចឹមអូទ្រីសនៅខេត្តព្រះសីហនុ បាននិយាយថា មូលហេតុដែលធ្វើឱ្យលោកសម្រេចចិត្តចិញ្ចឹមអូទ្រីសនេះឡើងមក ដោយសារតែលោកមើលឃើញថា នៅក្នុងស្រុកយើងពុំសូវមានអ្នកចិញ្ចឹមអូទ្រីសទេ ម្យ៉ាងសត្វនេះជាប្រភេទសត្វកម្របែបនេះលោកមើលឃើញថា ប្រសិនជាអាចចិញ្ចឹមសត្វនេះបានល្អលោកក៏អាចច្នៃវាចេញជាកសិទេសចរណ៍ដើម្បីជាការទាក់ទាញភ្ញៀវទេសចរណ៍ឱ្យមកលេងកំសាន្តខេត្តព្រះសីហនុកាន់តែច្រើនឡើង។
បើក្រឡេកមកមើលការចិញ្ចឹមសត្វអូទ្រីសនេះវិញ លោក ឃឹម ស្រង់ បានពន្យល់ថា មិនសូវជាលំបាកចិញ្ចឹមឡើយហើយបើយើងរៀនឆាប់យល់ពីរបៀបមើលជំងឺនឹងរបៀបដាក់ចំណីឱ្យសត្វនេះវិញគឺកាន់តែងាយស្រួល ចំណែកសត្វអូទ្រីសនេះវិញក្នុង១ឆ្នាំគឺពងម្តង ដោយក្នុង១ដងវាអាចពងពីខែ១១ រហូតដល់ខែ ៤ឯណោះ ហើយក្នុង១ក្បាលពងអូទ្រីសនឹងវាអាចពងពី៣០ ទៅ៤០ ក្បាលផងដែរ។ យ៉ាងណាមិញ សម្រាប់លោកអ្នកចង់ទៅលេងកសិដ្ឋានចិញ្ចឹមពងអូទ្រីសអាចឆាតទៅផេកផ្ទាល់ដែលមានឈ្មោះថា កសិដ្ឋានចិញ្ចឹមចៀម អូទ្រីស ខេត្តព្រះសីហនុ ឬធ្វើការទំនាក់ទំនងទៅកាន់លេខទូរស័ព្ទ 092 877 755។
ជាមួយគ្នានោះដែរ ក៏មានកសិដ្ឋានចិញ្ចឹមចៀមមួយកន្លែងនៅខេត្តកំពង់ឆ្នាំង ដែលបង្កើតឡើងដោយកូនខ្មែរ១រូប គឺមានឈ្មោះថា លោក ចាន់ វីរៈ ហើយចំពោះមូលហេតុដែលធ្វើឱ្យលោកចិញ្ចឹមចៀមនេះឡើងមកដោយសារតែលោកមានគោលបំណង ច្នៃជាកសិដ្ឋានកសិទេសចរណ៍ ដែលមានបន្លែនិងចិញ្ចឹមសត្វ នៅក្នុងកសិដ្ឋានរបស់លោកក្នុងខេត្តកំពង់ឆ្នាំងនេះផងដែរ។
លោក វីរៈបុត្រ ដែលជាម្ចាស់កសិដ្ឋានចិញ្ចឹមចៀម បានបញ្ជាក់ថា នាពេលនេះការចិញ្ចឹមចៀមរបស់លោកគឺកាន់តែកើនឡើង ចំណែកតម្រូវការក៏កាន់តែកើនឡើងព្រោះប្រជាជនយើងពេលនេះចូលចិត្តបរិភោគសត្វចៀមខ្លាំងណាស់។ ដូច្នេះចំពោះលោក លោកស្រីដែលមានចម្ងល់ទាក់ទងជាមួយការចិញ្ចឹមចៀម ឬចង់ដឹងព័ត៌មានលំអិតផ្សេងៗអាចទំនាក់ទំនងទៅកាន់លេខ 093 615 102 ឬហ្វេសប៊ុកផេក Organic Sheep Farm កសិដ្ឋានកូនចៀមធម្មជាតិ ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T09:20:27.027Z",
"category": "ចាប់ផ្តើមអាជីវកម្ម",
"views": 862,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
កុំគិតតែផុសលក់ពេក អត់ដាច់ទេ! តោះមកដឹង៤ក្បាច់ លក់ទំនិញលើផេកមានអ្នកទិញច្រើន
|
https://business-cambodia.com/articles/key-to-make-more-costumer
|
ការលក់តាមអនឡាញគឺជាអាជីវកម្មមួយដែលនរណាក៏អាចចាប់ផ្តើមបាន ព្រោះវាមិនតម្រូវឱ្យមានដើមទុនច្រើន ដើម្បីជួលតូប ជួលដីនោះទេ ពោលមានតែទូរស័ព្ទមួយក៏អាចធ្វើបាន។ ទន្ទឹមនឹងភាពងាយស្រួលនេះដែរក៏ពុំមែនមានន័យថា គ្រប់គ្នាសុទ្ធតែអាចដំណើរការបានរលូន និងជោគជ័យដែរ ជាក់ស្តែងវាទាមទារឱ្យយើងមានក្បួន និងរបៀបធ្វើត្រឹមត្រូវទើបអាចទទួលបានផលល្អ។
ពាក់ព័ន្ឋជាមួយបញ្ហានេះ ថ្ងៃនេះ Business Cambodia សូមលើកយកគន្លឹះផុស៤ លក់លើផេកដឹងតែមានអ្នកទិញ។ ដោយក្នុងនោះរួមមាន៖
១. មិនព្យាយាមផុសអួតផលិតផល៖ ជាការពិតណាស់ដើម្បីលក់ដាច់ មិនគួរអួតពីផលិតផលដែលអ្នកលក់នោះទេ ព្រោះអតិថិជនអាចនឹងមានអារម្មណ៍ថា ឱ្យតែរបស់យើងលក់ យើងអួតចឹង ព្រោះចង់ឱ្យគេទិញ។ ម្ល៉ោះហើយក្នុងនាមជាអ្នកលក់ អ្នកត្រូវបង្កើតភាពជឿជាក់លើខ្លួនឯងដោយការខិតខំស្វែងរកដំណោះស្រាយសម្រាប់អតិថិជនរបស់អ្នក នោះមានន័យថាការផ្លាស់ប្តូរពីអួតអំពីផលិតផលទៅជាដំណោះស្រាយបញ្ហាជូនអតិថិជនវិញ។
ហើយអ្វីដែលកាន់តែសំខាន់ជាងនេះទៅទៀត នៅពេលដែលយើងអាចដោះស្រាយបញ្ហាជូនពួកគាត់បាន នោះគាត់និងសប្បាយចិត្ត ហើយថែមទាំងជួយផ្សាព្វផ្សាយទៅកាន់មនុស្សជាទីស្រលាញ់របស់ពួកគាត់បន្តទៀត។
២.ផុសប្រមូសិនដោយបង្កើតអារម្មណ៍បន្ទាន់៖ តាមពិតទៅការប្រមូលសិននៅតែជាទិចនិកធ្វើទីផ្សារដ៏ពេញនិយមមួយរបស់ អ្នកលក់នាពេលបច្ចុប្បន្ន ការប្រមូលសិននៅក្នុងនេះគឺសំដៅទៅលើ ថ្ងៃពិសេសណាមួយ ដូចជាថ្ងៃឈប់ សម្រាកសៅរ៍ អាទិត្យ ឬពិធីបុណ្យធំៗ ភ្ជុំបិណ្ឌ ចូលឆ្នាំជាដើម ដោយក្នុងនោះទាំងអស់គ្នាអាចធ្វើការ ប្រាប់ទៅកាន់អតិថិជន ថានឹងលក់ទំនិញឱ្យអស់ ថែមជូនការដូ ចំនួនមានកំណត់ ទាំងនេះសុទ្ធតែជាពាក្យ ដែលធ្វើឱ្យភ្ញៀវមានអារម្មណ៍ថាចង់ទិញ ខ្លាចបាត់បងឱកាសនៅក្នុងការទិញរបស់ខ្លួន ។
៣. ផ្តល់ទំនុកចិត្ត៖ ជាការពិតណាស់ក្នុងការលក់ដំបូងភ្ញៀវអាចនឹងមើលយើង ប៉ុន្តែមិនអាចទិញពីយើងទេ ចម្លើយនោះព្រោះតែគាត់ខ្វះទំនុកចិត្ត ដូច្នេះហើយអ្នកត្រូវព្យាយាមធ្វើយ៉ាងណា ឱ្យភ្ញៀវជឿលើយើង ដោយអ្នកនិយាយតែពាក្យពិត ល្អថាល្អ ស្អាតថាស្អាត ហើយបើភ្ញៀវយកទៅមិនដូចអ្វីដែលអ្នកនិយាយ យើងដូរជូនវិញ ឬក៏ផ្តល់នៅសំណងជូនវិញ។
ការធ្វើបែបនេះ ភ្ញៀវនឹងគិតថាអ្នកជាមនុស្សមានទំនួលខុសត្រូវ រហូតដល់ភ្ញៀវស្រលាញ់ពេញចិត្ត និងប្រាប់តៗគ្នាពីមាត់មួយទៅមាត់មួយទៀត ដូចពាក្យមួយឃ្លាថា ក្អែកមួយ ក្អែក១០០ដូច្នេះដែរ។
៤. ផុសដោយកំណត់ពេលវេលា៖ បងប្អូនអ្នកលក់អនឡាញមួយចំនួននៅតែមិនទាន់យល់ពីរបៀបផុស និងឡាយ ជួនកាលចេះតែផុស និងចេះតែឡាយៗ គ្មានដឹងពេលវេលាណាឱ្យច្បាស់លាស់សោះ ទាំងគេទាំងយើងក៏មានអារម្មណ៍ថាធុញដែរ ជាពិសេសនោះអ្នកលក់អត់មានកម្មវិធីពិសេសណា មួយសម្រាប់ហ្វេន ឬអ្នកទិញរបស់ខ្លួន ។
ត្រង់ចំណុចនេះទាំងអស់គ្នាជាអ្នកលក់ ត្រូវកំណត់ពេលវេលា ឱ្យបានច្បាស់លាស់ ក្នុងការបង្កើតនៅកម្មវិធីប្រមូលសិន ឧទាហរណ៍ថាថ្ងៃស្អែកម៉ោង៨យប់ និងមានការ ម្រមូលសិន២០ភាគរយទៅលើទំនិញដែលមិនធ្លាប់មាន ស្តាប់មើលទៅទាំងអស់គ្នានឹងមានអារម្មណ៍ថា ពិសេសមែនទែន ហើយបើមិនចាំទិញពេលនោះទេ អាចនឹងស្តាយក្រោយជាពុំខាន ដោយសារឱកាសនេះ មានតែម្តងប៉ុណ្ណោះ ចង់មិនចង់ភ្ញៀវប្រាកដជាចាំមើលការឡាយរបស់អ្នកជាពុំខាន៕
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T09:14:34.927Z",
"category": "កំពូលអ្នកលក់",
"views": 1823,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
ការចុះហត្ថលេខាលើកិច្ចព្រមព្រៀងគម្រោងធានាឥណទានជាកញ្ចប់ រវាង សាជីវកម្មធានាឥណទានកម្ពុជា និងធនាគារ កាណាឌីយ៉ា
|
https://business-cambodia.com/articles/signing-of-a-package-loan-guarantee-agreement-between-
|
នៅថ្ងៃទី ១៧ ខែកក្កដា ឆ្នាំ២០២៣ សាជីវកម្មធានាឥណទានកម្ពុជា (CGCC) និង ធនាគារ កាណាឌីយ៉ា ដែលជាធនាគារពាណិជ្ជឈានមុខមួយក្នុងប្រទេសកម្ពុជា បានចុះហត្ថលេខាលើកិច្ចព្រមព្រៀងគម្រោង ធានាឥណទានជាកញ្ចប់ ដើម្បីផ្តល់ការធានាឥណទានលើកម្ចីដែលផ្តល់ជូនសហគ្រាសធុនតូច និងមធ្យម សម្រាប់អាជីវកម្មលក់រាយ និងបោះដុំ នៅក្នុងប្រទេស។
កិច្ចព្រមព្រៀងគម្រោងធានាឥណទានជាកញ្ចប់រវាង CGCC និងធនាគារ កាណាឌីយ៉ា មានគោលបំណងគាំទ្រសហគ្រាសធុនមីក្រូ តូច និងមធ្យម ក្នុងការទទួលបានកម្ចីដែលមានការធានា បានឆាប់រហ័ស និងងាយស្រួល ពីធនាគារកាណាឌីយ៉ា ទោះបីជាមិនមានទ្រព្យធានាគ្រប់គ្រាន់ សម្រាប់ទាំងដើមទុនបង្វិល និងការវិនិយោគ ឬពង្រីកអាជីវកម្ម សំដៅចូលរួមចំណែកគាំទ្រដល់កំណើនសេដ្ឋកិច្ចកម្ពុជា។ ក្រោមគម្រោងធានាឥណទានជាកញ្ចប់នេះ ធនាគារកាណាឌីយ៉ា អាចបញ្ចេញកម្ចីដែលត្រូវតាមលក្ខខណ្ឌ ដែលភាគីទាំងពីរបានព្រមព្រៀងគ្នា ដោយមិនចាំបាច់ស្នើសុំការអនុម័តការធានាឥណទានពី CGCC លើកម្ចីម្តងមួយៗ។
ក្នុងឆ្នាំ២០២១ ធនាគារ កាណាឌីយ៉ា គឺជាស្ថាប័នហិរញ្ញវត្ថុដំបូងមួយដែលបានចូលរួមចំណែកយ៉ាងសំខាន់ក្នុងគម្រោងធានាឥណទានដើម្បីស្តារអាជីវកម្ម (BRGS) របស់CGCC ក្នុងការផ្តល់កម្ចីនិងឥណទានដែលមានការធានាដល់ធុរកិច្ច ក្រុមហ៊ុន ឬសហគ្រាស ដើម្បីពង្រឹងសង្វាក់អាជីវកម្ម និងពង្រីកប្រតិបត្តិការឡើងវិញ ក្រោយពីបានទទួលរងការប៉ះពាល់សេដ្ឋកិច្ចពីការរាលដាលនៃជំងឺកូវីដ-១៩។ បន្ថែមពីលើនេះផងដែរ ធនាគារ កាណាឌីយ៉ា ក៏បានទទួលពានរង្វាន់ “គ្រឹះស្ថានហិរញ្ញវត្ថុឆ្នើមចំណាត់ថ្នាក់ទីមួយ របស់ CGCC” ដែលជាធនាគារបានបញ្ចេញកម្ចីដែលមានការធានាច្រើនជាងគេសម្រាប់ឆ្នាំ២០២២ កន្លងទៅនេះ។
ជាមួយនឹងវត្តមាន និងបណ្តាញសាខាទូទាំងវិស័យហិរញ្ញវត្ថុនៃប្រទេសកម្ពុជា ការចុះហត្ថលេខាលើកិច្ចព្រមព្រៀងរវាង CGCC និងធនាគារ កាណាឌីយ៉ា នឹងបន្តពង្រឹងនូវកិច្ចសហប្រតិបត្តិការឥណទានដែលមានការធានា ដែលផ្តល់នូវផលវិជ្ជមានទៅកាន់ប្រព័ន្ធអេកូឡូស៊ីនៃសហគ្រាសធុនតូច និងមធ្យម ក៏ដូចជាលើកទឹកចិត្តដល់សហគ្រិន ដោយការផ្តល់នូវជម្រើសហិរញ្ញវត្ថុប្រកបដោយចីរភាពសម្រាប់កំណើន និងពង្រីកអាជីវកម្មរបស់ពួកគាត់។
លោក Raymond Sia នាយកប្រតិបត្តិ និងក្រុមប្រឹក្សាភិបាលនៃធនាគារ កាណាឌីយ៉ា បានបង្ហាញអំពីភាពរីករាយចំពោះកិច្ចសហប្រតិបត្តិការ ដោយលោកបានមានប្រសាសន៍ថា “យើងខ្ញុំមានក្តីសោមន្សរីករាយជាខ្លាំង ដែលបានពង្រឹងភាពជាដៃគូជាមួយនឹងសាជីវកម្មធានាឥណទានកម្ពុជា (CGCC) ដើម្បីបន្តការប្តេជ្ញាចិត្តរបស់យើងក្នុងការជួយដល់កំណើននៃសហគ្រាសធុនតូច និងមធ្យមនៅកម្ពុជា។ ជាមួយនឹងកិច្ចព្រមព្រៀងខាងលើនេះ ធនាគារ កាណាឌីយ៉ា មានសុទិដ្ឋិនិយមថា ម្ចាស់សហគ្រាសធុនតូច និងមធ្យមនៅក្នុងប្រទេសកម្ពុជា នឹងកាន់តែមានភាពងាយស្រួលក្នុងការទទួលបានហិរញ្ញប្បទានប្រកបដោយចីរភាព ដើម្បីធ្វើការពង្រឹងសមត្ថភាព និងពង្រីកសង្វាក់ផលិតកម្មនៃអាជីវកម្មរបស់ពួកគាត់ឱ្យកាន់តែមានការរីកចម្រើនបន្ថែមទៀត។”
លោក Wong Keet Loong អគ្គនាយកនៃសាជីវកម្មធានាឥណទានកម្ពុជា (CGCC) ក៏មានសេចក្តីសោមន្សរីករាយក្នុងការសហប្រតិបត្តិការនេះដែរ។ លោកមានប្រសាសន៍ថា “គម្រោងធានាឥណទានជាកញ្ចប់ (PGS) នេះផ្តោតជាពិសេសសម្រាប់អាជីវកម្មលក់រាយ និងបោះដុំ។ គម្រោងនេះបង្កើតឡើងដើម្បីពង្រីកការការផ្តល់កម្ចីជូនដល់សហគ្រាសធុនតូច និងមធ្យម ក្នុងវិស័យនេះ ដើម្បីអភិវឌ្ឍអាជីវកម្មឱ្យកាន់តែរីកចម្រើន។ គម្រោងនេះក៏កាន់តែលើកស្ទួយដល់កិច្ចប្រឹងប្រែងរបស់ CGCC និងធនាគារកាណាឌីយ៉ា ក្នុងការគាំទ្រការរីកចម្រើនរបស់សហគ្រាសធុនតូច និងមធ្យម ដែលជាចលករដ៏សំខាន់ ដល់សេដ្ឋកិច្ចកម្ពុជា និងការបង្កើតឱកាសការងារ។
ធនាគារកាណាឌីយ៉ា គឺជាគ្រឹះស្ថានដ៏សកម្មមួយ ក្នុងការផ្តល់កម្ចីដែលមានការធានាច្រើនជាងគេរបស់ CGCC ហើយភាពជាដៃគូនេះនឹងកាន់តែពង្រឹងជំហររបស់ធនាគារកាណាឌីយ៉ាក្នុងនាមជាស្ថាប័នមួយដែលគួរជាទីទុកចិត្ត និងជាប្រភពផ្តល់ហិរញ្ញប្បទានដែលប្រកបដោយទំនុកចិត្តខ្ពស់ សម្រាប់អាជីវកម្មដែលស្ថិតក្នុងវិស័យនេះ។ កិច្ចសហការរួមគ្នានេះនឹងកាន់តែពង្រឹងការប្តេជ្ញាចិត្តរបស់យើង ក្នុងការបង្កើនបរិយាបន្នហិរញ្ញវត្ថុ និងលើកស្ទួយការរីកចម្រើនប្រកបដោយនិរន្តរភាពរបស់ MSMEs។
អំពីធនាគារ កាណាឌីយ៉ា
ធនាគារ កាណាឌីយ៉ា គឺជាធនាគារពាណិជ្ជ ដ៏ឈានមុខគេមួយនៅក្នុងប្រទេសកម្ពុជា តាំងពីឆ្នាំ១៩៩១។ ក្នុងឆ្នាំ២០២២ ធនាគារ កាណាឌីយ៉ា ត្រូវបានស្ថាប័នអន្តរជាតិជាច្រើនទទួលស្គាល់ជាស្ថាប័នហិរញ្ញវត្ថុមួយដ៏ឆ្នើមក្នុងប្រទេសកម្ពុជា ដោយធនាគារទទួលបានពានរង្វាន់ដូចជា “Dream Company To Work For” ពី World HRD Congress ក៏ដូចជាពានរង្វាន់ “Best Managed Bank” ពី The Asian Banker ព្រមទាំងពានរង្វាន់ “Best Domestic Bank” និង “Best SME Bank” ក្នុងប្រទេសកម្ពុជា ពីស្ថាប័ន International Finance Awards និងពានរង្វាន់ “Best Domestic Bank” ពីស្ថាប័ន AsiaMoney ក្នុងឆ្នាំ២០២២។ ថ្មីៗនេះផងដែរ ធនាគារ កាណាឌីយ៉ា ក៏បានទទួលពាន “Best SME Bank” ពីស្ថាប័ន Digital Banker និងពាន “Best Retail Bank” ពីស្ថាប័ន The Asian Banker សម្រាប់ឆ្នាំ២០២៣។
គិតត្រឹមដើមឆ្នាំ២០២៣ ធនាគារ កាណាឌីយ៉ា មានសាខាចំនួន៦៨ ទូទាំងខេត្ត រាជធានី ក៏ដូចជាម៉ាស៊ីន ATM, CRM, VTM និងម៉ាស៊ីនស្វ័យសេវាធនាគារឌីជីថល ចំនួនជាង ៤០០ទីតាំង ទូទាំងប្រទេស។ ដើម្បីទទួលបានព័ត៌មានបន្ថែម សូមចូលទៅកាន់គេហទំព័ររបស់ពួកយើង: www.canadiabank.com.kh
អំពីសាជីវកម្មធានាឥណទានកម្ពុជា
សាជីវកម្មធានាឥណទានកម្ពុជា គឺជាក្រុមហ៊ុនធានាឥណទានមុនដំបូងបង្អស់នៅកម្ពុជា ដែលត្រូវបានសម្រេចបង្កើតឡើងដោយ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី ជាសហគ្រាសសាធារណៈ ក្រោមអាណាព្យាបាលបច្ចេកទេស និងហិរញ្ញវត្ថុ របស់ក្រសួងសេដ្ឋកិច្ច និងហិរញ្ញវត្ថុ។ បេសកកម្មចម្បងរបស់សាជីវកម្មធានាឥណទានកម្ពុជា គឺផ្តល់ការធានាឥណទានលើកម្ចី ដែលផ្តល់ឱ្យអាជីវកម្ម ដើម្បីចែករំលែកហានិភ័យជាមួយស្ថាប័នផ្តល់កម្ចី និងបង្កើនបរិយាបន្នហិរញ្ញវត្ថុ។
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T09:08:48.406Z",
"category": "PR",
"views": 124,
"author": {
"first_name": "Sreymom",
"last_name": "Cha",
"email": "sreymomcha069@gmail.com"
},
"quality_warning": [
"noisy"
]
}
|
កាន់តែក្តៅហើយ! មេធំរបស់ Meta ប្រកាសថាមិនអនុញ្ញាតឱ្យប្រជាជនអឺរ៉ុបចូលប្រើ Threads ទេ
|
https://business-cambodia.com/articles/can-not-used-
|
ក្រោយប្រកាសចេញកម្មវិធីថ្មីមិនប៉ុន្មានពេលនេះ មេធំរបស់ Facebook លោក Mark Zuckerberg បានបង្ហើបដំណឹងថ្មីមួយដោយមិនអនុញ្ញាតឱ្យ Threads ដំណើរការនៅសហភាពអឺរ៉ុបនោះទេ ខណៈកម្មវិធីថ្មីនេះកំពុងទាក់ទាញអ្នកប្រើប្រាស់បានជាច្រើនលាននាក់ ពោលគឺត្រឹមតែមួយយប់ Threads អាចទាញអ្នកប្រើប្រាស់បាន៣០លានដង រហូតស្ថិតនៅលើកំពូលតារារបស់ App Store និង Play Store ជាTop App Free។
បើយោងតាមការចុះផ្សាយរបស់សារព័ត៌មានក្រៅស្រុកមួយឈ្មោះថា Apple Insider បានឱ្យដឹងថា Meta បានជូនដំណឹងដល់អ្នកប្រើប្រាស់នៅទូទាំងសហភាពអឺរ៉ុបថា “មិនបាច់ឆ្ងល់ទេមូលហេតុដែលមិនអាចចូលប្រើប្រាស់ Threads ដែលជាកម្មវិធីភ្ជាប់ជាមួយនឹង Instagram របស់ខ្លួនបើទោះបីជាអ្នកប្រើប្រាស់ភ្ជាប់តាម VPN ក៏ដោយក៏មិនអនុញ្ញាតឱ្យប្រើប្រាស់ដែរ ព្រោះតែខ្លួនកំពុងរារាំងការចូលប្រើប្រាស់ទាំងនោះដោយសារតែព្រួយបារម្ភអំពីឯកជនភាពកម្មវិធី និងមិនអនុញ្ញាតឱ្យមាននៅសហភាពអឺរ៉ុបនោះឡើយ លើកលែងតែចក្រភពអង់គ្លេសនិងសហរដ្ឋអាមេរិកប៉ុណ្ណោះ។”
គូសបញ្ជាក់ផងដែរថា គិតមកដល់ពេលនេះកម្មវិធីថ្មីរបស់ Meta ឈ្មោះ Threads បាននឹងកំពុង មាននៅក្នុងជាង ១០០ ប្រទេសនៅជុំវិញពិភពលោក រួមទាំងសហរដ្ឋអាមេរិក និងចក្រភពអង់គ្លេសផងដែរ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T09:07:43.676Z",
"category": "ចាប់ផ្តើមអាជីវកម្ម",
"views": 1168,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy"
]
}
|
ម្ចាស់កម្មវិធី America’s Got Talent សម្រេចលក់ផ្ទះតម្លៃជិត៦០ លានដុល្លារ នៅជនបទព្រោះមូលហេតុទាំងនេះ
|
https://business-cambodia.com/articles/simon-cowell-america-s-got-talent-
|
លោក Simon Cowell ដែលគ្រប់គ្នាស្គាល់ថាជាគណៈកម្មការក៏ដូចជាម្ចាស់កម្មវិធីដ៏ល្បីមួយគឺ America’s Got Talent ពេលនេះបានលក់ផ្ទះតម្លៃ ៥៩ លានដុល្លារនៅតំបន់ Holland Park ក្នុងទីក្រុងឡុងដុងដ៍ ហើយទៅរស់នៅជនបទវិញ ។ នេះបើយោងតាមការចុះផ្សាយរបស់សារព័ត៌មាន Mail Onine កាលពីពេលថ្មីៗកន្លងទៅនេះ។
ចំពោះមូលហេតុលោក Simon ដែលបានប្រាប់ទៅកាន់មិត្តភ័ក្ដិថា គាត់មិនមានអារម្មណ៍សុវត្ថិភាពរស់នៅក្នុងទីក្រុងទៀតទេ ។ មុននឹងសម្រេចចិត្តរើផ្ទះ លោកបានស៊ូទ្រាំនឹងរឿងរ៉ាវជាច្រើនដែលបង្កដោយក្រុមជនពាល បូករួមទាំងការគាស់ផ្ទះយកគ្រឿងអលង្ការសរុបតម្លៃជាង ១ លានដុល្លារទៀតផង ។
លោកបានបន្តថា លោកបានចំណាយប្រាក់ចំនួន ៦៥ ម៉ឺនដុល្លារ ទៅលើសុវត្ថិភាពផ្ទះរបស់គាត់ ប៉ុន្តែកាលពីខែមិថុនា បែរជាមានក្រុមឧក្រិដ្ឋជនបានប្រើឧបករណ៍ដែលអាចដោះសោទ្វាររបស់គាត់ត្រឹមរយៈពេលប៉ុន្មានវិនាទីប៉ុណ្ណោះ បណ្ដាលឲ្យលោកព្រួយបារម្ភយ៉ាងខ្លាំង ។
តាមប្រភពខាងលើបានឲ្យដឹងថា ទោះបីជាតំបន់ Holland Park មិនសូវមានសុវត្ថិភាពក៏ដោយ ប៉ុន្តែមានបុគ្គលល្បីៗជាច្រើនរស់នៅទីនោះដូចជា David Beckham, Ed Sheeran និង Robbie Williams ជាដើម ហើយសុទ្ធតែផ្ទះថ្លៃៗរហូតដល់ ៦៥ លានដុល្លារឯណោះ ៕
អត្ថបទដោយ៖ ឌឿក ស្រី នុត
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T08:32:37.101Z",
"category": "អចលនទ្រព្យ",
"views": 3032,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy"
]
}
|
ធនាគារ ព្រីនស៍ អបអរសាទរខួបលើកទី៨ ដំណើរឆ្ពោះទៅមុខជាមួយនឹងការថ្លែងអំណរគុណ និងសុទិដ្ឋិនិយម
|
https://business-cambodia.com/articles/prince-bank-8th-years-anniversary
|
ធនាគារ ព្រីនស៍ ម.ក ដែលទទួលបានពានរង្វាន់ជាច្រើន បានចាប់ផ្តើមដំណើរអាជីវកម្មដំបូងនៅក្នុងឆ្នាំ២០១៥ ហើយចាប់តាំងពីពេលនោះមក បានរីកលូតលាស់ក្លាយជាដៃគូប្រកួតប្រជែងដ៏ខ្លាំងខ្លាមួយក្នុងវិស័យធនាគារនៅកម្ពុជា ដោយសារវេទិកាធនាគារឌីជីថលដ៏ទំនើប សេវាកម្មផ្ទាល់ខ្លួន និងផលិតផល ព្រមទាំងសេវាកម្មពេញលេញ ដែលផ្តល់នូវដោះស្រាយសេវាហិរញ្ញវត្ថុដែលមានលក្ខណៈសាមញ្ញ និងមិនស្មុគ្រស្មាញ ដោយផ្តោតសំខាន់លើភាពងាយស្រួល និងសុវត្ថិភាពសម្រាប់បទពិសោធន៍ធនាគារដ៏មនោរម្យ ស្របតាមតម្រូវការរបស់អតិថិជនរបស់យើង។
លោក ហ៊ន់ សុរចនា អភិបាលគ្រប់គ្រង និងប្រធាននាយកប្រតិបត្តិនៃធនាគារ ព្រីនស៍
“ថ្ងៃនេះ គឺជាខួបគម្រប់៨ឆ្នាំរបស់ធនាគារ ព្រីនស៍។ ក្រឡេកទៅមើល ការរួមដំណើរអស់រយៈពេល ៨ឆ្នាំ ជាមួយធនាគារ ព្រីនស៍ ខ្ញុំពិតជារំភើប និងអំណរយ៉ាងខ្លាំង។ វាជាដំណើរដ៏គួរឱ្យរំភើបមួយដែលពោរពេញដោយភាពជោគជ័យ និងឧបសគ្គ ដោយយើងជួបប្រទះនឹងបញ្ហាប្រឈមដែលមិនធ្លាប់មានពីមុនមក ដែលបណ្តាលមកពីជំងឺរាតត្បាតកូវីដ១៩ និងបញ្ហាប្រឈមសេដ្ឋកិច្ចពិភពលោក ប៉ុន្តែទោះបីជាយ៉ាងណាក៏ដោយ តាមរយៈការលះបង់ ការខិតខំប្រឹងប្រែង និងការដឹកនាំដ៏ល្អឥតខ្ចោះ យើងបានតស៊ូ និងបានបន្តអនុវត្តយុទ្ធសាស្រ្តអភិវឌ្ឍន៍របស់យើង ព្រមទាំងស្វែងរកវិធីឆ្ពោះទៅរកភាពជោគជ័យក្នុងនាមជាធនាគារពាណិជ្ជ និងធនាគារឌីជីថលដែលរីកលូតលាស់លឿនបំផុតនៅក្នុងប្រទេសកម្ពុជា ដែលដឹកនាំដោយជនជាតិខ្មែរ។ ខ្ញុំចង់ឆ្លៀតឱកាសនេះ ដើម្បីថ្លែងអំណរគុណទៅកាន់បុគ្គលិកទាំងអស់របស់យើង ពីបុគ្គលិកជួរមុខដល់ថ្នាក់ដឹកនាំជាន់ខ្ពស់របស់ធនាគារ។ ធនាគារ ព្រីនស៍ នឹងមិនមានជំហររឹងមាំនៅថ្ងៃនេះបានទេ ប្រសិនបើគ្មានការប្តេជ្ញាចិត្ត និងឆន្ទៈមោះមុតរបស់អ្នកទាំងអស់គ្នា ក្នុងការសម្រេចបាននូវភាពជោគជ័យ និងការជំនះឧបសគ្គ។ ខ្ញុំពិតជាមានមោទនភាពណាស់ដែលមានអ្នកទាំងអស់គ្នាជាសហការីរបស់ខ្ញុំក្នុងដំណើរដ៏អស្ចារ្យនេះ! សំខាន់ជាងនេះទៅទៀត ខ្ញុំក៏សូមអរគុណដល់ដៃគូអាជីវកម្ម និងអតិថិជនដ៏មានតម្លៃរបស់យើងសម្រាប់ការជឿទុកចិត្ត និងការបន្តគាំទ្រធនាគារ ព្រីនស៍ ពីមួយឆ្នាំទៅមួយឆ្នាំ។ យើងសូមសន្យាថានឹងក្លាយជាធនាគារជម្រើសទីមួយរបស់អ្នក ដែលគាំទ្រដោយផលិតផល និងសេវាកម្មដែលសាមញ្ញ ងាយស្រួល និងមានសុវត្ថិភាព ស្របតាមតម្រូវការធនាគារគ្រប់ប្រភេទរបស់លោកអ្នក។ នៅពេលអ្នកទទួលបានភាពជោគជ័យ យើងក៏ទទួលបានភាពជោគជ័យដូចគ្នា ហើយការគាំទ្រ និងការជឿទុកចិត្តរបស់អ្នកមកលើធនាគារ ព្រីនស៍ គឺជាកម្លាំងចិត្តសម្រាប់យើងបន្តខិតខំប្រឹងប្រែងក្នុងការបំពេញតម្រូវការរបស់អ្នក ដែលនេះគឺជាមូលហេតុយើងមានវត្តមានក្នុងវិស័យធនាគារនេះ។ ខ្ញុំទន្ទឹងរង់ចាំក្នុងការបន្តផ្តល់សេវាកម្មជូនលោកអ្នកនៅរាប់សិបឆ្នាំខាងមុខទៀត។”
ម៉ាស៊ីនអេធីអឹម Drive-Through ដំបូងបង្អស់នៅប្រទេសកម្ពុជា!
កម្មវិធី PRINCE Mobile - កម្មវិធីសេវាធនាគារតាមទូរស័ព្ទដែលទទួលបានពានរង្វាន់ជាច្រើន ជាមួយនឹងលក្ខណៈពិសេសប្រកបដោយភាពច្នៃប្រឌិត និងសុវត្ថិភាពដែលអ្នកប្រើប្រាស់អាចចូលប្រើប្រាស់ផលិតផលសន្សំ និងការគ្រប់គ្រងសាច់ប្រាក់យ៉ាងទូលំទូលាយ ដោយមានទំនុកចិត្ត។
ធនាគារ ព្រីនស៍ មានសមត្ថភាពទូលំទូលាយលើសេវាធនាគារឌីជីថល រួមទាំងសេវាធនាគារតាមទូរស័ព្ទ និងការទូទាត់តាមប្រព័ន្ធឌីជីថល ដែលស្ថិតនៅក្នុងប្រព័ន្ធដែលមានភាពងាយស្រួល និងមានសុវត្ថិភាព។ លក្ខណៈពិសេសជាកញ្ចប់របស់កម្មវិធីPRINCE Mobile បានឈ្នះពានរង្វាន់ជាច្រើនពីមួយឆ្នាំទៅមួយឆ្នាំ សម្រាប់ភាពច្នៃប្រឌិត ដោយផ្តល់នូវដំណោះស្រាយធនាគារតាមទូរស័ព្ទដ៏ល្អបំផុតដល់អតិថិជនសម្រាប់តម្រូវការធនាគាររបស់ពួកគេ។ ផ្តើមពីមុខងារបើកគណនីថ្មី រហូតដល់មុខងារទូទាត់ និងមុខងារផ្ទេរប្រាក់ អតិថិជនអាចចូលប្រើសេវាធនាគារ ព្រីនស៍ ពីចម្ងាយតាមរយៈទូរស័ព្ទដៃរបស់ពួកគេ ដោយមានសុវត្ថិភាព គ្រប់ពេលវេលា និងគ្រប់ទីកន្លែង! ការកែលម្អ និងការធ្វើបច្ចុប្បន្នភាព ដូចជាការទូទាត់អន្តរធនាគារ តាមរយៈKHQRកូដ ការផ្ទេរប្រាក់អន្តរជាតិតាមរយៈសេវាផ្ទេរប្រាក់Ria ការគ្រប់គ្រង និងការបង្កើតប័ណ្ណទូទាត់ និងការបង់ប្រាក់ជាដើម ដើម្បីបំពេញតម្រូវការរបស់អតិថិជននៅក្នុងសម័យសេដ្ឋកិច្ចឌីជីថលនេះ។ អ្នកប្រើប្រាស់អាចបង្កើតគណនីថ្មីបានភ្លាមៗនៅលើកម្មវិធី PPRINCE Mobile គ្រប់ទីកន្លែង គ្រប់ពេលវេលា និងថែមទាំងអាចកំណត់លេខគណនីរបស់ពួកគេតាមចំណង់ចំណូលចិត្ត ជាមួយនឹងលេខពិសេស ឬលេខសំណាង។
កម្មវិធីសេវាធនាគារតាមទូរស័ព្ទដែលឈ្នះពានរង្វាន់ជាច្រើន "PRINCE Mobile App, PRINCE MobileBiz App, PRINCE Merchant App"
កម្មវិធី PRINCE MobileBiz និងកម្មវិធី PRINCE Merchant ផ្តល់ជូនភាពងាយស្រួលបំផុត សម្រាប់អតិថិជនអាជីវកម្ម និងអាជីវកររបស់យើង។
កម្មវិធី PRINCE MobileBiz និងកម្មវិធី PRINCE Merchant គឺជាកម្មវិធីធនាគារតាមទូរស័ព្ទសម្រាប់អាជីវកម្ម ដែលឈ្នះពានរង្វាន់ជាមួយនឹងមុខងារបំពេញតម្រូវការជាក់លាក់របស់អាជីវកម្មដែលងាយស្រួលក្នុងការប្រើប្រាស់ និងមានសុវត្ថិភាព។ ម្ចាស់អាជីវកម្ម និងអាជីវករព្រីនស៍ អាចគ្រប់គ្រងហិរញ្ញវត្ថុរបស់ពួកគេជាមួយធនាគារ ព្រីនស៍ ពីចម្ងាយ ដោយមិនចាំបាច់ចូលកាន់សាខាធនាគារនោះទេ។ ជាមួយនឹងកម្មវិធី PRINCE MobileBiz អតិថិជនអាចទទួល និងផ្ទេរប្រាក់ទៅដៃគូអាជីវកម្មផ្សេងទៀត និងការគ្រប់គ្រងហិរញ្ញវត្ថុប្រចាំថ្ងៃដោយភាពងាយស្រួល ទន្ទឹមនឹងនោះនៅលើកម្មវិធី PRINCE Merchant ម្ចាស់អាជីវកម្មអាចគ្រប់គ្រងរាល់ប្រតិបត្តិការរបស់សាខា ឬហាងលក់រាយរបស់ពួកគេបានយ៉ាងងាយស្រួល និងរីករាយជាមួយការទូទាត់ដោយគ្មានសាច់ប្រាក់ជាមួយប្រព័ន្ធ KHQR។
លើសពីនេះ អតិថិជនអាជីវកម្មអាចទទួលបានអត្ថប្រយោជន៍ផ្សេងៗពីគណនីអាជីវកម្មផ្លឹស ដែលទទួលបានការប្រាក់ ស្របពេលនឹងការគ្រប់គ្រងសាច់ប្រាក់ប្រចាំថ្ងៃបានយ៉ាងងាយស្រួល និងគណនីមូលប្បទានប័ត្រអាជីវកម្ម ដែលអាចគ្រប់គ្រងរាល់កិច្ចការហិរញ្ញវត្ថុសំខាន់ៗនៃប្រតិបត្តិការអាជីវកម្ម ស្របពេលដែលបង្កើនប្រសិទ្ធភាព ក្នុងការគ្រប់គ្រងប្រាក់អាជីវកម្ម និងប្រាក់ផ្ទាល់ខ្លួន។
ផ្តល់ជូនសេវាកម្មពេញលេញនៃប័ណ្ណឥណទាន និងឥណពន្ធ ដែលផ្តល់រង្វាន់ និងការបញ្ចុះតម្លៃជាបន្តបន្ទាប់ ដែលផ្តល់អត្ថប្រយោជន៍ដល់អ្នកប្រើប្រាស់។
ធនាគារ ព្រីនស៍ បានខិតខំប្រឹងប្រែងឥតឈប់ឈរក្នុងការបង្កើតថ្មី ដើម្បីធានាថា អតិថិជនដែលជាម្ចាស់ប័ណ្ណធនាគារ ព្រីនស៍គ្រប់រូបអាចទទួលបានឯកសិទ្ធិភាព និងអត្ថប្រយោជន៍ទាំងអស់ដែលពួកគេសក័្តសមនឹងទទួលបាន នៅពេលប្រើប្រាស់សេវាប័ណ្ណឥណទានរបស់យើង។ អតិថិជនទទួលបានប្រូម៉ូសិនដ៏ល្អបំផុតសម្រាប់ការរស់នៅប្រចាំថ្ងៃ និងការធ្វើដំណើរកម្សាន្ត រួមទាំងការហោះហើរ និងការស្នាក់នៅ ការដឹកជញ្ជូនអាហារ ការដើរទិញឥវ៉ាន់ ការកម្សាន្ត និងអត្ថប្រយោជន៍ជាច្រើនទៀត!
ប្រព័ន្ធរួមបញ្ចូលគ្នាជាមួយប្រព័ន្ធផ្ទេរប្រាក់ក្នុងស្រុកទាំងអស់ ដែលផ្តួចផ្តើមដោយធនាគារជាតិនៃកម្ពុជា និងដៃគូអន្តរជាតិជាមួយ Ria Money Transfer និង Merchantrade សម្រាប់សេវាផ្ទេរប្រាក់ក្រៅប្រទេស។
យើងជាធនាគារសមាជិកនៃប្រព័ន្ធផ្ទេរប្រាក់ក្នុងស្រុករបស់ធនាគារជាតិនៃកម្ពុជា ដែលមានដូចជាសេវាទូទាត់រហ័ស ប្រព័ន្ធរីធែលផេ ប្រព័ន្ធផាត់ទាត់ជាតិ (NCS) និងប្រព័ន្ធបាគង ដើម្បីផ្តល់ជម្រើសផ្សេងៗដល់អតិថិជនក្នុងការធ្វើប្រតិបត្តិការផ្ទេរប្រាក់អន្តរធនាគារ។ កាលពីឆ្នាំមុន យើងបានចាប់ដៃគូជាមួយ Ria Money Transfer ដើម្បីដាក់ដំណើរការសេវាផ្ទេរប្រាក់ក្រៅប្រទេសនៅគ្រប់សាខារបស់យើង និងនៅលើកម្មវិធីPRINCE Mobile ដែលអតិថិជនអាចធ្វើការផ្ទេរប្រាក់ក្នុង និងក្រៅប្រទេសតាមពេលវេលាជាក់ស្តែងជាមួយនឹងថ្លៃសេវាសមរម្យ។ យើងក៏បានចាប់ដៃគូជាមួយ Merchantrade សម្រាប់ការផ្ទេរប្រាក់ទៅក្រៅប្រទេសផងដែរ ដែលអតិថិជនអាចធ្វើប្រតិបត្តិការបាននៅគ្រប់សាខា។
សាលសេវាធនាគារអាទិភាព ផ្តោតសំខាន់លើអតិថិជន ដែលការសម្រេចចិត្ត និងសេវាកម្មមានសារៈសំខាន់សម្រាប់ផ្នែកអ្នកមានទ្រព្យធន
យើងបានបង្កើតសាលសេវាធនាគារអាទិភាពរបស់ធនាគារ ព្រីនស៍ ជាច្រើនកន្លែង ដើម្បីបំពេញតម្រូវការរបស់អតិថិជនដែលមានទ្រព្យធនច្រើន ដែលទាមទារសេវាធនាគារបត់បែនស្របតាមតម្រូវការដែលពួកគេទម្លាប់ប្រើប្រាស់។ អតិថិជនសេវាធនាគារអាទិភាពរបស់យើង អាចរីករាយនឹងសេវាកម្មដែលយកចិត្តទុកដាក់ ប្រកបដោយការប្រុងប្រយ័ត្ន និងសេវាកម្មផ្ទាល់ខ្លួន នៅក្នុងបរិយាកាសដ៏ប្រណិត និងឯកជន ជាមួយនឹងការផ្តល់សេវាកម្មយ៉ាងយកចិត្តទុកដាក់ពីប្រធានទំនាក់ទំនងអតិថិជន នៅពេលណាត់ជួប។ លើសពីនេះ អតិថិជនសេវាធនាគារអាទិភាព នឹងទទួលបានសេវាកម្មពិសេស និងការប្រឹក្សាហិរញ្ញវត្ថុពីប្រធានទំនាក់ទំនងអតិថិជនរបស់ពួកគេ ដូចជាជំនួយការក្នុងការគ្រប់គ្រងគណនីធនាគារ និងប្រតិបត្តិការធនាគារ ព្រមទាំងសេវាកម្មគ្រប់គ្រង។ ជាមួយគ្នាផងដែរ ពួកគេក៏អាចរីករាយជាមួយអត្ថប្រយោជន៍បន្ថែម និងឯកសិទ្ធិភាពផ្តាច់មុខពីដៃគូក្នុងស្រុក និងដៃគូទូទាំងពិភពលោករបស់យើង។
ស៊ឹម ឡែនម៉ាលីប្រធានជាន់ខ្ពស់ ផ្នែកជ្រើសរើសបុគ្គលិក
ធនធានមនុស្ស គឺជាការផ្តោតសំខាន់មួយរបស់យើង និងជាកត្តាសំខាន់ដែលនាំធនាគារមានជំហររឹងមាំនៅសព្វថ្ងៃនេះ។
បុគ្គលិករបស់យើង គឺជាទ្រព្យសម្បត្តិដ៏មានតម្លៃបំផុត និងជាកម្លាំងចលករដ៏សំខាន់របស់យើង។ ដោយចាប់ផ្តើមពីចំនួនបុគ្គលិកត្រឹមតែ ១០៩ នាក់ ឥឡូវនេះយើងមានបុគ្គលិកច្រើនជាង ១.០០០ នាក់ដែលកំពុងគ្របដណ្តប់នៅទូទាំង ៣៤ សាខាទូទាំងប្រទេសកម្ពុជា។ ក្រុមការងារធនធានមនុស្ស (HR) ដែលបានឈ្នះពានរង្វាន់ជាច្រើន គឺស្ថិតក្នុងចំណោមក្រុមការងារដ៏ល្អ និងសំខាន់បំផុតក្នុងការទាក់ទាញ រក្សា និងបង្កើនជំនាញបុគ្គលិករបស់យើង សម្រាប់កំណើនអាជីព និងការពេញចិត្តក្នុងការងារ។ ធនាគារ ព្រីនស៍ បានបង្កើតកន្លែងធ្វើការប្រកបដោយភាពវិជ្ជមាន និងផ្តល់រង្វាន់ជាបន្តបន្ទាប់សម្រាប់បុគ្គលដែលមានទេពកោសល្យរបស់យើង ដោយបង្កើតបរិយាកាសការងារប្រកបដោយវិជ្ជាជីវៈប្រកបដោយភាពជាម្ចាស់ការ និងផ្តល់នូវបរិយាកាសការងារប្រកបដោយភាពអំណោយផល និងស្និទ្ធស្នាល សម្រាប់ពួកគេក្នុងការរួមចំណែក និងអភិវឌ្ឍអាជីព។
អភិបាលកិច្ចសាជីវកម្មល្អបំផុត ដែលគាំទ្រដោយមូលធនរឹងមាំ ការពង្រឹងប្រតិបត្តិការ កេរ្តិ៍ឈ្មោះ និងជំហរហិរញ្ញវត្ថុរបស់យើង។
ដូចទៅនឹងធនាគារលំដាប់លេខមួយផ្សេងទៀត អភិបាលកិច្ចសាជីវកម្ម គឺជាដំណាក់កាលស្នូលនៅក្នុងដំណើរគ្រប់គ្រងរបស់ធនាគារ ព្រីនស៍។ ការគ្រប់គ្រងអភិបាលកិច្ចដ៏តឹងរ៉ឹងរបស់យើងមានចាប់ពីនាយកប្រតិបត្តិដែលមានកម្រិតជំនាញវិជ្ជាជីវៈខ្ពស់ផ្សេងៗគ្នា គណៈកម្មាធិការក្រុមប្រឹក្សាភិបាល និងគណៈកម្មាធិការគ្រប់គ្រងដែលផ្តល់ឱ្យធនាគារនូវការត្រួតពិនិត្យ និងសមតុល្យលើអនុបាតមូលធនសំខាន់ៗ។ ក្រុមប្រឹក្សាភិបាល និងក្រុមអ្នកគ្រប់គ្រងបានដើរតួយ៉ាងសំខាន់ក្នុងការដឹកនាំធនាគារដោយប្រាជ្ញា និងការយកចិត្តទុកដាក់ ដើម្បីឈានមុខគេក្នុងវិស័យធនាគារនៅកម្ពុជា ដោយព្យាយាម និងខិតខំប្រឹងប្រែងគ្រប់ជំហាន ដើម្បីធានាថាធនាគារផ្តល់នូវផលិតផលហិរញ្ញវត្ថុ និងដំណោះស្រាយដ៏ល្អបំផុតដល់អតិថិជនរបស់ខ្លួន។ ដើមទុនទូទាត់របស់ធនាគារ ព្រីនស៍ មានចំនួន ២៥០លានដុល្លារអាមេរិក ដែលលើសពីតម្រូវការបទប្បញ្ញត្តិអប្បបរមាចំនួន ៧៥លានដុល្លារសម្រាប់ធនាគារពាណិជ្ជ។ ទ្រព្យសកម្មសរុបរបស់យើងមានចំនួន ១.០១៥លានដុល្លារអាមេរិក ដែលភាគច្រើនបានមកពីកំណើននៃប្រាក់កម្ចីអតិថិជន និងទទួលបានមូលនិធិពីប្រាក់បញ្ញើអតិថិជន។ ទាំងអស់នេះហើយដែលនាំឱ្យយើងអាចនៅជួរមុខជាមួយធនាគារសំខាន់ៗនៅក្នុងប្រទេសកម្ពុជា ក្នុងនាមជាអ្នកផ្តល់សេវាហិរញ្ញវត្ថុដ៏ល្អបំផុតសម្រាប់ប្រជាជន និងប្រទេសកម្ពុជា។
ពេជ្រ ឈុនណានាយិកា នាយកដ្ឋានបទពិសោធន៍អតិថិជន
ដៃគូសហការប៊េងកាសួរេន ជាមួយក្រុមហ៊ុនធានារ៉ាប់រងអាយុជីវិត អេ អាយ អេ ដ៏ល្បីល្បាញនៅលើពិភពលោក។
ដោយការខិតខំផ្តល់ជូននូវសេវាកម្មហិរញ្ញវត្ថុដ៏សារៈសំខាន់ដល់អតិថិជនរបស់យើង នៅឆ្នាំ២០២២ ធនាគារ ព្រីនស៍ បានចាប់ផ្តើមភាពជាដៃគូយុទ្ធសាស្ត្រជាមួយក្រុមហ៊ុនធានារ៉ាប់រងអាយុជីវិត អេ អាយ អេ (ខេមបូឌា) លើការផ្តល់ជូននូវផលិតផល និងសេវាកម្មធានារ៉ាប់រងដល់អតិថិជនដ៏មានតម្លៃរបស់យើងតាមរយៈសេវាកម្មOne Stopដែលមានភាពងាយស្រួល និងឱកាសក្នុងការទទួលបាននូវដំណោះស្រាយជាច្រើនប្រភេទ លើផ្នែកធានារ៉ាប់រង និងផ្នែកសេវាធនាគារល្អបំផុត។ បញ្ជរអេ អាយ អេ មាននៅគ្រប់សាខាទាំង៣៤ របស់ធនាគារ ព្រីនស៍ ដើម្បីផ្តល់ការប្រឹក្សាផ្នែកធានារ៉ាប់រង ខណៈពេលដែលពួកគេធ្វើប្រតិបត្តិការធនាគារជាមួយយើង។ យើងបានរួមបញ្ចូលប្រព័ន្ធទូទាត់បុព្វលាភជាមួយ អេ អាយ អេ ដែលផ្តល់ឱ្យអតិថិជនរបស់យើងនូវភាពងាយស្រួលក្នុងការទូទាត់ទៅ អេ អាយ អេ ភ្លាមៗនៅលើកម្មវិធី PRINCE Mobile ។
ពានរង្វាន់អន្តរជាតិដែលយើងបានឈ្នះកន្លងមក
ធនាគារឈ្នះពានរង្វាន់សម្រាប់កម្ពុជា ដែលដឹកនាំដោយជនជាតិខ្មែរ
ជាចុងក្រោយ ធនាគារ ព្រីនស៍ ថ្មីៗនេះបានឈ្នះពានរង្វាន់លំដាប់ថ្នាក់ពិភពលោកជាច្រើនក្នុងផ្នែកនវានុវត្តន៍ គាំទ្រដល់វិស័យសហគ្រាសធនតូច និងមធ្យម អភិបាលកិច្ចសាជីវកម្មដ៏តឹងរ៉ឹង ទំនួលខុសត្រូវសង្គមដែលមានឥទ្ធិពល (CSR) និងធនាគារពាណិជ្ជល្អបំផុតនៅប្រទេសកម្ពុជា។ យើងសូមថ្លែងអំណរគុណដល់អតិថិជន និងដៃគូអាជីវកម្មដ៏មានតម្លៃទាំងអស់របស់យើង ដែលជាកត្តាជំរុញឱ្យយើងសម្រេចបាននូវសមិទ្ធផលនេះ។ នេះជាសក្ខីភាពមួយចំពោះការយកចិត្តទុកដាក់របស់យើង និងការខិតខំប្រឹងប្រែងឥតឈប់ឈរក្នុងការធ្វើឱ្យធនាគារ ព្រីនស៍ ក្លាយជាធនាគារជម្រើសទីមួយសម្រាប់ប្រជាជនកម្ពុជា។
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T06:38:52.433Z",
"category": "PR",
"views": 212,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
ធ្លាប់ឮតែមិនស្គាល់ម្ចាស់! មកស្គាល់ស្ថាបនិក Bookeyond ជា App ផ្លាស់ប្តូរការអានបែបឌីជីថលដំបូងគេនៅកម្ពុជា
|
https://business-cambodia.com/articles/founder-bookeyong
|
ឈរជើងជិត៥ឆ្នាំ Bookeyond បានដើរតួជាឃ្លាំងផ្ទុកកំណប់សៀវភៅ និងទ្រព្យសំឡេងអប់រំបែបឌីជីថលសម្រាប់ប្រជាជនខ្មែររាប់ម៉ឺននាក់ និងជា App ផ្លាស់ប្តូរវិស័យអំណានបែបទំនើបដំបូងគេបំផុតនៅកម្ពុជា។ ចុះតើនរណាឈរពីក្រោយ App នេះ?
Bookeyond ត្រូវបានបង្កើតឡើងក្នុងឆ្នាំ២០១៨ ដោយមានលោក រឺន សីហា និងមិត្តភក្តិរបស់លោកម្នាក់ទៀត ជាសហស្ថាបនិក។ ក្នុងបទសម្ភាសន៍ជាមួយក្រុមការងារ Business Cambodia លោក សីហា បានលើកឡើងយ៉ាងដូច្នេះថា៖ «ឆ្នាំ២០១៨ យើងអង្គុយជជែកគ្នាឃើញបុព្វហេតុមួយគឺបង្កើតនិងបន្សល់ យើងក៏សម្រេចចិត្តជ្រើសរើសបេសកកម្មដំបូង ជម្នះភាពដដែលៗ ពោលគឺផ្លាស់ប្តូររបៀបនៃការអាន ការរៀនសូត្រ ដោយបង្កើតបានជា App សង្ខេបសៀវភៅដំបូងបង្អស់នៅប្រទេសកម្ពុជា ក្រោមឈ្មោះ Bookeyond ដែលមានន័យថា “លើសពីសៀវភៅ”»។
ក្រោយរកឃើញបុព្វហេតុហើយ អ្នកទាំងពីរបានចាប់ផ្តើមបង្កើតអត្ថបទ និងរបៀបរៀនមួយតាមរយៈឌីជីថល App ក្នុងឆ្នាំនោះតែម្តង។ លុះដល់ដើមឆ្នាំ២០១៩ Bookeyond មានមុខងារអានសៀវភៅជាសំឡេងដែលន័យថាអ្នកប្រើប្រាស់អាចអានព្រមទាំងស្តាប់សៀវភៅសង្ខេបតាមរយៈទូរស័ព្ទដៃតែម្តង។ ក្នុងអំឡុងពេលនោះដែរ Bookeyond ក៏បានជួលអ្នកអភិវឌ្ឍ app ទាំងក្នុងនិងក្រៅប្រទេសជាបន្តបន្ទាប់ រួមទាំងបានចុះបញ្ជីជាក្រុមហ៊ុនផ្លូវការ និងទទួលបានត្រេតម៉ាកថែមទៀតផង។
ដាក់ជូនសាធារណជនប្រើប្រាស់បណ្តើរ អភិវឌ្ឍបណ្តើរ រហូតដល់ថ្ងៃទី០៥ ខែមករា ឆ្នាំ២០២០ App Bookeyond ត្រូវបានបើកសម្ពោធជាផ្លូវការតែម្តង។ លោក សីហា ដែលជាសហស្ថាបនិក បានឲ្យដឹងយ៉ាងដូច្នេះថា៖ «គ្រានោះមានគ្នាតែពីរនាក់ប៉ុណ្ណោះ ប៉ុន្តែក្រោយមកក៏ជួបប្រទះជាមួយបញ្ហាបច្ចេកទេស បញ្ហាសុវត្ថិភាព app និងបញ្ហាមួយចំនួនពាក់ព័ន្ធនឹងហិរញ្ញវត្ថុ យើងចាប់ផ្តើមរកដៃគូបន្ថែមទៀត មកទល់នឹងពេលនេះមានគ្រប់ផ្នែកទាំងអស់នៃដៃគូរបស់យើង»។
ដោយមើលឃើញឱកាសអភិវឌ្ឍ ព្រមទាំងចង់ពង្រីកសក្ដានុពលរបស់ខ្លួនក្នុងទីផ្សារប្រកួតប្រជែងដ៏ក្ដៅគគុក នៅខែមេសា ឆ្នាំ២០២២ Bookeyond ក៏បានចាប់ដៃគូសហការជាមួយនឹង ABA ដែលជាធនាគារឈានមុខគេមួយនៅកម្ពុជា។ គិតមកទល់បច្ចុប្បន្ន App អប់រំដែលបង្កើតឡើងដោយដៃកូនខ្មែរសុទ្ធសាធនេះ មានសាធារណជនចំនួនប្រមាណជាង ១០ម៉ឺននាក់ឯណោះកំពុងទទួលផល និងប្រើប្រាស់ជាប្រចាំ។
សហស្ថាបនិក មានដើមកំណើតមកពីខេត្តបាត់ដំបងខាងលើបានថ្លែងបន្តទៀតថា៖ «ការកកើតក្នុងឆ្នាំ២០១៨ មកដល់ឆ្នាំ២០២៣ យើងកំពុងស្ថិតក្នុង start up ដែលជិតឆ្លងផុតហើយ អ៊ីចឹងយើងត្រូវការពន្លឿនបន្ថែមទៀតដើម្បីឲ្យ start up មួយនេះស្ថិតនៅជារៀងរហូត តាមរយៈអតិថិជនដ៏ស្មោះត្រង់របស់យើង ក្រុមការងារដែលប្រឹងប្រែងហើយមិនបោះបង់ និងដៃគូក៏ដូចជាអ្នកដែលពាក់ព័ន្ធ គាត់ចូលរួមជួយក្នុងការផ្សព្វផ្សាយបន្ថែមទៀត»។
ជាចុងក្រោយលោក សីហា បានលើកឡើងយ៉ាងដូច្នេះថា៖ «យើងមានឆន្ទៈមួយចង់ឲ្យ Bookeyond ក្លាយទៅជារបស់សាធារណៈ។ Bookeyond គឺជារបស់អ្នកទាំងអស់គ្នា អាចយកវាទៅតាមខ្លួនគ្រប់ពេលវេលា ហើយអ្វីដែលអ្នកអាចចូលរួមជួយបានត្រឹមតែបរិច្ចាគអ្វីដែលខ្លួនចង់ឃើញ អ្វីដែលខ្លួនចង់បាន ដើម្បីឲ្យ Bookeyond យកថវិកាទាំងនោះទៅផ្គត់ផ្គង់អ្វីដែលខ្លួនកំពុងចាយវាយលើ។ យើងបង្កើតឡើងពុំមែនមានន័យថាយើងធ្វើជាម្ចាស់តែម្នាក់ឯងទេ យើងចង់ឲ្យអ្នកប្រើប្រាស់ក៏អាចមានឱកាសក្លាយទៅជាម្ចាស់របស់ Bookeyond ក្នុងថ្ងៃអនាគតដូចគ្នា»។
គួរជម្រាបផងដែរថា បើទោះបីជាបច្ចុប្បន្ននេះនៅកម្ពុជាយើង មាន App អានសៀវភៅ និងស្ដាប់សៀវភៅ កើតឡើងច្រើនក៏ដោយ ប៉ុន្តែលោក សីហា រឹតតែសប្បាយចិត្តពេលឃើញបែបនេះ ព្រោះបេះដូងអ្នកអប់រំតែងរំភើបពេលឃើញវិស័យអប់រំក្នុងប្រទេសមានភាពរីកចម្រើន ធ្វើឱ្យយុវជនមានឱកាសអានសៀវភៅល្អ ទទួលបានគំនិតល្អៗ យកមកអភិវឌ្ឍសង្គមជាតិយើង។ លោកអ្នកក៏អាចទាញយក App Bookeyond បានទាំងនៅលើទូរស័ព្ទ Android និង IOS៕
ទាញយកៈ Android
ទាញយកៈ IOS
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T05:12:17.631Z",
"category": "ភាពជាអ្នកដឹកនាំ",
"views": 894,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
កសិករខ្មែរ១រូប ចាយពេលត្រឹម ៣ឆ្នាំអាចចិញ្ចឹមក្របីពី១០ក្បាលកើនដល់២០០ក្បាលប្រើមនុស្សត្រឹម២នាក់
|
https://business-cambodia.com/articles/raising-buffalo-in-kom-pong-cham
|
បើនិយាយទៅដល់ការចិញ្ចឹមសត្វក្របី ប្រាកដជាមានបងប្អូនមួយចំនួនគិតថាជាប្រភេទសត្វដែលពិបាកចិញ្ចឹមហើយត្រូវការកម្លាំងមនុស្សច្រើនដើម្បីមើលថែផងដែរ ប៉ុន្តែមែនទែនទៅសត្វក្របីនេះគឺជាសត្វដែលងាយចិញ្ចឹមជាទីបំផុត ពីព្រោះមិនចំណាយលុយច្រើនក្នុងការទិញចំណីឡើយហើយប្រើកម្លាំងមនុស្សតិចបំផុតក្នុងការមើលថែ។
ជាក់ស្តែង បើតាមកិច្ចសម្ភាសន៍ជាមួយក្រុមការងារចាបក្រហមលោក ហុក ហាង ដែលជាម្ចាស់កសិដ្ឋានចិញ្ចឹមក្របីធម្មជាតិនៅខេត្តកំពង់ចាម បាននិយាយថា ចំពោះមូលហេតុដែលធ្វើឱ្យលោកចាប់របរចិញ្ចឹមសត្វក្របីដើម្បីយកមេផលិតជាកូនមិនមែនយកសាច់លក់ដូចគេនោះ ដោយសារតែលោកបានមើលឃើញមេពូជក្របីគឺមានអត្ថបទប្រយោជន៍ច្រើនខ្លាំងណាស់ ដោយសារក្នុង១ឆ្នាំវាអាចផលិតកូនបាន១ក្បាល ពោលគឺវាផ្តល់ពូជកូនជារៀងរាល់ឆ្នាំ ម្យ៉ាងទៀតនោះក្របីនេះគឺងាយស្រួលចិញ្ចឹមជាងគោហើយក៏មិនចំណាយលុយច្រើនក្នុងទិញចំណីឱ្យវាស៊ីដែរ។
លោកហុក ហេង បាននិយាយបន្តទៀតថា លោកបានចាប់របរចិញ្ចឹមក្របីនេះតាំងពីឆ្នាំ ២០១៩ មកម្លេះ ហើយកាលនោះលោកមានមេក្របីត្រឹមតែ ១០ក្បាលប៉ុណ្ណោះ ហើយមកទល់នឹងពេលនេះបើសរុបទាំងកូនក៏ដូចជាមេមានប្រមាណ ១៨០ក្បាលហើយ ។ ហើយសម្រាប់លក្ខណៈងាយស្រួលក្នុងការចិញ្ចឹមក្របីនេះដែរ គឺវាជាសត្វមួយដែលមិនរើសចំណីទេពោលបើយើងមានទីធ្លាធំយើងគ្រាន់តែប្រលែកវាឱ្យដើរស៊ីទៅបានហើយ មិនតែប៉ុណ្ណោះសត្វក្របីនេះពុំសូវប្រើកម្លាំងមនុស្សច្រើនក្នុងការមើលថែទេព្រោះក្របីពេលទៅស៊ីចំណីគឺវាទៅទាំងហ្វូងដូច្នេះយើងប្រើកម្លាំងពលកម្មត្រឹមតែ ២នាក់ក៏អាចមើលថែបានដែរ។
ម្ចាស់កសិដ្ឋានចិញ្ចឹមក្របីនៅខេត្តកំពង់ចាម បានបន្ថែមទៀតថា ក្របីរបស់លោកគឺស៊ីចំណីជាលក្ខណៈធម្មជាតិសុទ្ធសាធពោលគ្រាន់តែព្រលែងវានៅទីធ្លាគឺវាដើរទៅស៊ីស្មៅខ្លួនឯង ដូច្នេះតាំងពីចិញ្ចឹមមកលោកមិនដែលចំណាយលុយសូម្បីតែ១រយដើម្បីទៅទិញចំណីឱ្យក្របីនេះស៊ី។ លើសពីនេះទៅទៀត ប្រសិនជាចង់ចិញ្ចឹមក្របីឱ្យទទួលបានផលល្អពីមួយឆ្នាំទៅមួយឆ្នាំ យើងក៏ត្រូវចាក់វ៉ាក់សាំងការពារវាផងដែរ ដោយទី១យើងត្រូវចាក់វ៉ាក់សាំងផ្សារទឹកនិងទី២វ៉ាក់សាំងអុចក្តាម ដោយក្នុង១ឆ្នាំយើងត្រូវតែចាក់វ៉ាក់សាំងឱ្យបាន ២ដងក្នុងចន្លោះពី៣ខែម្តងឱ្យសត្វក្របីនេះ។ លើសពីនេះទៅទៀត ចំពោះបងប្អូនប្រជាពលរដ្ឋដែលមានចំណាប់អារម្មណ៍ក្នុងការចិញ្ចឹមសត្វក្របី ឬចង់ទិញមេពូជដើម្បីយកទៅចិញ្ចឹមអាចធ្វើការទំនាក់ទំនងទៅកាន់លេខទូរស័ព្ទ ០៦០ ៦៣៣ ៣៣៨/០១៥ ៣០៦ ០៨២/ ០១២ ៧១៤ ១៥៤៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T05:09:00.281Z",
"category": "ចាប់ផ្តើមអាជីវកម្ម",
"views": 489,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ទាក់ចិត្តភ្ញៀវខ្លាំង! ម្ចាស់ Revlon នៅខ្មែរបង្ហើបគន្លឹះតែងខ្លួន៣ក្បាច់ ភ្ញៀវចាប់អារម្មណ៍ត្រឹម១០វិនាទីដំបូង
|
https://business-cambodia.com/articles/revlon-share-ways-to-make-seller-charming
|
មែនទែនទៅការរៀបចំខ្លួនឱ្យបានត្រឹមត្រូវពិតជាមានសារៈសំខាន់ណាស់សម្រាប់មនុស្សគ្រប់រូប ព្រោះនៅពេលដែលយើងស្អាតមិនខ្វះតែអ្នកចង់នៅជិត ហើយអ្វីដែលកាន់តែសំខាន់ជាងនេះទៅទៀតនោះគឺយើងខ្លួនឯងមានជំនឿចិត្តជាងមុន មានភាពក្លាហានជាងមុន ក្នុងការធ្វើទំនាក់ទំនង ជាពិសេសសម្រាប់អ្នករកស៊ី អ្នកលក់ ឬម្ចាស់អាជីវកម្មគ្រប់រូប។
ទាក់ទងជាមួយការរៀបចំខ្លួនឱ្យបានត្រឹមត្រូវនេះដែរ អ្នកស្រី ចាន់ ភាវី ដែលត្រូវបានគេស្គាល់ថាជាម្ចាស់ប្រន Revlon ប្រចាំស្រុកខ្មែរ បានបង្ហើបក្បួនពិសេស៣ មកកាន់ Business Cambodia ក្នុងការរៀបចំខ្លួនឱ្យអតិថិជនមានអារម្មណ៍ចង់នៅជិត ដោយភ្ញៀវចាប់អារម្មណ៍ត្រឹមពេល១០វិនាទីដំបូង។ ដោយក្នុងនោះរួមមាន៖
១. ក្លិនខ្លួន៖ ត្រង់ចំណុចនេះអ្នកស្រីបានមានប្រសាសន៍ថា នៅពេលដែលយើងមានក្លិនខ្លួនមិនល្អមិនមាននរណាចង់នៅក្បែរនោះទេ ហើយបើពិភាក្សារការងារទៀតនោះ ភ្ញៀវរត់អស់ហើយ។ ដូច្នេះមុននឹងទៅលក់ យើងជាអ្នក ត្រូវលក់ខ្លួនឯងឱ្យដាច់ជាមុនសិន សឹមទៅលក់ផលិតផល ហើយអ្នកត្រូវប្រាកដថា បានងូតទឹកបានត្រឹមត្រូវ ធ្មេញបានដុះសម្អាត ក្លៀកមានក្លិនក្រអូប ពោលពេញមួយតួរខ្លួនត្រូវតែក្រអូប។
២. ស្លៀកសម្លៀកបំពាក់ឱ្យបានត្រឹមត្រូវ៖ បាញ់តែទឹកអប់ មានតែក្លិនក្រអូប តែសម្លៀកបំពាក់មិនដែលមិនបានសំអាត ក៏ជាផ្នែកមួយមួយដែលភ្ញៀវវាយតម្លៃយើងដែរ។ ស្របគ្នានេះដែរ អ្នកស្រី បានបន្តទៀតថា ការស្លៀកពាក់បោកស្អាត មានភ្លី ហើយបូកទាំងក្លិនខ្លួនល្អទៀត ភ្ញៀវច្បាស់ជាចង់ចរចារជាមួយយើងជាមិនខាន។
៣. ចាប់ពីក្បាលដល់ចុងជើងត្រូវតែស្អាត៖ អ្នកស្រីបានលើកឡើងទៀតថា ជាអ្នកលក់ ឬអ្នករកស៊ី សំខាន់ណាស់ចេះរៀបចំខ្លួនឱ្យទាក់ទាញ់តាំងពីក្បាលដល់ចុងជើង សក់ត្រូវមានភ្លី សម្លៀកបំពាក់ស្អាតភ្លឹងៗ ពេញមួយដងខ្លួនកុំឱ្យមានក្លិន ហើយនៅពេលដែលយើងចេះតុបតែងខ្លួនបានត្រឹមត្រូវ មិនថា ការងារ ការពិភាក្សា ទំនុកចិត្តខ្លួនឯងនឹងរលូន។
គួរជម្រាបផងដែរថា Revlon គឺជាយីហោគ្រឿងសំអាងរបស់សហរដ្ឋអាមេរិកដ៏ល្បីល្បាញមួយដោយបានបង្កើតឡើងតាំងពីឆ្នាំ ១៩៣២មកម៉្លេះ ពោលបើគិតមកដល់បច្ចុបន្ននេះមានរអាយុកាលចូល៩១ឆ្នាំមកហើយ ដែលឈរលើវិស័យនេះ។ ទន្ទឹមនឹងនេះដែរ Revlon ក៏បានបោះជំហានជានចូលមកកាន់ប្រទេសកម្ពុជាអស់រយៈពេល២៣ឆ្នាំមកហើយដែរ ដោយមានវត្តមាន អ្នកស្រី ចាន់ ភាវី ជាម្ចាស់ប្រេនលើយីហោយក្សមួយនេះ៕
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T05:08:04.883Z",
"category": "កំពូលអ្នកលក់",
"views": 786,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
តម្លៃកាន់តែទាប! Ford ទម្លាក់ថ្លៃខ្ទង់ម៉ឺន$ទៅលើរថយន្តម៉ាក F-150មួយប្រភេទនៅឆ្នាំ២០២៣នេះ
|
https://business-cambodia.com/articles/ford-cut-its-ford-f-150-lightning
|
កាលពីថ្ងៃម្សិលមិញក្រុមហ៊ុនផលិតរថយន្តដ៏ល្បីរបស់អាមេរិក Ford Motor បានប្រកាសថាខ្លួនសម្រេចទម្លាក់តម្លៃរថយន្តអគ្គិសនីប្រភេទ Ford F-150 Lightning របស់ខ្លួនក្នុងគោលបំណងដើម្បីបង្កើតសង្វាក់ផលិតកម្មរថយន្តរបស់ខ្លួន នេះបើយោងតាមការចុះផ្សាយរបស់CNBC។
ក្រុមហ៊ុន Ford Motor បានឲ្យដឹងថាឡានFord ខ្លះដែលមានតម្លៃទាបជាពិសេសឡានFord Version F-150 Lightning តម្លៃវានឹងត្រូវកាត់ចំនួន១ម៉ឺនដុល្លារ។ ចំណែក Version ផ្សេងទៀតដូចជា Platinum នឹងត្រូវកាត់តម្លៃយ៉ាងតិចក៏៦ពាន់ដុល្លារពីតម្លៃដើមកាលពីខែមីនាកន្លងទៅ។
តាមពិតទៅ Ford ធ្លាប់បានដំឡើងតម្លៃរថយន្ត Ford F-150 Lightning របស់ខ្លួន២ទៅ៣ហើយរួចហើយកាលពីឆ្នាំ២០២១កន្លងទៅខណៈដែលវត្ថុធាតុដើមត្រូវយកមកផលិតឡានអគ្គិសនីនេះមានតម្លៃថ្លៃ។ យ៉ាងណាមិញស្របពេលដែលក្រុមហ៊ុនផលិតរថយន្តមួយនេះបង្កើនការផលិតរបស់ខ្លួនក្នុងរដូវក្ដៅនេះ ខ្លួនក៏សម្រេចចិត្តទម្លាក់តម្លៃនូវរាល់ប្រភេទឡានអគ្គិសនីទាំងអស់។
លោក Jim Farley នាយកប្រតិបត្តិក្រុមហ៊ុន Ford បានឲ្យដឹងថាការបង្កើនការផលិតរថយន្តFord ម៉ូដែល Lightning គឺជារឿងសំខាន់ដែលត្រូវធ្វើប៉ុន្ដែការបង្កើនការផលិតនេះនៅមិនទាន់ដំណើរការរលូននៅឡើយខណៈត្រឹមត្រីមាសទី១ឆ្នាំ២០២៣នេះ លក់បាន៤៤៦៦គ្រឿងប៉ុណ្ណោះ។
កាលពីពេលក្រុមហ៊ុនបញ្ចេញម៉ូដែល Lightning កាលពីឆ្នាំ២០២១ Version ម៉ូដែល Lightning ដែលមានតម្លៃទាបបំផុតមានតម្លៃ៤ម៉ឺនដុល្លារ។ បន្ទាប់មកក្រុមហ៊ុនបានដំឡើងតម្លៃ២ទៅ៣ដងឡើងដល់៦ម៉ឺនដុល្លារ។ ប៉ុន្ដែឆ្នាំ២០២៣នេះតម្លៃធ្លាក់មក៥ម៉ឺនដុល្លារ។
គួរបញ្ជាក់ផងដែរថាVersion ថ្លៃបំផុតនៃម៉ូដែល Lightning Platinum នឹងមានតម្លៃចាប់ផ្ដើមពី៩២០០០ដុល្លារធ្លាក់ពី ៩៨០០០ដុល្លារ។ ក្រុមហ៊ុនFord នឹងបញ្ចេញរបាយការណ៍ប្រាក់ចំណូលរបស់ខ្លួននៅត្រីមាសទី២បន្ទាប់ទីផ្សារអាមេរិកបញ្ចប់បទការបាយការណ៍នៅថ្ងៃទី២៧ខែកក្កដានេះ៕
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T04:56:48.935Z",
"category": "ហិរញ្ញវត្ថុ",
"views": 1846,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
រកផ្លូវវាង! ស្អែកនេះរដ្ឋបាលរាជធានីនឹងផ្អាកចរាចរយានជំនិះគ្រប់ប្រភេទ នៅតាមបណ្តោយផ្លូវប៉ុន្មានខ្សែនេះ
|
https://business-cambodia.com/articles/find-a-detour
|
នៅថ្ងៃទី១៩ ខែកក្កដា ឆ្នាំ២០២៣ ស្អែកនេះ រដ្ឋបាលរាជធានីភ្នំពេញ នឹងធ្វើការបញ្ចៀសចរាចរយានយន្ដគ្រប់ប្រភេទជាបណ្ដោះអាសន្ន ដើម្បីរៀបចំយុទ្ធនាការឃោសនាបោះឆ្នោតជ្រើសតាំងតំណាងរាស្រ្តនីតិកាលទី ៧ ឆ្នាំ ២០២៣ ដែលនឹងឈានចូលមកដល់ពេលឆាប់ៗខាងមុខនេះ។ដោយហេតុនេះរដ្ឋបាលរាជធានីភ្នំពេញនឹងធ្វើការបញ្ចៀសចរាចរនៅតាមបណ្តាយផ្លូវមួយចំនួនដូចខាងក្រោមនេះ ៖
នៅម៉ោង ៨៖០០នាទីព្រឹកចាប់ពី បណ្តោយមហាវិថីសម្តេច ហ៊ុន សែន ផ្លូវបត់ឆ្វេងទៅកាន់មហាវិថីអ្នកឧកញ៉ាមហាភក្តីសប្បុរិសភោគធិបតី ហ៊ុន នាង (ផ្លូវ ៣០ម៉ែត្រ) កាត់តាមបុរីជីបម៉ុង បត់ស្តាំចូលផ្លូវបឹងទំពុន (ផ្លូវលេខ ៣៧១) បត់ឆ្វេងចូលផ្លូវលេខ ២៧១ ឆ្ពោះទៅស្ពានអាកាស៧មករា បន្តចូលផ្លូវលេខ ៥៩៨ ដល់រង្វង់មូលកាំកូស៊ីធី បត់ឆ្វេងចូលផ្លូវឧកញ៉ាម៉ុងឬទ្ធី (ផ្លូវលេខ ១៩២៨) បត់ឆ្វេងចូលមហាវិថីមិត្តភាពភ្នំពេញ-ហាយណូយ រួចបត់ឆ្វេងចូលផ្លូវលេខ ១៩៨៦ បន្តបត់ឆ្វេងផ្លូវលេខ ១០០៣ រហូតដល់ចំណុចផ្លូវលេខ ១០០៣ កែងនឹងផ្លូវលេខ ១៩៦៦។
លុះថ្ងៃឡើងពីម៉ោង ២រសៀល ក្បួននឹងចេញដំណើរពីបណ្តោយផ្លូវ ១៩៦៦ បត់ឆ្វេងចូលទៅផ្លូវឧកញ៉ាឃ្លាំងមឿង (ផ្លូវលេខ ៧០) ឆ្ពោះទៅរងវង្វង់មូលកាំភ្លើងគួចកាណុង និងបន្តតាមផ្លូវលេខ ៧៤ រួចបត់ស្តាំចូលតិរវិថីព្រះស៊ីសុវត្ថិ បត់ស្តាំចូលផ្លូវលេខ ១៣០ បត់ស្តាំចូលផ្លូវប៉ាស្ទ័រ (ផ្លូវលេខ៥១) បត់ស្តាំចូលវិថីសម្តេចប៉ាន (ផ្លូវលេខ ២១៤) ឆ្ពោះទៅរង្វង់មូលវត្តសំពៅមាស បត់ឆ្វេងចូលផ្លូវលេខ ១៦៣ រហូតដល់ស្តុបទួលទំពូង បត់ឆ្វេងចូលមហាវិថីម៉ៅសេទុង (ផ្លូវលេខ ២៤៥) រហូតដល់ស្តុបបូកគោ បត់ស្តាំចូលមហាវិថីព្រះមុនីវង្ស។
ជាមួយគ្នានេះ រដ្ឋបាលរាជធានីភ្នំពេញ ក៏សូមការអធ្យាស្រ័យចំពោះបងប្អូនដែលត្រូវធ្វើដំណើរកាត់តាមកំណាត់ផ្លូវខាងលើ និងបញ្ចៀសការធ្វើដំណើរឆ្លងកាត់ទីតាំងប្រារព្ធកម្មវិធីតាមកាលបរិច្ឆេទខាងលើដោយក្ដីអនុគ្រោះ។ ក្នុងនោះ នៅពេលផុតរយៈពេលដែលត្រូវបញ្ចៀសចរាចរនេះ រដ្ឋបាលរាជធានីភ្នំពេញនឹងបើកឲ្យចរាចរជាធម្មតាឡើងវិញ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T04:53:36.652Z",
"category": "ព័ត៌មានថ្មីៗ",
"views": 20688,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy"
]
}
|
ច្បាស់ការ! ព្រលានយន្ដហោះថ្មីតម្លៃជិត ១ ពាន់លានដុល្លារ នឹងត្រូវបើកដំណើរការនៅថ្ងៃទី១៦ ខែតុលា ខាងមុខនេះ
|
https://business-cambodia.com/articles/new-international-airport-in-siem-reap
|
ព្រលានយន្ដហោះអន្តរជាតិសៀមរាបអង្គរ នឹងចាប់ផ្តើមបើកដំណើការនៅថ្ងៃទី១៦ ខែតុលា ឆ្នាំ២០២៣ខាងមុខនេះហើយ។ នេះបើតាមការលើកឡើងពីឯកឧត្ដម ស៊ិន ចាន់សេរីវុត្ថា អនុរដ្ឋលេខាធិការ និងជាអ្នកនាំពាក្យ នៃរដ្ឋលេខាធិការដ្ឋានអាកាសចរណ៍ស៊ីវិលនៅក្នុងឱកាសដែលសមាគមទេសចរណ៍កម្ពុជា (CATA)ធ្វើទស្សនកិច្ចនៅព្រលានយន្ដហោះខាងលើកាលពីថ្ងៃទី១៧ ខែកក្កដា ឆ្នាំ២០២៣។
ឯកឧត្តមបន្តថា នៅពេលដែលព្រលានយន្ដហោះអន្ដរជាតិសៀមរាបអង្គរនេះចាប់ដំណើការ គេរំពឹងថា វានឹងជំរុញកំណើនសេដ្ឋកិច្ចកម្ពុជា ជាពិសេសវិស័យទេសចរណ៍។
លោក LU Wei ប្រធានក្រុមហ៊ុន Angkor International Airport Investment (Cambodia) Co., Ltd. (AIAI) ដែលជាក្រុមហ៊ុនដែលសាងសង់ព្រលានយន្ដហោះនេះ បានថ្លែងដែរថា ព្រលានយន្ដហោះអន្ដរជាតិសៀមរាប-អង្គរ នឹងជំរុញការអភិវឌ្ឍអាកាសចរណ៍ ផ្ដល់ភាពស្រួលដល់ភ្ញៀវដែលមកទស្សនាប្រាសាទអង្គរវត្តដ៏អស្ចារ្យ ជាពិសេសទាក់ទាញភ្ញៀវទេសចរចិនមកកាន់ប្រទេសកម្ពុជាបង្កើនទំនាក់ទំនង់រវាងប្រទេស ចិន និងប្រទេសកម្ពុជាជំរុញការអភិវឌ្ឍវិស័យទេសចរណ៍។
សូមជម្រាបថា ព្រលានយន្ដហោះអន្ដរជាតិសៀមរាបអង្គរនេះជាប្រភេទ 4E សាងសង់លើផ្ទៃដីសរុបប្រមាណ ៧០០ ហិកតា មានទីតាំងស្ថិតនៅក្នុងឃុំតាយ៉ែក ស្រុកសូទ្រនិគម សៀមរាប។ ព្រលានយន្ដថ្មីនេះត្រូវបានបើកការដ្ឋានសាងសង់កាលពីខែមីនា ឆ្នាំ២០២០ ដោយចំណាយថវិកាសាងសង់ចំនួន ៨៨០ ពាន់លានដុល្លារ។
គម្រោងព្រលានដ៏ធំនេះត្រូវបានចែកចេញជា ៣ ដំណាក់កាល ដោយដំណាក់កាលទី១នេះ អាចមានសមត្ថភាពទទួលអ្នកដំណើរប្រមាណ ៧លាននាក់ក្នុងមួយឆ្នាំ។ នៅក្នុងដំណាក់កាលទី២ អាចទទួលអ្នកដំណើរដល់ ១០លាននាក់ក្នុងមួយឆ្នាំ ហើយដំណាក់កាលទី៣ អាចទទួលអ្នកដំណើរបានរហូតដល់ ២០លាននាក់នៅក្នុងមួយឆ្នាំ៕
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T04:53:07.162Z",
"category": "អចលនទ្រព្យ",
"views": 2840,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ដើរមួយៗតែមិនថយក្រោយ! បិតាហិរញ្ញវត្ថុអាមេរិកបង្ហើប៧ជំហាន ធ្វើបានបំណុលក៏អស់ សល់ទ្រព្យច្រើន
|
https://business-cambodia.com/articles/7-thing-to-do-list-in-life-by-dave-ramsey
|
ដំណើររបស់ជីវិតមនុស្សគ្រប់រូបត្រូវបានផ្សារភ្ជាប់ទៅនឹងតម្រូវការហិរញ្ញវត្ថុ។ ដោយសារតែការរស់នៅប្រចាំថ្ងៃសុទ្ធតែត្រូវចំណាយលុយ ទើបតម្រូវឱ្យគ្រប់គ្នាខិតខំធ្វើការដោយចំណាយទាំងកម្លាំងកាយចិត្ត ទាំងពេលវេលាផ្ទាល់ខ្លួន ដើម្បីបង្កើតប្រាក់ចំណូលទុកដោះស្រាយជីវភាព។
ទន្ទឹមនឹងនេះដែរ អ្នកជំនាញផ្នែកហិរញ្ញវត្ថុរបស់សហរដ្ឋអាមេរិក លោក Dave Ramsey បានបង្ហើបនូវគន្លឹះពិសេស ៧ជំហាន អាចជួយឱ្យឆាប់រួចផុតពីបញ្ហាលុយកាក់ ព្រមទាំងរកលុយឆាប់សល់ថែមទៀតផង។
ជំហានទី១៖ សន្សំឱ្យបាន ១,០០០ដុល្លារ ទុកសម្រាប់ការចំណាយបន្ទាន់ផ្សេងៗ។ ចំណុចនេះមានន័យថា មិនថាអ្នកមានចំណូលតិចឬច្រើន អ្នកត្រូវតែដាក់គោលដៅសន្សំឱ្យបាន ១,០០០ដុល្លារ ហើយរក្សាកញ្ចប់លុយនោះទុក កុំដកចាយផ្ដេសផ្ដាសរហូតដល់មានតម្រូវការចាំបាច់បំផុត។ តម្រូវការចាំបាច់គឺសំដៅលើរឿងបន្ទាន់ ដូចជាមានជំងឺត្រូវព្យាបាល ឬគ្រោះថ្នាក់ផ្សេងៗជាដើម។ ជាក់ស្ដែងរបស់ដែលអ្នកស្រលាញ់ពេញចិត្តចង់ទិញទុកប្រើ មិនមែនជាតម្រូវការសំខាន់នោះទេ សូមកុំច្រឡំដកលុយសន្សំទៅទិញឱ្យសោះណា។
ជំហានទី២៖ ផ្ដាច់បំណុលឱ្យអស់ (លើកលែងបំណុលទិញផ្ទះ) ដោយប្រើប្រាស់ក្បួនដុំព្រិល (Debt snowball)។ ដើម្បីប្រើក្បួនដុំព្រិល លោកអ្នកត្រូវចាប់ផ្ដើមពីការកត់ត្រារាល់បំណុលទាំងអស់ដែលអ្នកមាន ដោយរៀបតាមលំដាប់ពីការប្រាក់ខ្ពស់ជាងគេ មកការប្រាក់ទាបបំផុត។ បន្ទាប់មកខំប្រឹងរកចំណូលបន្ថែម និងចាប់ផ្ដើមសងពីបំណុលដែលមានការប្រាក់ខ្ពស់ជាងគេមុន ហើយនៅក្នុងចំណោមបំណុលដែលមានការប្រាក់ខ្ពស់នោះ លោកអ្នកអាចសងពីបំណុលទាបជាងគេមុន (ក្នុងករណីមានម្ចាស់បំណុលការប្រាក់ខ្ពស់លើសពី២នាក់)។
ការប្រើក្បួនដុំព្រិល អាចជួយឱ្យលោកអ្នកមានឱកាសផ្ដោតលើការខំប្រឹងដោះបំណុលម្ដងមួយៗ ដោយមិនមានអារម្មណ៍តានតឹង ឬរញ៉េរញ៉ៃជាមួយនឹងបំណុលច្រើនក្នុងពេលតែមួយ។ វាអាចជួយឱ្យសម្ពាធកាន់តែស្រាល ប៉ុន្តែអាចនឹងពិបាកប្រសិនបើចរចារជាមួយនឹងម្ចាស់បំណុលមិនបាន ព្រោះថាក្បួននេះតម្រូវឱ្យលោកអ្នកចរចារនឹងម្ចាស់បំណុលសុំពេលផ្ដាច់កម្ចីម្ដងមួយៗ។ សូមបញ្ជាក់ផងដែរថា ក្បួនដុំព្រិលមិនសក្តិសមសម្រាប់ការផ្ដាច់កម្ចីទិញផ្ទះឡើយ។
ជំហានទី៣៖ សន្សំលុយទុកសម្រាប់ការចំណាយប្រចាំខែ ឱ្យបានយ៉ាងតិច ៣ទៅ៦ខែ។ តាមដានការចំណាយប្រចាំខែ ដើម្បីរកតួលេខជាក់ស្ដែងណាមួយដែលអ្នកត្រូវការក្នុងមួយខែៗ។ បន្ទាប់មកបង្កើតកញ្ចប់លុយសន្សំសម្រាប់ត្រៀមចំណាយឱ្យបានយ៉ាងតិច៣ខែ។ លុយនេះអាចជួយការពារអ្នកពេលដែលអាសន្នមកដល់ ដូចជាបាត់បង់ការងារ បាត់បង់លទ្ធភាពបង្កើតលុយ ឬផ្អាកដំណើរការអាជីវកម្មជាដើម។ មានកញ្ចប់សន្សំនេះ អ្នកអាចដោះស្រាយបញ្ហាបានយ៉ាងហោចណាស់៣ខែ ទោះបីជាគ្មានចំណូលសោះក៏អ្នកមិនធ្លាក់ក្នុងវិបត្តិបំណុលដែរ។
ជំហានទី៤៖ ដកលុយ ១៥%នៃចំណូលប្រចាំខែសរុបដែលអ្នករកបាន យកទៅវិនិយោគសម្រាប់គម្រោងរយៈពេលវែង។ ក្នុងការវិនិយោគអ្នកជំនាញលើកទឹកចិត្តឱ្យគិតពីអនាគតឱ្យបានវែងឆ្ងាយ ពុំគួរផ្ដោតតែការចំណេញរយៈពេលខ្លីឡើយ។ លុយដែលដកទៅវិនិយោគ គឺគេទុកសម្រាប់បេះផ្លែផ្កានៅពេលដែលចូលនិវត្តន៍ ឬចាស់ធ្វើការលែងកើតជាដើម។
ជំហានទី៥៖ សន្សំលុយទុកឱ្យកូនរៀននៅសាកលវិទ្យាល័យ។ រឿងមួយនេះអ្នកគួរគិតមុនពេលមានកូន និងចាប់ផ្ដើមសន្សំតាំងពីមុនកូនកើត រហូតដល់កូនធំ។ អ្នកមិនគួរបណ្ដោយទៅតាមពេលវេលាមិនគិតគូរ រហូតដល់កូនធំត្រូវរៀនបន្តបែរជាថាគ្មានលុយនោះទេ។ ចំណេះដឹងជារឿងសំខាន់ណាស់ ដូច្នេះក្នុងនាមជាឪពុកម្ដាយ អ្នកគួរតែមានកញ្ចប់សន្សំសម្រាប់កូនៗគ្រប់គ្នាទើបមិនភ័យពេលចាស់ត្រូវត្រូវធ្វើការរកលុយឱ្យកូនរៀនទាំងលំហាកទៀត។
ជំហានទី៦៖ ផ្ដាច់បំណុលទិញផ្ទះឱ្យបានឆាប់បំផុតតាមដែលអាចធ្វើទៅបាន។ ក្រោយពេលដែលអ្នកបានត្រៀមកញ្ចប់លុយសម្រាប់រឿងគ្រប់យ៉ាងរួចរាល់ វាក៏ដល់ពេលដែលអ្នកត្រូវផ្ដោតលើបំណុលផ្ទះវិញម្ដង។ មានន័យថាអ្នកគួរលៃរកផ្លូវបង្កើនចំណូល យកមកផ្ដាច់បំណុលផ្ទះឱ្យបានលឿន ព្រោះថាវាជាបំណុលធំ ត្រូវគិតគូរឱ្យបានមុនអាយុដែលអ្នកធ្វើការលែងកើត ទើបពេលចាស់ទៅអ្នកមិនវេទនារឿងលុយ។
ជំហានទី៧៖ ចុងក្រោយគឺខំបង្កើតទ្រព្យសម្បត្តិឱ្យបានច្រើន និងធ្វើការចែករំលែកអំពើសប្បុរសឱ្យបានច្រើន។ ជីវិតមួយនេះគ្រាន់តែជាដំណើរកំសាន្តដ៏ខ្លីមកកាន់ផែនដីតែប៉ុណ្ណោះ ដូច្នេះហើយយើងគួរតែចំណាយពេលដ៏ខ្លីនេះ បំពេញបេសកម្មឱ្យបានល្អ ធ្វើរឿងណាល្អៗឱ្យបានច្រើន ទើបដំណើរមួយនេះមានន័យគ្រប់គ្រាន់៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T04:53:01.928Z",
"category": "ហិរញ្ញវត្ថុ",
"views": 1209,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
កម្ពុជាជាប់លេខ៨ ដែលទៅលេងវៀតណាមច្រើនជាងគេ ខណៈការចាយក្នុង១នាក់ ក្បែរ១ពាន់$
|
https://business-cambodia.com/articles/cambodia-fastest-recovering-markets-for-vietnam-s-inbound-tourism
|
វៀតណាមកំពុងទទួលបានសក្ដានុពល ដ៏ធំពីលំហូរភ្ញៀវទេសចរកម្ពុជា ដែលចំណាយប្រាក់ខ្ពស់ ដោយសារទីតាំងភូមិសាស្ត្រនៃប្រទេសទាំង២ជាប់គ្នា ការដឹកជញ្ជូនងាយស្រួល និងការត្រួតពិនិត្យព្រំដែនដោយរលូន។នេះបើយោងតាមការចុះផ្សាយរបស់សារព័ត៌មាន V.N Express កាលពីថ្ងៃទី១៦ ខែកក្កដា ឆ្នាំ២០២៣។
លោកស្រី Phan Huynh Phuong Hoang អគ្គនាយករងប្រតិបត្តិករទេសចរណ៍ Vietravel បានឲ្យដឹងថា ភ្ញៀវទេសចរកម្ពុជាម្នាក់ចំណាយប្រាក់ចន្លោះពី៨០០ ទៅ៩០០ដុល្លារសម្រាប់ដំណើរកម្សាន្តទៅកាន់ទីក្រុងហាណូយ និងហាឡុងភាគខាងជើង ប្រទេសវៀតណាម ដែលស្មើនឹងតម្លៃដំណើរកម្សាន្ត ទៅកាន់ប្រទេសកូរ៉េខាងត្បូងផងដែរ។
លោកស្រីបានបន្តថា ភ្ញៀវទេសចរកម្ពុជាដែលទៅលេងប្រទេសវៀតណាម ចែកចេញជា ៣ ប្រភេទ៖ ១គឺទេសចរមកពីខេត្តចំនួន ៣ ជាប់នឹងខេត្ត Tay Ninh សម្រាប់ដំណើរទេសចរណ៍ប្រចាំថ្ងៃ ។ ទី២ ភ្ញៀវទេសចរដែលមកពីរាជធានីភ្នំពេញ និងសៀមរាប ធ្វើដំណើរទៅប្រទេសវៀតណាម ដើម្បីស្វែងរកសេវាព្យាបាលជំងឺ ខណៈទី៣ ភ្ញៀវទេសចរកម្ពុជាជ្រើសរើសការសម្រាកលំហែកាយរយៈពេលវែងក្នុងរមណីយដ្ឋានលំដាប់ខ្ពស់នៅកោះ Phu Quoc, ទីក្រុង Da Lat និងទីក្រុងកំពង់ផែ Vung Tau។
គួរជម្រាប់ផងដែលថា ក្រៅពីទេសចរកម្ពុជាក្នុងនោះ ភ្ញៀវទេសចរមកពីកូរ៉េខាងត្បូងឈរនៅលេខរៀងទី១, ចិនឈរនៅលំដាប់ទី២, សហរដ្ឋអាមេរិកនៅលំដាប់ទី៣, តៃវាន់នៅលំដាប់ទី៤, ថៃនៅលំដាប់ទី៥, ជប៉ុននៅលំដាប់ទី៦, ម៉ាឡេស៊ីនៅលំដាប់ទី៧, កម្ពុជាឈរនៅលំដាប់ទី៨, អូស្រ្តាលីនៅលំដាប់ទី៩ និង ឥណ្ឌានៅលំដាប់ទី១០៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T03:57:21.807Z",
"category": "អចលនទ្រព្យ",
"views": 904,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy"
]
}
|
គំនិតរកស៊ីបែបថ្មី! សហគ្រិន១រូប យកផ្លែឈើច្នៃធ្វើការ៉េមលក់ ក្នុងមួយថ្ងៃអាចលក់បានពី១ពាន់ទៅ២ពាន់ដើម
|
https://business-cambodia.com/articles/fresh-fruit-ice-cream-
|
ការធ្វើការ៉េមចេញពីផ្លែឈើបាននឹងកំពុងក្លាយជាអាជីវកម្មដ៏ពេញនិយមមួយនៅប្រទេសវៀតណាម ខណៈបច្ចុប្បន្នរបរនេះបានធ្វើឱ្យលោក To Tuan Anh កាក់កបយ៉ាងខ្លាំង ដោយក្នុងមួយថ្ងៃគាត់អាចលក់ការ៉េមផ្លែឈើនេះបានចន្លោះពី ១,០០០ទៅ ២,០០០ដើមក្នុងមួយថ្ងៃ។
ក្នុងកិច្ចសម្ភាសន៍ជាមួយ VN Express លោក To Tuan Anh ជាម្ចាស់អាជីវកម្មលក់ការ៉េមផ្លែឈើបានឱ្យដឹងថា គាត់បានសិក្សាស្វែងយល់ពីការផលិតការ៉េមចេញពីផ្លែឈើនេះ ដោយខ្លួនឯងអស់រយៈពេល ៣ឆ្នាំមកហើយទម្រាំតែអាចផលិតការ៉េមមួយដ៏ល្អ អាចលក់ទៅឱ្យអតិថិជនដូចពេលបច្ចុប្បន្ននេះ។គាត់បានបន្ថែមថា ជាទូទៅក្នុងមួយថ្ងៃគាត់អាចលក់ការ៉េមបានចន្លោះពី ១,០០០ដើមទៅ ១,៥០០ដើម ពេលខ្លះអាចកើនដល់ ២,០០០ដើមក៏មាន។ចំពោះតម្លៃវិញក្នុងមួយដើមគាត់លក់តម្លៃ ២៤,០០០ដុង ដែលស្មើនឹង ៤ពាន់រៀលលុយខ្មែរយើង។
ថ្លែងប្រាប់ក្នុងកិច្ចសម្ភាសន៍ដដែល សហគ្រិនបានបង្ហើបប្រាប់ពីមូលហេតុដែលធ្វើឱ្យការ៉េមផ្លែឈើរបស់គាត់អាចលក់ដាច់ដល់ពាន់ដើមបែបនេះ ដោយសារតែការ៉េមដែលគាត់ផលិតទាំងអស់ប្រើប្រាស់ផ្លែឈើស្រស់ៗថ្មីៗ ហើយសុទ្ធតែជាផ្លែឈើដែលដាំដុះក្នុងស្រុកផ្ទាល់ ហេតុនេះវាធ្វើឱ្យរសជាតិនិងគុណភាពនៃការ៉េមអាចរក្សាបាននូវគុណភាពនិងរសជាតិឆ្ងាញ់។
លោកបានបញ្ជាក់ទៀតថា ក្នុងការ៉េមរបស់លោកទាំងអស់ដែលគាត់ធ្វើគឺមានការកំណត់ខ្នាតវត្ថុធាតុដើមយ៉ាងត្រឹមត្រូវទាំងបរិមាណស្ករ កម្រិតបរិមាណផ្លែឈើ និងរបៀបនៃការលាយបញ្ចូលគ្នាតាមលំដាប់លំដោយគឺមានរបៀបរៀបចំល្អនិងមានអនាម័យ ដែលទាំងនេះហើយទើបធ្វើឱ្យការ៉េមផ្លែឈើរបស់គាត់លក់ដាច់និងទទួលបានការគាំទ្រទាំងក្មេងទាំងចាស់។
គូសបញ្ជាក់ផងដែរថា នេះជាគំនិតអាជីវកម្មថ្មីមួយដែលប្រជាជនខ្មែរយើងក៏អាចធ្វើបានផងដែរ ដើម្បីជាប្រភពចំណូលបន្ថែម និងជាការចូលរួមចំណែកទៅដល់ការជួយទិញកសិផលពីប្រជាកសិករយើងបានថែមទៀតផង ព្រោះរាល់វត្ថុធាតុដើមទាំងអស់ដែលយកមកធ្វើរបស់ជនជាតិវៀតណាមខាងលើសុទ្ធសឹងតែជាផ្លែឈើដែលនៅខ្មែរយើងមាន ដូចជា ខ្នុរ ស្វាយ ទុរេន ប័រ ត្របែក ម្កាក់ និងដូងជាដើម ដែលយើងសុទ្ធតែអាចទិញបានក្នុងតម្លៃសមរម្យ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T03:55:01.001Z",
"category": "ចាប់ផ្តើមអាជីវកម្ម",
"views": 946,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy"
]
}
|
ធ្វើតិច ចំណូលខ្ពស់! Graham បង្ហើបប្រភពចំណូលធំៗ៤ ធ្វើការត្រឹម៥ម៉ោង/១សប្តាហ៍ រកលុយបាន១៦ម៉ឺ.ន$/១ខែ
|
https://business-cambodia.com/articles/graham-cochrane-4-source-of-income
|
«ធ្វើការច្រើន ហើមតែក្បាលពោះ ចំណូលនៅទាប ចង្អៀតបន្ទុក» នេះគឺជាពាក្យស៊កសៀតចំអន់គ្នាលេងបែបឈឺចាប់ផងអស់សំណើចផងរបស់អ្នកធ្វើការ ឬអ្នករកស៊ីមួយចំនួន។ តែចម្លែកអី្វ លោក Graham Cochrane ធ្វើការត្រឹម៥ម៉ោងក្នុងមួយសប្តាហ៍ អាចរកចំណូលបានរហូតដល់ខ្ទង់១៦ម៉ឺនដុល្លារឯណោះក្នុងមួយខែ តាមរយៈច្រកផ្លូវធំៗ៤ ខាងក្រោមនេះ៖
១/. បង្កើតប្លុកតន្ត្រី The Recording Revolution៖ ច្នៃជំនាញ ឆ្កឹះចំណូលពីបណ្តាញសង្គម។ Graham បានសរសេរប្លុកនិងធ្វើវីឌីអូចែករំលែក អំពីបច្ចេកទេសថត និងកែសម្រួលផ្សេងៗ រួមជាមួយការពិនិត្យមើលផលិតផល ការសម្ភាសន៍ជាមួយតន្រ្តីករ និងផលិតករ។ ក្នុងឆ្នាំដំបូងនៅលើ YouTube លោកមានអ្នកទស្សនាចន្លោះពី ៦០ដល់២០០០views ក្នុងមួយថ្ងៃ។ នៅពេលទស្សនិកជនបន្តកើនឡើង លោកបានរកឃើញឱកាសមួយដើម្បីរកប្រាក់ពីមាតិការបស់ខ្លួន។ ដំបូង Graham រកបានពី ២០០ដុល្លារទៅ១០០០ដុល្លារក្នុងមួយខែតាមរយៈការឧបត្ថម្ភវីឌីអូ និងប្រាក់ចំណូលពីការផ្សាយពាណិជ្ជកម្ម។
២/. វគ្គសិក្សាអនឡាញ៖ មានគេស្គាល់តាមបណ្តាញសង្គមច្រើនគួរសមហើយ ក្នុងឆ្នាំ២០១០ Graham បានបង្កើតនិងលក់វគ្គសិក្សាតាមអនឡាញដំបូងរបស់ខ្លួន ដែលបង្រៀនអតិថិជនពីរបៀបប្រើកម្មវិធីថតសំឡេងដ៏ពេញនិយម Pro Tools ក្នុងតម្លៃ ៤៥ដុល្លារ។ Graham បានលើកឡើងថា៖ «មុនពេលថត ខ្ញុំបានសរសេរគ្រោងជាមូលដ្ឋាននៃផ្នែកណាមួយនៃកម្មវិធីដែលខ្ញុំចង់ចែករំលែក និងតាមលំដាប់លំដោយ បន្ទាប់មកចំណាយពេលពី ៣-៤ម៉ោងក្នុងការថត និងកែសម្រួលខ្លឹមសារ»។
ដើម្បីទាក់ទាញអ្នកជាវកាន់តែចាប់អារម្មណ៍ លោកបានផ្តល់ជូនសៀវភៅអេឡិចត្រូនិចឥតគិតថ្លៃ។ លោកមានអ្នកជាវប្រហែល ៥០០នាក់នៅពេលលក់វគ្គសិក្សាតាមអ៊ីនធឺណិតដំបូង។ គ្រានោះលោកលក់វគ្គសិក្សាតាមអ៊ីនធឺណិតរាប់សិប និងសហគមន៍អនឡាញសម្រាប់តែសមាជិកតាមរយៈ The Recording Revolution ក្នុងតម្លៃមានចាប់ពី ៦៧ដុល្លារ ដល់រហូតដល់ ៣៩៧ដុល្លារ។ គិតត្រឹមឆ្នាំ២០១៨ដល់២០១៩ Graham រកបាន ១,០០០,០០០ដុល្លារពីការលក់ ហើយក្នុងឆ្នាំ២០២១ លោករកចំណូលបានប្រហែល ៤០,០០០ដុល្លារឯណោះក្នុងមួយខែ។
៣/.បង្កើតក្រុមហ៊ុនអនឡាញបង្វឹកសហគ្រិនភាព៖ ប្រភពចំណូលធំទីបី របស់បុរសវ័យ៣៩ឆ្នាំរូបនេះគឺ បង្រៀនមនុស្សពីរបៀបរកប្រាក់ពីចំណេះដឹង និងចំណងចំណូលចិត្តរបស់ខ្លួន ដូចដែលលោកធ្លាប់បានធ្វើវាកន្លងមក។ ក្នុងរយៈពេល៦ខែចុងក្រោយនេះ Graham រកបាន ១២០,០០០ដុល្លារក្នុងមួយខែលើប្រាក់ចំណូលអកម្មពីវគ្គសិក្សាតាមអ៊ីនធឺណិតដែលមានឈ្មោះថា Automatic Income Academy។ ឥឡូវនេះ ម្ចាស់អាជីវកម្មប្រហែល ២,៨០០នាក់ កំពុងប្រើប្រាស់មេរៀនបង្វឹករបស់លោក។
៤/. សរសេរសៀវភៅ៖ ប្រភពចំណូលធំទី៤ គឺកើតចេញពីស្នាដៃសៀវភៅ។ ក្រៅពីជាអ្នកចែករំលែកលើបណ្តាញសង្គម អ្នកលក់មេរៀនតាមអនឡាញ និងជាគ្រូបង្វឹកសហគ្រិនភាព លោកក៏ជាអ្នកនិពន្ធផងដែរ។ Graham បានយកបទពិសោធន៍ និងចំណេះដឹងរបស់ខ្លួននិពន្ធចេញជាសៀវភៅមួយក្បាលចំណងថា “How to get paid from what you know” ដែលលក់ដាច់អស់រាប់ម៉ឺនក្បាលឯណោះ។
លោក Graham Cochrane បានលើកឡើងថា៖ «បច្ចុប្បន្នខ្ញុំធ្វើការត្រឹម៥ម៉ោងប៉ុណ្ណោះក្នុងមួយសប្តាហ៍ពីការិយាល័យផ្ទះរបស់ខ្ញុំ ហើយរកប្រាក់បានជាមធ្យម ១៦០,០០០ដុល្លារក្នុងមួយខែនៅក្នុងប្រាក់ចំណូលអកម្ម»៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T03:29:10.044Z",
"category": "ភាពជាអ្នកដឹកនាំ",
"views": 6066,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ពូកែមែន! កូនសិស្សខ្មែរ២រូប ឈ្នះមេដាយគណិតវិទ្យា ពីអាមេរិកប្រកួតជាមួយសិស្ស ២៣ប្រទេស
|
https://business-cambodia.com/articles/cambodia-student-won-medal-at-new-york-copernicus-olympiad-
|
សិស្សខ្មែរ២រូបរបស់សាលាអន្តរជាតិ ស៊ី អាយ អេ ហ្វឺសត៍ ដែលមានយុវសិស្ស ឡេង លីហាក់ ជាសិស្សថ្នាក់ទី៦ និងយុវតី ឡេង លីតា ជាសិស្សថ្នាក់ទី៨ បានចូលរួមប្រកួត ប្រឡងគណិតវិទ្យានៅសហរដ្ឋអាមេរិក ដោយទទួលបានមេដាយចំនួន២គ្រឿង ក្រោយប្រជែងជាមួយសិស្សមកពី២៣ប្រទេស។
ការប្រកួតប្រជែងគណិតវិទ្យាកម្រិតពិភពលោកនេះមានឈ្មោះថា Copernicus Olympiad ដែលត្រូវបានរៀបចំឡើងក្នុងទីក្រុងញូយ៉កសហរដ្ឋអាមេរិក ចាប់តាំងពីថ្ងៃទី៩ ដល់ថ្ងៃទី១៣ ខែកក្កដា ឆ្នាំ២០២៣ ដោយមានសិស្សានុសិស្សប្រមាណជាង ៥០០ នាក់ ក្នុងចំណោមសិស្ស ២៥៦៧ នាក់ ចូលរួមប្រកួត តំណាងមកពី ២៣ប្រទេស ក្នុងចំណោម ៤០ ប្រទេសជុំវិញពិភពលោក។
កម្មវិធី Copernicus Olympiad ប្រារព្ធឡើងជារៀងរាល់ឆ្នាំ ដែលមានការចូលរួមពីសិស្សជាច្រើនមកពីជុំវិញពិភពលោក ដែលសិស្សទាំងអស់អាចចូលរួមប្រឡងគឺជាសិស្សចាប់ពីថ្នាក់ទី៣ដល់ថ្នាក់ទី១២លើវិញ្ញាសា គណិតវិទ្យា រូបវិទ្យា វិទ្យាសាស្ត្រ តារាសាស្ត្រ ការការពារសុវត្ថិភាពតាមប្រព័ន្ធអ៊ីនធឺណែត និងមហោស្រពភាពយន្ត។
គួរជម្រាបផងដែរកាលពីពេលថ្មីៗនេះ យុវតីឈ្មោះ គា ឆរីតា ដែលជាសិស្សកំពុងរៀនថ្នាក់ទី៩ នៃសាលាអន្ដរជាតិល ស៊ី អាយ អេ ហ្វឺសត៍ ក៏បានប្រឡងជាប់ជ័យលាភីលេខ ១ កមិ្រតសកលលោក និងទទួលបានមេដាយមាស ១ គ្រឿង ក្នុងចំណោមសិស្សចូលរួមសរុប ២២៣១ នាក់ ដែលចួលរួមប្រកួតប្រជែងវិញ្ញាសាគណិតវិទ្យាអន្ដរជាតិតាមប្រព័ន្ធអនឡាញ Caribou Mathematics Contest 2023 កម្រិតសិស្សថ្នាក់ទី៧/៨ ដែលរៀបចំឡើងដោយក្រសួងអប់រំកម្ពុជាផងដែរ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T02:38:11.742Z",
"category": "ភាពជាអ្នកដឹកនាំ",
"views": 510,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy"
]
}
|
សូមប្រុងប្រយ័ត្ន! កម្ពុជានឹងរងឥទ្ធិពលព្យុះទី៤ ដែលនាំឱ្យមានភ្លៀងធ្លាក់ លាយឡំខ្យល់កន្ត្រាក់មួយសប្ដាហ៍ពេញ
|
https://business-cambodia.com/articles/fourth-storm-named-talim
|
យោងតាមសេចក្តីជូនដំណឹងរបស់ក្រសួងធនធានទឹកនិងឧតុនិយមនៅព្រឹកថ្ងៃទី១៨ ខែកក្កដា ឆ្នាំ២០២៣ បានឱ្យដឹងថាចាប់ពីថ្ងៃទី ១៩ ដល់ថ្ងៃទី ២៥ ខែ កក្កដា ឆ្នាំ ២០២៣ ខាងមុខនេះ កម្ពុជានឹងបន្តទទួលរងឥទ្ធិពលពីជ្រលងព្យុះទី៤ ឈ្មោះ តាលីម( TALIM ) និងខ្យល់មូសុងនិរតី ក្នុងកម្រិតពីមធ្យមទៅបង្គួរ។
ដោយឡែកក្នុងមហាសមុទ្រប៉ាស៊ីហ្វិក ភាគខាងកើតប្រទេសហ្វីលីពីន សម្ពាធទាប សកម្មមួយ នឹងអាចវិវត្តជាព្យុះថ្មីមួយទៀត ពេលចូលដល់ភាគខាងជើងប្រទេសហ្វីលីពីន។ ស្ថានភាពបែបនេះនឹងធ្វើឱ្យតំបន់មួយចំនួនរបស់កម្ពុជាជួបនូវស្ថានភាពដូចជា៖
១. តំបន់ទំនាបកណ្តាល
តំបន់នេះមានសីតុណ្ហភាពអប្បបរមា មានពី២៣ទៅ២៥ អង្សារ និងសីតុណ្ហភាពអតិបរមា មានពី៣០ទៅ៣២ អង្សារ ដែលអាចមានភ្លៀងធ្លាក់ក្នុងកម្រិតពី តិចទៅមធ្យម និងបង្គួរដោយផ្នែកលាយឡំដោយផ្គរ រន្ទះ និងខ្យល់កន្រ្តាក់។
២. តំបន់ខ្ពង់រាប
ចំពោះតំបន់នេះ មានសីតុណ្ហភាពអប្បបរមា ពី២២ទៅ២៤ អង្សារ និងសីតុណ្ហភាពអតិបរមាមានពី ២៩ទៅ៣៤ អង្សារ ដែលអាចមានភ្លៀងធ្លាក់ក្នុងកម្រិតពីតិចទៅបង្គួរ លាយឡំដោយផ្គរ រន្ទះ និងខ្យល់កន្រ្តាក់។
៣. តំបន់មាត់សមុទ្រ
តំបន់ចុងក្រោយមានសីតុណ្ហភាព អប្បបរមា ពី២៤ទៅ២៦អង្សារ និងសីតុណ្ហាភាពអតិបរមាពី៣២ទៅអង្សារ ដែលអាចបណ្ដាលឱ្យមានភ្លៀងធ្លាក់ក្នុងកម្រិតពីបង្គួរទៅច្រើន លាយឡំដោយផ្គរ រន្ទះ និងខ្យល់កន្រ្តាក់។ នៅលើផ្ទៃសមុទ្រ និងមានខ្យល់បក់បោកខ្លាំង ព្រមទាំងរលកសមុទ្រមានកម្ពស់ខ្ពស់៕
អត្ថបទដោយ៖ ឌៀក ស្រីនុត
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-18T01:02:28.060Z",
"category": "ព័ត៌មានថ្មីៗ",
"views": 4939,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy"
]
}
|
ប្រយ័ត្ន! ក្បួនឆបោក ២ តែងកើតមានក្នុងការទិញ-លក់អចលនទ្រព្យ ដែលត្រូវពិនិត្យឲ្យបានច្បាស់
|
https://business-cambodia.com/articles/fake-real-estate
|
អចលនទ្រព្យគឺជាវិស័យមួយដែលកំពុងមានអ្នករកស៊ី និងវិនិយោគច្រើន ដោយសារការវិនិយោគនៅក្នុងវិស័យមួយនេះអាចកសាងភាពមានបានឆាប់រហ័ស ប្រសិនបើវិនិយោគត្រូវ។ កត្ដាទាំងនេះហើយ បានធ្វើឲ្យការទិលក់ចលនទ្រព្យ (ផ្ទះ ដី) មានសកម្មភាពខ្លាំង។ យ៉ាងណាការទិញលក់អចលនទ្រព្យនេះដែរ ក៏មានអ្នកខ្លះត្រូវបានចាញ់បោកគេ ដោយសារតែធ្វេសប្រហែស មិនបានសិក្សាឲ្យគ្រប់ជ្រុងជ្រោយ មុនសម្រេចចិត្ដដកលុយទៅទិញ។
ជាក់ស្ដែងលោក សន សៀប ប្រធានសមាគមអ្នកវាយតម្លៃ និងភ្នាក់ងារអចលនវត្ថុកម្ពុជា បានលើកឡើងនូវរូបភាពឆបោកចំនួន ២ ដែលតែងកើតមាននៅក្នុងការទិញលក់អចលនទ្រព្យនៅកម្ពុជា។ ដោយរូបភាពឆបោកទាំង ២ នោះរូមមាន៖ ទី១. អ្នកលក់ដែលមិនមានអចលនទ្រព្យជារបស់ខ្លួន (យកដីឬផ្ទះអ្នកដទៃទៅដាក់លក់) និងទី២. អ្នកក្លែងធ្វើជាភ្នាក់ងារទិញលក់អចលនទ្រព្យគ្មានអាជ្ញាបណ្ណត្រឹមត្រូវ។ នៅពេលដែលទទួលបានលុយពីអ្នកទិញក៏រត់ទៅបាត់។
ថ្លែងប្រាប់ Business Cambodia ប្រធានសមាគមរូបនេះបានលើកឡើងដូច្នេះថា «វាមានអ្នកលក់អចលនទ្រព្យដែលមិនមែនជារបស់ខ្លួន មានអ្នកដើរតួរជាភ្នាក់ងារដែលមិនមានអាជ្ញាបណ្ណ ដើរទទួលលុយកក់ជំនួសម្ចាស់អចលនទ្រព្យ ឬហៅថាអ្នកគួកជេ។ ដោយគេថាមានដីទីនេះ មានដីទីនោះ ហើយយើងមើលរូបភាពខាងក្រៅអត់ដឹងទេ ធ្វើឲ្យឆាប់ជឿ ឆាប់កក់ និងឆាប់ទិញ។ ប៉ុន្ដែពេលទទួលបានលុយការងារលែងទៅមុខក៏រត់បាត់»។
លោកបន្ដថា អ្វីដែលចាំបាច់ដើម្បីបង្កាកុំឲ្យចាញ់បោកគេ គឺមុននឹងទិញយើងត្រូវសួរភ្នាក់ងារអចលនទ្រព្យជំនាញដែលមានអាជ្ញាប័ណ្ណត្រឹមត្រូវ មេធាវី ឬមន្ដ្រីសុរិយោដី ប៉ុន្ដែបើយើងច្បាស់ហើយមិនអីនោះទេ។ ហើយអ្វីដែលចាំបាច់ទៀត នៅពេលដែលអ្នកកក់ប្រាក់ ឬទិញអចលនទ្រព្យនោះ ត្រូវសុំមើលបណ្ណកម្មសិទ្ធ និងប្លង់ថាត្រឹមត្រូវឬក៏អត់។
លោក សន សៀប ក៏បានបន្ថែមដែរថា ការទិញលក់អចលនទ្រព្យដែលត្រឹមត្រូវបំផុត គឺទិញលក់រវាងម្ចាស់ពិតប្រាកដជាមួយអ្នកទិញ៕
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T15:04:13.196Z",
"category": "អចលនទ្រព្យ",
"views": 2307,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
មិនបាច់កម្ម៉ង់ពីក្រៅ! រថយន្ដ Toyota ២ ម៉ូឌែលនេះ នឹងត្រូវដំឡើងនៅខ្មែរនៅពេលរោងចក្រដំឡើងសាងសង់រួច
|
https://business-cambodia.com/articles/toyota-hilux-and-fortuner
|
រថយន្ដ Toyota ប្រភេទ Pick-up និង SUV រួមមាន៖ TOYOTA HILUX និង TOYOTA FORTUNER នឹងត្រូវដំឡើងនៅក្នុងប្រទេសកម្ពុជាមុនគេនៅពេលដែលរោងចក្រដំឡើងរថយន្ដមួយនេះសាងសងរួចរាល់។ នេះបើតាមការបញ្ជាក់ពីក្រុមហ៊ុន Toyota Cambodia កាលពីពេលកន្លងទៅ។
សូមជម្រាបថា កាលពីខែសីហា កន្លងទៅនេះ ក្រុមហ៊ុន Toyota ដែលជាក្រុមហ៊ុនផលិតឡានជួរមុខនៅប្រទេសជប៉ុនមួយនេះ បានសម្រេចបោះទុនវិនិយោគជាង ៣៦ លានដុល្លារបង្កើតរោងចក្រដំឡើងឡានដំបូងរបស់ខ្លួននៅប្រទេសកម្ពុជា ដែលមានឈ្មោះថា Toyota Tsusho Manufacturing (Cambodia) Co., Ltd. (“TTMC”) មានទីតាំងស្ថិតនៅតំបន់សេដ្ឋកិច្ចពិសេស រ៉ូយ៉ាល់ ភ្នំពេញ និងបានបង្កើតឱកាសការងារ ១៥០ កន្លែងផងដែរ។
ជាមួយគ្នានេះ យោងតាមប្រសាសន៍លើកឡើងរបស់សម្ដេចតេជោ ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជា ក្នុងពិធីសំណេះសំណាលជាមួយបងប្អូនកម្មករ និយោជិត នៅក្នុងតំបន់សេដ្ឋកិច្ចពិសេស រ៉ូយ៉ាល់ គ្រុប ភ្នំពេញ នៅថ្ងៃទី២៦ ខែឧសភា កន្លងទៅបានឲ្យដឹងថា គម្រោងរោងចក្រដំឡើងរថយន្ដ Toyota ខាងលើនេះ ក៏អាចនឹងបើកដំណើរការនៅក្នុងខែកក្កដានេះផងដែរ៕
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T14:27:07.262Z",
"category": "ព័ត៌មានថ្មីៗ",
"views": 12074,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ដង្ខៅម្រេចធំ១នៅក្នុងខេត្តកំពត បង្ហើបពីមូលហេតុ៣ អាចនាំចេញម្រេចរាប់សិបតោនទៅទីផ្សារអឺរ៉ុប
|
https://business-cambodia.com/articles/kompot-peper-aries-farm-mrs-heng-chhay-
|
ម្រេចគឺជាដំណាំ មួយប្រភេទដែលមានប្រជាប្រិយភាពជាខ្លាំងក្នុងប្រទេសកម្ពុជាដែលម្រេចគឺជាគ្រឿងទេសដ៏សំខាន់សម្រាប់បរិភោគជាអាហារ ខណៈកាលពីឆ្នាំ២០១៦ ម្រេចខ្មែរពូជខេត្តកំពតតែមួយគត់ដែលជាប់ឈ្មោះជាផលិតផលភូមិសាស្រ្ត ត្រូវបានគេទទួលស្គាល់ជាសកលលោកនិងអាចនាំចេញទៅទីផ្សារអឺរ៉ុបយ៉ាងផុសផុលផងដែរ។
ដូច្នេះដែរថ្ងៃនេះ Business Cambodia សូមលើកយកពីការចែករំលែករបស់ថៅកែម្រេចកំពតមួយរូបគឺ លោក ហេង ឆាយ ជាសមាជិកសមាគមន៍ម្រេចកំពត និងបានដើរតួនាទីយ៉ាងសំខាន់ក្នុងការប្រមូលទិញម្រេចពីប្រជាកសិករនៅក្នុងខេត្តកំពត ដើម្បីលក់ចេញទៅទីផ្សារអឺរ៉ុប។
លោក ហេងឆាយ ជាម្ចាស់កសិដ្ឋាន Aries Farm បានឱ្យដឹងថាមូលហេតុដែលលោកអាចនាំចេញម្រេចទៅកាន់ទីផ្សារបរទេសបាន ដោយហេតុផល៣ធំថា៖
ទី១. ពូជម្រេចកំពតបានជាប់ស្តង់ដារGI ចុះបញ្ជើម៉ាកសម្គាល់ភូមិសាស្រ្តនៅអាល្លឺម៉ង់ក្នុងឆ្នាំ២០១៦។
ទី២. ម្រេចកំពតបានឈ្នះមេដាយមាសពិភពលោកក្នុងឆ្នាំ២០១០ នៅប្រទេសបារាំង។
ទី៣. គ្រប់ការដាំដុះរាប់តាំងពីដី គឺគ្មានប្រើសារធាតុគីមីនោះទេ ។
លោកក៏បានសង្កត់ធ្ងន់ផងដែរថានាពេលបច្ចុប្បន្ននេះ សង្វាក់ផលិតកម្មម្រេចកំពតអាចប្រមូលផលបានក្នុងរង្វង់១៥០តោនក្នុងមួយឆ្នាំដើម្បីបំពេញតម្រូវការនាំចេញទៅក្រៅប្រទេស ដែលសមាជិកម្រេចកំពតGIមានចំនួន៤១០គ្រួសារ ចំណែកឯការដាំដុះត្រូវបានកំណត់ទីតាំងភូមិសាស្រ្ត គឺមានតែ២ខេត្តប៉ុណ្ណោះ ខេត្តកំពត និងខេត្តកែប ។មុននឹងធ្វើការនាំចេញនីមួយៗ សមាគមន៍ម្រេចកំពតបានចុះមកធ្វើការត្រួតពិនិត្យគុណភាពដើម្បីធានាអោយបានថាការនាំចេញនេះគ្មានការក្លែងបន្លំ និងស្ថិតនៅក្នុងកម្រិតស្តង់ដារនៃគោលការណ៍របស់សមាគមន៍ម្រចកំពតPGI (Protected Geographical Indication - Germany)។
គួរបញ្ជាក់ផងដែរថាដំណាំម្រេចគឺជាដំណាំមួយប្រភេទដែលមានការដាំដុះអំណាយផល នៅតំបន់ខ្ពង់រាប និងតំបន់មាត់សមុទ្រលើប្រភេទដីស្រស់ទឹកល្អ ដូចជានៅខេត្តកំពតនិងខេត្តកែបខេត្តព្រះសីហនុ ខេត្តកោះកុង ខេត្តកំពង់ចាម ខេត្តមណ្ឌលគិរី និងខេត្តតាកែវ ហើយដាំដំណាំប្រភេទនេះប្រើរយៈពេល៣ឆ្នាំដើម្បីលូតលាស់ និងអាចប្រមូលផលបាន៣០ឆ្នាំ។
ដូច្នេះសម្រាប់បងប្អូនដែលមានចំណាប់អារម្មណ៍អាចទំនាក់ទំនងទៅកាន់ Facebook Page របស់ Aries Farm ឬទំនាក់ទំនងទូរស័ព្ទលេខ 012 330 779 / 016 606 755៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T12:18:26.768Z",
"category": "ភាពជាអ្នកដឹកនាំ",
"views": 527,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
ទៅក្រៅលែងខ្លាចទូរស័ព្ទអស់ថ្មទៀតហើយ ខណៈ iPhone នឹងឲ្យអ្នកប្រើប្រាស់អាចធ្វើការដោះប្តូរថ្មបានដោយខ្លួនឯង
|
https://business-cambodia.com/articles/iphone-big-change-2027
|
វាជាដំណឹងដ៏ល្អមួយសម្រាប់ប្រិយមិត្តដែលជាហ្វេនរបស់ iPhone ខណៈពេលនេះក្រុមហ៊ុន Apple គ្រោងនឹងឱ្យអ្នកប្រើប្រាស់ទូរស័ព្ទដៃ iPhone ទាំងអស់អាចដោះដូរថ្មបានដោយខ្លួនឯង ពោលប្រសិនបើថ្មមួយអស់ អាចយកថ្មមួយទៀតមកប្តូរជំនួសបាន។ នេះបើយោងតាមការចុះផ្សាយរបស់សារព័ត៌មាន PHONE ARENA កាលពីពេលថ្មីៗនេះ។
ទន្ទឹមនឹងនេះដែរមូលហេតុដែល iPhone ត្រូវធ្វើការផ្លាស់ប្តូរនេះគឺដោយសារតែ ច្បាប់ថ្មីរបស់អឺរ៉ុបបង្ខំឱ្យហ៊ុនផលិតទូរស័ព្ទឱ្យរចនាឧបករណ៍របស់ពួកគេ ឱ្យអ្នកប្រើប្រាស់ងាយស្រួលជំនួសថ្មនៅលើទូរស័ព្ទរបស់ពួកគេ ដោយមិនចាំបាច់ប្រើប្រាស់ឧបករណ៍ដើម្បីដោះ។ គួររំលឹកផងដែរថា iPhone ចេញដំបូងក្នុងឆ្នាំ ២០០៧ ត្រូវបានចាត់ទុកថាជាទូរសព្ទចម្លែកតាំងពីវាមកជាមួយថ្មដែលមិនអាចដកចេញបាន ប៉ុន្តែឥឡូវនេះ ទូរសព្ទភាគច្រើនមកជាមួយថ្មដែលមិនអាចជំនួសបាន។
គួរជម្រាបផងដែរថា សម្រាប់ Apple ការផ្លាស់ប្តូរនេះអាចនាំមកនូវអត្ថប្រយោជន៍ដែលមិននឹកស្មានដល់ ពីប្រាក់ចំណូលថ្មីពីការលក់ដូរថ្មបន្ថែមរបស់វា។ ហើយវាក៏សមនឹងចក្ខុវិស័យរបស់ក្រុមហ៊ុន Apple សម្រាប់អនាគតនៃ iPhone ដែលគ្មានរន្ធដោតផងដែរ ដោយសារតែអ្នកប្រើប្រាស់អាចប្តូររវាងថ្មដែលសាកពេញបានយ៉ាងងាយស្រួល។ ទន្ទឹមនឹងនេះដែរច្បាប់ថ្មីអាចនឹងត្រូវអនុវត្តនៅឆ្នាំ២០២៧ ខាងមុខ៕
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T11:49:18.037Z",
"category": "កំពូលអ្នកលក់",
"views": 2490,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"tiny",
"noisy"
]
}
|
រៀនចប់អាចរកលុយបាន! ចង់រៀនជំនាញខ្លីៗមានទីផ្សារខ្ពស់ អាចរៀនកន្លែងធំៗ៣នេះបាន រៀនដោយឥគិតថ្លៃ
|
https://business-cambodia.com/articles/want-to-learn-short-skills
|
ស្របពេលបច្ចេកវិទ្យាកាន់តែរីកចម្រើនខ្លាំងពីមួយថ្ងៃទៅមួយថ្ងៃ ការមានជំនាញច្រើននៅក្នុងខ្លួនគឺជា រឿងចាំបាច់បំផុតដើម្បីបង្កើនប្រសិទ្ធិភាពក្នុងការបំពេញការងារក៏ដូចជាការគ្រប់គ្រងអាជីវកម្មរបស់ខ្លួនឱ្យកាន់តែរីកចម្រើនទៅមុខ។ ពាក់ព័ន្ធនឹងជំនាញទាំងនេះ នៅថ្ងៃនេះ Business Cambodia នឹងបង្ហាញពីកន្លែងធំៗទាំង៣ ដើម្បីឱ្យទាំងអស់គ្នាអាចទៅរៀនដោយឥតគិតថ្លៃដើម្បីទុកអភិវឌ្ឍន៍ខ្លួន ឬទុកប្រកបមុខរបរការងារ៖
Meta Blueprint ៖ គឺជាផ្លេតហ្វមរៀនជំនាញមួយដែលទាក់ទងនឹង Social Media Marketing ដូច្នេះហើយសម្រាប់បងប្អូនដែលចង់រៀនផ្លេតហ្វមនេះ ទាំងអស់គ្នាអាចចូលទៅកាន់ Google ហើយសរសេរពាក្យថា Facebook Blueprint ឬដាក់ថា Meta Blueprint ក៏បានដែរ។ ចំពោះវេបសាយនេះ គឺមានមេរៀន២ប្រភេទ ដែលមេរៀនទី១មានជាអត្ថបទខ្លីៗ ដែលយើងអាចអានបាន ហើយគេនឹងមានសំណួរសួរនៅ១វគ្គៗម្តង ដើម្បីឱ្យយើងតេស្តសមត្ថភាព ចំណែកមេរៀនទី២វិញ គឺទាក់ទងជាមួយនឹង professional Certificate ដែលវាមេរៀនដូចគ្នាគ្រាន់តែថារាងកម្រិតខ្ពស់បន្តិច អញ្ចឹងបន្ទាប់ពីយើងបានរៀនចង់ទាំង២មេរៀននេះរួច នៅចុងបញ្ចប់វគ្គយើងអាចប្រឡងដើម្បីយក Certificate ពី Meta Blueprint បានផងដែរ។
Tik Tok Business Learning Center៖ សម្រាប់ផ្លេតហ្វមមួយនេះ គឺងាយស្រួលរៀនជាងគេ ដោយសារតែមានវីដេអូឱ្យមើលចំនួន ១៨ស្រាប់ ហើយនៅក្នុងវីដេអូនីមួយៗគឺងាយស្រួលយល់មែនទែនព្រោះមាននាទីខ្លីៗ ជាពិសេសនោះសម្រាប់អ្នកដែលចូលចិត្តរៀន Graphic Video។ សម្រាប់វីដេអូទាំងអស់នៅក្នុងផ្លេតហ្វមមួយនេះមានបង្រៀនជា Tik Tok Add ក៏ដូចជា Strategy មួយចំនួនទៀតផងដែរ អ្វីដែលកាន់តែឡូយជាងទៀតនោះ នៅពេលដែលយើងចូលរៀនគឺមិនបាច់ភ្ជាប់ជាមួយ Facebook យើងក៏បានដែរ។ ចំពោះលោកអ្នកដែលមិនសូវពូកែអង់គ្លេសអាចចូលរៀនបានដូចគ្នា ព្រោះនៅក្នុង Tik Tok Business គឺគេមាន Sub Tittle ក៏ដូចជារូបភាពដើម្បីឱ្យយើងងាយស្រួលចំណាំអញ្ចឹងទោះយើងមិនពូកែភាសាអង់គ្លេសអាចមើលហើយចំណាំទុកនោះយើងអាចធ្វើបានហើយ។
Google digital garage៖ ទាក់ទងជាមួយ Google digital garage គឺជាផ្លេតហ្វមមួយដែលគេបានចែកមេរៀនចេញជា៣ ផ្នែក ផ្នែកទី១គឺ Online Courses មានមេរៀនខ្លីៗប្រហែលជា១ម៉ោងទៅ២ម៉ោងដែលបង្រៀនទាក់ទងជាមួយមូលដ្ឋានគ្រឹះនៃទីផ្សារឌីជីថល ផ្នែកទី២គឺ Live Training ដែលមានគ្រូបង្រៀនប្រៀបបីដូចជាយើងបានទៅរៀននៅសិក្ខាសាលាអញ្ចឹង ផ្នែកចុងក្រោយគេគឺ Fundamentals of digital marketing(មូលដ្ឋានគ្រឹះនៃទីផ្សារឌីជីថល) ដែលមានការសហការចូលគ្នាចំនួន៣ស្ថាប័នមានដូចជា Google , The Open University , iab Europe ដោយសារតែមានការគាំទ្រពីស្ថាប័នធំៗចឹងគេមានគ្រូបង្រៀនសុទ្ធសឹងតែល្បីពីស្ថាប័នទាំងនេះហើយកាន់តែពិសេសយើងអាចូលរៀនមិនអស់លុយសូម្បី១រយផងដែរ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T11:26:40.817Z",
"category": "ព័ត៌មានថ្មីៗ",
"views": 1749,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
អាចសាកល្បងបាន! ក្បួនដោះបំណុល១ពលរដ្ឋខ្មែរនិងបរទេសចូលចិត្តប្រើពេលមានបំណុលជាប់ខ្លួន
|
https://business-cambodia.com/articles/debt-method-most-people-like-to-use
|
បច្ចុប្បន្នមានមនុស្សច្រើនណាស់ដែលកំពុងស្ពាយបំណុលជាប់ខ្លួនដោយសារតែរកស៊ីលក់ដូរមិនបានដូចមុនព្រោះស្ថានភាពសេដ្ឋកិច្ចឆ្នាំ២០២៣កាន់តែដាំក្បាលចុះ។ យ៉ាងណាមិញមិនថាស្ថានភាពណានោះទេបើយើងជំពាក់លុយគេត្រូវបង្ហាញឆន្ទះក្នុងការសងបំណុលគេ។
ជុំវិញបញ្ហាបំណុលនេះដែរ មានក្បួនបំណុលដ៏ពេញនិយមមួយដែលពលរដ្ឋខ្មែរក៏ដូចជាបរទេសចូលចិត្តប្រើក្នុងការអនុវត្ថុដោះបំណុលនោះគឺ Debt Snowball ដែលខ្មែរអាចហៅថាក្បួនដោះបំណុលតាមបែបដុំព្រិល។ ជាក់ស្ដែងអ្នកស្រី ពុធ ច័ន្ទសិរីរ័ត្ននិងលោកស្រី ចាន់ យុនលីដែលជាអ្នកធ្លាប់ជំពាក់បំណុលគេក៏បានណែនាំក៏ដូចជាអនុវត្តក្បួនដោះបំណុលមួយនេះផងដែរ។
តើក្បួនដោះបំណុល Debt Snowball វាមិនដំណើរការដូចម្ដេច ហើយយើងត្រូវអនុវត្តដូចម្ដេចពេលយើងប្រើប្រាស់វិធីនេះក្នុងការដោះបំណុល?
គោលការណ៍ចម្បងនៃក្បួនដោះបំណុល Debt Snowball គឺគេដោះបំណុលពីតូចទៅធំ។ ខាងក្រោមនេះគឺជាជំហានទាំង៤ក្នុងការអនុវត្តដោះបំណុលតាមក្បួន Debt Snowball។
១. សរសេរចុះនូវបំណុលទាំងអស់ដែលអ្នកមានដាក់លើក្រដាស រួចហើយដាក់លេខរៀងតាមលំដាប់ពីតូចទៅធំ។
២. រៀងរាល់ខែបង់បំណុលនីមួយៗក្នុងទឹកប្រាក់តិចបំផុត។ ត្រង់នេះមានន័យថាបើនៅធនាគារA គេត្រូវឲ្យបង់យ៉ាងតិច១០០ដុល្លារក្នុងមួយខែ ដូច្នេះមួយខែអ្នកបង់ធនាគារAតែ១០០ដុល្លារបានហើយ មិនបាច់បង់បង់ច្រើនជាងនេះនោះទេ។
៣. ភ្ជាប់ទៅនឹងចំណុចទី២ខាងលើ បំណុលនីមួយៗ បង់ប្រចាំខែតិចបំណុលតាមម្ចាស់បំណុលតម្រូវ ប៉ុន្ដែសម្រាប់បំណុលដែលតូចជាងគឺអ្នកត្រូវបង់សងប្រចាំខែឲ្យបានច្រើនតាមដែលអាចធ្វើទៅបាន។ ការធ្វើបែបនេះធ្វើឲ្យអ្នកអាចបង់បំណុលតូចឆាប់អស់ ហើយលុយដែលអ្នកតែងតែយកមកបង់បំណុលតូចបំផុតនោះ អាចយកមកបង់បំណុលតូចបន្ទាប់ទៀតក្រោយពីបំណុលតូចបំផុតបង់អស់ហើយ។
៤. អ្នកត្រូវអនុវត្តតាមជំហានទាំង៣ដែលបានរៀបរាប់ខាងដដែលៗរហូតដល់អាចដោះបំណុលទាំងអស់បានដោយជោគជ័យ។
តាមពិតទៅក្បួនដោះបំណុល Debt Snowball ដែលអនុវត្តដោះបំណុលពីតូចទៅធំគឺជាក្បួនដែលត្រូវបានគេហៅថាក្បួនដោះបំណុលឈ្នះៗ ដោយអ្នកជំពាក់បំណុលគាត់មានទឹកចិត្តក្នុងការដោះបំណុលដោយសារពួកគាត់បានមើលឃើញបំណុលរបស់ពួកគាត់ចាប់ផ្ដើមបាត់បន្តិចម្ដងៗតាមរយៈការដោះពីតូចទៅធំនេះឯង៕
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T09:55:20.322Z",
"category": "ហិរញ្ញវត្ថុ",
"views": 1912,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
សុទ្ធតែសំណង់ខ្មោ.ច! អគារនៅចិនឈរគាំងពេញដី ខណៈការវិនិយោគវិស័យអចលនទ្រព្យកំពុងជួបបញ្ហា
|
https://business-cambodia.com/articles/china-properties-investment-slide-deepens
|
ស្ថានភាពនៃសេដ្ឋកិច្ចសកលប៉ុន្មានឆ្នាំចុងក្រោយនេះ បានបន្សល់ទុកនូវសំណង់អគារ ព្រមទាំងសំណង់លំនៅដ្ឋានជាច្រើនបញ្ឈរចោលទាំងមិនទាន់បញ្ចប់ការសាងសង់រាយប៉ាយពេញប្រទេសចិន ស្របពេលដែលការវិនិយោគលើវិស័យអចលនទ្រព្យដែលមានទំហំដល់ទៅមួយភាគបួននៃសេដ្ឋកិច្ចចិនសរុបកំពុងធ្លាក់ចុះជាបន្តបន្ទាប់។ នេះបើយោងតាមការចុះផ្សាយរបស់សារព័ត៌មាន CNBC។
ប្រភពដដែលបានឱ្យដឹងថា ការវិនិយោគលើវិស័យអចលនទ្រព្យរបស់ចិនបានធ្លាក់ចុះ ៧.៩% បើគិតត្រឹមរយៈពេល៦ខែដំបូងនៃឆ្នាំ២០២៣។ តួលេខនេះពិតជាបានបញ្ជាក់ពីការធ្លាក់ចុះយ៉ាងខ្លាំងសម្រាប់វិស័យអចលនទ្រព្យនៅក្នុងប្រទេសដែលមានសេដ្ឋកិច្ចធំលំដាប់ទីពីររបស់ពិភពលោក។
ទន្ទឹមនឹងនោះ លោក Dan Wang ប្រធានសេដ្ឋវិទូនៅធនាគារ Hang Seng របស់ចិន បានលើកឡើងថា «ដោយសារតែទីផ្សារលំនៅដ្ឋាន និងតម្រូវការប្រើប្រាស់ កំពុងធ្លាក់ចុះខ្លាំង ទើបធ្វើឱ្យសេដ្ឋកិច្ចចិនទាំងមូល មិនសូវមានកំណើនស្ទុះឡើងវិញឡើយនៅឆ្នាំ២០២៣ នេះ»។
ទន្ទឹមនឹងនោះ របាយការណ៍ពី South China Morning Post ក៏បានបង្ហាញឱ្យដឹងដែរថា ផ្ទះល្វែងដែលមានកម្មសិទ្ធិ (Pre-Owned Flats) ប្រហែលជាង ២០ម៉ឺនខ្នង នៅទីក្រុងសៀងហៃ ត្រូវបានម្ចាស់បង្ខំចិត្តប្រកាសដាក់លក់ឡៃឡុង និងបញ្ចុះតម្លៃដើម្បីទាក់ទាញអតិថិជន ស្របពេលដែលទីផ្សារអចលនទ្រព្យមិនសូវអំណោយផល។
ក្នុងនោះ លោក Song Yulin អ្នកគ្រប់គ្រងជាន់ខ្ពស់ នៅភ្នាក់ងារអចលនទ្រព្យ Lianjia បានលើកឡើងថា «ម្ចាស់ផ្ទះកាន់តែច្រើនបានសម្រេចចិត្តដកប្រាក់ចេញ ពីព្រោះពួកគេកំពុងភ្នាល់ថា តម្លៃផ្ទះនឹងបន្តធ្លាក់ចុះ ដោយម្ចាស់ផ្ទះមួយចំនួនបានរៀបចំផែនការ ធ្វើចំណាកស្រុកទៅបរទេស ហើយពួកគេសប្បាយចិត្តនឹងតម្លៃបច្ចុប្បន្ន ទោះបីជាត្រូវលក់បញ្ចុះតម្លៃយ៉ាងណាក្តី»។
ការរីកដុះដាលនៃការលក់ផ្ទះ នៅទីក្រុងសៀងហៃហួសប្រមាណ អាចធ្វើឱ្យតម្លៃផ្ទះធ្លាក់ចុះបន្ថែមទៀត គឺជាសញ្ញាចុងក្រោយបង្អស់ដែលបង្ហាញថា ទីផ្សារអចលនទ្រព្យរបស់ប្រទេសចិន កំពុងជាប់គាំង ហើយករណីបែបនេះត្រូវបានអ្នកជំនាញឱ្យឈ្មោះថា “Death Spiral”។
គួរជម្រាបផងដែរថា វិស័យអចលនទ្រព្យរបស់ចិនទទួលរងផលប៉ះពាល់យ៉ាងធ្ងន់ធ្ងរដោយវិបត្តិឥណទានដែលអូសបន្លាយក្នុងរយៈពេល២ឆ្នាំចុងក្រោយនេះ ជាមួយនឹងការកើនឡើងនៃគម្រោងលំនៅដ្ឋានមិនពេញលេញ។ ជាលទ្ធផលគឺបន្សល់នូវ អ្នកអភិវឌ្ឍន៍គម្រោងជាប់គាំងសាច់ប្រាក់ ដែលជម្រុញឱ្យអ្នកទិញមួយចំនួនបញ្ឈប់ការបង់រំលោះរបស់ខ្លួន ហើយសំណស់អគារក៏ត្រូវបញ្ឈរចោលពេញទឹកពេញដី៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T09:44:45.745Z",
"category": "ហិរញ្ញវត្ថុ",
"views": 4443,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
ប្រើបានរាប់ឆ្នាំ! កូនខ្មែរ១ រូប យកកាកអំពៅនិងកម្ទេចមែកឈើ ផលិតចង្រ្កានបរិស្ថានរហូតអាចលក់មួយឈុតជិត ១០០$
|
https://business-cambodia.com/articles/founder-khmer-stove
|
ផ្តើមចេញពីមនុស្សម្នាក់ ដែលមានគោលដៅក្នុងការកាត់បន្ថយផលប៉ះពាល់ដល់បរិស្ថាន ធ្វើឱ្យកូនខ្មែរ១រូប សម្រេចចិត្តបើកកន្លែងផលិតចង្រ្កាននិងអុសបរិស្ថាននៅក្នុងខេត្តសៀមរាប ដែលច្នៃចេញពីកាកសំណល់អំពៅ និងកម្ទេចមែកឈើរហូតទទួលបានភ្ញៀវគាំទ្រយ៉ាងច្រើនកុះករ។
លោក សែម ចាន់វាសនា ដែលជាប្រធានផ្នែកលក់ប្រចាំស្ថាប័នចង្រ្កានបរិស្ថានACE បាននិយាយថាការបង្កើតឱ្យមានរោងចក្រដំឡើង និងកែច្នៃផ្ទាល់ចង្រ្កានបរិស្ថាន ដោយស្នាដៃកូនខ្មែរនេះឡើងគឺចាប់ផ្តើមតាំងពីឆ្នាំ២០២០មកម្លេះ ហើយបើគិតមកដល់ពេលនេះបានរយៈពេល៣ឆ្នាំមកហើយ។ ហើយមូលហេតុដែលធ្វើឱ្យលោកច្នៃចង្រ្កាននេះឡើងមក ដោយសារមើលឃើញថាធនធានធម្មជាតិ ដ៏សំបូរបែបនៅកម្ពុជាដូចជា អុស ធ្យូង ត្រឡោកដូង គ្រាប់ត្នោតនៅមានបោះចោលរាយប៉ាយស្ទើរគ្រប់ទីកន្លែង អាចយកប្រើប្រាស់ជាមួយចង្រ្កានបាន ដូច្នេះហើយទើបលោកសម្រេចបើករោងចក្រផលិតចង្រ្កានដោយខ្លួនឯងមានទីតាំងក្នុងខេត្តសៀមរាប ដោយបាននាំមកនូវបច្ចេកថ្មីទំនើបៗ ដែលអាចផលិតចង្រ្កានបរិស្ថាន ហើយអាចនាំចេញទៅលក់ទាំងក្នុងនិងក្រៅប្រទេស។ នេះបើតាមការចុះផ្សាយដោយអគ្គនាយកដ្ឋានវិទ្យុជាតិកម្ពុជា។
លោកបន្តទៀតថា ជាបន្តបន្ទាប់នៅក្នុងរោងចក្រមិនមែនផលិតតែចង្រ្កានបរិស្ថានមួយមុខឡើយ គឺបានកែច្នៃមកផលិតជាអុសបរិស្ថាន ដែលមានវត្ថុធាតុដើមផលិតពីសំណល់ កាកអំពៅ និងកម្ទេចអាចម៍រណា ដែលប្រមូលទិញពីអាជីវករឬសិប្បកម្មនានានៅក្នុងខេត្តសៀមរាប។
លើសពីនេះទៅទៀត សម្រាប់អុសបរិស្ថាននេះដែរ ត្រូវបានផលិតពីសំណល់កាកអំពៅ ឬកម្ទេចអាចម៍រណា មិនប៉ះពាល់បរិស្ថាន ដូចការប្រើប្រាស់ធ្យូងឬអុសធម្មតា ដែលអាចបំផ្លាញធន ធានធម្មជាតិនៅកម្ពុជា ជាពិសេសនៅពេលប្រើប្រាស់ជាមួយចង្រ្កានបរិស្ថាន កាន់តែល្អប្រសើរ សន្សំ សំចៃថវិកា កាត់បន្ថយផ្សែងនិងឧស្ម័ន មិនប៉ះពាល់សុខភាពជាដើម។
លោកវាសនា បានពន្យល់ថា ទោះបីជាវាមានឈ្មោះជាអុសបរិស្ថានតែយើងមិនមានទៅកាប់ព្រៃមកធ្វើអុសទេ គឺយើងយកកាកអំពៅ មែកឈើដែលបងប្អូនយើងកាប់ចោល ស្លឹកឈើ កម្ទេចកម្ទីអាចម៍រណាអី យើងប្រមូលពីសិប្បកម្មកែច្នៃមកវិញយើងអត់កាប់មែកឈើធំៗមកធ្វើជាអុសនោះទេ ហើយបើយើងធ្វើអ៊ីចឹងមិនមានជាការជួយបរិស្ថានទេ។
សូមបញ្ជាក់ថា ស្ថាប័នចង្រ្កានបរិស្ថានACE គឺមានទីតាំងក្នុងភូមិតាចេក សង្កាត់ជ្រាវ ក្រុងសៀមរាប ខេត្តសៀមរាប។ ដោយក្នុងមួយថ្ងៃ ស្ថាប័នចង្រ្កានបរិស្ថាន មានលទ្ធភាពផលិតចង្រ្កាន បានចំនួន២០ ទៅ៣០ចង្រ្កាន ដោយចង្រ្កានមួយឈុត មានតម្លៃ១០៥ដុល្លារ អាចប្រើប្រាស់បានរហូតជិត១០ឆ្នាំ និងធានាសេវាកម្មជួសជុលជូនអតិថិជននៅពេលខូចខាតជាដើម។ ចំណែកអុសបរិស្ថានវិញ អាចផលិតបានជិត៥០០គីឡូក្រាមក្នុងមួយថ្ងៃ ដោយលក់ចេញក្នុងតម្លៃ ៨,០០០រៀលក្នុង១៥គីឡូក្រាមឬស្មើនឹងមួយគីឡូ៥០០រៀល៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T09:34:26.792Z",
"category": "ចាប់ផ្តើមអាជីវកម្ម",
"views": 599,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ធនាគារ វីង ទទួលបានវិញ្ញាបនបត្រស្តង់ដារសកលចំពោះសុវត្ថិភាពទូទាត់តាមអនឡាញ
|
https://business-cambodia.com/articles/wing-bank-got-award
|
ធនាគារ វីង បានប្រកាសពីការទទួលវិញ្ញាបនបត្រ PCI DSS ដ៏មានកិត្យានុភាពមួយកាលពីពេលថ្មីៗនេះ ដែលបង្ហាញពីការបង្កើនយកចិត្តទុកដាក់របស់ធនាគារ ដើម្បីធានាបាននូវសុវត្ថិភាពខ្ពស់បំផុតរបស់អតិថិជនសម្រាប់ប្រតិបត្តិការទិញទំនិញតាមអនឡាញ
ធនាគារ វីង (ខេមបូឌា) ម.ក បានយកចិត្តទុកដាក់ការពារយ៉ាងខ្លាំងទៅដល់អតិថិជនរបស់ខ្លួនដើម្បីគេចផុតពីការក្លែងបន្លំ និងការវាយប្រហារតាមប្រព័ន្ធអ៊ីនធឺណិត ដោយទទួលបានវិញ្ញាបនបត្រដ៏ល្បីល្បាញមួយស្តីពី បទដ្ឋានសុវត្ថិភាពទិន្នន័យឧស្សាហកម្មបណ្ណទូទាត់ ឬហៅកាត់ជាភាសាអង់គ្លេស PCI DSS ។
ពិធីទទួលវិញ្ញាបនបត្រ PCI DSS ត្រូវបានប្រគល់ទៅដល់អគ្គនាយកធនាគារ វីង លោក ហាន ប៉េងក្វាង ដោយបានរៀបចំធ្វើឡើងនាពេលកន្លងទៅថ្មីៗនេះ នៅឯអគារការិយាល័យកណ្តាលរបស់ធនាគារ វីង ដែលទើបត្រូវបានកែលម្អឡើងវិញដ៏ទំនើប ស្ថិតក្នុងតំបន់ពាណិជ្ជកម្មនៃកណ្តាលរាជធានីភ្នំពេញ។
ការសម្រេចបានអនុលោមភាពស្តង់ដារ PCI DSS គឺជាសក្ខីភាពបង្ហាញការប្តេជ្ញាចិត្តរបស់ធនាគារ វីង ដែលតែងតែយកចិត្តទុកដាក់រក្សាបាននូវការការពារខ្ពស់បំផុតចំពោះសុវត្ថិភាពទិន្នន័យ ដោយផ្តល់ជូនបទពិសោធន៍ដល់អតិថិជនក្នុងការទិញទំនិញតាមអនឡាញ ប្រកបដោយភាពងាយស្រួល សុវត្ថិភាព ហើយជាសេវាកម្មអាចទុកចិត្តបាន។
អនុលោមភាពស្តង់ដារស្តីពីបទដ្ឋានសុវត្ថិភាពទិន្នន័យឧស្សាហកម្មបណ្ណទូទាត់ (PCI DSS Compliance) គឺជាស្តង់ដារសុវត្ថិភាពដែលមានលក្ខណៈសត្យានុម័ត និងហ្មត់ចត់ ដែលត្រូវបានបង្កើតឡើងដោយក្រុមប្រឹក្សាស្តង់ដារសុវត្ថិភាពឧស្សាហកម្មបណ្ណទូទាត់ (PCI SSC) ដែលជាស្ថាប័នសកលមួយបណ្តុំទៅដោយក្រុមហ៊ុនពាក់ព័ន្ធក្នុងឧស្សាហកម្មបណ្ណទូទាត់ធំៗដូចជា៖ក្រុមហ៊ុន American Express ក្រុមហ៊ុនDiscover ក្រុមហ៊ុនJCB ក្រុមហ៊ុនMastercard និងក្រុមហ៊ុន VISA ជាដើម ហើយមានគោលដៅការពារទិន្នន័យ ព្រមទាំងរក្សាបរិយាកាសទូទាត់ប្រកបដោយសុវត្ថិភាពទៅដល់ម្ចាស់បណ្ណ។
ធនាគារ វីង បានទទួលវិញ្ញាបនបត្រ PCI DSS តាមរយៈការវាយតម្លៃឯករាជ្យដោយក្រុមហ៊ុនវាយតម្លៃសុវត្ថិភាពដែលមានលក្ខណៈសម្បត្តិគ្រប់គ្រាន់ (QSA) គឺក្រុមហ៊ុន SISA ដោយប្រើប្រាស់និតិវេជ្ជវិទ្យាក្នុងការផ្តល់ដំណោះស្រាយសន្តិសុខតាមប្រព័ន្ធអ៊ីនធឺណិត។ ក្រុមហ៊ុន SISA ទទួលបានទំនុកចិត្តពីក្រុមហ៊ុនជាង ២០០០ ស្ថាប័ន ដែលស្ថិតនៅក្នុង ៤០ ប្រទេស សម្រាប់ការធានាដល់ដំណើរការអាជីវកម្មរបស់ពួកគេដោយទទួលបានការការពារ តាមដាន និងដំណោះស្រាយសន្តិសុខតាមប្រព័ន្ធអ៊ីនធឺណិត។ វិធីសាស្រ្តផ្តល់ដំណោះស្រាយសន្តិសុខតាមប្រព័ន្ធអ៊ីនធឺណិត របស់ក្រុមហ៊ុន SISA គឺជាការផ្តោតលើអតិថិជន ដោយប្រើប្រាស់និតិវេជ្ជវិទ្យា និងបច្ចេកវិទ្យាបញ្ញានិម្មិត។
លោក Mukesh H Khanwani នាយកក្រុមហ៊ុន SISA ប្រចាំតំបន់អាស៊ីប៉ាស៊ីហ្វិក បានថ្លែងថា៖ “ការប្តេជ្ញាចិត្តដ៏មុតមាំរបស់ធនាគារ វីង ចំពោះការធានាបាននូវសុវត្ថិភាពទិន្នន័យ និងការប្រកាន់ខ្ជាប់ស្របតាមស្តង់ដារសកល ដែលធ្វើឲ្យធនាគារ វីង ពិតជាស័ក្តិសមនឹងទទួលបានការទទួលស្គាល់ជាមួយវិញ្ញាបនបត្រ PCI DSS”។
លោក Mukesh H Khanwani បានបន្តថា៖ “តាមរយៈការអនុលោមតាមលក្ខណ្ឌតម្រូវដ៏តឹងរ៉ឹងដែលត្រូវបានកំណត់ដោយស្តង់ដារសកល ធនាគារ វីង បានបង្ហាញពីការយកចិត្តទុកដាក់យ៉ាងខ្ជាប់ខ្ជូន ដោយអាចរក្សាបាននូវបណ្ណដែលមានសុវត្ថិភាព ហើយថែមទាំងអាចការពារទំនុកចិត្តរបស់អតិថិជនរបស់ខ្លួនបានយ៉ាងល្អប្រសើរផងដែរ”។
ក្នុងដំណើរការនៃការទទួលបានវិញ្ញាបនបត្រនេះ ធនាគារ វីង បានឆ្លងកាត់ការត្រួតពិនិត្យយ៉ាងហ្មត់ចត់ ដោយក្រុមហ៊ុន SISA ដែលជាក្រុមហ៊ុនសន្តិសុខបច្ចេកវិទ្យាឯករាជ្យដែលទទួលស្គាល់សិទ្ធិដោយក្រុមប្រឹក្សាស្តង់ដារសុវត្ថិភាពឧស្សាហកម្មបណ្ណទូទាត់។ ក្រុមការងារផ្នែកសន្តិសុខរបស់ SISA ដែលមានជំនាញ និងវិជ្ជាជីវៈខ្ពស់ បានវាយតម្លៃយ៉ាងយកចិត្តទុកដាក់លើប្រព័ន្ធ គោលនយោបាយ និងនីតិវិធីនានា ដើម្បីប្រាកដថា ធនាគារ វីង បានប្រតិបត្តិតាមយ៉ាងពេញលេញ ជាមួយនឹងលក្ខណ្ឌតម្រូវយ៉ាងតឹងរ៉ឹងពីបទដ្ឋានសុវត្ថិភាពទិន្នន័យឧស្សាហកម្មបណ្ណទូទាត់។
លោក ហាន ប៉េងក្វាង អគ្គនាយកធនាគារ វីង បានថ្លែងថា៖ “សមិទ្ធិផលដែលយើងសម្រេចបានការអនុលោមភាព PCI DSS បានគូសបញ្ជាក់ពីជំហររបស់ធនាគារ វីង ក្នុងនាមជាធនាគារឌីជីថលដែលរីកចម្រើនយ៉ាងឆាប់រហ័សមួយនៅកម្ពុជា ដោយបានបង្ហាញពីការប្តេជ្ញាចិត្តរបស់យើង ក្នុងការការពារទិន្នន័យអតិថិជន និងការផ្តល់សេវាហិរញ្ញវត្ថុប្រកបដោយសុវត្ថិភាព។"
លោក ហាន ប៉េងក្វាង បានបញ្ជាក់បន្ថែមថា៖ “ការទទួលបាននូវសមិទ្ធិផលនេះ ធនាគារ វីង នៅតែបន្តបោះជំហានទៅមុខដើម្បីភាពរីកលូតលាស់ និងនវានុវត្តន៍ ក៏ដូចជាធានាបាននូវនូវសុវត្ថិភាពខ្ពស់បំផុតចំពោះអតិថិជនរបស់យើង”។
ធនាគារ វីង បាន ក្លាយជាគ្រឹះស្ថាននាំមុខគេមួយក្នុងការនាំយកនូវគំនិតច្នៃប្រឌិតថ្មីៗនៅក្នុងវិស័យធនាគារនៅកម្ពុជា។ ជាក់ស្តែង កាលពីខែមេសា ឆ្នាំ២០២២ ធនាគារ វីង បានសហការជាមួយក្រុមហ៊ុន Mastercard ដើម្បីដាក់ឲ្យប្រើប្រាស់កាតឥណពន្ធ Mastercard របស់ធនាគារ វីង ដែលជាកាតគ្មានលេខដំបូងគេបង្អស់នៅកម្ពុជា។ កាតនេះគឺមានគោលដៅផ្តល់ជូនម្ចាស់ប័ណ្ណនូវភាពបត់បែននៃការទូទាត់កាន់តែច្រើន ខណៈពេលដែលជំរុញបរិយាបន្នហិរញ្ញវត្ថុ និងឌីជីថលនៅកម្ពុជា។ បន្ថែមលើនេះ ធនាគារ វីង ក៏បានដាក់ឲ្យប្រើប្រាស់ជាផ្លូវការនូវកាតឥណទាន វីង វីសា និងកាតឥណពន្ធ វីង វីសា កាលពីខែ កុម្ភៈ ឆ្នាំ២០២៣ ដែលជាការពង្រីកបន្ថែមទៀតនៃសេវាកម្មរបស់ខ្លួន។
ការសម្រេចបាននូវការអនុលោមភាព PCI DSS នឹងរួមចំណែកពង្រឹងជំហបន្ថែមទៀតរបស់ធនាគារ វីង ក្នុងនាមជាគ្រឹះស្ថានធនាគារឈានមុខគេនៅកម្ពុជា ជាដៃគូទុកចិត្តសម្រាប់រូបវន្តបុគ្គល និងអាជីវកម្មនានា ដែលកំពុងស្វែងរកសេវាកម្មហិរញ្ញវត្ថុប្រកបដោយសុវត្ថិភាព។ វិញ្ញាបនបត្រនេះ បានគូសបញ្ជាក់ឲ្យឃើញថា ធនាគារ វីង ពិតជាបានប្រតិបត្តិតាមវិធានការសុវត្ថិភាពដ៏តឹងរ៉ឹង និងការអនុវត្តល្អបំផុតក្នុងវិស័យធនាគារ ក្នុងការកាត់បន្ថយហានិភ័យនៃការលួចទិន្នន័យ ដោយធានាបាននូវភាពសម្ងាត់ ភាពត្រឹមត្រូវ ចំពោះការការពារទិន្នន័យទៅដល់ម្ចាស់បណ្ណ៕
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T09:29:11.620Z",
"category": "PR",
"views": 107,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
វៀតណាមនឹងទទួលរងព្យុះខ្លាំង ១ ដែលមានកម្លាំងខ្យល់បោកបក់ជាង ១០០ គីឡូម៉ែត្រក្នុង ១ ម៉ោង
|
https://business-cambodia.com/articles/storm-talim-enters-east-vietnam-sea
|
ព្យុះទីហ្វុង Talim នឹងក្លាយជាព្យុះទីហ្វុងដំបូងគេបង្អស់ដែលបោកបក់ចូលមកសមុទ្រវៀតណាមខាងកើតក្នុងឆ្នាំនេះ ខណៈព្យុះនេះនឹងមានកម្លាំងខ្យល់បក់ពី ១០៣ ទៅ ១៣៣ គីឡូម៉ែត្រក្នុងមួយម៉ោង និងបណ្តាលឲ្យមានភ្លៀងធ្លាក់ខ្លាំងនៅទូទាំងប្រទេសផងដែរ ។ នេះបើយោងតាមការចុះផ្សាយរបស់គេហទំព័រ tuoitrenews កាលពីថ្ងៃទី១៥ ខែកក្កដា ឆ្នាំ២០២៣ កន្លងទៅនេះ។
ប្រភពខាងលើបានឲ្យដឹងថា គិតត្រឹមល្ងាចថ្ងៃអាទិត្យ ព្យុះទីហ្វុង Talim កំពុងស្ថិតនៅចម្ងាយប្រហែល ៥៣០ គីឡូម៉ែត្រភាគអាគ្នេយ៍នៃឧបទ្វីប Leizhou របស់ប្រទេសចិន ជាមួយនឹងកម្លាំងខ្យល់បក់ខ្លាំងក្នុងល្បឿន ៦២ ទៅ ៧៤ គីឡូម៉ែត្រក្នុងមួយម៉ោង ។
នៅពេលមកដល់វៀតណាម ព្យុះនេះក៏អាចផ្លាស់ទីឆ្ពោះទៅភាគខាងលិច និងភាគពាយព្យផងដែរក្នុងល្បឿន ១០ ទៅ ១៥ គីឡូម៉ែត្រក្នុងមួយម៉ោង និងបក់កាន់តែខ្លាំងឡើងក្នុងរយៈពេល ២៤ ទៅ ៣៨ ម៉ោងបន្ទាប់ ។
គួរបញ្ជាក់ផងដែរថា ដោយសារតែឥទ្ធិពលរបស់ព្យុះទីហ្វុង Talim, តំបន់នៅភាគខាងជើងនៃសមុទ្រវៀតណាមខាងកើតអាចជួបប្រទះនឹងខ្យល់បក់ខ្លាំង រួមជាមួយខ្យល់កន្ត្រាក់ ជាពិសេសនៅសមុទ្រនឹងមានរលកកម្ពស់ចាប់ពី ៤ ទៅ ៦ ម៉ែត្រផងដែរ ៕
អទ្ថបទដោយ៖ ឌឿក ស្រី នុត
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T09:20:21.460Z",
"category": "ព័ត៌មានថ្មីៗ",
"views": 1764,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy"
]
}
|
រកឯណាបាន! ទិញភ្លាមចូលនៅភ្លាម បង់មុនត្រឹមតែ 5% តែប៉ុណ្ណោះពីបុរី ប៉េង ហួត
|
https://business-cambodia.com/articles/where-to-find-buy-now-sign-in-immediately-pay-only-5-in-advance-from-borey-peng-huoth
|
តើលោកអ្នកកំពុងស្វែងរកផ្ទះអាជីវកម្មដែលទិញភ្លាមអាចចូលនៅ និងប្រកបអាជីវកម្មភ្លាម ប៉ុន្តែកំពុងបារម្ភថាមានប្រាក់មិនគ្រប់មែនទេ? ឥលូវនេះលោកអ្នកអស់បារម្ភទៀតហើយ ក្នុងឱកាសពិសេសនេះ បុរី ប៉េង ហួត ផ្តល់ជូនគោលការណ៍បង់ប្រាក់កាន់តែគួរឱ្យចាប់អារម្មណ៍ក្នុងខែកក្កដានេះ។
ប្រាក់ដើមតិច ដែលជាហេតុធ្វើឱ្យលោកអ្នកមិនអាចសម្រេចផ្ទះក្នុងក្តីស្រមៃ លែងជាបញ្ហាទៀតហើយ ព្រោះឥលូវនេះ បុរី ប៉េង ហួត បានផ្តល់ជូននូវគោលការណ៍បង់ប្រាក់កាន់តែពិសេស ដោយបង់មុនត្រឹមតែ 5% តែប៉ុណ្ណោះ អាចចូលនៅ ឬប្រកបអាជីវកម្មក្នុងក្តីស្រមៃរបស់លោកអ្នកបានភ្លាម ចំណែកឯការបង់ប្រាក់វិញត្រឹមតែ 1% ក្នុងមួយខែ តែប៉ុណ្ណោះ។
លើសពីនេះទៅទៀត លោកអ្នកអាចមានជម្រើសទទួលបានកម្ចីពីធនាគារដែលជាដៃគូសហការរបស់ បុរី ប៉េង ហួត រហូតដល់ទៅ 90% នៃតម្លៃផ្ទះ ហើយមានរយៈពេលកម្ចីរហូតដល់ទៅ 25ឆ្នាំផងដែរ។
គួរបញ្ជាក់ផងដែរថា គោលការណ៍បង់ប្រាក់ដ៏ពិសេសមិនធ្លាប់មានមួយនេះ គឺសម្រាប់គ្រប់ប្រភេទផ្ទះហ្សបហោស៍ទាំងអស់ ដែលមានគ្រប់គម្រោងរបស់ បុរី ប៉េង ហួត ដូចជា គម្រោង ហ្រ្គេនស្តា ផ្លាទីនីម ក្នុងខណ្ឌច្បារអំពៅ, គម្រោងកំពុងមានសក្តានុពលខ្លាំងនៅក្នុងតំបន់ផ្លូវ 60m នៅលើបណ្ដោយមហាវិថីសម្ដេចតេជោ (ដឹស្តា ដាយមិន), គម្រោងនៅបណ្ដោយផ្លូវក្រវាត់ក្រុងទី2 (ផ្លូវ50ម៉ែត្រ) ដឹស្តា មេរាហ្កាដិន, និងគម្រោងនៅបណ្ដោយផ្លូវជាតិលេខ6A ដឹស្តា មុនីរ៉ាហ៍។
សម្រាប់ហ្សបហោស៍ (ផ្ទះអាជីវកម្ម) របស់បុរី ប៉េង ហួត មានរចនាបទបែបទំនើប និងមានភាពបត់បែនដែលផ្ដល់ភាពងាយស្រួលដល់លោកអ្នកក្នុងការរចនាទៅតាមតម្រូវការ បានទាំងរស់នៅ និងប្រកបអាជីវកម្មក្នុងពេលតែមួយ។
លោកអ្នកអាចអញ្ជើញសាកសួរព័ត៌មានលម្អិតអំពីហ្សបហោស៍គ្រប់ប្រភេទរបស់បុរី ប៉េង ហួត នៅគ្រប់ការិយាល័យលក់ដែលនៅជិតលោកអ្នក ឬទាក់ទងតាមទូរសព្ទលេខ 𝟎𝟗𝟖 / 𝟎𝟏𝟔 / 𝟎𝟏𝟕 𝟓𝟗𝟔 𝟕𝟖𝟗 ឬ ចូលរួម 𝐓𝐞𝐥𝐞𝐠𝐫𝐚𝐦 𝐂𝐡𝐚𝐧𝐧𝐞𝐥 https://t.me/boreypenghuoth ៕
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T09:12:46.456Z",
"category": "PR",
"views": 116,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy",
"short_sentences"
]
}
|
ខ្លាំងមែន! ឡានMG RX5 នៅតែឈរលំដាប់កំពូលតារាង កន្លះឆ្នាំលក់បាន ៦០០គ្រឿង ទិញថ្មីធានា ៥ឆ្នាំទៀត
|
https://business-cambodia.com/articles/mg-rx5-reborn
|
រយៈពេលពាក់កណ្តាលឆ្នាំ២០២៣ពិតជាលឿនណាស់ ហើយក៏រថយន្តថ្មីជាច្រើនទទួលបាននូវចំនួនលក់កើនឡើងជាបន្តបន្ទាប់ជាមួយនឹងលទ្ធផលផ្សេងៗគ្នាតាមក្រុមហ៊ុនរថយន្តនីមួយៗ។
វាក៏ជាពេលវេលាមួយក្នុងការបង្ហាញពីលទ្ធផលលក់សម្រាប់៦ខែកន្លងមកនេះ ហើយក្រុមហ៊ុន MG ក៏បានបង្ហាញពីការកើនឡើងនៃចំនួនការលក់ជាមួយកំណត់ត្រាដ៏ល្អនៃរថយន្តMGក្នុងប្រទេសកម្ពុជាជាមួយការលក់ចេញរថយន្តច្រើនជាង600គ្រឿង ដែលធៀបនឹងឆ្នាំមុនគឺកើនឡើងពី 8% គិតត្រឹមតែរយៈពេល៦ខែប៉ុណ្ណោះ។ ទិន្ននេះគឺបានបង្ហាញពីភាពអស្ចារ្យនៃចំនួនការលក់ដែលអាចត្រូវបានសន្មតថាជាកត្តាចម្បងនៃការដាក់លក់ជាផ្លូវការនូវរថយន្តស៊េរីថ្មី MG RX5 Reborn ដែលជាចំនុចសំខាន់និងបានធ្វើឱ្យក្រុមហ៊ុន MG កាន់តែរីកលូតលាស់ជាមួយនឹងចំនួនលក់ដ៏អស្ចារ្យ។
ភាពរីកចម្រើននៃការលក់របស់រថយន្ត MG ក្នុងឆ្នាំ២០២៣នេះគឺទទួលបានពីកត្តាច្រើនយ៉ាងដូចជា ការមកដល់ថ្មីនៃរថយន្ត MG RX5 Reborn និងសំទុះនៃការធានាគុណភាពរយៈពេល 5ឆ្នាំ ដែលធ្វើឱ្យមានការចាប់អារម្មណ៍ជាច្រើនពីសំណាក់អតិថិជនជាច្រើនឱ្យចម្រេចចិត្តជ្រើសរើសចូលរួមជាមួយគ្រួសារ MG ផងដែរ។
ការណែនាំតៗគ្នាអំពីរថយន្ត MG RX5 Reborn ដែលជាខ្សែស្រឡាយរថយន្ត SUV កំពុងបានជម្រុញការលក់យ៉ាងខ្លាំងដល់ក្រុមហ៊ុនMG ហើយក៏ទទួលបាននូវការលើកឡើងពីផលវិជ្ជមាន និងគុណសម្បត្តិជាច្រើនពីអ្នកប្រើប្រាស់ផ្ទាល់ថារថយន្តនេះពិតជាសន្សំសំចៃខ្ពស់ ហើយមានតម្លៃសមរម្យត្រឹមតែ $36,999 ប៉ុណ្ណោះ ហើយវាបានកែប្រែអាប់ឌែតនូវរួបរាងថ្មីជាមួយនឹងការបន្ថែមនូវលក្ខណៈពិសេសឱ្យកាន់តែទំនើបទាន់សម័យ ដែលបានទាក់ទាញអតិថិជនថ្មីៗជាច្រើនមកកាន់អគារតាំងបង្ហាញរថយន្ត MG ដើម្បបើកបរសាកល្បងនិងកក់ទិញភ្លាមៗ។
ទន្ទឹមនឹងនេះដែរ រថយន្ត MG RX5 Reborn បានវាយលុកទីផ្សាររថយន្ត SUV យ៉ាងលឿនជាមួយការលក់យ៉ាងច្រើនជាង200គ្រឿងគិតត្រឹមចុងខែមិថុនា ឆ្នាំ២០២៣។ នាពាក់កណ្ដាលឆ្នាំ២០២៣នេះ រថយន្ត MG RX5 Reborn បាននាំមុខក្នុងចំណែកទីផ្សាររថយន្តប្រភេទ SUV ក្នុងប្រទេសកម្ពុជា ជាមួយការបំពាក់នូវលក្ខណៈពិសេសដូចជា: កម្លាំងម៉ាស៊ីនចំណុះ1.5T បន្ថែមជាមួយតួបូដែលផ្ដល់កម្លាំងខ្លាំងរហូតដល់ 171Hp និងកម្លាំងរមួល 27Nm, ប្រព័ន្ធប្រអប់លេខអូតូ៧វគ្គ, ហ្វ្រាំងដៃអេឡិចត្រូនិច, កៅអីខាងមុខអូតូ, កញ្ចក់ក្ដោបសងខាងអូតូ, ទ្វារឃ្លុបក្រោយអូតូ, ប្រព័ន្ធសោឆ្លាតវៃដែលចេញចូលរថយន្តដោយមិនបាច់ប្រើសោ, កាមេរ៉ា៣៦០ជាមួយសេនស័រដែលជំនួយពេលចតរថយន្ត, កុងទ័រតាប់ឡូឌីជីថលទំហំ 12.3អ៊ីញ, អេក្រង់កំសាន្តទំហំ 14.1អ៊ីញ, ឧបករណ៏សាកថ្មទូរស័ព្ទឥតខ្សែរ, ដំបូលលើបិទបើក Panoramic Sunroof, ទំហំយ៉ាន់ 19អ៊ីញ, គ្រោងដែកតួរថយន្តមានភាពរឹងមាំល្អ។ល។
សរុបមក, ក្រុមហ៊ុន MG បានយល់យ៉ាងច្បាស់ពីតម្រូវការនិងអ្វីដែលជាចំណង់ចំណូលជាក់លាក់របស់អ្នកប្រើប្រាស់រថយន្តថ្មីនៅប្រទេសកម្ពុជា។ ដូច្នេះក្រុមហ៊ុនរថយន្ត MG គឺបានកែសម្រួលរថយន្តរបស់ខ្លួនឱ្យសមស្របតាមចំណង់ចំណូលចិត្តរបស់អ្នកប្រើប្រាស់នៅកម្ពុជា ដូចជាការសន្សំសំចៃលើប្រេងឥន្ធនៈ, តម្លៃសមរម្យ, ការរចនានូវភាពធំទូលាយនៃផ្នែកខាងក្នុងជាមួយភាពប្រណិត, ផ្ដល់នូវការធានារយៈពេលយូររហូតដល់5ឆ្នាំ និងការសម្របខ្លួនឱ្យត្រូវទៅនឹងស្ថានភាពផ្លូវក្នុងស្រុកតាមរយៈការរចនានូវកម្ពស់រថយន្តខ្ពស់ពីដីជៀសវាងផ្លូវលិចទឹក ដែលលក្ខណៈពិសេសទាំងអស់នេះហើយបានធ្វើឱ្យរថយន្ត MG ទទួលបានការគាំទ្រច្រើននិងប្រកួតប្រជែងខ្ពស់ក្នុងទីផ្សាររថយន្ត SUV នៅប្រទេសកម្ពុជា។
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T09:02:21.247Z",
"category": "PR",
"views": 323,
"author": {
"first_name": "Makara",
"last_name": "Chham",
"email": "makarachham1998@gmail.com"
},
"quality_warning": [
"noisy"
]
}
|
ឱកាសកម្រ! កាណាដា ផ្តល់អាហារូបករណ៍ជាង៧០កន្លែង និងបន្ថែមប្រាក់ឧបត្ថម្ភជិត ៦០០០$/១ខែ
|
https://business-cambodia.com/articles/banting-postdoctoral-fellowships
|
កម្មវិធី Banting Postdoctoral Fellowships បានផ្តល់មូលនិធិអាហារូបករណ៍ ១០០% ជាង ៧០កន្លែង ព្រមទាំងឧបត្ថម្ភប្រាក់ជិត ៦០០០ដុល្លារក្នុងមួយខែ ទៅសិក្សានៅប្រទេសកាណាដា។
បេក្ខជនដែលទទួលបានអាហារូបករណ៍នេះ អាចទៅសិក្សាគ្រប់ជំនាញដែលពាក់ព័ន្ធនៅសាលាធំៗ៣ របស់ប្រទេសកាណាដាគឺ the Canadian Institutes of Health Research (CIHR), the Natural Sciences and Engineering Research Council (NSERC) និង the Social Sciences and Humanities Research Council (SSHRC) សិក្សារយៈពេល២ឆ្នាំពេញ ដោយទទួលបានប្រាក់ឧបត្ថម្ភបន្ថែម ៧០០០០ដុល្លារក្នុងមួយឆ្នាំ។
កម្មវិធីអាហារូបករណ៍នេះ ផ្តល់ជូនជាពិសេសដល់អ្នកដែលបានបញ្ចប់ការសិក្សាថ្នាក់បណ្ឌិតមកពីគ្រប់មជ្ឈដ្ឋានទាំងអស់ ដោយចាប់ផ្តើមបើកទទួលពាក្យពីខែមេសា តទៅនិងឈប់ទទួលពាក្យត្រឹមថ្ងៃទី២០ ខែកញ្ញា ឆ្នាំ២០២៣។ តំណលីងដាក់ពាក្យ
គួរជម្រាបផងដែរថា កម្មវិធី Banting Postdoctoral Fellowships បង្កើតឡើងក្នុងគោលបំណង ពង្រឹងទេពកោសល្យអ្នកសិក្សាផ្នែកវិទ្យាសាស្ត្រក្រោយបញ្ចប់ថ្នាក់បណ្ឌិតទាំងជាតិ និងអន្តរជាតិ ដែលនឹងរួមចំណែកជាវិជ្ជមានដល់កំណើនសេដ្ឋកិច្ច សង្គម និង ការស្រាវជ្រាវរបស់ប្រទេសជាតិ។ មិនតែប៉ុណ្ណោះកម្មវិធីនេះ បានផ្តល់ជូនជារៀងរាល់ឆ្នាំ ខណៈបេក្ខជនទទួលបានអត្ថប្រយោជន៍ស្មើរៗគ្នា៕
អត្ថបទដោយ៖ កាន់ ដារ៉ា (ស្មេរពនេចរ)
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T08:59:08.084Z",
"category": "ភាពជាអ្នកដឹកនាំ",
"views": 4191,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
គេរៀនចប់សប្បាយចិត្ត តែនិស្សិតចិនជាង១១លាននាក់ កំពុងកើតទុក្ខព្រួយរឿងអត់ការងារធ្វើ
|
https://business-cambodia.com/articles/china-graduated-student-unemployment-11-millions
|
បន្ទាប់ពីការរាតត្បាតជាសកលនៃជំងឺកូវីដ១៩ ចិនដែលជាប្រទេសសេដ្ឋកិច្ចលំដាប់ទី២លើពិភពលោកកំពុងរងនូវផលប៉ះពាល់ចំពោះនិស្សិតចិនជាង១១លាននាក់ដែលទើបបញ្ចប់ការសិក្សាឱ្យព្រួយបារម្ភរឿងអត់ការងារធ្វើ ព្រោះពុំមានបទពិសោធន៍ការងារនិងបម្រែបម្រួលនៃសេដ្ឋកិច្ច។
យោងតាមការចុះផ្សាយនៅថ្ងៃទី១៦ ខែកក្កដារបស់ CNA បានឱ្យដឹងថា ខណៈពេលដែលបញ្ហាជំងឺកូវីដ១៩បានរាតត្បាត និស្សិតជាច្រើនបានបញ្ចប់ការសិក្សាដោយទទួលបានសញ្ញាបត្រដែលរៀនតាមប្រព័ន្ធអនឡាញ គ្មានការសាកល្បងការងារ គ្មានការហាត់ការនៅតាមក្រុមហ៊ុននិងការផ្លាស់ប្តូរនៃសេដ្ឋកិច្ចលើវិស័យពាណិជ្ជកម្ម ជាហេតុធ្វើឱ្យយុវជនចិន១១.៥៨លាននាក់កើតទុក្ខព្រួយបារម្ភរឿងអត់ការងារធ្វើ។
ដោយហេតុថាអត្រានៃយុវជនអត់ការងារធ្វើរបស់ប្រទេសចិនដែលមានអាយុចន្លោះពី១៦ ទៅ២៤ឆ្នាំ មានចំនួន២០.៤% កាលពីខែមេសា ក្នុងឆ្នាំ២០២៣ និងមានការកើនឡើងចំនួន២០.៨% ក្នុងខែឧសភា ដែលជាអត្រាភាពគ្មានការងារធ្វើដ៏ខ្ពស់បំផុតមួយរបស់ប្រទេសនេះ។
គួររំលឺកផងដែរថាបើយោងតាមទិន្នន័យដកស្រង់ពីប្រភពខាងលើបានឱ្យដឹងថា និស្សិតភាគច្រើនបានលើកឡើងដូចៗគ្នាថា “ប្រសិនបើនិស្សិតមិនមានបទពិសោធន៍ធ្វើជាបុគ្គលិកហាត់ការឬមិនមានបទពិសោធន៍ការងារនោះទេវាពិបាកណាស់ក្នុងការដែលទម្រង់ពាក្យស្នើសុំធ្វើការរបស់យើងក្លាយទៅជាអាទិភាពសម្រាប់ដាក់ពាក្យស្វែងរកការងារធ្វើ ព្រោះមាននិស្សិតខ្លះទទួលបានពិន្ទុល្អពេលរៀននៅក្នុងថ្នាក់ ប៉ុន្តែពួកគេក៏កំពុងពិបាករកការងារធ្វើដែរ មួយវិញទៀតក្រុមហ៊ុនជាច្រើនព្យាយាមកាត់បន្ថយបុគ្គលិកជាច្រើន ហើយស្វែងរកមនុស្សណាដែលអាចចេះជំនាញច្រើនមុខ”៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T07:49:15.311Z",
"category": "ព័ត៌មានថ្មីៗ",
"views": 512,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy"
]
}
|
Digibox បេីកដំណេីរការហាងលក់ផលិតផល Apple Premium Reseller ដំបូងគេបំផុតនៅភ្នំពេញ
|
https://business-cambodia.com/articles/digibox-cambodia-grand-opening-day
|
ភ្នំពេញ ថ្ងៃទី ១៥ ខែ កក្កដា ឆ្នាំ ២០២៣ ក្រុមហ៊ុន PT. Mitra Adiperkasa, Tbk (MAP) ដែលជាក្រុមហ៊ុនចែកចាយឈានមុខគេបែប lifestyle នៅប្រទេសឥណ្ឌូនេស៊ីបានប្រកាសនៅថ្ងៃនេះថា ក្រុមហ៊ុននឹងធ្វើការពង្រីកខ្លួននៅប្រទេសកម្ពុជា ដោយការបើកដំណើរការហាង Digibox Apple Premium Reseller នៅជាន់ផ្ទាល់ដីនៃផ្សារទំនើប ជីប ម៉ុង ២៧១ មេហ្គាម៉ល នៅរាជធានីភ្នំពេញ។
Digibox Apple Premium Reseller នឹងផ្តល់ជូនអតិថិជនទាំងអស់នូវទីធ្លាក្នុងហាងធំទូលាយ និងទំនើប ដែលមានទំហំ ១៥០ ម៉ែត្រការ៉េ ក្នុងការដាក់តាំងនូវផលិតផលជម្រើសល្អៗជាច្រើនដូចជា iPhone, Mac, Apple Watch និងផលិតផល Apple ជាច្រើនទៀតសម្រាប់អស់លោកអ្នក។ បុគ្គលិកដែលទទួលបានការបណ្តុះបណ្តាល ប្រកបដោយចំណេះជំនាញទាក់ទងនឹងផលិតផល Apple នឹងបម្រើសេវាកម្មជូនអតិថិជនដោយផ្ទាល់នៅក្នុងហាង Digibox Apple Premium Reseller។
សូមគោរពជម្រាបជូនផងដែរថា ក្នុងកិច្ចប្រារព្ធនូវការបើកដំណើរការជាផ្លូវការនៃ Digibox Apple Premium Reseller នៅឯផ្សារទំនើប ជីប ម៉ុង មេហ្គាម៉ល អតិថិជនទាំងអស់នឹងទទួលបាននូវការផ្តល់ជូនពិសេសជាច្រើន ដែលមាននៅ Digibox តែមួយគត់ប៉ុណ្ណោះ គឺចាប់ពីថ្ងៃទី១៥ កក្កដា រហូតដល់ថ្ងៃទី២២ ខែកក្កដា ២០២៣។ ការផ្តល់ជូននេះគឺមានកំណត់ សម្រាប់តែអតិថិជនដែលមានវត្តមានមុនតែបណ្ណោះ៖
ទទួលបានការបញ្ចុះតម្លៃ $50 ទៅលេី iPhone 14 សេរី
ផ្តល់ជូនការដូពិសេសដល់ភ្ញៀវដែលបានមកចូលរួម 80នាក់ដំបូង
Gift Voucher $50 ទៅលេីការជាវទំនិញដែលមានគិតតម្លៃវិក្កយបត្រពី $300
មានឱកាសចូលរួមកម្មវិធីចាប់រង្វាន់ ដើម្បីឈ្នះ iPhone 14, AirPods (Gen 3), AirPods (Gen 2)
“ពួកយើងពិតជាមានសេចក្តីសោមន្សរីករាយក្នុងការបើកហាងលក់ផលិតផល Apple Premium Reseller ក្នុងប្រទេសកម្ពុជា ដោយធ្វើការនាំយកផលិតផលរបស់ Apple ជូនដល់អតិថិជនទាំងអស់នៅទីក្រុងភ្នំពេញ។ រាល់ផលិតផលដែលបានជាវរួច នឹងទទួលបានការធានាពីសំណាក់បុគ្គលិកជំនាញ សុទ្ធសឹងតែទទួលបានការបណ្តុះបណ្តាលពី Apple ដែលពួកយើងសង្ឃឹមថា នឹងធ្វើឱ្យហាង Digibox នៅផ្សារទំនើប ជីប ម៉ុង ២៧១ មេហ្គាម៉លនេះ ក្លាយជាហាងលក់ផលិតផលឈានមុខគេសម្រាប់អតិថិជន និងអ្នកនិយមផលិតផល Apple” អ្នកនាងSiti Yahya ជាអគ្គនាយកប្រចាំប្រទេសនៃក្រុមហ៊ុន Digibox ប្រចាំប្រទេសកម្ពុជា មកពីក្រុមហ៊ុន Mapple Mitra Adiperkasa Cambodia Co., Ltd.
អំពី Digibox
Digibox គឺជាក្រុមហ៊ុនលក់បន្តនូវផលិតផលដ៏មានគុណភាពខ្ពស់ និងមានអាជ្ញាប័ណ្ណពីក្រុមហ៊ុន Apple នៅក្នុងប្រទេសកម្ពុជា និងប្រទេសវៀតណាម ស្ថិតក្រោមការគ្រប់គ្រងរបស់ក្រុមហ៊ុន PT. Mitra Adiperkasa, Tbk (MAP) ដែលក្នុងនោះ Digibox គឺជាក្រុមហ៊ុនដំបូង ដែលបោះជំហានចូលក្នុងវិស័យផលិតផលបច្ចេកវិទ្យា។ ការចាប់ផ្តើមជាមួយនឹងផលិតផលរបស់ Apple រួមផ្សំជាមួយបណ្តាញលក់ដ៏ទំលំទូលាយ សំបូរបែប និងសេវាកម្មឈានមុខរបស់ក្រុមហ៊ុន MAP ហើយក្នុងនោះផងដែរ ហាង Digibox នឹងខិតខំផ្តល់ជូនជានូវផលិតផល Apple លំដាប់ពិភពលោក ដែលពេញនិយមសម្រាប់ប្រជាជនកម្ពុជា។
អំពី PT Mitra Adiperkasa, Tbk
MAP Group មានបុត្រសម្ព័ន្ធល្បីៗដទៃទៀតជាង ១៥០ រាប់ចាប់ពីផ្នែកផ្សារទំនើប កីឡា សម្លៀកបំពាក់ កុមារ អាហារ & ភេសជ្ជះ និងផលិតផលទាក់ទងនឹងបែប lifestyle ជាច្រើនទៀត។ នៅក្នុងខែមីនា ឆ្នាំ ២០២៣ ក្រុមហ៊ុន MAP បានដំណើរការហាងជាង ២,៤០០ នៅក្រុងចំនួន ៧៩ ក្នុងប្រទេសឥណ្ឌូនេស៊ី។ ប្រភេទហាងលក់រាយសំខាន់ៗនៃផ្នែក Department Stores មានដូចជា Sogo, Seibu, The FoodHall។ Fashion & Lifestyle មានដូចជា Zara, Marks & Spencer, Kipling, Cotton On, Mango, Massimo Dutti, Swarovski, Zara Home, Boots, Sephora; Active (Sports & Leisure): Sports Station, Planet Sports Asia, Foot Locker, Converse, Golf House, Reebok, Skechers, Onitsuka Tiger, Staccato, Clarks; Kids: Kidz Station, Smiggle, Lego; Digital: Digimap, Digiplus & Digibox; Food & Beverage: Starbucks, Pizza Marzano, Krispy Kreme, Cold Stone Creamery Ice Cream, Godiva, Genki Sushi, Subway ។ សម្រាប់ព័ត៌មានបន្ថែមអំពី MAP សូមចូលទៅកាន់គេហទំព័រ www.map.co.id.
សម្រាប់ព័ត៌មានបន្ថែម សូមទាក់ទង៖
Tu Uyen Phuong
អ្នកគ្រប់គ្រងផ្នែកទីផ្សារ
Mapple Mitra Adiperkasa Vietnam
អ៊ីម៉ែល: Phuong.tu@digimap.co.id
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T07:20:28.387Z",
"category": "PR",
"views": 210,
"author": {
"first_name": "Navasiri",
"last_name": "Morm",
"email": "mormnavasiri.yt@gmail.com"
},
"quality_warning": [
"noisy",
"short_sentences"
]
}
|
សេដ្ឋកិច្ចមិនល្អមានការឆបោកច្រើន! ក្បាច់ឆបោក៣ពេញនិយមបើអ្នកមិនដឹងនឹងក្លាយជាចំណីជនខិលខូច
|
https://business-cambodia.com/articles/the-most-famous-scam-you-should-know
|
ចាប់តាំងពីវិបត្តិកូវីដ១៩មកដល់ពេលនេះ ការឆបោកលុយតាមអនឡាញកើតមានឡើងជាច្រើនករណី ដោយសារតែមនុស្សរកលុយមិនបានដូចមុន ពិបាកលុយដូច្នេះមនុស្សមួយចំនួនបានប្រើប្រាស់គ្រប់មធ្យោបាយដើម្បីរកលុយបើទោះជាផ្លូវរកលុយនោះខុសច្បាប់ក៏ដោយ។
ជុំវិញបញ្ហាឆបោកលុយនេះដែរ ខាងក្រោមនេះគឺក្បាច់ឆបោកមួយចំនួនដែលបងប្អូនត្រូវដឹងចៀសវាងក្លាយជាចំណីរបស់ជនខិលខូចហើយខាតបង់លុយទទេ។
១. ទំនាក់ទងស្នេហាតាមអនឡាញ
នៅក្នុងសម័យឌីជីថលមនុស្សជាច្រើនស្គាល់គ្នាតាមបណ្ដាញសង្គមជាពិសេសបុរសនារីស្គាល់គ្នាក្នុងទំនាក់ទំនងស៊ីជម្រៅក្នុងន័យស្នេហា។ ត្រង់នេះអ្នកអាចស្គាល់ជនបរទេសមកពីប្រទេសផ្សេង។ បន្ទាប់ពីមានទំនាក់ទងដៃគូរបស់អ្នកដែលជាជនបរទេសអាចស្នើសុំឲ្យអ្នកវេរលុយទៅកាន់ពួកគាត់ដោយលើកហេតុផលថាត្រូវការលុយព្យាបាលជំងឺ លុយធ្វើដំណើរនិងហេតុផលផ្សេងៗទៀត។ ត្រង់នេះបើអ្នកមើលទៅមិនស្រួល អ្នកគួរផ្ដាច់ទំនាក់ទំនងជាមួយពួកគាត់ព្រោះអ្នកអាចនឹងត្រូវពួកគាត់បោកយកលុយ។
២. Phishing Attack
Phishing Attack គឺជាក្បួនឆបោកក៏ពេញនិយមមកដល់សព្វថ្ងៃនេះ។ ក្បួនបោកនេះ ជនខិលខូចប្រើប្រាស់ល្បិចតាមរយៈការផ្ញើសារទៅកាន់ជនរងគ្រោះតាម អ៊ីម៉ែល ទូរស័ព្ទ តាមបណ្ដាញសង្គមផ្សេងៗនិងនិងតាមវេបសាយជាដើម។
ពេលជនខិលខូចផ្ញើសារតាម អ៊ីម៉ែល តាមទូរស័ព្ទឬវេបសាយដោយផ្ញើជាLinkហើយអ្នកចេះតែចុចLink ទាំងនេះផ្ដេសផ្ដាស់នោះអ្នកនឹងចូលអន្ទាក់របស់ជនឆបោកដោយពួកវានឹងអាចទាញយកព័ត៌មានផ្ទាល់ខ្លួនរបស់អ្នកដូចជាព័ត៌មានទាក់ទងនឹងធនាគារដូចជាលេខកុងធនាគារ លេខកាតធនាគារជាដើមហើយព័ត៌មានទាំងនេះជនខិលប្រើដើម្បីលួចលុយបាន។
៣. ឈ្នះរង្វាន់ឬឈ្នោះឆ្នោត
ល្បិចនេះក៏ពេញនិយមផងដែរ ដោយជនខិលខូចផ្ញើសារតាមបណ្ដាញសង្គម តាមអ៊ីម៉ែលថាអ្នកឈ្នះរង្វាន់ឈ្នះឆ្នោតជាដើម។ ត្រង់នេះជនខិលខូចថាតម្រូវឲ្យអ្នកបង់លុយមុនដើម្បីទទួលបានរង្វាន់។ លើសពីនេះជនខិលខូចក៏អាចសុំព័ត៌មានពីកុងធនាគារនិងកាតធនាគាររបស់អ្នក ហើយបើជួបករណីនេះសូមកុំផ្ញើរព័ត៌មានទាក់ទងនឹងកុងធនាគារអ្នកទីឲ្យពួកវាឲ្យសោះព្រោះអ្នកអាចក្លាយជាចំណីរបស់ជនខិលខូចជាមិនខាន៕
ក្រៅពីក្បួនទាំងប៉ុន្មានខាងលើក៏មានក្បួនឆបោកជាច្រើនទៀតគ្រប់រូបភាព គ្រប់ទម្រង់ដែលបងប្អូនត្រូវប្រយ័ត្នជាពិសេសទាក់ទងនឹងការិនិយោគ។ បើមានគេបបួលវិនិយោគចំណេញច្រើនហើយបានលុយស្រួលៗ សូមគិតឡើងវិញព្រោះបើអ្នកដាក់លុយវិនិយោគអាចនឹងខាតបង់លុយទទេព្រោះចាញ់បោកគេ៕
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T07:00:35.925Z",
"category": "ហិរញ្ញវត្ថុ",
"views": 314,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ថ្ងៃណាក៏មានភ្ញៀវ! ស្ថាបនិក Belyna បង្ហើបក្បួនធ្វើទីផ្សារ៤ ទាញភ្ញៀវបានច្រើន រហូតអាចពង្រីកខ្លួនបាន៦សាខា
|
https://business-cambodia.com/articles/belyna-share-marketing-tips
|
សព្វថ្ងៃនេះ យើងសង្កេតឃើញថា អាជីវកម្មសាឡន មានការកើនឡើងខ្លាំង ទាំងតូចទាំងធំ នៅតាមទីក្រុង និងតាមបណ្តាខេត្តនានា យ៉ាងកកកុញដូចផ្សិត។ បន្តែទទ្ទឹមនឹងភាពរីកចម្រើននេះក៏មានហាងមួយចំនួនបើកមិនបានប៉ុន្មានផងក៏ត្រឡប់ទៅស្រុកកំណើតវិញ ក្រោមហេតុផលថាមានត្រឹមផលិតផលល្អ សេវាកម្មល្អ តែមិនចេះយុទ្ធសាស្ត្រទីផ្សារដើម្បីធ្វើឱ្យផលិតផលលក់ដាច់។
ទាក់ទងជាមួយក្បួនធ្វើទីផ្សារនេះដែរ លោកស្រី ស្រ៊ុន សុភ័ត្រា ដែលត្រូវបានគេស្គាល់ថាជាអគ្គនាយិការហាង Belyna Spa & Salon មានប្រសាសន៍មកកាន់ Business Cambodia ថា កាលពីចាប់ផ្តើមដំបូងអ្នកស្រីផ្តើមចេញពីការលក់ទឹកថ្នាំជូតមុខនៅលើអនឡាញតិចតួចតែប៉ុណ្ណោះ ប៉ុន្តែដោយមានសន្ទុះគាំទ្រខ្លាំង បច្ចុប្បន្នអ្នកស្រីអាចពង្រីកខ្លួនមកជាហាងធំៗរហូតដល់ទៅ ៦សាខា។ តើអ្វីទៅជាក្បួនធ្វើទីផ្សាររបស់អ្នកស្រី ហេតុអ្វីបានជាអ្នកស្រីអាចពង្រីកខ្លួនបានច្រើនយ៉ាងនេះ? ខាងក្រោមនេះគឺជាយុទ្ធសាស្រ្តទីផ្សារសំខាន់៤ ដែលអ្នកធ្លាប់ធ្វើកន្លងមកបានផលលឿន។ ដោយក្នុងនោះរួមមាន៖
១. ភ្ញៀវអត់ពេញចិត្ត ធ្វើជូនថ្មី៖ ត្រង់ចំណុចនេះ អ្នកស្រីបានលើកឡើងថា ជាធម្មតាមិនថាអាជីវកម្មខ្នាតតូចឬធំទេ ការជួបភ្ញៀវមិនពេញចិត្ត គឺចៀសមិនរួចទេ ដូច្នេះហើយសម្រាប់ហាងរបស់អ្នកស្រីផ្ទាល់អ្នកស្រីធានាធ្វើជូនភ្ញៀវវិញម្តងទៀតរហូតភ្ញៀវពេញចិត្ត។ ដូច្នេះហើយការធ្វើបែបនេះភ្ញៀវនឹងគិតថា ហាងរបស់អ្នកស្រីមានទំនួលខុសត្រូវខ្ពស់ ពោលមិនគិតចង់តែបានលុយភ្ញៀវនោះទេ។
២. ការប្រូម៉ូសិន៖ ពេលនិយាយដល់ការប្រមូសិន មនុស្សភាគច្រើនតែងតែប្រូម៉ូសិនដោយការលក់បញ្ចុះតម្លៃ ប៉ុន្តែសម្រាប់អ្នកស្រីវិញ ការប្រមូសិនបែបនេះមានតែពេលបើកហាថ្មីតែប៉ុណ្ណោះ។ ដូច្នេះឱ្យតែ Belyna បើកហាងថ្មីម្តងៗ ដឹងតែមានមនុស្សសម្រុកចូលពេញហើយ ព្រោះអតិថិជនដឹងថា ឱកាសនេះមានតែម្តងតែប៉ុណ្ណោះ។
ហើយក្រោយពីមានប្រមូសិនធំម្តងរួចហើយ អ្នកស្រីប្តូរមកប្រើក្បួនថែមជូនអតិថិជនវិញ ដោយអតិថិជនចំណាយអស់២០ដុល្លារ នោះហាងរបស់អ្នកស្រីនឹងថែមសេវាកម្មជូនអតិថិជនមួយបន្ថែមពីលើទៀត ហើយសេវាកម្មដែលអ្នកស្រីនឹងថែមនោះដែរគឺ សេវាថ្មីដែលភ្ញៀវមិនសូវស្គាល់ ហើយអ្នកស្រីចង់ឱ្យអតិថិជនស្គាល់។ ដូច្នេះពេលភ្ញៀវបានសាក ហើយភ្ញៀវមានអារម្មណ៍ថាល្អ នោះលើកក្រោយភ្ញៀវនឹងមករកយើងទៀត
៣. ចេះជ្រើសរើសបុគ្គលមានកេរ្តិ៍ឈ្មោះជួយផ្សព្វផ្សាយ
ជាការពិតណាស់ការការជ្រើសរើសបុគ្គលមានអ្នកស្គាល់ច្រើនឱ្យជួយផ្សាព្វផ្សាយពិតជាសំខាន់ខ្លាំងណាស់ ព្រោះពួកគាត់ជាអ្នក ពាំនាំ ផលិតផល ឬម៉ាក់យីហោរបស់យើងទៅកាន់ហ្វេនរបស់ពួកគាត់ ដែលស្នៀតមួយក្បាច់នេះពិតជាទទួលបានប្រសិទ្ធភាពខ្ពស់មែនទែនសម្រាប់ម្ចាស់អាជីវកម្មដើម្បីឱ្យគេស្គាល់លឿន។ ទន្ទឹមនឹងនេះដែរថា អ្នកស្រីបានលើកឡើងថា ការជ្រើសរើសបុគ្គលល្បីនឹងបានផលកាន់តែខ្លាំង ប្រសិនបើយើងរើសត្រូវ ជាក់ស្តែងអ្នកស្រីផ្ទាល់ បុគ្គលដែលអ្នកស្រីនឹងទាក់ទងឱ្យផ្សាយ ត្រូវតែបុគ្គលដែលមានមនុស្សស្គាល់ច្រើន ជាពិសេសវ័យនិងរបៀបតុបតែងខ្លួនស្មើរនឹងអតិថិជនគោលដៅរបស់អ្នកស្រី។
៤. ធ្វើស្លាកបិទនៅពីមុខហាង៖ ជាការពិតណាស់ ការដាក់ស្លាកសញ្ញាត្រឹមត្រូវក៏ជាផ្នែកមួយទាក់ទាញអតិថិជនផងដែរ ម្ល៉ោះហើយទើបអ្នកស្រីបានដាក់ Banner នៅពីមុខហាងជាមួយសញ្ញាធំថា កក់សក់ 3 ដុល្លារឡើងទៅ ដូច្នេះអតិថិជននឹងមិនគិតថាហាងរបស់អ្នកស្រីមិនផ្តល់សេវាកម្មថ្លៃៗនោះទេ ពោលគឺអតិថិជនដែលមានកំរិតជីវភាពមធ្យមអាចចូលបាន។
គួរជម្រាប់ផងដែរថា អ្វីដែលពិសេស អាជីវកម្មអ្នកស្រីទទួលបានការគាំទ្រខ្លាំងតាំងពីថ្ងៃចាប់ផ្ដើម និងជួយណែនាំបន្តដល់អតិថិជនផ្សេងៗទៀត រហូតធ្វើឱ្យអតិថិជនមកគាំទ្រហាងអ្នកស្រីមិនដាច់។
ភ្ញៀវកាន់តែច្រើន គាត់ក៏មានតម្រូវការកាន់តែច្រើន ហើយជារឿយៗតែងតែសួរអ្នកស្រីអំពីសេវាកម្មនេះ សេវាកម្មនោះថ្មីៗជានិច្ច ដែលជាហេតុជំរុញចិត្តអ្នកស្រីឱ្យបន្តអភិវឌ្ឍន៍ហាងឱ្យកាន់តែស្រស់ស្អាត ផលិតផល និងសេវាកម្មកាន់តែមានច្រើនឡើងៗយ៉ាងសម្បូរបែប រហូតឈានដល់ការផ្ដល់សេវាកម្មទាក់ទងនឹងភាពស្រស់ស្អាតរបស់អតិថិជនតាំងពីចុងសក់ រហូតដល់ចុងជើង។
គួរជម្រាបថា Belyna Spa & Salon គឺជាហាងដែលផ្ដល់សេវាកម្មទាក់ទងនឹងសម្រស់ ធ្វើឱ្យអតិថិជនស្អាតតាំងពីចុងសក់ដល់ចុងជើងរួមមានដូចជា ម៉ាស្សាមុខ ស្ប៉ាខ្លួន ខាត់ស្បែក បាញ់ឡាស៊ែរជម្រុះរោម និងសាឡនគ្រប់មុខទាំងអស់។ នាពេលបច្ចុប្បន្នហាងមាន ៦សាខា៕ ដូច្នេះប្រសិនបើបងប្អូនចាប់អារម្មណ៍ បងប្អូនអាចទំនាក់ទំនង៖
ហ្វេសប៊ុកផេក Belyna - បេលីណា Spa & Salon
ឆាណែលតេឡេក្រាម https://t.me/belynasalon ៕
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T05:48:08.845Z",
"category": "កំពូលអ្នកលក់",
"views": 1706,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
របរចិញ្ចឹមអង្ក្រងកំពុងត្រូវប៉ាន់ ខណៈបុរសជនជាតិម៉ាឡេស៊ីរូបនេះ អាចទាញចំណូលជាង២ពាន់$ក្នុង១ខែ
|
https://business-cambodia.com/articles/indonesian-men-ant
|
មួយរយៈចុងក្រោយនេះ យើងសង្កេតឃើញថាមុខរបរចិញ្ចឹមអង្រ្កងហាក់បីដូចជាកំពុងតែត្រូវប៉ាន់យ៉ាងខ្លាំង ដោយសារតែប្រជាជនកម្ពុជាក៏កំពុងតែចិញ្ចឹមលក់ឱ្យភ្ញៀវសឹងតែមិនទាន់ ចំណែកបុរសជនជាតិម៉ាឡេស៊ីវិញក៏កំពុងតែលក់ដាច់យ៉ាងខ្លាំងរហូតធ្វើឱ្យគាត់អាចទាញចំណូលបានរហូតដល់ទៅ ២ពាន់ដុល្លារក្នុងមួយខែផងដែរ។
លោកវីនឌូឌូ គឺជាម្ចាស់កសិដ្ឋានចិញ្ចឹមអង្រ្កងមួយរូបនៅក្នុងប្រទេសម៉ាឡេស៊ី ដែលពីអតីតកាលលោកគ្រាន់តែជាបុគ្គលិកធនាគារធម្មតាម្នាក់តែប៉ុណ្ណោះ ប៉ុន្តែលោកក៏ជាមនុស្សម្នាក់ដែលចូលចិត្តចិញ្ចឹមត្រីក្រឹមនៅក្នុងផ្ទះម្នាក់ផងដែរ អញ្ចឹងធ្វើឱ្យលោកពិបាកខ្លាំងក្នុងការរកពងអង្រ្កងនឹងពងស្រមោចយកមកឱ្យត្រីរបស់គាត់ស៊ីខ្លាំងណាស់។ ក្រោយពីជួបភាពលំបាកក្នុងការរកចំណីសត្វ២នេះមកឱ្យត្រីខ្លួនឯងស៊ី ក្រោយទំនេរពីការងារបុរសជនជាតិម៉ាឡេស៊ីរូបនេះ ក៏ឆ្លៀតពេលទៅស្រាវជ្រាវបន្ថែមពីលក្ខណៈសត្វអង្រ្កងនេះថាតើយើងគួរតែចិញ្ចឹមបែបម៉េចទើបអាចយកពងវាមកឱ្យត្រីរបស់គាត់ស៊ីបាន។
ម្ចាស់កសិដ្ឋានចិញ្ចឹមអង្រ្កងនៅម៉ាឡេស៊ី បាននិយាយថា ក្រោយពីបានស្រាវជ្រាវទាក់ទងជាមួយការចិញ្ចឹមអង្រ្កងនេះយូរៗទៅលោកក៏អាចចិញ្ចឹមបានដោយជំហ៊ានដំបូងលោកគ្រាន់តែចិញ្ចឹមដើម្បីយកពងឱ្យត្រីស៊ីប៉ុណ្ណោះ ប៉ុន្តែអ្នកភូមិបានដឹងតៗគ្នាពួកគាត់ក៏នាំគ្នាមកសុំចែកពីលោក ដូច្នេះហើយលោកចេះតែពង្រីកកែវចិញ្ចឹមអង្រ្កងបន្តិចម្តងៗ រហូតធ្វើឱ្យក្រុមហ៊ុនធំ១ដែលជាក្រុមហ៊ុនចិញ្ចឹមត្រីក្រឹម មកទាក់ទងលោកដើម្បីទិញពងអង្រ្កងជាច្រើនដើម្បីយកឱ្យត្រីគេស៊ី។
យ៉ាងណាមិញ បន្ទាប់ពីអ្នកភូមិចេះតែមកសុំចែកទិញ ហើយក្រុមហ៊ុនធំៗក៏មកទិញជាច្រើនដែរនោះ លោកវីនវីនឌូ ក៏បានពង្រីកកែវចិញ្ចឹមអង្រ្កងដល់ទៅ១ម៉ឺនកែវឯណោះ ដោយលោកបានសម្រេចចិត្តលាឈប់ពីការងារធនាគារមកចាប់របរចិញ្ចឹមអង្រ្កងនេះជាមុខរបរផ្ទាល់ខ្លួនតែម្តង ហើយពីមួយខែទៅមួយរបរនេះកាន់តែរីកធំទៅ ដោយលោកអាចលក់អង្រ្កងផ្សេង លក់ពងអង្រ្កងផ្សេងផងដែរ។
លោកវីនឌូឌូ ដែលជាម្ចាស់កសិដ្ឋានចិញ្ចឹមអង្រ្កងនៅម៉ាឡេស៊ីបានបញ្ជាក់ថា របរចិញ្ចឹមអង្រ្កងនេះ គឺលោកអាចទាញចំណូលបានដល់ទៅផ្លូវឯណោះ ដោយទី១លោកលក់ពងវា ទី២លោកលក់អង្រ្កង ចំណែកទី៣វិញនោះគឺលោកលក់ពូជអង្រ្កងតែម្តង ហើយជារៀងរាល់ខែលោកអាចលក់រកចំណូលបានខ្ទង់២ពាន់ដុល្លារ ចំណែកប៉ះខែខ្លះលក់ដាច់ខ្លាំងគឺរកចំណូលបានដល់ទៅជាង ៣ពាន់ដុល្លារផងដែរ ដែលនេះជាចំណូលធំ១សម្រាប់លោកពីព្រោះធ្វើនៅតែផ្ទះក៏អាចទាញចំណូលបានខណៈដែលពីកន្លងទៅលោកធ្លាប់ធ្វើការឱ្យគេពុំទទួលបានប្រាក់កម្រៃច្រើនបែបនេះឡើយ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T05:20:39.284Z",
"category": "ចាប់ផ្តើមអាជីវកម្ម",
"views": 457,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
រៀននិងស្នាក់នៅឥតគិតថ្លៃ! វិទ្យាស្ថាន១ បើកបង្រៀន៦ជំនាញឥតគិតថ្លៃ រៀនជាមួយគ្រូសុទ្ធតែចប់ពីបរទេស
|
https://business-cambodia.com/articles/study-free-and-stay-free
|
ឱកាសល្អសម្រាប់បងប្អូនដែលកំពុងស្វែងរកកន្លែងសិក្សាជំនាញបច្ចេកទេសដែលមានស្តង់ដារ មានការបង្រៀនសុទ្ធតែគ្រូដែលចប់ការសិក្សាពីបរទេស រៀនឥតគិតថ្លៃ មានកន្លែងស្នាក់នៅហ្វ្រី រៀនចប់មានជំនាញច្បាស់លាស់ មានឱកាសការងារល្អនាពេលអនាគត បងប្អូនអាចចុះឈ្មោះចូលរៀននៅ វិទ្យាស្ថានបច្ចេកវិទ្យាកំពង់ស្ពឺ បាន។
បើតាមការឱ្យដឹងរបស់ លោកបណ្ឌិត ហ៊ាត់ ប៊ុនហេ នាយករងវិទ្យាស្ថានបច្ចេកវិទ្យាកំពង់ស្ពឺ បានឱ្យដឹងថា នៅវិទ្យាស្ថានកំពង់ស្ពឺមានផ្តល់អាហារូបករណ៍សម្រាប់សិស្សនិស្សិតចំនួន ៦ជំនាញសំខាន់ៗរួមមាន ៖ វិទ្យាសាស្រ្តដំណាំ វិទ្យាសាស្រ្តសត្វ បច្ចេកវិទ្យាអាហារ បច្ចេកវិទ្យាអគ្គិសនី បច្ចេកវិទ្យាកុំព្យូទ័រ និងបច្ចេកទេសមេកានិច ។ហើយចំពោះសិស្សដែលមកសិក្សាក្រៅពីទទួលបានការបណ្តុះបណ្តាលដោយឥតគិតថ្លៃហើយ សិស្ស និស្សិតក៏ទទួលបានការស្នាក់នៅដោយឥតគិតថ្លៃថែមទៀតផង។
លោកបានបន្តថា បច្ចុប្បន្ននៅវិទ្យាស្ថានកំពង់ស្ពឺមានសិស្សកំពុងសិក្សាប្រមាណជា ៣០០នាក់ ក្រោយរៀនចប់សិស្ស និស្សិត អាចមានសមត្ថភាពអនុវត្តបានយ៉ាងល្អ និងមានសមត្ថភាពអាចផលិតនូវប្រភេទម៉ាស៊ីនជាច្រើនប្រភេទ ដែលរួមមាន ម៉ាស៊ីនសំងួត ម៉ាស៊ីនចិត្តដូង ម៉ាស៊ីនប្រើប្រាស់សូឡាសម្រាប់វិស័យកសិកម្មផ្សេងៗទៀតដែលសុទ្ធសឹងតែជាម៉ាស៊ីនដែលមានតម្រូវការខ្ពស់។
ហេតុដូចនេះសម្រាប់បងប្អូន សិស្ស និស្សិត ដែលមានចំណាប់អារម្មណ៍ចង់ធ្វើការដាក់ពាក្យរៀនជំនាញបច្ចេកទេសដែលមានការង្រៀនសុទ្ធតែគ្រូមានបទពិសោធន៍ អាចធ្វើការដាក់ពាក្យទៅ វិទ្យាស្ថានបច្ចេកវិទ្យាកំពង់ស្ពឺ បាន ឬអាចធ្វើការសាកសួរព័ត៌មានបន្ថែមតាមរយៈលេខ 012955514 / 085483609 / 098977949 ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T05:17:27.819Z",
"category": "ចាប់ផ្តើមអាជីវកម្ម",
"views": 2125,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
ឥស្សរជន ៣ រូប ត្រូវបានព្រះមហាក្សត្រត្រាស់បង្គាប់ផ្ដល់គោរមងារជា អ្នកឧកញ៉ា
|
https://business-cambodia.com/articles/three-dignitaries-were-ordered-by-the-king
|
ព្រះករុណា ព្រះបាទ សម្តេចព្រះ បរមនាថ នរោត្តម សីហមុនី ព្រះមហាក្សត្រនៃកម្ពុជា បានចេញព្រះរាជក្រឹត្យ ត្រាស់បង្គាប់ផ្តល់គោរមងារ ជាអ្នកឧកញ៉ា ដល់ឥស្សជនចំនួន ៣ រូប។
យោងតាមព្រះរាជក្រឹត្យរបស់ព្រះអង្គ ដែលចេញកាលពីពេលថ្មីៗនេះ ឥស្សរជនដែលទទួលបានគោរមងារជា អ្នកឧកញ៉ា ខាងលើរួមមាន៖
១. ឧកញ៉ា ពុង ឃាវសែ ទៅជាអ្នកឧកញ៉ា ពុង ឃាវសែ
២. ឯកឧត្តម គ្រី ទូច ទៅជា អ្នកឧកញ៉ា ឧត្តមង្គលសោភ័ណ គ្រី ទូច
៣. ឯកឧត្តម ហ៊ុន សាន ទៅជា អ្នកឧកញ៉ា ឧត្តមមេត្រីវិសិដ្ឋ ហ៊ុន សាន៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:22",
"date_created": "2023-07-17T04:52:09.889Z",
"category": "ព័ត៌មានថ្មីៗ",
"views": 7148,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy",
"short_sentences"
]
}
|
Subsets and Splits
No community queries yet
The top public SQL queries from the community will appear here once available.